<::лат>    OCR:

<::рус>    Библиотека святоотеческой литературы

<::лат>    http://orthlib.ru

<::слав> 


%<МJЬ'СЯЦЪ МА'IЙ.%>



%<Ма'iа а~. Мл~тва прп\дбному пафну'тiю бо'ровскому.%>

%<И=з\ъ а=ка'fiста.%>

%<_W%> сщ~е'нная главо`, земны'й а='гг~ле, нб\сный 
человjь'че, вели'кiй чудотво'рче, прп\дбне _о='тче на'шъ 
пафну'тiе! Къ тебjь` съ вjь'рою и= любо'вiю о_у=се'рднw 
прибjьга'емъ и= о_у=миле'ннw твоегw` заступле'нiя про'симъ. 
Не дерза'емъ, грjь^хъ ра'ди на'шихъ, съ свобо'дою ча^дъ 
бж~iихъ гд\са и= вл\дку на'шего w= поми'лованiи и= проще'нiи 
проси'ти. Но тебе` моли'твенника къ нему` бл~гопрiя'тна 
предлага'емъ и= мо'лимъ, и=спроси` на'мъ о_у= бл~гости 
_е=гw` да'ры бл~гопотр_е'бныя и= сп~си'т_ельныя душа'мъ 
на'шымъ: вjь'ру пра'вую, во бл~гоче'стiи крjь'пкое стоя'нiе, 
грjьхw'въ проще'нiе, житiя` соверше'нное и=справле'нiе, да 
w=брати'вшеся w\т sлы'хъ дjь'лъ къ бг~оугожде'нiю, про'чее 
не прогнjьвля'емъ гд\са ст~ы'хъ _е=гw` за'повjьдей 
преступле'нiемъ. О_у=моли`, свя'тче бж~iй, всевы'шняго 
творца` дарова'ти ми'ръ и= бл~гоче'стiе ца'рству на'шему 
правосла'вному, здра'вiе же и= сп~се'нiе и= на враги` 
w=долjь'нiе бл~гочести'вjьйшему госуда'рю на'шему и= всея` 
рwссi'и. Сохрани`, о_у=го'дниче хр\сто'въ, ст~у'ю w=би'тель 
твою`, тобо'ю созда'нную, и= вся^ живу'щыя и= подвиза'ющыяся 
въ не'й w\т вся'кагw sла` ненавjь^тны. При'зри ми'лостивнw 
на лю'ди, ра'цjь моще'й твои'хъ предстоя'щыя, и= вся^ 
прош_е'нiя и='хъ во бл~го'е и=спо'лни. На'мъ же всjь^мъ 
здра'вiе душе'вное и= тjьле'сное, земли` плодоно'сiе, ти'хое 
и= бг~оуго'дное житiе`, бл~гу'ю хр\стiа'нскую кончи'ну и= 
до'брый w\твjь'тъ на стра'шнjьмъ судjь` о_у= всемл\стивагw 
бг~а и=схода'тайствуй. _Е='й, _о='тче, вjь'мы, jа='кw мно'гw 
мо'жетъ мл~тва твоя` пред\ъ лице'мъ вседержи'теля гд\са, и= 
ничто'же невозмо'жно _е='сть хода'тайству твоему`, а='ще 
то'кмw восхо'щеши: сегw` ра'ди крjь'пцjь на тя` 
о_у=пова'емъ, и= на твоя^ ст~ы^я мл~твы вельми` надjь'емся, 
jа='кw ты` приведе'ши на'съ, предста'тельствомъ твои'мъ, въ 
ти'хое приста'нище сп~се'нiя и= наслjь'дники jа=ви'ши ны` 
свjь'тлагw цр\ствiя хр\сто'ва. Не посрами' же о_у=пова'нiя 
на'шегw, чудотво'рче ст~ы'й, и= сподо'би на'съ вку'пjь съ 
тобо'ю бл~же'нства ра'йскагw наслажда'тися, да сла'вимъ, 
хва'лимъ и= велича'емъ вели'кую мл\сть къ на'мъ 
чл~вjьколю'бца бг~а, _о=ц~а` и= сн~а и= ст~а'гw дх~а, и= 
твое` бл~го'е _о=те'ческое заступле'нiе, во вjь'ки вjькw'въ.

%<Тропа'рь, гла'съ д~:%>

%<Ж%>итiя` свjь'тлостiю просвjьти'въ твое` _о=те'чество, 
въ мл~твахъ и= постjь'хъ дарова'нiй бж~е'ственнагw дх~а 
и=спо'лнился _е=си`: и= во вре'меннjьй се'й жи'зни до'брjь 
подвиза'вся, ми'лость бл~гоутро'бiя всjь^мъ скорбя'щымъ 
w\тве'рзлъ _е=си`, и= ни'щымъ бы'лъ _е=си` засту'пникъ. 
Тjь'мъ мо'лимъ тя`, _о='тче пафну'тiе: моли` хр\ста` бг~а, 
да сп~се'тъ ду'шы на'шя.



%<Ма'iа а~. Мл~тва ст~о'му сщ~енномч~нку мака'рiю, 
митрополi'ту кi'евскому,%>

%<что'мая въ цр~кви мjьсте'чка скрыга'лова, ми'нскiя 
_е=па'рхiи.%>

%<В%>л\дко гд\си бж~е на'шъ! Неизрече'ннымъ твои'мъ 
промышле'нiемъ и= мно'гою бл~года'тiю, пред\ъуставля'я 
ст~ы^я своя^, и=змла'да бг~оуго'дное житiе` и=збра'ннагw во 
i=ера'рсjьхъ, ди'внагw въ мч~нцjьхъ пред\ъувjь'дый, сего`, 
jа='кw ст~и'тельство свя'то, всесожже'нiе слове'сное, 
и='стиннаго _е=v\глiю хр\сто'ву послjь'дователя просла'вилъ 
_е=си`, прейти' же пу'ть страда'нiя и= сме'ртную w\т ру'къ 
а=га'рянскихъ и=спи'ти ча'шу того` сподо'билъ _е=си`. 
Тjь'мже тогw` ст~у'ю ду'шу jа='кw всепло'дiе же'ртвенное въ 
вы^шнiя w=би'т_ели прiя'лъ _е=си`, и=дjь'же со дерзнове'шемъ 
предстоя` и= въ ли'цjь ст~ы'хъ водворя'яся, сщ~енномч~нкъ 
мака'рiй да помина'етъ и= на'съ, всечестны^мъ моще'мъ тогw` 
покланя'ющихся. _Е='й, моли'ся, _о='тче сщ~е'ннjьйшiй, во 
_е='же и=зба'витися на'мъ w\т вра^гъ ви'димыхъ и= 
неви'димыхъ и= получи'ти бл~года'ть и= мл\сть w\т гд\са, 
_е=му'же со _о=ц~е'мъ и= ст~ы'мъ дх~омъ сла'ва, че'сть и= 
поклоне'нiе во вjь'ки вjькw'въ.



%<Ма'iа а~. Мл~тва прп\дбному гера'сiму бо'лдинскому.%>

%<_W%> до'брый на'шъ па'стырю и= бг~ому'дрый 
наста'вниче, прп\дбне _о='тче гера'сiме! О_у=слы'ши на'съ 
моля'щихся тебjь`: %<И= прw'чая мл~твы сея`, зри` вы'ше, 
септе'мврiа л~, ли'стъ ч~_е.%>



%<Ма'iа в~ и= i=у'лiа к~д. Мл~тва ст~ы^мъ бл~говjь^рнымъ 
княз_е'мъ бори'су и= глjь'бу, во ст~jь'мъ креще'нiи рwма'ну 
и= давi'ду.%>

%<_W%> дво'ице сщ~е'нная, бра'тiе прекра'снiи, до'блiи 
стр\стоте'рпцы бори'се и= глjь'бе, w\т ю='ности хр\сту` 
вjь'рою, чистото'ю и= любо'вiю послужи'вшiи, и= кровьми` 
ва'шими jа='кw багряни'цею о_у=краси'вшiися, и= ны'нjь со 
хр\сто'мъ ца'рствующiи! Не забу'дите и= на'съ су'щихъ на 
земли`, но, jа='кw те'плiи засту^пницы, ва'шимъ си'льнымъ 
хода'тайствомъ пред\ъ хр\сто'мъ бг~омъ на'съ поми'луйте: 
ю='ныя о_у='бw во ст~jь'й вjь'рjь и= чистотjь`, неврежд_е'ны 
w\т вся'кагw прило'га невjь'рiя и= нечистоты` сохрани'те, и= 
всjь'хъ на'съ моля'щихся w\т вся'кiя ско'рби, w=sлобле'нiй 
и= внеза'пныя сме'рти и=зба'вите, о_у=кроти'те же вся'кую 
вражду` и= sло'бу, дjь'йствомъ дiа'вола w\т бли'жнихъ и= 
чужди'хъ воздвиза'емую. Мо'лимъ ва'съ, хр\столюби'вiи 
стр\стоте'рпцы, споспjьшеству'йте и= бл~говjь'рному 
госуда'рю на'шему, i=мпера'тору нiкола'ю а=ле_кса'ндровичу 
въ побjь'дjь на враги`, и=спроси'те о_у= великодарови'тагw 
вл\дки всjь^мъ на'мъ w=ставле'нiе прегрjьше'нiй на'шихъ, 
_е=диномы'слiе и= здра'вiе, и=збавле'нiе w\т наше'ствiя 
и=ноплеме'нныхъ, междоусо'бныя бра'ни, jа='звы и= гла'да. 
Снабдjьва'йте заступле'нiемъ ва'шимъ гра'дъ се'й [и=ли` 
ве'сь сiю`, и=ли` ст~у'ю w=би'тель сiю`] и= вся^ чту'щыя 
ст~у'ю па'мять ва'шу, во вjь'ки вjькw'въ.

%<Тропа'рь, гла'съ в~:%>

%<П%>равди^вая стр\стот_е'рпца и= и='стинная _е=v\глiа 
хр\сто'ва послу'шат_еля, цjьлому'дренный рwма'не съ 
неsло'бивымъ давi'домъ, не сопроти'въ ста'ста врагу` су'щу 
бра'ту, о_у=бива'ющему тjьлеса` ва^ша, душа'мъ же косну'тися 
не могу'щу. Да пла'чется о_у='бw sлы'й властолю'бецъ: вы' же 
ра'дующеся съ ли^ки а='гг~льскими, предстоя'ще ст~jь'й 
тр\оцjь, моли'теся w= держа'вjь сро'дникwвъ ва'шихъ, 
бг~оуго'днjьй бы'ти, и= сыновw'мъ рwссi^йскимъ сп~сти'ся.



%<Ма'iа в~. Мл~твы ст~и'телю а=fана'сiю, патрiа'рху 
кwнстантiнопо'льскому, лубе'нскому чудотво'рцу.%>

%<МЛ~ТВА а~,%>

%<и=з\ъ слу'жбы.%>

%<_W%> ст~и'телю хр\сто'въ, о_у=го'дниче бж~iй 
а=fана'сiе! Велjь'нiемъ бж~iимъ жре'бiй служе'нiя 
ст~и'тельскагw воспрiи'мъ и= кр\стъ хр\сто'въ на рамена` 
своя^ возложи'въ, бы'лъ _е=си` па'стырь до'брый, 
свjьти'льникъ всесвjь'тлый, сто'лпъ непоколеби'мый, цр~кве 
служи'тель вjь'рный, i=ера'рхwвъ нача'льникъ, правосла'вiя 
защи'тникъ, нече'стiя и=скорени'тель: сегw` ра'ди и= 
водвори'лся _е=си` въ дому` гд\са твоегw`. Тебе` о_у=`бо 
про'симъ: моли'ся w= на'съ, съ вjь'рою и= любо'вiю 
притека'ющихъ къ чт\сны^мъ и= многоцjьл_е'бнымъ моще'мъ 
твои^мъ: не w\три'ни прося'щихъ о_у= теб_е` по'мощи въ 
ско'рбехъ и= болjь'знехъ. Мл~твою твое'ю предста'ни ко 
всевы'шнему вл\дцjь, и=схода'тайствуй jа=`же на по'льзу 
ду'шъ и= тjьле'съ на'шихъ, и= w\тве'рзи на'мъ дв_е'ри 
милосе'рдiя бж~iя. Хода'тайствомъ твои'мъ сохрани` цр~ковь 
ст~у'ю тве'рду и= непоколеби'му w\т навjь^тъ вра'жiихъ. 
Моли` гд\са и= вл\дку w= здра'вiи и= бл~годе'нствiи 
бл~гочести'вjьйшагw, самодержа'внjьйшагw, вели'кагw 
госуда'ря на'шегw, i=мпера'тора нiкола'я а=ле_кса'ндровича 
всея` рwссi'и, и= w= все'мъ ца'рствующемъ до'мjь, w= все'й 
пала'тjь и= во'инствjь и='хъ: да ти'хое и= безмо'лвное 
житiе` поживе'мъ во вся'комъ бл~гоче'стiи и= чистотjь`. 
Соблюди` w=би'тель сiю`, въ не'йже всели'лся _е=си`, w\т 
вся'кихъ бjь'дъ и= напа'стей и= w\т всjь'хъ вра^гъ ви'димыхъ 
и= неви'димыхъ: и= jа='коже въ жи'зни кри^тскiя лю'ди w\т 
непра'веднагw а=га'рянскагw о_у=бiе'нiя и=зба'вилъ _е=си`, 
та'кw и= ны'нjь на нб~сjь'хъ непреста'ннw моли'ся ко гд\су 
и=зба'витися на'мъ w\т вся'кагw sла'гw w=бстоя'нiя. Пода'ждь 
ру'ку по'мощи и= всjь^мъ правосла^внымъ хр\стiа'нwмъ, 
притка'ющымъ къ чт\сны^мъ и= нетлjь^ннымъ моще'мъ твои^мъ и= 
въ мл~твахъ свои'хъ тя` призыва'ющымъ. О_у=скори` на мл~тву 
и= потщи'ся на по'мощь, и='миже вjь'си судьба'ми, да вси`, 
безприкла'дное бж~iе милосе'рдiе ви'дяще и= ча'емую по'мощь 
получи'вше, сла'вятъ пода'вшаго тебjь` си'лу и= сла'ву, 
_о=ц~а` и= сн~а и= ст~а'го дх~а, во _е=ди'нjьмъ существjь` 
сла'вимаго бг~а, ны'нjь и= при'снw и= во вjь'ки вjькw'въ.

%<МЛ~ТВА в~.%>

%<_W%> вели'кiй и= ди'вный ст~и'телю хр\сто'въ 
а=fана'сiе бг~ому'дре, свjьти'льниче цр~кве вселе'нскiя, 
лубе'нскiй и= всея` рwссi'и чудотво'рче и= покрови'телю! 
Ты`, w\т ю='ности вся^ жит_е'йская w=ста'вль, къ бг~у 
любо'вiю и= духо'внымъ бл~горазу'мiемъ наставля'емь, 
о_у=вjьщава'лъ _е=си` вся^ человjь'ки, глаго'ля: что` на'мъ 
бога'тство, что` на'мъ зла'то, сла'ва и= могу'тство; ды'мове 
расходя'щися по возду'ху: вся^ та^ и=сче'знутъ, вся^ та^ 
понесе'тъ вjь'тръ! многорачи'тельно же въ бу'дущемъ вjь'цjь 
да бу'детъ на'мъ бога'тство. Та'кw поуча'я, са'мъ ще'дръ, 
бл~госе'рдъ, кро'токъ, смире'нъ и= всjь^мъ бл~гопристу'пенъ 
бы'лъ _е=си`. Тjь'мже и= во о_у=спе'нiи твое'мъ всебл~гi'й 
гд\сь тьмочи'сленными чудесы` w=зари` и= просла'ви 
нетлjь^нныя мо'щи твоя^. И=мjь'я о_у=`бо ко гд\су 
дерзнове'нiе, заступи` и= сп~си` твои'мъ хода'тайствомъ 
бл~гочести'вjьйшаго госуда'ря на'шего, i=мпера'тора нiкола'я 
а=ле_кса'ндровича, со всjь'мъ ца'рствующимъ до'момъ и= все` 
храни'мое тобо'ю ца'рство рwссi'йское и= ст~у'ю w=би'тель 
сiю`. Моли` хр\ста` бг~а, да w\тпу'стятся всjь^мъ на'мъ 
согрjьш_е'нiя на^ша вw'льная и= невw'льная, да и=зба'вимся 
w\т всjь'хъ вра^гъ ви'димыхъ и= неви'димыхъ, w\т вся'кихъ 
бjь'дъ и= скорбе'й и= вся'кихъ неду'гwвъ. Моли`, да 
ми'лостивъ бу'детъ всjь^мъ на'мъ гд\сь и= здjь` и= въ 
бу'дущемъ вjь'цjь, и= преста'вльшыяся w\т на'съ _о=тцы` и= 
бра'тiю, ма'т_ери и= с_естры` и= ча^да на^ша, въ ли'ки 
ст~ы'хъ вчини'въ, въ мjь'стjь свjь'тлjь о_у=поко'итъ: да 
предстоя'ще и= покланя'ющеся ра'цjь моще'й твои'хъ, и='мамы 
тя` неусыпа'ющаго мл~твенника и= предста'теля w= на'съ ко 
гд\су, и= бл~года'рнjь съ любо'вiю велича'емъ просла'вльшаго 
и= послу'шающаго тя`, въ тр\оцjь сла'вимаго бг~а, _о=ц~а` и= 
сн~а и= ст~а'го дх~а, ны'нjь и= при'снw и= во вjь'ки 
вjькw'въ.

%<Тропа'рь, гла'съ и~:%>

%<П%>рему'дростiю о_у=че'нiй твои'хъ ца'рствующiй гра'дъ 
просвjьти'въ, тьму` невjь'дjьнiя _е=ретi'ческагw разгна'лъ 
_е=си`, пребл~же'нне: твое` бл~гослове'нiе земли` 
рwссi'йстjьй прине'слъ _е=си`, _о='тче на'шъ ст~и'телю 
а=fана'сiе, и=дjь'же сконча'въ тече'нiе твое`, на крилjь'хъ 
чистоты` возлетjь'лъ _е=си` въ нб\сное цр\ство. Моли` 
хр\ста` бг~а непреста'ннw w= душа'хъ на'шихъ.



%<Ма'iа г~ и= а='vгуста д~_i. Мл~тва прп\дбному 
fеодо'сiю, и=гу'мену пече'рскому.%>

%<И=з\ъ а=ка'fiста прп\дбному.%>

%<_W%> сщ~е'нная главо`, а='гг~ле земны'й и= человjь'че 
нб\сный, прп\дбне и= бг~оно'сне _о='тче на'шъ fеодо'сiе, 
и=зря'дный слуго` прест~ы'я бц\ды, во и='мя _е=я` ст~о'е 
w=би'тель пречу'дну на гора'хъ пече'рскихъ соwруди'вый и= въ 
не'й чуде'съ мно'жествомъ просiя'вый! Мо'лимъ тя` со 
о_у=се'рдiемъ мно'гимъ: моли'ся за на'съ ко гд\су бг~у и= 
и=спроси` на'мъ w\т негw` вели^кiя и= бога^тыя ми'лwсти: 
вjь'ру пра'ву, наде'жду сп~се'нiя несомнjь'нну, любо'вь ко 
всjь^мъ нелицемjь'рну, бл~гоче'стiе непоколеби'мое, ду'шъ и= 
тjьле'съ здра'вiе, жите'йскихъ потре'бъ дово'льство, и= да 
не во sло` w=брати'мъ бл~га^я, дару'_емая на'мъ w\т 
щедрода'тельныя _е=гw` десни'цы, но во сла'ву и='мене _е=гw` 
ст~а'гw и= во сп~се'нiе на'ше. Сохрани`, о_у=го'дниче бж~iй, 
предста'тельствомъ твои'мъ ст~ы'мъ во здра'вiи и= 
долгоде'нствiи бл~говjь'рнаго госуда'ря на'шего, 
i=мпера'тора нiкола'я а=ле_кса'ндровича всея` рwссi'и, и= 
ве'сь ца'рствующiй до'мъ, покоря'я под\ъ но'зjь _е=гw` вся^ 
враги` и= супоста'ты. Соблюди`, прп\дбне чудотво'рче, 
страну` правосла'вно-рwссi'йскую, ца'рствующыя гра'ды _е=я`, 
гра'дъ тво'й и= ла'vру твою` невреди^мы w\т вся'кагw sла`: 
и= вся^ лю'ди, притека'ющыя на поклоне'нiе къ честно'му 
твоему` гро'бу и= пребыва'ющыя во ст~jь'й w=би'тели твое'й, 
w=сjьни` нб\снымъ твои'мъ бл~гослове'нiемъ и= w\т вся'кихъ 
sw'лъ и= бjь'дъ ми'лостивнw и=зба'ви. Наипа'че же въ ча'съ 
кончи'ны на'шея многомо'щное твое` заступле'нiе jа=ви` 
на'мъ, да и=зба'вимся, мл~твами твои'ми ко гд\су, w\т 
вла'сти лю'тагw мiроде'ржца и= сподо'бимся наслjь'дити 
цр\ство нб\сное. Покажи` на'мъ, _о='тче, бл~госе'рдiе твое`, 
и= не w=ста'ви на'съ си'рыхъ и= безпомо'щныхъ: да 
непреста'ннw славосло'вимъ ди'внаго во ст~ы'хъ свои'хъ бг~а, 
_о=ц~а` и= сн~а и= ст~а'го дх~а, и= твое` ст~о'е 
заступле'нiе, во вjь'ки вjькw'въ.

%<Тропа'рь, гла'съ и~:%>

%<В%>озвы'сився на добродjь'тель, и=змла'да возлюби'въ 
мона'шеское житiе`, къ жела'нiю до'блественнjь дости'гъ, 
всели'лся _е=си` въ пеще'ру, и= о_у=краси'въ житiе` твое` 
поще'нiемъ и= свjь'тлостiю, въ мл~твахъ jа='кw безпло'тенъ 
пребыва'лъ _е=си`, въ рwссi'йстjьй земли` jа='кw свjь'тлое 
свjьти'ло просiя'въ, _о='тче fеодо'сiе: моли` хр\ста` бг~а 
сп~сти'ся душа'мъ на'шымъ.



%<Ма'iа _е~. Мл~твы прп\дбному i=а'кwву, и=гу'мену 
желjьзноборо'вскому.%>

%<И=з\ъ слу'жбы прп\дбному.%>

%<МЛ~ТВА а~.%>

%<П%>рп\дбне и= бг~оно'сне _о='тче на'шъ i=а'кwве! 
Прiими` ны'нjь на'съ, тебjь` о_у=се'рднw моля'щихся и= 
припа'дающихъ ко всечестно'му и= многоцjьле'бному твоему` 
гро'бу, и=дjь'же ст~о'е твое` и= многотру'дное поко'ится 
тjь'ло. Ду'хомъ же на нб~сjь'хъ предстоя` ст~jь'й тр\оцjь со 
а='гг~лы и= прп\дбныхъ _о=т_е'цъ ли^ки, моли'ся w= на'съ 
ча'дjьхъ твои'хъ, _о='тче, да и=зба'вимся w\т вся'кихъ 
скорбе'й, болjь'зней, бjь'дъ и= w=бстоя'нiй, и= бл~гоче'стнw 
поживе'мъ въ настоя'щемъ житiи`, ходя'ще въ за'повjьдехъ и= 
w=правда'нiихъ гд\снихъ безпоро'чнw, и= да jа=ви'мся 
послjь'доват_ели ст~о'му и= равноа'гг~льному житiю` твоему`. 
_Е='й, прп\дбне _о='тче, мо'лимъ тя`, и=спроси` на'мъ же и= 
всjь^мъ, съ вjь'рою къ тебjь` притека'ющымъ, грjьхw'въ 
проще'нiе, тjьлес_е'мъ здра'вiе, и=справле'нiе житiя` и= 
вjь'чное сп~се'нiе, jа='кw да твои'мъ предста'тельствомъ 
сп~се'ннiи, сла'ву возсыла'ти сподо'бимся въ тр\оцjь 
сла'вимому бг~у, _о=ц~у` и= сн~у и= ст~о'му дх~у, ны'нjь и= 
при'снw и= во вjь'ки вjькw'въ.

%<МЛ~ТВА в~.%>

%<_W%> прп\дбне и= бг~ому'дре _о='тче на'шъ i=а'кwве! 
Вjь'мы, jа='кw съ ли^ки а='гг~льскими и= всjь'ми ст~ы'ми 
предстои'ши при'снw пр\сто'лу гд\са вседержи'теля и= ве'лiе 
и='маши къ нему` дерзнове'нiе моли'тися w= всjь'хъ, съ 
вjь'рою и= о_у=миле'нными слеза'ми въ по'мощь тя` 
призыва'ющихъ. Не премолчи` о_у=`бо, вопiя` за ны` 
недостw'йныя ко гд\су бг~у, да w\тврати'тъ гнjь'въ сво'й, 
пра'веднw за беззакw'нiя на^ша на ны` дви'жимый, и= да 
и=зба'вимся w\т вся'кихъ скорбе'й, бjь'дъ же и= напа'стей и= 
sлы'хъ w=бстоя'нiй, и= бл~гоче'стнw поживе'мъ въ ны'нjьшнемъ 
вjь'цjь, ходя'ще въ за'повjьдехъ и= w=правда'нiихъ гд\снихъ 
непоро'чнw. _w пребл~же'нне и= бг~олюбе'зне _о='тче на'шъ 
i=а'кwве! О_у=моли` гд\са, да не w=скудjь'ютъ во w=би'тели 
твое'й и='стиннiи ревни'телiе и='ноческагw житiя` и= 
подража'телiе ст~о'му и= бг~оуго'дному житiю` твоему`: 
сохрани` предста'тельствомъ твои'мъ къ бг~у w=би'тель и= 
страну` сiю` w\т _о=гня`, гла'да, меча`, наше'ствiя 
и=ноплеме'нныхъ и= w\т вся'кагw sла`: и= всjь^мъ, съ вjь'рою 
и= любо'вiю притека'ющымъ во твою` w=би'тель, и=спроси` о_у= 
гд\са бг~а грjьхw'въ проще'нiе, тjьлес_е'мъ здра'вiе, 
и=справле'нiе грjьхо'внагw житiя^ и= вjь'чное сп~се'нiе: да 
съ тобо'ю и= всjь'ми ст~ы'ми сподо'бимся прославля'ти въ 
тр\оцjь сла'вимаго бг~а, _о=ц~а` и= сн~а и= ст~а'го дх~а, во 
вjь'ки вjькw'въ.

%<Тропа'рь, гла'съ д~:%>

%<Н%>б\снагw жела'я, земна^я возненави'дjьлъ _е=си`, и= 
взе'мъ кре'стъ тво'й, послjь'довалъ _е=си` хр\сту`, и= w\т 
негw` прiя'лъ _е=си` дарова^нiя чуде'съ, и=сцjьля'ти 
неду^жныя. Но jа='кw и=мjь'яй дерзнове'нiе ко ст~jь'й 
тр\оцjь, и=спроси` бл~говjь'рному i=мпера'тору на'шему 
нiкола'ю а=ле_кса'ндровичу здра'вiе и= сп~се'нiе, на враги' 
же побjь'ду, и= не забу'ди посjьща'я ча^дъ твои'хъ, 
припа'дающихъ къ цjьле'бному гро'бу твоему`, i=а'кwве 
прп\дбне, _о='тче на'шъ.



%<Ма'iа з~. Мл~твы прп\дбному нi'лу, со'рскому 
чудотво'рцу.%>

%<МЛ~ТВА а~,%>

%<и=з\ъ слу'жбы.%>

%<_W%> прп\дбне и= бг~обл~же'нне _о='тче нi'ле, 
бг~ому'дрый наста'вниче и= о_у=чи'телю на'шъ! Ты` любве` 
ра'ди бж~iя w\т мiрски'хъ смуще'нiй о_у=даля'яся, въ 
непрохо'днjьй пусты'ни и= въ де'брехъ всели'тися и=зво'лилъ 
_е=си`, и= jа='кw лоза` бл~гопло'дна, ча^да пусты'ни 
о_у=мно'живъ, сло'вомъ, писа'нiемъ и= житiе'мъ w='бразъ 
вся'кiя и='ноческiя добродjь'тели jа=ви'лся _е=си`: и= 
jа='кw а='гг~лъ во пло'ти пожи'въ на земли`, ны'нjь въ 
селе'нiихъ нб\сныхъ, и=дjь'же пра'зднующихъ гла'съ 
непреста'нный, водворя'ешися, и= съ ли^ки ст~ы'хъ бг~у 
предстоя`, тому` хвалы^ и= славослw'вiя непреста'ннw 
прино'сиши. Мо'лимъ тя`, бг~обл~же'нне, наста'ви и= на'съ, 
под\ъ кро'вомъ твои'мъ жи'тельствующихъ, непреткнове'ннw по 
стопа'мъ твои^мъ ходи'ти и= гд\са бг~а всjь'мъ се'рдцемъ 
свои'мъ люби'ти, тогw` _е=ди'нагw вожделjь'ти и= w= то'мъ 
_е=ди'номъ помышля'ти, му'жественнw же и= бл~гоиску'снw 
проти'ву до'лу влеку'щихъ по'мыслwвъ и= прило'гwвъ вра'жiихъ 
пра'тися и= ты^я всегда` побjьжда'ти: вся'кую же тjьсноту` 
мона'шескагw житiя` возлюби'ти и= кра^сная мi'ра сегw`, 
любве` ра'ди хр\сто'вы, возненави'дjьти помози` на'мъ: 
вся'ку же добродjь'тель, въ не'йже са'мъ потруди'лся _е=си`, 
въ сердца'хъ на'шихъ насади'ти на'мъ посо'бствуй. Моли` 
хр\ста` бг~а, да и= всjь^мъ правосла^внымъ хр\стiа'нwмъ, въ 
мi'рjь живу'щымъ, просвjьти'тъ о_у='мъ и= _о='чи 
серд_е'чныя, _е='же ко сп~се'нiю, о_у=тверди'тъ я=` въ 
вjь'рjь и= бл~гоче'стiи и= въ дjь'ланiи за'повjьдей свои'хъ, 
сохрани'тъ же w\т ле'сти мi'ра сегw`, и= w=ставле'нiе 
грjьхw'въ да'руетъ всjь^мъ хр\стiа'нwмъ, та'же и= вся^ 
потр_е'бная ко вре'менному житiю` всjь^мъ приложи'тъ. 
Бл~гочести'вjьйшаго же госуда'ря на'шего, i=мпера'тора 
нiкола'я а=ле_кса'ндровича да вjьнча'етъ гд\сь w=ру'жiемъ 
бл~говоле'нiя своегw`, мы'шцу _е=гw` да о_у=крjьпи'тъ, 
глубо'кiй и= неw\те'млемый ми'ръ _е=му` да да'руетъ, ве'сь 
же ца'рствующiй до'мъ _е=гw` въ любви`, _е=диномы'слiи и= въ 
долгоде'нствiи да соблюде'тъ, и= вся'кое нача'ло и= вла'сть 
и= все` во'инство _е=гw` на пу'ть пра'вды и= вjь'рности да 
о_у=пра'витъ: да та'кw вси` хр\стiа'не, въ пусты'ни и= въ 
мi'рjь жи'тельствующiи, ти'хое и= безмо'лвное житiе` 
поживу'тъ во вся'комъ бл~гоче'стiи и= че'стности, и= хр\ста` 
о_у=сты` и= се'рдцемъ просла'вятъ, ку'пнw со безнача'льнымъ 
_е=гw` _о=ц~е'мъ и= прест~ы'мъ и= бл~ги'мъ и= животворя'щимъ 
_е=гw` дх~омъ, всегда`, ны'нjь и= при'снw и= во вjь'ки 
вjькw'въ.

%<МЛ~ТВА в~,%>

%<что'мая въ нi'ло-со'рской пу'стыни, новгоро'дскiя 
_е=па'рхiи.%>

%<_W%> прп\дбне и= бг~обл~же'нне _о='тче на'шъ нi'ле! 
Прiими` ны'нjь на'съ: %<И= прw'чая, зри` вы'ше, _о=ктw'врiа 
з~, ли'стъ ч~и на w=б.%>

%<Тропа'рь, гла'съ д~:%>

%<О_у=%>дали'вся бjь'гая давi'дски мi'ра, и= вся^ jа=`же 
въ не'мъ jа='кw о_у=ме'ты вмjьни'въ, и= въ мjь'стjь 
безмо'лвнjь всели'вся, духо'вныя ра'дости и=спо'лнился 
_е=си`, _о='тче на'шъ нi'ле: и= _е=ди'ному бг~у и=зво'ливъ 
служи'ти, процвjь'лъ _е=си` jа='кw фi'нi_ксъ, и= jа='кw 
лоза` бл~гопло'дна о_у=мно'жилъ _е=си` ча^да пусты'ни. 
Тjь'мже бл~года'рственнw вопiе'мъ: сла'ва о_у=крjьпи'вшему 
тя` въ по'двизjь пустынножи'тельства: сла'ва и=збра'вшему 
тя` въ рwссi'и w\тше'льникwмъ о_у=ставополо'жника и=зря'дна: 
сла'ва мл~твами твои'ми и= на'съ сп~са'ющему.



%<Ма'iа и~. Мл~тва прп\дбному а=рсе'нiю вели'кому.%>

%<И=з\ъ а=ка'fiста прп\дбному.%>

%<_W%> сщ~е'нная главо`, земны'й а='гг~ле, нб\сный 
человjь'че, безмо'лвiя рачи'телю, молча'нiя люби'телю, 
прп\дбне и= бг~оно'сне _о='тче на'шъ а=рсе'нiе! Припа'даемъ 
ти` и= мо'лимся: помоли'ся ко гд\су бг~у и= сп~су на'шему 
i=и~су хр\сту` да да'руетъ на'мъ, грjь^шнымъ и= 
недостw'йнымъ рабw'мъ свои^мъ, вся^ ко сп~се'нiю душе'вному 
бл~гопотр_е'бныя да'ры своя^: вjь'ру пра'ву, наде'жду 
бла'гу, любо'вь нелицемjь'рну, бл~гоче'стiе непоколеби'мое, 
любому'дрiе хр\стопослjь'довательное, и= вся^ 
добродjь'т_ели, во ст~jь'мъ _е=v\глiи и='мъ заповjь^данныя: 
да бу'демъ подража'т_ели твоегw` бг~оуго'днагw житiя` и= 
вку'пjь съ тобо'ю сподо'бимся сп~се'нiе вjь'чное получи'ти 
и= цр\ствiе нб\сное о_у=наслjь'дити. _Е='й, о_у=го'дниче 
бж~iй! не пре'зри на'съ, но помози` на'мъ, нб\снымъ 
предста'тельствомъ твои'мъ, бл~гоче'стнw житiе` вре'менное 
сконча'ти, кончи'ну бл~гу'ю, ми'рную и= непосты'дную прiя'ти 
и= бл~же'нства ра'йскагw сподо'битися: да просла'вимъ 
чл~вjьколю'бiе и= щедрw'ты въ тр\оцjь сла'вимагw и= 
покланя'емагw бг~а, _о=ц~а` и= сн~а и= ст~а'гw дх~а, и= 
твое` ст~о'е заступле'нiе, во вjь'ки вjькw'въ.



%<Ма'iа f~. Мл~твы ст~и'телю нiкола'ю, а=рхiеп\скпу 
мv"рлv"кi'йскому.%>

%<Зри` вы'ше, деке'мврiа s~, ли'стъ рк~г на w=б.%>

%<Тропа'рь, гла'съ д~:%>

%<П%>риспjь` де'нь свjь'тлагw торжества`, гра'дъ 
ба'рскiй ра'дуется, и= съ ни'мъ вселе'нная вся` 
ликовству'етъ пjь'сньми и= пjь'ньми духо'вными: дне'сь во 
свяще'нное торжество`, въ пренесе'нiе честны'хъ и= 
многоцjьле'бныхъ моще'й ст~и'теля и= чудотво'рца нiкола'а, 
jа='коже со'лнце незаходи'мое возсiя` свjьтоза'рными 
луча'ми, разгоня'я тьму` и=скуше'нiй же и= бjь'дъ w\т 
вопiю'щихъ вjь'рнw: сп~са'й на'съ jа='кw предста'тель на'шъ, 
вели'кiй нiко'лае.



%<Ма'iа г~. Мл~тва ст~о'му а=п\слу сi'мwну кананi'ту 
и=ли` зилw'ту.%>

%<И=з\ъ а=ка'fiста.%>

%<С%>т~ы'й сла'вный и= всехва'льный а=п\сле хр\сто'въ 
сi'мwне, сподо'бивыйся прiя'ти въ до'мъ тво'й въ ка'нjь 
галiле'йстjьй гд\са на'шего i=и~са хр\ста` и= _е=гw` 
пречт\сую мт~рь, вл\дчцу на'шу бц\ду, и= пресла'внагw 
чудесе` хр\сто'ва самови'децъ бы'ти! Мо'лимъ тя` съ вjь'рою 
и= любо'вiю: о_у=моли` хр\ста` гд\са претвори'ти 
грjьхолюби^выя ду'шы на'шя въ достw'йныя сосу'ды бл~года'ти: 
сохрани` и= соблюди` на'съ мл~твами твои'ми w\т и=скуше'нiй 
дiа'вольскихъ и= паде'нiй грjьхо'вныхъ, и= и=спроси` на'мъ 
свы'ше по'мощь во вре'мя о_у=ны'нiя, да не преткне'мся w= 
ка'мень собла'зна, но неукло'ннw ше'ствуемъ сп~си'тельнымъ 
путе'мъ за'повjьдей хр\сто'выхъ, до'ндеже дости'гнемъ 
_о='ныхъ бл~же'нныхъ w=би'телей ра'йскихъ, и=дjь'же ты` 
ны'нjь водворя'ешися и= весели'шися. _Е='й, а=п\сле сп~совъ! 
не посрами` на'съ, крjь'пцjь на тя` о_у=пова'ющихъ, но бу'ди 
на'мъ помо'щникъ и= покрови'тель во все'мъ житiи` на'шемъ, 
и= помози` на'мъ бл~гоче'стнw и= бг~оуго'днw житiе` сiе` 
вре'менное сконча'ти, бл~гу'ю же и= ми'рную хр\стiа'нскую 
кончи'ну получи'ти и= до'брагw w\твjь'та сподо'битися на 
стра'шнjьмъ судjь` хр\сто'вjь: да и=збjьжа'вше мыта'рствъ 
возду'шныхъ и= вла'сти лю'тагw мiроде'ржца, о_у=наслjь'дуемъ 
цр\ство нб\сное и= просла'вимъ великолjь'пое и='мя _о=ц~а` 
и= сн~а и= ст~а'гw дх~а во вjь'ки вjькw'въ.



%<Ма'iа _i~. Мл~твы ст~и'телю сi'мwну, _е=п\скпу 
влади'мiрскому и= су'ждальскому, пече'рскому чудотво'рцу.%>

%<И=з\ъ а=ка'fiста.%>

%<МЛ~ТВА а~.%>

%<_W%> сщ~е'нная главо`, вели'кiй о_у=го'дниче бж~iй, 
ст~и'телю хр\сто'въ и= чудотво'рче, прп\дбне и= бг~оно'сне 
_о='тче сi'мwне! Къ тебjь`, нб\сному засту'пнику и= те'плому 
предста'телю на'шему, съ вjь'рою и= любо'вiю припа'даемъ, и= 
со о_у=пова'нiемъ всеусе'рднw мо'лимъ тя`: jа=ви` 
милосе'рдiе твое` на'мъ смир_е'ннымъ и= грjь^шнымъ, и= 
проле'й т_е'плыя мл~твы твоя^ w= на'съ ко гд\су, _е=му'же со 
а='гг~лы и= всjь'ми ст~ы'ми на нб~си` во сла'вjь вjь'чнjьй 
предстои'ши. Вjь'мы, свя'тче бж~iй, jа='кw сво'йственно 
_е='сть тебjь` милосе'рдiе, и='бо, _е=ще` на земли` живу'щу 
ти`, _е=ди'но и=мjь'лъ _е=си` попече'нiе, _е='же сп~са'ти 
w\т поги'бели грjьхо'вныя ду'шы человjь'ч_ескiя: тjь'мже 
о_у=`бо потщи'ся, благосе'рде, предстоя` стра'шному 
пр\сто'лу гд\са сла'вы, w= на'шемъ сп~се'нiи хода'тай бы'ти, 
да не поги'бнемъ лю'тjь со беззакw'нiи на'шими. Вjь'руемъ, 
_о='тче пребл~же'нне, jа='кw ты`, и='же во вре'мя земна'гw 
житiя` хр\сто'вою любо'вiю бли^жнiя твоя^ возлюби'лъ _е=си`, 
кольми` па'че лю'биши вся^ ны` w= гд\сjь, на нб~сjь'хъ 
водворя'яся: тjь'мже всеусе'рднw мо'лимъ тя`, jа='кw _о=тца` 
на'мъ су'ща, да при'снw соблюда'еши ны` под\ъ покро'вомъ 
твои'мъ w\т вся'кагw sла`. Ты`, _о='тче прп\дбне, не то'чiю 
са'мъ вjь'рою пра'вою и= бл~ги'ми дjь'лы до'брjь 
о_у=годи'вый гд\севи, но и= и=ны^я научи'вый пра'вw 
вjь'ровати и= во'лю бж~iю твори'ти, по нело'жному 
w=бjьтова'нiю хр\сто'ву, ве'лiй нарече'нъ _е=си` во цр\ствiи 
нб\снjьмъ: тjь'мже о_у=`бо наста'ви и= на'съ, да'нною тебjь` 
w\т гд\са бл~года'тiю, та'кw вjь'ровати и= та'кw путе'мъ 
за'повjьдей гд\снихъ ше'ствовати, да не то'чiю николи'же на 
поги'бельный пу'ть невjь'рiя о_у=клони'тися восхо'щемъ, но 
па'че и= и=ны^я во правовjь'рiи о_у=тверди'ти и= на пу'ть 
и='стиннагw бл~гоче'стiя наста'вити потщи'мся. _Е=ще' же 
припа'дающе мо'лимъ тя`, о_у=го'дниче хр\сто'въ: 
предста'тельствуй ко всеми'лостивому вл\дцjь и= цр~ю` 
ца'рствующихъ, да сохрани'тъ под\ъ покро'вомъ своея` 
бл~гости, во здра'вiи и= непремjьня'емjьмъ бл~гополу'чiи, 
бл~гочести'вjьйшаго госуда'ря на'шего, i=мпера'тора нiкола'я 
а=ле_кса'ндровича и= ве'сь ца'рствующiй до'мъ, и= да 
и=зба'витъ и=`хъ w\т вся'кагw sла'гw w=бстоя'нiя: цр~ковь 
ст~у'ю w\т _е=ресе'й и= раско'лwвъ, держа'ву же 
правосла'вно-рwссi'йскую w\т вся'кагw мяте'жа, бра'ней и= 
нестрое'нiй да соблюде'тъ: да да'стъ же па'стыр_емъ цр~кве 
ст~у'ю ре'вность w= сп~се'нiи пасо'мыхъ и= просвjьще'нiи 
невjь'рныхъ: да да'руетъ нача'льствующымъ му'дрость и= 
си'лу, подчин_е'ннымъ о_у=се'рдiе и= бл~гопоко'рливость, 
судiя'мъ прозорли'вость и= нелицепрiя'тiе, супру'гwмъ 
вjь'рность и= _е=диноду'шiе, роди'тел_емъ ра'зумъ и= 
бл~гоче'стiе, ча'дwмъ кро'тость и= послуша'нiе, всjь^мъ же 
лю'демъ вся'къ да'ръ коему'ждо бл~гопотре'бенъ, вся'ку 
бл~говре'менну по'мощь во бл~ги'хъ дjь'лjьхъ и= вся^ ко 
сп~се'нiю и= сла'вjь бж~iей подоба^ющая. Сохрани`, _о='тче 
прп\дбне, твои'ми бг~опрiя'тными мл~твами, ца'рствующыя 
гра'ды, и= вся^ гра'ды и= в_е'си держа'вы рwссi'йскiя, и= 
гра'дъ се'й, w\т вся'кагw sла` и= нападе'нiй вра'жiихъ: вся^ 
же правовjь^рныя лю'ди, съ любо'вiю и= о_у=пова'нiемъ 
притека'ющыя къ покро'ву твоему` и= бл~гоче'стнw 
покланя'ющыяся моще'мъ твои^мъ, w=сjьни` нб\снымъ твои'мъ 
бл~гослове'нiемъ, и= вся^ прош_е'нiя и='хъ во бла'го 
и=спо'лни. _Е='й, о_у=го'дниче бж~iй! не пре'зри моле'нiй 
на'шихъ, и= не посрами` на'съ w\т о_у=пова'нiя и= ча'янiя 
на'шегw. Се' бо мы` недосто'йнiи и= смире'ннiи и= мно'гихъ 
грjьхw'въ и=спо'лненнiи, вjь'дуще, jа='кw грjь'шники бг~ъ не 
послу'шаетъ, но а='ще кто` бг~очте'цъ _е='сть и= во'лю 
_е=гw` твори'тъ, того` послу'шаетъ, ко твоему` прибjьга'емъ 
предста'тельству, да твое'ю по'мощiю и= заступле'нiемъ, 
ми'рнw и= бл~гоче'стнw пожи'вше на земли`, сподо'бимся и= 
нб\сныхъ бла^гъ воспрiя'тiя, сла'вяще и= превознося'ще 
_о=ц~а` и= сн~а и= ст~а'го дх~а, _е=ди'наго въ тр\оцjь 
сла'вимаго и= покланя'емаго бг~а, и= твое` ми'лостивное 
предста'тельство, во вjь'ки вjькw'въ.

%<МЛ~ТВА в~.%>

%<_W%> всехва'льный и= всечестны'й а=рхiере'ю, ст~и'телю 
хр\сто'въ, прп\дбне и= бг~оно'сне _о='тче сi'мwне! При'зри 
w\т высо'тъ нб\сныхъ, и=дjь'же со а='гг~лы и= всjь'ми 
ст~ы'ми гд\су сла'вы предстои'ши, на на'съ недосто'йныхъ и= 
до'лу прекло'нныхъ, смире'нныхъ же и= грjь'шныхъ, ко 
многомо'щному предста'тельству твоему` съ вjь'рою, любо'вiю 
и= о_у=пова'нiемъ притека'ющихъ. Простри` моли'твеннw 
преподо'бнiи ру'цjь твои` ко гд\су и= вл\дцjь, и= и=спроси` 
w\т щедрода'тельныя _е=гw` бл~госты'ни w=ставле'нiе 
согрjьше'нiй на'шихъ во'льныхъ и= нево'льныхъ, здра'вiе 
душе'вное и= тjьле'сное, житiе` ми'рное и= безмяте'жное, 
возду'ха бл~горастворе'нiе, земли` плодоно'сiе, жите'йскихъ 
потре'бъ дово'льство, во все'мъ бл~го'е поспjьше'нiе, и= да 
не во sло` w=брати'мъ дару'_емая на'мъ бл~га^я, но во сла'ву 
прест~а'гw и='мене _е=гw` и= во сп~се'нiе на'ше. _Е=ще' же 
припа'дающе мо'лимъ тя`: потщи'ся, бл~госе'рде, 
предста'тельствовати ко гд\су чл~вjьколю'бцу, да и=зба'витъ 
на'съ, по вели'цjьй свое'й мл\сти, w\т вся'кихъ бjь'дъ и= 
скорбе'й, w\т вся'кихъ неду'гwвъ и= болjь'зней, w\т 
внеза'пныя сме'рти и= w\т всjь'хъ w=sлобле'нiй, w\т вся'кихъ 
ко'зней врагw'въ ви'димыхъ и= неви'димыхъ и= w\т вся'кагw 
sла`: да о_у=крjьпи'тъ въ на'съ пра'вую вjь'ру и= 
бл~гоче'стiе нелицемjь'рное, и= да пода'стъ на'мъ крjь'пость 
на преwборе'нiе страсте'й и= похоте'й на'шихъ: да соблюде'тъ 
на'съ w\т нечести'выхъ и= душепа'губныхъ о_у=че'нiй 
невjь'рiя и= суевjь'рiя, да всади'тъ въ сердца` на^ша ду'хъ 
смиренному'дрiя и= кро'тости, ду'хъ братолю'бiя и= 
неsло'бiя, ду'хъ терпjь'нiя и= цjьлому'дрiя, ду'хъ ст~ы'я 
ре'вности w= сла'вjь бж~iей и= сп~се'нiи бли'жнихъ: да 
при'зритъ бл~госе'рдiемъ на вся'ку ду'шу, тре'бующую 
бл~года'тныя _е=гw` мл\сти, и= да да'руетъ, по 
неизреч_е'нымъ щедро'тамъ своегw` чл~вjьколю'бiя, боля'щымъ 
и=сцjьле'нiе, скорбя'щымъ о_у=тjьше'нiе, малоду^шнымъ 
о_у=твержде'нiе, о_у=ныва'ющымъ w=бодре'нiе, стра'ждущымъ 
w=сла'бу, бjь'дствующымъ по'мощь, си^рымъ покро'въ, 
безпрiю^тнымъ приста'нище, w=би^димымъ защи'ту, 
sлослw'вимымъ терпjь'нiе, о_у=ничижа'_емымъ великоду'шiе, 
гони^мымъ заступле'нiе, w=клевета'_емымъ w=правда'нiе, и= 
всjь^мъ, во вся'кихъ ну'ждахъ и= sлострада'нiихъ су'щымъ, 
душе'вную w\тра'ду и= ско'рое и=збавле'нiе. _Е='й, свя'тче 
бж~iй, бу'ди те'плый моли'твенникъ и= приле'жный хода'тай ко 
гд\су w= вся'кой души` вjь'рныхъ, твоея` по'мощи и='щущихъ, 
да никто'же во о_у=пова'нiи свое'мъ на тя` посра'мленъ 
бу'детъ, но да w=бря'щутъ вси`, предста'тельствомъ твои'мъ, 
во вся'кихъ w=бстоя'нiихъ бл~года'ть и= мл\сть всеще'драгw 
бг~а, _е=му'же подоба'етъ вся'кая сла'ва, че'сть и= 
поклоне'нiе, ны'нjь и= при'снw и= во вjь'ки вjькw'въ.

%<Тропа'рь, гла'съ а~:%>

%<Ж%>итi'й прп\дбныхъ _о=т_е'цъ пече'рскихъ списа'телю 
и=звjь'стный, ст~и'телю хр\сто'въ сi'мwне пребл~же'нне, 
моли'ся приле'жнw съ ни'ми хр\сту` бг~у, да о_у=пра'витъ въ 
ми'рjь жи'знь на'шу, и= въ кни^ги живw'тныя да напи'шетъ 
ны`, сп~са'я ду'шы на'шя.



%<Ма'iа а~_i. Мл~тва ст~ы^мъ равноап\сльнымъ кv"рi'ллу 
и= меfо'дiю, первоучи'тел_емъ слов_е'нскимъ.%>

%<И=з\ъ а=ка'fiста.%>

%<_W%> пресла'внiи jа=зы^къ слове'нскихъ о_у=чи'телiе и= 
просвjьти'телiе, ст~i'и равноап\сльнiи меfо'дiе и= 
кv"рi'лле! Къ ва'мъ, jа='кw ча^да ко _о=тц_е'мъ, свjь'томъ 
о_у=че'нiй и= писме'нъ ва'шихъ просвjьще'ннiи и= въ вjь'рjь 
хр\сто'вjь наста'вленнiи, ны'нjь о_у=се'рднw прибjьга'емъ и= 
въ сокруше'нiи серде'цъ на'шихъ мо'лимся. А='ще бо и= 
завjь^тъ ва'шихъ, jа='кw ча^да непокори^вая, не 
соблюдо'хомъ, и= w= о_у=гожде'нiи бг~у, jа='коже о_у=чи'сте, 
небрего'хомъ, и= w\т _е=диномы'слiя и= любве`, ю='же 
слове'нwмъ, jа='кw бра'тiямъ въ вjь'рjь и= по пло'ти, 
до'брjь завjьща'сте, w\тпадо'хомъ: _о=ба'че, jа='коже 
дре'вле въ житiи` ва'шемъ неблагода'рныхъ и= недосто'йныхъ 
не w\твраща'сте тщы`, но бл~ги'ми за sла^я воздава'сте, 
та'кw и= ны'нjь грjь'шныхъ и= недосто'йныхъ ча^дъ ва'шихъ 
мл~твы не w\тврати'те, но jа='кw ве'лiе и=му'щiи 
дерзнове'нiе ко гд\су, приле'жнw того` моли'те, да 
наста'витъ и= w=брати'тъ на'съ на пу'ть сп~се'нiя, ра^спри 
же и= раздо'ры, посредjь` _е=диновjь'рныхъ бра'тiй 
возника'ющыя, да о_у=мири'тъ, w\тпа'дшыя па'ки во 
_е=диномы'слiе приведе'тъ и= всjь'хъ на'съ _е=дине'нiемъ 
ду'ха и= любве` во _е=ди'нjьй, ст~jь'й, собо'рнjьй и= 
а=п\сльстjьй цр~кви соедини'тъ. Вjь'мы бо, вjь'мы, jа='кw 
мно'гw мо'жетъ мл~тва прв\днича ко бл~госе'рдiю вл\дки, 
а='ще и= w= грjь'шныхъ лю'дехъ приноси'ма быва'етъ. Не 
w=ста'вите о_у=`бо на'съ о_у=ны'лыхъ и= недосто'йныхъ ча^дъ 
ва'шихъ, и='хже грjь^хъ ра'ди па'ства ва'ша, ва'ми 
собра'нная, враждо'ю раздjьля'ема и= собла^зны w\т 
и=новjь'рныхъ прельща'ема, о_у=ма'лися, _о='вцы же _е=я` 
слов_е'сныя разсjьява'_емы w\т волкw'въ мы'сленныхъ 
восхища'ются: дади'те на'мъ, моли'твами ва'шими, w= 
правосла'вiи ре'вность, да _е='ю возгрjьва'еми, 
_о=те'ч_еская преда^нiя до'брjь сохрани'мъ, о_у=ста'вы и= 
w=бы^чаи цр~кw'вныя вjь'рнw соблюда'ти потщи'мся, вся'кихъ 
лжеуче'нiй стра'нныхъ w\тбjьжи'мъ, и= та'кw въ житiи` 
бг~оуго'днjьмъ на земли` преспjьва'юще, жи'зни ра'йскiя на 
нб~си` сподо'бимся, и= та'мw съ ва'ми вку'пjь вл\дку 
всjь'хъ, въ тр\оцjь _е=ди'наго бг~а, просла'вимъ во вjь'ки 
вjькw'въ.

%<Тропа'рь, гла'съ д~:%>

%<JА='%>кw а=п\слwмъ _е=динонра'внiи и= слове'нскихъ 
стра'нъ о_у=чи'телiе, кv"рi'лле и= меfо'дiе бг~ому'дрiи, 
вл\дку всjь'хъ моли'те, вся^ jа=зы'ки слов_е'нскiя 
о_у=тверди'ти въ правосла'вiи и= _е=диномы'слiи, о_у=мири'ти 
мi'ръ и= сп~сти` ду'шы на'шя.



%<Ма'iа в~_i. Мл~тва прп\дбному дiонv'сiю, 
а=рхiмандрi'ту се'ргiевы ла'vры, ра'донежскому 
чудотво'рцу.%>

%<W\т%> млады'хъ ногте'й возлюби'вый хр\ста`, прп\дбне 
дiонv'сiе! Сотвори` мл~твами твои'ми, да и= на^ша сердца` 
сщ~е'ннымъ любве` бж~iя _о=гне'мъ пламенjь'ютъ, теплото'ю 
вjь'ры возжига'_ема. Ты`, jа=ре'мъ _е=v\гльскiй на ся` 
возложи'въ и= jа='кw бла'гъ и= ле'гокъ то'й w=брjь'тъ, до 
конца` пу'ть тво'й терпjьли'внw соверши'лъ _е=си`, jа='кw 
побjьди'тель вjьнца` w\т бг~а сподо'бився: помози` о_у=`бо 
и= на'мъ тя'жкое бре'мя житiя` сегw` му'жественнw понести`, 
и= вjь'ру до конца` соблю'дшымъ, милосе'рдагw w\т бг~а 
воздая'нiя сподо'битися. Тща'тельный и= ре'вностный зва'нiя 
своегw` и=сполни'тель бы'въ, помози` и= на'мъ зва^нiя на^ша 
неwсла'бнw проходи'ти. Мнw'гiя кw'зни и= страда^нiя w\т 
sлоко'зненныхъ врагw'въ великоду'шнw претерпjь'вый, свя'те 
дiонv'сiе, и= на'мъ, сjьтьми` вра'жiими о_у=ловля'_емымъ и= 
въ разли^чная и=скуш_е'нiя впа'дающымъ, свы'ше по'мощь на 
попра'нiе _о='ныхъ мл~твами твои'ми и=спроси`. Ты`, всегда` 
посто'мъ, мл~твами и= бдjь'нiемъ пло'ть твою` о_у=мерщвля'я, 
ду'шу твою` w=живи'лъ _е=си` и= сiю` хра'мъ животворя'щагw 
дх~а содjь'лалъ _е=си`: и= на'съ тебjь` подража'ти научи` и= 
вре'мя къ покая'нiю и= w=ставле'нiю грjьхw'въ на'шихъ 
о_у=лучи'ти сотвори`. Ты` w= сла'вjь цр~кве и= _о=те'чества 
вjь'рный ревни'тель бы'лъ _е=си`: и=схода'тайствуй о_у=`бо 
и= ны'нjь ми'ръ цр~кви, _о=те'честву бл~годе'нствiе, 
самодержа'вному царю` на'шему бл~гослове'нiе, хра'му же 
сему` всемо'щный гд\сень покро'въ, да прославля'емъ 
просла'вльшаго тя` гд\са ны'нjь и= при'снw и= во вjь'ки 
вjькw'въ.



%<Ма'iа г~_i. Мл~тва ст~jь'й пра'веднjьй дjь'вjь 
глv"ке'рiи, jа='же въ новjь'градjь, %>

%<что'мая въ новгоро'дской фло'ровской цр~кви.%>

%<_W%> бл~же'нная дjь'во глv"ке'рiе, о_у=го'днице 
хр\сто'ва! О_у=слы'ши на'съ грjь'шныхъ, моля'щихся тебjь`. 
Прiими` мл~тву на'шу и= принеси` ю=` къ мл\стивому и= 
чл~вjьколю'бцу бг~у, _е=му'же ты` ны'нjь въ ра'дости ст~ы'хъ 
и= съ ли^ки а='гг~лъ предстои'ши. О_у=моли` _е=гw` 
бл~госе'рдiе, да не w=су'дитъ на'съ по беззако'нi_емъ 
на'шымъ, но да сотвори'тъ съ на'ми по мл\сти свое'й: и= 
и=спроси` на'мъ о_у= хр\ста` и= бг~а на'шегw ми'рное и= 
безмяте'жное житiе`, здра'вiе душе'вное и= тjьле'сное, 
земли` бл~гопло'дiе и= во все'мъ вся'кое и=з\ъ_оби'лiе и= 
бл~годе'нствiе, и= да не во sло` w=брати'мъ бл~га^я, 
дару'_емая на'мъ w\т всеще'драгw бг~а, но во сла'ву _е=гw` 
и= въ прославле'нiе твоегw` заступле'нiя. Да'руй на'мъ без\ъ 
поро'ка прейти` по'прище вре'менныя жи'зни, и=зба'ви на'съ 
w\т возду'шныхъ мыта'рствъ и= наста'ви на'съ на пу'ть 
веду'щiй къ селе'нiю пра'ведныхъ, и=дjь'же пра'зднующихъ 
гла'съ непреста'нный, зря'щихъ лица` бж~iя добро'ту 
неизрече'нную. О_у=слы'ши моле'нiе на'ше, дjь'во глv"ке'рiе, 
и= моли` непреста'ннw w= на'съ всеси'льнаго бг~а 
трiv"поста'снаго, _е=му'же подоба'етъ вся'кая сла'ва, че'сть 
и= поклоне'нiе во вjь'ки вjькw'въ.

%<Тропа'рь, гла'съ и~:%>

%<В%>ы'шнiя красоты` жела'ющи, ни^жнiя сла^сти 
тjьл_е'сныя дале'че w\т себ_е` w\три'нула _е=си`, и= 
нестяжа'нiе па'че су'етнагw мi'ра возлюби'вши, а='гг~льское 
житiе` провожда'ла _е=си`, глv"ке'рiе, дjь'во бл~же'нная: 
моли` хр\ста` бг~а сп~сти'ся душа'мъ на'шымъ.



%<Ма'iа д~_i. Мл~твы ст~о'му i=сi'дwру, хр\ста` ра'ди 
ю=ро'дивому, росто'вскому чудотво'рцу,%>

%<чтw'мыя въ росто'вской вознесе'нской цр~кви, 
jа=росла'вскiя _е=па'рхiи.%>

%<МЛ~ТВА а~.%>

%<_W%> пребл~же'нный и= вели'кiй о_у=го'дниче хр\сто'въ, 
ст~ы'й пра'ведный i=сi'дwре! Восхваля'я равноа'гг~льное 
житiе` твое` и= пресла^вная w\т честны'хъ моще'й твои'хъ 
и=стека^ющая чудеса` прославля'я, ко ст~о'му гро'бу твоему` 
припа'даю смире'ннw и= во о_у=миле'нiи зову`: ра'дуйся, 
пресвjь'тлая sвjьздо`, w\т за'пада прите'кшая и= на 
восто'цjь просiя'вшая: ра'дуйся, w\три'нувый неправовjь'рiе, 
о_у=ста'вы же правосла'вiя до конца` соблюды'й: ра'дуйся, 
бы'вый jа='кw бу'iй пред\ъ _о=чи'ма мi'ра грjьхо'внагw, 
бж~iя же прему'дрости некра'домое сокро'вище стяжа'вый: 
ра'дуйся, су'_етная и= тлjь^нная попра'вый, да воспрiи'меши 
вjьне'цъ нетлjь'ненъ: ра'дуйся, терпjь'нiемъ дре'внему 
i='wву о_у=подо'бивыйся: ра'дуйся, во'ине хр\сто'въ 
непобjьди'мый, до'блестнw дiа'вола побjьди'вый и= вся^ 
стрjь'лы лука'вагw разжж_е'нныя о_у=гаси'вый: ра'дуйся, 
мнw'гiя и= ди^вныя цjьльбы^ w\т ст~а'гw гро'ба твоегw` 
и=сточа'яй: ра'дуйся, смиренному'дрiемъ богатjь'яй и= 
чистоты` сосу'дъ и=збра'нъ jа=ви'выйся: ра'дуйся, съ вjь'рою 
призыва'ющымъ тя` ско'рый помо'щниче и= засту'пниче: 
ра'дуйся, jа='кw тече'нiе до'брjь сконча'лъ _е=си`, и= 
вjь'ру непоро'чну соблю'лъ _е=си`, и= враги` безплw'тныя 
терпjь'нiемъ твои'мъ попра'лъ _е=си`, и= мiрска^я су'_етства 
препобjьди'лъ _е=си`. Сегw` ра'ди и= ст~а'я твоя` чи'стая 
душа` на нб~са` востече` ра'дующися, пра'ведныхъ же ли'цы 
срjьто'ша тя` веселя'щеся, и= нб\сная сел_е'нiя свjь'тлw 
воспрiя'ша: бл~же'нное же и= честно'е тjь'ло твое` на земли` 
пребыва'етъ нетлjь'нно, вjь^рнымъ и=сцjьл_е'нiя подая`. 
Тjь'мже мо'лимъ тя`, бг~ому'дре i=сi'дwре, да 
хода'тайствуеши w= на'съ о_у= хр\ста` бг~а, _е='же пребы'ти 
гра'ду сему` непоколеби'му и= безмяте'жну, правовjь'рному же 
i=мпера'тору на'шему нiкола'ю а=ле_кса'ндровичу на 
супоста'ты побjь'ду и= w=долjь'нiе дарова'ти, и= всjь^мъ 
правосла^внымъ хр\стiа'нwмъ здра'вiе и= бл~гопоспjьше'нiе 
пода'ти, да сподо'бимся вси` мл\сти и= бл~года'ти гд\са 
на'шегw i=и~са хр\ста`, _е=му'же подоба'етъ сла'ва и= 
держа'ва, ку'пнw со безнача'льнымъ _о=ц~е'мъ и= съ 
прест~ы'мъ и= бл~ги'мъ и= животворя'щимъ _е=гw` дх~омъ, 
ны'нjь и= при'снw и= во вjь'ки вjькw'въ.

%<МЛ~ТВА в~.%>

%<_W%> вели'кiй о_у=го'дниче бж~iй, ст~ы'й пра'ведный 
i=сi'дwре! Помози` мнjь` грjь'шному, всегда` стра'стiю 
грjьхо'вною побjьжда'емому: ты' бо _е=си` предста'тель и= 
засту'пникъ, и= ско'рый помо'щникъ въ ско'рбехъ мои'хъ, и= 
о_у=се'рдный хода'тай сп~се'нiя моегw`. ты` вjь'рою пра'вою 
и= трудо'мъ твои'мъ вjь'чныя сла'вы и= цр\ствiя нб\снагw 
сподо'бился _е=си`, и= ны'нjь о_у= пр\сто'ла вл\дки всjь'хъ, 
цр~я` хр\ста`, бг~а на'шегw предстои'ши. Тjь'мже и= молю' 
тя, страстоте'рпче пра'ведный: помяни' мя w=кая'ннаго, въ 
ти'нjь грjьхо'внjьй валя'ющагося: о_у=же' бо не могу` 
возвести` _о='чи мои` къ го'рнему сiw'ну, зане` свя'занъ 
_е='смь сjьтьми` дiа'вольскими и= попече'ньми жите'йскими. 
И=зба'ви мя` мл~твами твои'ми w\т всjь'хъ sлы'хъ навjь'тwвъ 
вра'жiихъ и= w\т вся'кагw грjьха`, да прiиму` и=сцjьле'нiе 
w\т jа='звъ грjьхо'вныхъ, w\т вселютjь'йшагw sмi'я 
наложе'нныхъ мнjь`. Все` житiе` мое` w=кая'нный а='зъ во 
сласте'хъ мi'ра сегw` и=знури'хъ, и= не и='мамъ помо'щника, 
и= не вjь'мъ къ кому` прибjь'гнути, да пода'стъ ми` ру'ку 
по'мощи. Сегw` ра'ди къ тебjь` прибjьга'ю и= си'це молю'ся: 
_w ст~ы'й пра'ведный i=сi'дwре! пода'ждь ми` по'мощь въ 
де'нь стра'шнагw суда`: _е=гда` прiи'детъ сн~ъ чл~вjь'ческiй 
суди'ти всjь'хъ, тогда` о_у=моли` того` стра'шнаго и= 
нелицемjь'рнаго судiю`, да не w=су'дитъ мя` по 
беззако'нi_емъ мои^мъ, но да поста'витъ w=десну'ю себ_е` по 
вели'цjьй мл\сти свое'й. Помоли'ся вл\дцjь хр\сту` бг~у, да 
и= въ ны'нjьшнемъ вjь'цjь ми'лостивъ бу'детъ на'мъ 
грjь^шнымъ и= недостw'йнымъ рабw'мъ свои^мъ, и= да 
о_у=тверди'тъ мы'сль на'шу, _е='же w\тврати'тися на'мъ w\т 
вся'кагw sла`, и= соблюда'ти сп~си'т_ельныя _е=гw` 
за'пwвjьди, и= про'чее вре'мя житiя` на'шегw прейти` въ 
покая'нiи и= соблюде'нiи бж~iихъ за'повjьдей, да дости'гше 
нб\сныхъ w=би'телей, непреста'ннw сла'вимъ _е=ди'наго 
трiv"поста'снаго бг~а, _о=ц~а` и= сн~а и= ст~а'го дх~а, 
ны'нjь и= при'снw и= во вjь'ки вjькw'въ.

%<Тропа'рь, гла'съ д~:%>

%<П%>росвjьти'вся бж~е'ственною бл~года'тiю, бг~ому'дре, 
цjьлому'дрiемъ мно'гимъ и= терпjь'нiемъ во вре'меннjьй 
жи'зни тече'нiе до'брjь сконча'лъ _е=си`. Тjь'мъ и= по 
сме'рти jа=ви' тя свjь'тлость житiя` твоегw`: и=сточа'еши бо 
и=сцjьле'нiй бл~года'ть притека'ющымъ съ вjь'рою ко ст~о'му 
твоему` гро'бу, i=сi'дwре бл~же'нне. Моли` хр\ста` бг~а, да 
сп~се'тъ ду'шы на'шя.



%<Ма'iа _е~_i. Мл~тва прп\дбному _е=vфросv'ну, 
пско'вскому чудотво'рцу.%>

%<_W%> сщ~е'нная главо`, прп\дбне _о='тче, пребл~же'нне 
а='вво _е=vфросv'не! Не забу'ди о_у=бо'гихъ твои'хъ: %<И= 
прw'чая, зри` вы'ше, мл~тва _о='бщая прп\дбному _е=ди'ному, 
ли'стъ _о~з.%>

%<Тропа'рь, гла'съ д~:%>

%<И=%>зволе'нiемъ бж~е'ственнагw ра'зума въ пусты'ню 
всели'лся _е=си`, прп\дбне _о='тче _е=vфросv'не, и= та'мw 
впери'въ о_у='мъ тво'й въ нб\сная, равноа'гг~льное житiе` 
пожи'лъ _е=си`, въ мл~твахъ, бдjь'нiихъ и= поще'нiихъ 
w='бразъ бы'въ твои^мъ о_у=ченикw'мъ: тjь'мже и= хр\сто'съ 
бг~ъ на'шъ, ви'дяй твоя^ труды` и= по'двиги, въ нб\сная 
сел_е'нiя прiя'тъ тя`. Ны'нjь о_у=`бо, jа='кw и=мjь'яй ко 
гд\су ве'лiе дерзнове'нiе, помина'й ста'до твое`, _е='же 
собра'лъ _е=си`, бг~ому'дре, и= моли` хр\ста` бг~а сп~сти'ся 
душа'мъ на'шымъ.



%<Ма'iа _е~_i и= i=у'нiа г~. Мл~твы ст~о'му 
бл~говjь'рному царе'вичу дими'трiю о_у='гличскому, 
моско'вскому чудотво'рцу.%>

%<МЛ~ТВА а~,%>

%<и=з\ъ дре'внiя ру'кописи.%>

%<_W%> пресла'вный и= ди'вный въ чудесjь'хъ, красото` 
му'ченикwвъ, страстоте'рпче царе'вичу кня'же дими'трiе! 
Ско'рw предста'ни нб\сному цр~ю` и= му'ченич_ескiя твои` 
ру'цjь w= на'съ грjь'шныхъ моле'бнjь къ нему` простри`, 
jа='кw и=мjь'яй дерзнове'нiе вели'ко: сохрани' же твои'ми 
мл~твами гра'дъ се'й, и= вся^ гра'ды и= в_е'си 
правосла^вныя, и= бл~гочести'ваго царя` на'шего и= супру'гу 
и= ча^да _е=гw`, и= ст~jь'йшыя патрiа'рхи и= преwсщ~_е'нныя 
митрополi'ты, а=рхiепi'скопы и= _е=пi'скопы и= ве'сь 
свяще'нный чи'нъ цр~ко'вный, и= въ пала'тjь бра'тiю на'шу, 
и= вся^ правосла^вныя хр\стiа'ны: всjь'хъ на'съ прiими` во 
твое` заступле'нiе, w\т всjь'хъ бjь'дъ и= sw'лъ и=збавля'я, 
и= w\т наше'ствiя ви'димыхъ и= неви'димыхъ борю'щихъ на'съ 
врагw'въ свобожда'я, и= тjь'хъ вся'къ навjь'тъ и= 
sлохи'трство погубля'я и= w\тгоня'я: та'же прегрjьше'нiи 
на'шихъ проще'нiе и=спроси`, и= въ вjь'къ бу'дущiй нб\снагw 
цр\ствiя на'съ сподо'би и= сп~се'ныхъ бг~у предста'ви, 
бл~года'тiю и= чл~вjьколю'бiемъ гд\са и= сп~са на'шегw 
i=и~са хр\ста`, _е=му'же че'сть и= поклоне'нiе подоба'етъ 
ны'нjь и= при'снw и= во вjь'ки вjькw'въ.

%<МЛ~ТВА в~,%>

%<и=з\ъ тоя'же ру'кописи.%>

%<_W%> вели'кiй и= ми'лостивый страстоте'рпче, царе'вичу 
кня'же дими'трiе! О_у=слы'ши на'съ грjь'шныхъ, моле'нiе со 
о_у=се'рдiемъ тебjь` принося'щихъ, и= помози` на'мъ въ 
жи'зни се'й, w\т грjьхw'въ, бjь'дъ и= скорбе'й и=збавля'я, 
и= въ бу'дущемъ вjь'цjь бу'ди помо'щникъ и= засту'пникъ, w\т 
муче'нiй а='довыхъ свобожда'я и= сподобля'я ку'пнw съ тобо'ю 
покланя'тися и= воспjьва'ти всест~у'ю тр\оцу, _о=ц~а` и= 
сн~а и= ст~а'го дх~а, ны'нjь и= при'снw и= во вjь'ки 
вjькw'въ.

%<МЛ~ТВА г~.%>

%<_W%> ст~ы'й му'чениче, бл~говjь'рный царе'вичу и= 
кня'же дими'трiе! JА='кw а='гнецъ неsло'бивъ w\т раба` 
заколе'нный, вjьнце'мъ ца'рскимъ w\т гд\са вjьнча'лся 
_е=си`, и= сы'нъ царе'въ бы'въ, му'ченикъ непобjьди'мь 
jа=ви'лся _е=си`, и= вмjь'стw земны'хъ и= тлjь'нныхъ на 
нб~си` нетлjь^нная воспрiя'лъ _е=си`. И= ны'нjь предстоя` въ 
ра'дости ст~jь'й тр\оцjь, посjьща'й творя'щыя вjь'рнw твою` 
свjьтоно'сную па'мять: соблюда'й _о=те'чествiе твое` и= 
гра'дъ тво'й невреди'мь, тому' бо _е=си` о_у=твержде'нiе: 
о_у=тверди` правосла'вныхъ жи'тельство въ ми'рjь глубо'цjь: 
междоусо'бную бра'нь о_у=кроти`: возвы'си бл~говjь'рнаго 
i=мпера'тора на'шего, и= вся^ пол_е'зная да'руй всегда` 
лю'демъ твои^мъ мл~твами твои'ми, да вjь'рою и= любо'вiю 
вопiе'мъ ти`: ра'дуйся, свя'те дими'трiе, вjь'рныхъ люде'й 
те'плый засту'пниче и= прибjь'жище и= земли` рwссi'йскiя 
о_у=краше'нiе.

%<Тропа'рь, гла'съ д~:%>

%<Ц%>а'рскую дiади'му w=багри'лъ _е=си` кро'вiю твое'ю, 
бг~ому'дре му'чениче, за ски'птръ кр\стъ въ руку` прiи'мъ, 
jа=ви'лся _е=си` побjьдоно'сецъ, и= же'ртву непоро'чну 
вл\дцjь прине'слъ _е=си` себе`: jа='кw бо а='гнецъ 
неsло'бивъ w\т раба` заколе'нъ _е=си`, и= ны'нjь ра'дуяся 
предстои'ши ст~jь'й тр\оцjь. Моли'ся w= держа'вjь 
сро'дникwвъ твои'хъ бг~оуго'днjьй бы'ти, и= сыновw'мъ 
рwссi^йскимъ сп~сти'ся.



%<Ма'iа _е~_i. Мл~тва прп\дбному пахw'мiю, не'рехтскому 
чудотво'рцу,%>

%<что'мая въ тро'ицкой цр~кви села` сы'пановой слободы`, 
костромскi'я _е=па'рхiи.%>

%<_W%> прп\дбне _о='тче и= свя'тче бж~iй пахw'мiе! 
Бг~ови предстоя` со а='гг~лы и= прп\дбными ли^ки, во ст~ы'хъ 
твои'хъ мл~твахъ и= на'съ грjь'шныхъ не забу'ди, но, jа='кw 
до'брый па'стырь и= _о=те'цъ на'шъ, моли'ся w= 
бл~гочести'вjьйшемъ госуда'рjь на'шемъ, i=мпера'торjь 
нiкола'jь а=ле_кса'ндровичjь всея` рwссi'и и= w= всjь'хъ 
правосла'вныхъ хр\стiа'нjьхъ, да пода'стъ гд\сь бг~ъ свы'ше 
побjь'ду и= w=долjь'нiе царю` на'шему на вся^ проти^вныя 
враги` _е=гw` и= супоста'ты, и= да о_у=стро'итъ ца'рство 
_е=гw` въ ми'рjь и= тишинjь`, и= вся'кагw бл~годе'нствiя 
_е=го` да и=спо'лнитъ. Не забу'ди и= на'съ, свя'тче бж~iй, 
да соблюде'тъ на'съ мл~твами твои'ми гд\сь во вре'меннjьй 
жи'зни и= гряду'щагw вjь'чнагw жи'тельства на'съ да 
сподо'битъ w= хр\стjь` i=и~сjь, гд\сjь на'шемъ, _е=му'же 
сла'ва, че'сть и= поклоне'нiе, со _о=ц~е'мъ и= прест~ы'мъ 
дх~омъ, ны'нjь и= при'снw и= во вjь'ки вjькw'въ.



%<Ма'iа s~_i и= септе'мврiа к~s. Мл~тва прп\дбному 
_е=фре'му переко'мскому,%>

%<что'мая въ новгоро'дскомъ переко'мскомъ монастырjь`.%>

%<_W%> прп\дбне и= бг~оно'сне _о='тче _е=фре'ме, 
вели'кiй чудотво'рче и= засту'пниче на'шъ вjь'рный! 
О_у=слы'ши мол_е'бныя гла'сы на'шя, тебjь` о_у=се'рднw 
приноси^мыя, и= воззри` на ны` ми'лостивнw. Пода'ждь на'мъ 
ско'рое w\т бjь'дъ и=збавле'нiе, w\тими` w\т серде'цъ 
на'шихъ ско'рбь и= сjь'тованiе грjьхо'вное, о_у=врачу'й 
душ_е'вныя на'шя и= тjьл_е'сныя не'мwщи, и= и=спроси` на'мъ 
о_у= всебл~га'гw бг~а грjьхw'въ w\тпуще'нiе, и= вся^ бл~га^я 
мл~твами твои'ми свы'ше на'мъ низпосли`: тебjь' бо даде'ся 
бл~года'ть моли'тися за ны`, и= никто'же, съ вjь'рою 
притека'яй къ ра'цjь моще'й твои'хъ, w\т теб_е` безпомо'щенъ 
и=схо'дитъ. Тобо'ю ду'си нечи'стiи w\т человjь^къ 
прогоня'ются, тобо'ю здра'вiе разсла'бленнiи прiе'млютъ, и= 
разли'чными неду^ги w=держи'мiи и=сцjьлjьва'ютъ: ты` всjь^мъ 
вра'чь и=зя'щный и= преди'вный jа=вля'ешися и= всjь'хъ 
бл~га^я хотjь^нiя и=сполня'еши. Сотвори` о_у=`бо, 
о_у=го'дниче хр\сто'въ, да и= мы` во w=би'тели твое'й 
живу'щiи, и= вси` съ вjь'рою и= любо'вiю къ тебjь` ны'нjь 
прите'кшiи и= чудотво'рнjьй твое'й ра'цjь предстоя'щiи, 
ми'рнw и= бл~годе'нственнw вре'менное житiе` поживе'мъ, и= 
въ бу'дущемъ вjь'цjь цр\ство нб\сное наслjь'димъ, и= вку'пjь 
съ тобо'ю просла'вимъ _е=диносу'щную тр\оцу, _о=ц~а` и= сн~а 
и= ст~а'го дх~а, во вjь'ки вjькw'въ.

%<Тропа'рь, гла'съ д~:%>

%<W\т%> ю='ности твоея` ве'сь бг~ови порабо'тился 
_е=си`, бл~же'нне: и= тогw` ра'ди любве`, _о=те'чество и= 
ро'дъ w=ста'вилъ _е=си`, въ пусты'ню всели'вся: въ не'йже 
жесто'кое житiе` показа'въ, чуде'съ дарова^нiя w\т бг~а 
прiя'лъ _е=си`, _е=фре'ме прп\дбне. Моли` хр\ста` бг~а, да 
сп~се'тъ ду'шы на'шя.



%<Ма'iа f~_i. Мл~твы прп\дбному корни'лiю 
коме'льскому.%>

%<МЛ~ТВА а~,%>

%<и=з\ъ а=ка'fiста прп\дбному.%>

%<_W%> сщ~е'нная главо`, земны'й а='гг~ле, нб\сный 
человjь'че, вели'кiй чудотво'рче, прп\дбне _о='тче 
корни'лiе! Къ тебjь` дне'сь съ вjь'рою и= любо'вiю 
о_у=се'рднw прибjьга'юще, о_у=миле'ннw тя` нб\снаго 
предста'теля на'шего про'симъ: jа=ви` на'мъ смир_е'ннымъ и= 
грjь^шнымъ любо'вь твою` _о=те'ческую и= многомо'щное твое` 
заступле'нiе: се' бо, грjь^хъ ра'ди на'шихъ, не дерза'емъ со 
свобо'дою ча^дъ бж~iихъ проси'ти гд\са и= вл\дку на'шего w= 
ну'жныхъ на'мъ на потре'бу, но тебе` мл~твенника къ нему` 
бл~гопрiя'тнаго предлага'емъ, вjь'рующе несомнjь'ннw, jа='кw 
вся^ бл~га^я мо'жеши на'мъ и=спроси'ти о_у= бл~гости _е=гw`. 
и=спроси` о_у=`бо на'мъ, о_у=го'дниче бж~iй, о_у= 
всеще'драгw и= чл~вjьколю'бца бг~а вjь'ру пра'вую, 
бл~гоче'стiе непоколеби'мое, покая'нiе соверше'нное, житiя` 
и=справле'нiе, да про'чее не прогнjьвля'емъ гд\са 
наруше'нiемъ ст~ы'хъ _е=гw` за'повjьдей, но сподо'бимся 
проще'нiе грjьхw'въ на'шихъ w\т негw` получи'ти. О_у=моли`, 
чудотво'рче ст~ы'й, цр~я` ца'рствующихъ и= гд\са 
госпо'дствующихъ дарова'ти ми'ръ и= бл~гострое'нiе ца'рству 
на'шему всерwссi'йскому, здра'вiе же, сп~се'нiе и= на враги` 
w=долjь'нiе бл~гочести'вjьйшему, самодержа'внjьйшему, 
вели'кому госуда'рю на'шему, i=мпера'тору нiкола'ю 
а=ле_кса'ндровичу, jа='кw да позна'ютъ вси` противля'ющiися 
_е=му`, jа='кw съ на'ми бг~ъ и= ст~i'и о_у=гw'дницы _е=гw`. 
Сохрани`, свя'тче бж~iй, мл~твами твои'ми цр~ковь хр\сто'ву 
w\т _е=ресе'й и= раско'лwвъ, суевjь'рiя и= невjь'рiя 
человjь'ческагw, да цвjьте'тъ въ не'й ст~о'е правосла'вiе и= 
бл~гоче'стiе. Соблюди` w\т вся'кагw sла` и= w=би'тель тобо'ю 
созда'нную, и= вся^ живу'щыя и= подвиза'ющыяся въ не'й по 
твои^мъ о_у=ста'вwмъ, да цjь'ли и= невреди'ми пребу'дутъ w\т 
и=скуше'нiй врага` сп~се'нiя человjь'ческагw. При'зри 
ми'лостивнw и= на предстоя'щыя ра'цjь моще'й твои'хъ и= 
моля'щыяся лю'ди, и= вся^ прош_е'нiя и='хъ во бла'го 
и=спо'лни: боля'щымъ и=сцjьле'нiе, скорбя'щымъ 
о_у=тjьше'нiе, бjь'дствующымъ вспоможе'нiе ско'рw пода'ждь. 
На'мъ же всjь^мъ здра'вiе душе'вное и= тjьле'сное, земли` 
плодоно'сiе, ти'хое и= бг~оуго'дное житiе`, бл~гу'ю 
хр\стiа'нскую кончи'ну и= до'брый w\твjь'тъ на стра'шнjьмъ 
судjь` хр\сто'вjь о_у= всемл\стивагw бг~а и=схода'тайствуй, 
jа='кw вои'стину и=мjь'яй ве'лiе къ тому` дерзнове'нiе. 
_Е='й, _о='тче! вjь'мы, jа='кw мно'гw мо'жетъ мл~тва твоя` 
пред\ъ лице'мъ вседержи'теля гд\са: сегw` ра'ди крjь'пкw на 
тя` о_у=пова'емъ, и= на твоя^ ст~ы^я мл~твы sjьлw` 
надjь'емся, jа='кw ты` приведе'ши на'съ предста'тельствомъ 
твои'мъ въ небу'рное приста'нище сп~се'нiя и= наслjь'дники 
пока'жеши на'съ всесвjь'тлагw цр\ствiя хр\сто'ва. Не 
посрами` о_у=`бо, прп\дбне _о='тче на'шъ, о_у=пова'нiя 
на'шегw, но сподо'би на'съ вку'пjь съ тобо'ю бл~же'нства 
ра'йскагw наслажда'тися, да сла'вимъ, хва'лимъ и= велича'емъ 
вели'кую мл\сть къ на'мъ чл~вjьколю'бца бг~а, _о=ц~а` и= 
сн~а и= ст~а'гw дх~а, и= твое` бл~го'е _о=те'ческое 
заступле'нiе, во вjь'ки вjькw'въ.

%<МЛ~ТВА в~,%>

%<что'мая въ корни'лiево-коме'льскомъ монастырjь`, 
во'логодскiя _е=па'рхiи.%>

%<_W%> сщ~е'нная главо`, прп\дбне _о='тче, пребл~же'нне 
корни'лiе! Тебе` прославля'емъ и= тебе` велича'емъ мы` 
грjь'шнiи, jа='кw наде'жду на'шу, и=сто'чника чуде'съ и= 
вели'каго w= лю'дехъ предста'теля, и= смире'ннw припа'дающе 
мо'лимъ тя`: не премолчи` вопiя` за ны` ко гд\су, и= не 
пре'зри на'съ, вjь'рою и= любо'вiю чту'щихъ ст~у'ю па'мять 
твою`. Помяни` о_у= пр\сто'ла вседержи'теля вся^ 
бл~годjь'ющыя w=би'тели твое'й, и= не преста'й моли'тися ко 
хр\сту` бг~у дарова'ти и=`мъ безмяте'жiе и= ми'ръ, 
и=з\ъ_оби'лiе плодw'въ земны'хъ и= возду'хъ 
бл~горастворе'нъ: вjь'мы бо, jа='кw мно'гw мо'жетъ мл~тва 
пра'веднагw поспjьшеству'ема во бл~го'е. _w преизря'дный 
о_у=го'дниче бж~iй, неwбори'мый на'шъ засту'пниче! jа='коже 
пре'жде ма'лыми бра'шны во вре'мя гла'дное мно'гъ наро'дъ во 
твое'й w=би'тели препита'лъ _е=си`, си'це и= дне'сь бу'ди 
а='лчущымъ пита'тель, бjь^днымъ помо'щникъ, скw'рбнымъ 
о_у=тjь'шитель, немощны^мъ вра'чь, ста^рымъ о_у=крjьпи'тель, 
ю='нымъ наста'вникъ: и= та'кw, свя'тче бж~iй, w\тве'рзи 
всjь^мъ лю'демъ две'рь милосе'рдiя бж~iя. А='ще и= нjь'смы 
досто'йни зрjь'ти высоту` нб\сную w\т мно'жества непра'вдъ 
на'шихъ, но ми'лостiю твое'ю и= мл~твою сохрани' ны w\т 
вся'кагw sла` и= лука'вагw w=бстоя'нiя: помози` на'мъ, да не 
поги'бнемъ со беззако'ньми на'шими, и= и=спроси` на'мъ 
вре'мя на покая'нiе, во _е='же и=збjьжа'ти гнjь'ва бж~iя и= 
вjь'чныя му'ки: пода'ждь на'мъ вся^ jа=`же ко сп~се'нiю 
прош_е'нiя, jа='кw да твои'мъ хода'тайствомъ и= 
предста'тельствомъ прест~ы'я вл\дчцы бц\ды, милосе'рдiемъ же 
и= бл~гостiю свое'ю хр\сто'съ бг~ъ на'шъ сподо'битъ вся^ ны` 
нб\снагw цр\ствiя наслjь'дники бы'ти и= сла'вити _е=го`, со 
безнача'льнымъ _о=ц~е'мъ и= прест~ы'мъ дх~омъ, во вjь'ки 
вjькw'въ.

%<Тропа'рь, гла'съ д~:%>

%<W\т%> ю='ности горя'щимъ жела'нiемъ бж~е'ственныя 
любве` разжига'емь, жит_е'йскiя мwлвы` w=ста'вилъ _е=си`, 
прп\дбне, ревни'тель а=нтw'нiю вели'кому бы'въ: безмо'лвiемъ 
и= жесто'кимъ пребыва'нiемъ послjь'дуя хр\сту`, бдjь'нiемъ и= 
мл~твами и= посто'мъ w='бразъ бы'лъ _е=си` твои^мъ 
о_у=ченикw'мъ. Тjь'мже моли'ся гд\севи, корни'лiе бл~же'нне, 
сп~сти'ся душа'мъ на'шымъ.



%<Ма'iа f~_i. Мл~тва прп\дбному корни'лiю 
палеостро'вскому.%>

%<И=з\ъ слу'жбы прп\дбному.%>

%<_W%> прп\дбне _о='тче на'шъ корни'лiе, вели'кiй 
о_у=го'дниче бж~iй и= ско'рый въ бjьда'хъ предста'телю! Не 
забу'ди, jа='коже w=бjьща'лся _е=си`, посjьща'ти на'съ ча^дъ 
твои'хъ: а='ще бо тjь'ломъ w\т на'съ и= w\тше'лъ _е=си`, но 
ду'хомъ съ на'ми пребыва'еши. Мо'лимся о_у=`бо тебjь`, _w 
прп\дбне: бу'ди предста'тель за ны` грjь^шныя ко гд\су 
i=и~су хр\сту` и= преч\стjьй _е=гw` мт~ри, вл\дчцjь на'шей 
бц\дjь, да и=зба'вимся w\т гла'да, губи'тельства, тру'са, 
пото'па, _о=гня` и= меча`, w\т наше'ствiя и=ноплеме'нныхъ и= 
междоусо'бныя бра'ни, w\т внеза'пныя сме'рти и= w\т всjь'хъ 
вра^гъ ви'димыхъ и= неви'димыхъ. _w прп\дбне _о='тче 
корни'лiе! о_у=слы'ши на'съ грjь'шныхъ, моля'щихся тебjь`, 
и=зря'днjье же въ ча'съ се'й со слеза'ми припа'дающихъ къ 
ра'цjь твое'й: не w\три'ни на'съ w\т твоегw` заступле'нiя. 
А='ще бо и= грjь'шни _е=смы`, но съ вjь'рою притека'емъ къ 
честно'му твоему` гро'бу, и= съ любо'вiю w=блобыза'юще 
честну'ю твою` i=кw'ну, о_у=ми'льнw зове'мъ: прiими` w\т 
на'съ недосто'йныхъ мл~тву сiю`, jа='кw кади'ло 
бл~гово'нное, jа='кw же'ртву бл~гопрiя'тную, и= 
о_у=мерщвл_е'нныя sлы'ми дjь'лы и= пw'мыслы на'шя ду'шы 
w=живи`, прп\дбне, и= просвjьти` на'ши _о='чи серд_е'чныя, 
jа='коже боля'щымъ _о=чеса` и=сцjьли'лъ _е=си` и= зрjь'ти 
я=` сотвори'лъ _е=си`: и= jа='коже стра'ждущему во снjь` 
jа=ви'лся _е=си`, и= w\т разслабле'нiя здра'ва содjь'лавъ, 
во и='ноческiй w='бразъ приве'лъ _е=си` _е=го`, та'кожде и= 
на'съ содержи'мыхъ о_у='зами вра'жiими, и='миже связа` на'съ 
sло'е на'ше произволе'нiе, и=сто'ргни и=з\ъ глубины` 
прегрjьше'нiй на'шихъ, и= къ пути` покая'нiя наста'ви, и= 
w\т сjь'ти дiа'воли разрjьши` ми'лостивнымъ твои'мъ 
предста'тельствомъ на вjь'ки вjькw'въ.

%<Тропа'рь, гла'съ _е~:%>

%<W\т%> ю='ности, прему'дре, приле'жнw подвиза'вся, w\т 
бг~а наставля'емь, _о=те'чество твое` гра'дъ пско'въ 
w=ста'вилъ _е=си`, и= всели'вся въ пусты'ню, во w=то'цjь 
вели'кагw _е='зера _о=не'га, и='ноки му'дрjь собра'лъ 
_е=си`, и= и=звjьще'нiемъ ст~а'гw дх~а w=би'тель согради'лъ 
_е=си`, и=дjь'же хра'мъ прест~jь'й бц\дjь въ похвалу` 
рождества` _е=я` созда'лъ _е=си`: струя'ми же сле'зъ твои'хъ 
безплw'тныя враги` потопи'въ, житiя` твоегw` цjьлому'дрiемъ 
со а='гг~льскими ли^ки совокупи'лся _е=си`, прп\дбне _о='тче 
корни'лiе, съ ни'миже хр\ста` бг~а моли` сп~сти'ся душа'мъ 
на'шымъ.



%<Ма'iа к~. Мл~тва ст~и'телю а=ле_ксi'ю, митрополi'ту 
моско'вскому и= всея` рwссi'и.%>

%<Зри` вы'ше, _о=ктw'врiа _е~, ли'стъ ч~з на w=б.%>

%<Тропа'рь, гла'съ в~:%>

%<JА='%>кw сокро'вище пребога'тое, многолjь'тнw въ 
земли` сокрове'нное, честны^я мо'щи твоя^ w=брjьто'шася 
чудоточа'щыя, всебл~же'нне _о='тче ст~и'телю а=ле_ксi'е, w\т 
ни'хже врачевство` прiе'млюще w=богаща'емся, и= хр\ста` 
славосло'вимъ, глаго'люще: сла'ва прославля'ющему ст~ы^я 
своя^.

%<И='нъ тропа'рь, гла'съ д~:%>

%<А=%>п\сльскихъ прее'мникwвъ а=рхiере'_евъ 
сопресто'льниче, рwссi'и всея` па'стырю и= о_у=чи'телю, 
всебл~же'нне _о='тче а=ле_ксi'е, вл\дцjь всjь'хъ моли'ся, 
ми'ръ па'ствjь твое'й дарова'ти, и= сп~се'нiе душа'мъ, и= 
ве'лiю мл\сть.



%<Ма'iа к~а. Мл~тва ст~ы^мъ бл~говjь^рнымъ княз_е'мъ 
кwнстантi'ну и= ча'дwмъ _е=гw` мiхаи'лу и= fео'дwру, 
му'рwмскимъ чудотво'рц_емъ.%>

%<И=з\ъ а=ка'fiста.%>

%<_W%> хра'брый во'ине и= и=збра'нный воево'до нб\снагw 
цр~я` хр\ста`, побjьди'вый пре'лесть i=дwлослуже'нiя си'лою 
ст~а'гw дх~а и= просвjьти'вый гра'дъ му'ромъ ст~ы'мъ 
креще'нiемъ, ст~ы'й бл~говjь'рный кня'же кwнстантi'не! 
О_у=се'рднw предстоя'ще честнjь'й ра'цjь многоцjьле'бныхъ 
моще'й твои'хъ, со слеза'ми мо'лимъ тя`, прося'ще прiя'ти 
на'мъ твои'мъ къ бг~у хода'тайствомъ грjьхw'въ w=ставле'нiе. 
Предста'ни, свя'те, jа='кw и=мjь'яй дерзнове'нiе ко ст~jь'й 
тр\оцjь, и= подви'гни съ собо'ю на мл~тву преудобр_е'нныя 
своя^ двjь` _о='трасли, бл~говjь'рнаго кня'зя мiхаи'ла, 
послу'шнаго тебjь` до сме'рти и= jа='кw неsло'биваго а='гнца 
за хр\ста` заколе'на бы'вша, и= бл~говjь'рнаго кня'зя 
fео'дwра, ревни'теля бл~гоче'стiю. И=спроси'те ва'шими 
мл~твами бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу 
всея` рwссi'и, и= всему` ца'рствующему до'му ми'ръ, 
здра'вiе, долгоде'нствiе и= на враги` побjь'ду и= 
w=долjь'нiе. _Е=ще` со слеза'ми смире'ннw мо'лимъ: 
сохрани'те, бл~же'ннiи, невреди'мь гра'дъ се'й, _е=го'же 
возлюби'сте и= свободи'сте w\т рабо'ты де'монwмъ: w=би'тель 
же сiю`, и= живу'щыя и= тружда'ющыяся въ не'й, соблюди'те 
невреди^мы w\т всjь'хъ ко'зней и= стрjь'лъ де'монскихъ. 
Да'руйте, ст~i'и, ца'рствующымъ градw'мъ, гра'ду сему`, 
вся'кому гра'ду и= странjь` ми'рное и= немяте'жное житiе` и= 
и=з\ъ_оби'лiе плодw'въ земны'хъ. По мо'рю пла'вающымъ и= 
путеше'ствующымъ, и= къ ра'цjь моще'й ва'шихъ съ вjь'рою 
прибjьга'ющымъ, безбjь'днiи прави'телiе бу'дите: w\т sлы'хъ 
свобожде'нiе, ми'рное и= ра'достное въ до'мы и='хъ 
возвраще'нiе мл~твами ва'шими да'руйте, да вси` прибjьга'ющи 
съ вjь'рою къ цjьльбоно'снjьй ра'цjь моще'й ва'шихъ, 
и=сцjьле'нiе душа'мъ и= тjьлес_е'мъ свои^мъ прiе'млюще, 
прославля'ютъ вы`, на'шя засту'пники, сла'вяще _о=ц~а` и= 
сн~а и= ст~а'го дх~а, ны'нjь и= при'снw и= во вjь'ки 
вjькw'въ.

%<Тропа'рь, гла'съ д~:%>

%<К%>wнстантi'нъ дне'сь ве'селw ликовству'етъ, предстоя` 
пр\сто'лу ст~ы'я тр\оцы, ви'дя _о=те'чествiе свое`, ма'стiю 
духо'вною сiя'ющее: _е=му'же послjь'доваша мiхаи'лъ и= 
fео'дwръ, сы'нове _е=гw`, и= мо'лятся вси` трiе` вку'пjь w= 
душа'хъ на'шихъ.



%<Ма'iа к~г. Мл~тва ст~и'телю лео'нтiю, _е=п\скпу 
росто'вскому.%>

%<И=з\ъ а=ка'fiста.%>

%<_W%> сщ~е'нная главо`, пресла'вный чудотво'рче, 
первопа'стырю ст~ы'я росто'вскiя цр~кве, ст~и'телю _о='тче 
лео'нтiе! Къ тебjь` припа'даемъ и= мо'лимся мы` смире'ннiи 
и= грjь'шнiи, и= jа='кw _о=тца` чадолюби'ваго про'симъ: 
всели` въ сердца` на^ша любо'вь твою`, _е='юже къ бг~у и= 
бли^жнимъ твои^мъ въ житiи` твое'мъ преиспо'лненъ бы'лъ 
_е=си`, jа='кw и= ду'шу твою` за па'ству твою` положи'лъ 
_е=си`, му'ченически w\т i=дwлослужи'телей пострада'въ. 
Научи` на'съ, _о='тче, тебjь` подража'ти вjь'рнw, бг~а и= 
бли^жнiя на'шя люби'ти и='скреннw и= за'пwвjьди гд\сни 
соверша'ти непогрjьши'тельнw: да и= мы` не и='менемъ то'кмw, 
но и= всjь'мъ житiе'мъ на'шимъ ча^да твоя^ jа=ви'мся. 
Моли'ся, о_у=го'дниче бж~iй, ко хр\сту` бг~у w= ст~jь'й 
правосла'внjьй цр~кви и= держа'вjь рwссi'йстjьй, да 
пребу'дутъ въ ми'рjь и= бл~гостоя'нiи и= процвjьта'ютъ во 
бл~гоче'стiи хр\стiа'нстjьмъ непоколеби^мы. Сохрани` 
мл~твами твои'ми i=мпера'тора на'шего нiкола'я 
а=ле_кса'ндровича всея` рwссi'и во здра'вiи и= 
долгоде'нствiи, покоря'я под\ъ но'зjь _е=гw` вся^ враги` и= 
супоста'ты. Соблюди` ца'рствующыя гра'ды, гра'дъ тво'й и= 
вся^ гра'ды и= в_е'си страны` рwссi'йскiя невреди^мы w\т 
вся'кагw sла`. При'зри бл~госе'рднw на вся'ку ду'шу 
хр\стiа'нскую, ми'лости и= по'мощи w\т теб_е` и='щущую: 
бу'ди всjь^мъ на'мъ въ болjь'знехъ цjьли'тель, въ ско'рбехъ 
о_у=тjь'шитель, въ печа'лехъ и=зба'витель, въ бjьда'хъ 
помо'щникъ, въ ча'съ сме'ртный покрови'тель, да сподо'бимся 
и= мы` грjь'шнiи мл~твами твои'ми сп~се'нiе вjь'чное 
получи'ти и= цр\ствiе хр\сто'во о_у=наслjь'довати. _Е='й, 
ст~и'телю хр\сто'въ, не посрами` о_у=пова'нiя на'шегw, 
_е='же по бз~jь и= прест~jь'й бц\дjь на тя` крjь'пкw 
возлага'емъ, но jа=ви` на'мъ твое` многомо'щное 
заступле'нiе, да хва'лимъ, сла'вимъ и= велича'емъ вели'кое 
чл~вjьколю'бiе ди'внагw во ст~ы'хъ свои'хъ бг~а, _о=ц~а` и= 
сн~а и= ст~а'гw дх~а, во вjь'ки вjькw'въ.

%<Тропа'рь, гла'съ д~:%>

%<А=%>п\слwмъ соприча'стникъ и= къ бг~у моле'бникъ 
вjь'ренъ, добродjь'тельми возше'дъ на нб\сная, и= любо'вь 
возложи'лъ _е=си` къ лю'бящему тя`, и= невjь^рныя лю'ди 
w=брати'лъ _е=си` въ вjь'ру. Тjь'мъ ны'нjь со а='гг~лы 
лику'я, предстои'ши пр\сто'лу сла'вы всjь'хъ цр~я`, хр\ста` 
бг~а: моли'ся, ст~и'телю лео'нтiе, да сп~се'тъ ду'шы на'шя.



%<Ма'iа к~г. Мл~твы прп\дбнjьй _е=vфросv'нiи, княжнjь` 
по'лоцкой.%>

%<И=з\ъ слу'жбы со а=ка'fiстомъ.%>

%<МЛ~ТВА а~.%>

%<_W%> прп\дбная и= приснопа'мятная, всехва'льная ма'ти 
_е=vфросv'нiе, а='гг~ле во пло'ти, бг~оизбра'нный сосу'де 
ст~а'гw дх~а, цр~кве хр\сто'вы похвало` и= о_у=краше'нiе, 
мона'шествующихъ сла'во и= о_у=твержде'нiе, w=би'тели твое'й 
и= все'й странjь` на'шей по'моще, покро'ве и= защи'тнице! 
Ты` jа='кw дре'во, насажде'нное при и=схо'дищихъ во'дъ, 
плоды^ добродjь'телей твои'хъ и= бл~года'тными дарова^нiи 
ст~а'гw дх~а о_у=краше'нная jа=ви'лася _е=си`, наста'вница 
же дjь'ломъ и= сло'вомъ, и=збра'нная, непоро'чная и= 
до'брая. О_у=слы'ши ны` моля'щыяся тебjь` и= призыва'ющыя 
и='мя твое`: и='маши бо дерзнове'нiе о_у= гд\са. И=спроси` 
на'мъ преспjь'янiе въ жи'зни добродjь'тельнjьй: w=гради` 
сердца` на^ша вjь'рою, наде'ждою и= любо'вiю и= стра'хомъ 
бж~iимъ. Пода'й на'мъ по'мощь во трудjь'хъ и= ско'рбехъ 
на'шихъ: и= jа='коже попече'нiе и=мjь'ла _е=си` въ житiи` 
твое'мъ w= w=би'тели твое'й и= и='ночествующихъ, та'кw и= 
ны'нjь потщи'ся w= на'съ, бл~гопоспjьши'ти на'мъ во все'мъ: 
и= w=би'тель твою` w=гради` ми'ромъ и= защити` w\т вра^гъ 
ви'димыхъ и= неви'димыхъ, да преуспjьва'етъ и= процвjьта'етъ 
въ добродjь'телехъ. И=зьми' ны w\т вся'кiя ну'жды и= 
тjьсноты`, w\т лю'тыхъ болjь'зней и= w\т неча'янныя сме'рти, 
и= приведи' ны ко и='стинному покая'нiю при и=схо'дjь w\т 
жи'зни сея`: и=спроси` на'мъ о_у= гд\са бг~а кончи'ну 
ми'рну, безболjь'знену, непосты'дну, ст~ы'хъ та^инъ 
прича'стну: и= преведи' ны чрез\ъ мыта^рства возду^шная, да 
не похи'тятъ на'съ и=стяза'телiе гро'знiи по грjьхw'мъ 
на'шымъ, но да твои'мъ заступле'нiемъ и= по'мощiю возмо'жемъ 
безбjь'днw проити` и=стяза'нiе возду'шное, и= ми'лость 
получи'ти, и= предста'ти неwсужде'ннw стра'шному пр\сто'лу, 
и= на стра'шнjьмъ судjь` сподо'битися w=десну'ю ста'ти 
пра'веднагw судiи`, и= наслjь'довати пра'ведныхъ ча'сть. 
_Е='й, госпоже`, всечестна'я ма'ти, прп\дбная _е=vфросv'нiе! 
помози` на'мъ мл~твами твои'ми: w=гради` на'съ и= заступи` 
w\т вся'кихъ ко'зней вра'жiихъ, да сподо'бимся прейти` 
вре'мя жи'зни сея` непреткнове'ннw и= сп~се'нiе получи'ти 
мл~твами твои'ми о_у= хр\ста` гд\са, _е=го'же и= сподо'бимся 
пjь'ти и= славосло'вити, со безнача'льнымъ _о=ц~е'мъ и= со 
ст~ы'мъ дх~омъ, во вjь'ки вjькw'въ.

%<МЛ~ТВА в~.%>

%<_W%> прп\дбная и= бг~оно'сная ма'ти на'ша 
_е=vфросv'нiе! Предстоя'щи пр\сто'лу прест~ы'я тр\оцы, 
моли'ся непреста'ннw w= бл~гочести'вjьйшемъ, 
самодержа'внjьйшемъ, вели'комъ госуда'рjь на'шемъ, 
i=мпера'торjь нiкола'jь а=ле_кса'ндровичjь всея` рwссi'и: w= 
супру'гjь _е=гw`, бл~гочести'вjьйшей госуда'рынjь 
i=мператрi'цjь а=ле_кса'ндрjь fео'дwровнjь: w= ма'тери 
_е=гw`, бл~гочести'вjьйшей госуда'рынjь i=мператрi'цjь 
марi'и fео'дwровнjь: w= наслjь'дникjь _е=гw`, бл~говjь'рномъ 
госуда'рjь цесаре'вичjь и= вели'комъ кня'зjь а=ле_ксi'и 
нiкола'евичjь, и= w= все'мъ ца'рствующемъ до'мjь: w= 
ст~jь'йшемъ прави'тельствующемъ сv"но'дjь и= _е=пi'скопjь 
на'шемъ %<и='м\ркъ%>: w= все'мъ свяще'ннjьмъ и= 
и='ночестjьмъ чи'нjь, и=гу'менiи же и= сестра'хъ w=би'тели 
твоея`: w= военача'льницjьхъ и= градонача'льницjьхъ, и= 
всjь'хъ правосла'вныхъ хр\стiа'нjьхъ: да хо'димъ кi'йждо 
досто'йнw зва'нiя на'шегw, въ не'мже зва'ни бы'хомъ, и= да 
бу'детъ земля` на'ша земля` добра`, и= вси` живу'щiи на не'й 
ро'дъ и=збра'нъ, ца'рское свяще'нiе, jа=зы'къ свя'тъ, лю'дiе 
w=бновле'нiя, ны'нjь и= при'снw и= во вjь'ки вjькw'въ.

%<Тропа'рь, гла'съ д~:%>

%<П%>одража'ющи дванадесятолjь'тна дванадесятолjь'тну 
хр\сту`, о_у=чи'вшему во ст~и'лищи, бж~iю сло'ву 
послjь'довала _е=си`, _е=vфросv'нiе: сла'ву вре'менную и= 
земна'го w=бру'чника w=ста'вльши, и= вся^ мiрска^я 
презрjь'вши, краснjь'йшему па'че всjь'хъ хр\сту` себе` 
о_у=невjь'стила _е=си`: кр\стъ взе'мши, путе'мъ 
а='гг~льскагw житiя` ше'ствующи, и= мнw'гiя къ нему` 
наставля'ющи, во бл~гоуха'нiи мv'ра, въ нб\сный черто'гъ 
востекла` _е=си`: и=дjь'же моли`, _е=го'же возлюби'ла 
_е=си`, w= чту'щихъ бл~гоче'стнw па'мять твою`.



%<Ма'iа к~г. Мл~тва прп\дбному паi'сiю га'личскому.%>

%<_W%> сщ~е'нная главо`, прп\дбне _о='тче, пребл~же'нне 
а='вво паi'сiе! Не забу'ди о_у=бо'гихъ твои'хъ:%< И= 
прw'чая, зри` вы'ше, мл~тва _о='бщая прп\дбному _е=ди'ному, 
ли'стъ _о~з.%>



%<Ма'iа к~д. Мл~тва прп\дбному нiки'тjь сто'лпнику, 
переясла'вскому чудотво'рцу.%>

%<И=з\ъ а=ка'fiста.%>

%<_W%> всечестна'я главо`, прп\дбне _о='тче, 
пребл~же'нне нiки'то прп\дбномч~нче! Не забу'ди о_у=бо'гихъ 
твои'хъ:%< И= прw'чая, зри` вы'ше, мл~тва _о='бщая 
прп\дбному _е=ди'ному, ли'стъ _о~з.%>

%<Тропа'рь, гла'съ д~:%>

%<П%>равосла'внымъ смы'сломъ ю='нош_еская возжелjь^нiя 
возненави'дjьвъ и= до'блеств_енныя нра'вы воспрiи'мъ, врага` 
побjьди'лъ _е=си` и= во бл~горазу'мiи бг~у о_у=годи'лъ 
_е=си`: и= свы'ше w\т негw` прiе'мъ да'ръ чуде'съ, бjь'сы 
прогоня'ти, неду'ги и=сцjьля'ти, нiки'то пресла'вне, моли` 
хр\ста` бг~а, да сп~се'тъ ду'шы на'шя.

%<И='нъ тропа'рь, гла'съ то'йже:%>

%<Х%>р\сто'ву мч~нку тезоимени'тъ бы'лъ _е=си`, 
прп\дбне, мнw'ги по'двиги и= труды` претерпjь'лъ _е=си` 
хр\ста` ра'ди, _е=гw'же ра'ди вери^ги носи'лъ _е=си`, 
бл~же'нне: того` ны'нjь w= на'съ моли`, нiки'то прп\дбне, 
душ_е'вныя на'шя и= тjьл_е'сныя стра^сти о_у=врачева'ти, 
вjь'рою и= любо'вiю почита'ющихъ при'снw па'мять твою`.



%<Ма'iа к~_е. Мл~твы ст~о'му пр\оро'ку, пр\дте'чи и= 
кр\сти'телю гд\сню i=wа'нну.%>

%<Зри` вы'ше, септе'мврiа к~г, ли'стъ п~f на w=б.%>

%<Тропа'рь, гла'съ д~:%>

%<Jа='%>кw бж~е'ственное сокро'вище сокрове'нное въ 
земли`, хр\сто'съ w\ткры` главу` твою` на'мъ, пр\оро'че и= 
пр\дте'че: вси` о_у=`бо соше'дшеся въ сея` w=брjь'тенiе, 
пjь'сньми бг~оглаго'ливыми сп~са воспои'мъ, сп~са'юща на'съ 
w\т тлjь'нiя мл~твами твои'ми.



%<Ма'iа к~з. Мл~тва прп\дбному fерапо'нту можа'йскому 
и=ли` бjьлоезе'рскому.%>

%<И=з\ъ а=ка'fiста.%>

%<_W%> всечестны'й и= пребл~же'нный _о='тче на'шъ 
fерапо'нте! Тебjь` даде'ся бл~года'ть моли'тися w= на'съ, и= 
вjь'мы, jа='кw, предстоя` пр\сто'лу гд\са, при'снw 
jа=вля'еши любо'вь твою` къ на'мъ непреста'нными w= на'съ 
твои'ми хода'тайствы. Но поне'же мы`, _е=жеча'снw 
о_у=множа'юще грjьхи` на'шя, кра'йнягw твоегw` w\твраще'нiя 
досто'йни сотвори'хомся, сегw` ра'ди въ покая'нiи, со 
слеза'ми припа'дающе, мо'лимъ тя`: не премjьни` твоея` 
ми'лости къ на'мъ за неч_е'стiя и= скв_е'рны на'шя на 
гнjь'въ, но jа=ви` на'мъ ми'лость твою` до конца`, и= 
согрjьша'ющыя ны` w=чи'сти твои'ми мл~твами, къ покая'нiю 
возведи`, на дjьла' же бл~га^я ны` о_у=крjьпи` и= въ 
правосла'вiи и= во вся'кой ст~ы'ни на'съ сохрани`. Да'руй 
на'мъ пребыва'ти въ ми'рjь, тишинjь` и= братолю'бiи, 
и=спроси` на'мъ времена` безмят_е'жна и= и=з\ъ_оби'лiе 
плодw'въ земны'хъ, и=зба'ви w\т _о=гня` и= w\т потопле'нiя 
и= w\т лю'тыхъ болjь'зней и= w\т смертоно'сныя jа='звы. 
Посли` тружда'ющымся пло'дъ бл~гi'й, путеше'ствующымъ пу'ть 
безпреткнове'нный, въ мо'ри пла'вающымъ приста'нище ти'хое, 
плjьн_е'ннымъ w=сла'бу и= свобожде'нiе, си^рымъ по'мощь и= 
заступле'нiе. Пода'ждь i=мпера'тору на'шему во все'мъ 
бл~гопоспjьше'нiе, во'инству на'шему вjь'рность, му'жество 
и= побjь'ду и= всjь^мъ на'мъ вся^ пол_е'зная ко вре'меннjьй 
и= вjь'чнjьй жи'зни, да любо'вiю твое'ю w=гражде'ннiи, 
бл~года'рств_енная всегда` пое'мъ просла'вившему тя` гд\су 
i=и~су хр\сту`, _е=му'же подоба'етъ вся'кая сла'ва и= 
че'сть, со безнача'льнымъ _е=гw` _о=ц~е'мъ и= съ прест~ы'мъ 
и= животворя'щимъ _е=гw` дх~омъ, во вjь'ки вjькw'въ.



%<Ма'iа к~f. Мл~тва ст~о'му i=wа'нну, хр\ста` ра'ди 
ю=ро'дивому, о_у='стюжскому чудотво'рцу.%>

%<_W%> ст~ы'й бл~же'нный i=wа'нне! Припа'дающе смире'ннw 
мо'лимся тебjь`: прiими` на'ше ма'лое моле'нiе и= о_у=моли` 
всемл\стиваго гд\са бг~а на'шего, да проба'витъ мл\сть свою` 
на'мъ грjь^шнымъ и= да да'руетъ на'мъ вся^ къ житiю` и= ко 
сп~се'нiю бл~гопотр_е'бная. _w о_у=го'дниче хр\сто'въ! а='ще 
и= sjьлw` недосто'йни _е=смы`, _о=ба'че ду'хомъ 
сокруше'ннымъ и= се'рдцемъ смире'ннымъ па'ки припа'дающе 
мо'лимся тебjь`: предста'тельствомъ твои'мъ ко гд\су, 
бл~гопоспjьши` во все'мъ бл~гочести'вjьйшему госуда'рю 
на'шему i=мпера'тору нiкола'ю а=ле_кса'ндровичу, да'руя 
_е=му` на вся^ враги` побjь'ду и= w=долjь'нiе: ца'рствующыя 
же гра'ды, гра'дъ тво'й о_у='стюгъ и= вся^ гра'ды и= в_е'си 
рwссi^йскiя соблюди` w\т вся'кагw sла` и= w\т вся'кiя 
напа'сти, губи'тельства, гла'да, тру'са, пото'па, _о=гня`, 
меча`, наше'ствiя и=ноплеме'нникwвъ и= междоусо'бныя бра'ни, 
w\т вся'кiя болjь'зни и= w\т вся'кагw w=бстоя'нiя, да пое'мъ 
и= велича'емъ всест~о'е и= великолjь'пое и='мя бж~iе, и= 
твое` ми'лостивное w= на'съ предста'тельство, во вjь'ки 
вjькw'въ.

%<Тропа'рь, гла'съ _е~:%>

%<Н%>агото'ю тjьле'сною и= терпjь'нiемъ w=бнажи'лъ 
_е=си` вра^жiя кова^рствiя, w=блича'я неподо'бное _е=гw` 
дjья'нiе: sjь'льнjь стражда` со'лнечный ва'ръ и= ну^ждныя 
вели^кiя сту'д_ени, мра'за и= _о=гня` не чу'лъ _е=си`, 
бж~iею по'мощiю покрыва'емь, i=wа'нне прему'дре. W= вjь'рою 
творя'щихъ па'мять твою` че'стнw, и= о_у=се'рднw 
притека'ющихъ къ ра'цjь моще'й твои'хъ, моли` и=зба'витися 
w\т бjь'дъ и= паде'нiя и=збjьжа'ти.



%<Ма'iа л~. Мл~тва прп\дбному i=саа'кiю далма'тскому.%>

%<П%>равосла'вiя ревни'телю и= _е='реси w=бличи'телю, 
цр~кве побо'рниче и= и='нокwвъ похвало`, прп\дбне _о='тче 
на'шъ i=саа'кiе! Къ тебjь` во о_у=миле'нiи серде'цъ на'шихъ 
притека'емъ и= твоея` по'мощи ко сп~се'нiю на'шему про'симъ. 
Ты' бо пр\оро'ку бж~iю и=лiи` поревнова'лъ _е=си` и= царя` 
sлочести'ваго небоя'зненнw w=бличи'лъ _е=си`: ты` къ 
позна'нiю вjь'ры правосла'вныя того` о_у=вjьщева'лъ _е=си` 
и= w\т негw` поруга^нiя и= sлострада^нiя ра'дуяся 
претерпjь'лъ _е=си`. Вразуми` о_у=`бо и= на'съ мл~твами 
твои'ми _е=v\гльское бл~говjь'стiе неизмjь'ннw соблюда'ти и= 
вся'кой _е='реси противостоя'ти, и=скуше'нi_емъ же w\т 
многостра'стныя пло'ти на'шея, w\т мi'ра сегw` и= w\т 
дiа'вола быва'ющымъ проти'витися. Научи` на'съ во хра'мjьхъ 
бж~iихъ нелjь'ностнw собира'тися и= по вся^ дни^ покая'нiе 
гд\севи приноси'ти. Вjь'руемъ и= о_у=пова'емъ, о_у=го'дниче 
бж~iй, jа='кw не вотще` бл~голjь'пнjьйшая во странjь` 
рwссi'йстjьй цр~ковь въ ца'рствующемъ гра'дjь на'шемъ во'лею 
бж~iею во твое` и='мя созда'ся, но да вси` правосла'внiи, 
w\т всея` страны` на'шея во хра'мъ се'й притека'ющiи, на 
по'двигъ тво'й взира'юще, вjь'рjь твое'й подража'ютъ. 
И=спроси` о_у=`бо, прп\дбне _о='тче i=саа'кiе, 
бл~говjь'рному царю` на'шему здра'вiе и= сп~се'нiе, на 
супоста'ты же w=долjь'нiе, па'стыр_емъ цр~кве w= сп~се'нiи 
вjь'рныхъ ре'вность, всjь^мъ же правосла^внымъ хр\стiа'нwмъ 
въ вjь'рjь _е=диномы'слiе и= въ любви` преспjь'янiе, 
о_у=со'пшымъ же бл~же'нное о_у=покое'нiе, да сiя^ вся^ 
мл~твами твои'ми воспрiе'млюще, ку'пнw съ тобо'ю просла'вимъ 
бг~а, ди'внаго во ст~ы'хъ свои'хъ, въ тр\оцjь сла'вимаго, 
_о=ц~а` и= сн~а и= ст~а'го дх~а, ны'нjь и= при'снw и= во 
вjь'ки вjькw'въ.



%<Въ пра'здникъ вознесе'нiя гд\сня и= во вторы'й пято'къ 
по к~f дни` i=у'нiа. Мл~тва прп\дбному а=нтw'нiю 
лео'хновскому.%>

%<_W%> прп\дбне _о='тче на'шъ а=нтw'нiе! Ты` w\т 
ю='ности твоея` путе'мъ кр\ста` ше'ствовати возлюби'лъ 
_е=си`, въ мл~твахъ и= трудjь'хъ, въ поще'нiихъ и= бдjь'нiи 
и= въ безмо'лвiи на вся'кiй де'нь и= ча'съ неусы'пнw 
подвиза'яся и= вjь'рный w='бразъ вруче'ннjьй тебjь` w\т 
гд\са бра'тiи быва'я: тjь'мже и= всего` себе` въ же'ртву 
жи'ву, свя'ту и= бл~гоуго'дну _е=му` прине'съ, толи'кихъ 
чуде'съ дарова'нiя w\т негw` сподо'бился _е=си`, jа='кw и= 
стiхi'амъ повелjьва'ти, болjь^зни тjьл_е'сныя и= душ_е'вныя 
w\тгоня'ти, w= цр~кви и= _о=те'чествjь на'шемъ во бл~го'е 
призира'ти и= промышля'ти. _Е=гда' же по кончи'нjь твое'й 
возлю'бленное тобо'ю и= бл~гоустро'енное мjь'сто сiе` 
врагw'въ безбо'жныхъ sлодjь'йствiемъ разоре'нiю и= 
запустjь'нiю пре'дано бы'сть, хра'мъ же и= w=би'тель 
_о=гне'мъ сожже'ни, и= бра'тiя мече'мъ посjьче'ни бы'ша, 
ты`, ве'лiе дерзнове'нiе къ цр~ю` нб\сному и=мjь'я, па'ки 
хода'тайствомъ твои'мъ возсозда'тися хра'му сему`, _е=ще' же 
и= моще'мъ твои^мъ ст~ы^мъ, jа='кw сокро'вищу 
многоцjь'нному, въ не'мъ положи'тися сотвори'лъ _е=си`. 
Тjь'мже и= мы`, съ вjь'рою стека'ющеся во хра'мъ се'й и= 
сщ~е'нную ра'ку твою` любе'знw цjьлу'юще, мо'лимъ тя`, 
и=звjь'стный на'шъ хода'таю: не преста'й моля'ся ко гд\су 
бг~у на'шему w= соверша'ющихъ па'мять твою`, да погаси'тъ 
_о='нъ росо'ю бл~года'ти своея` пла'мень страсте'й на'шихъ, 
да о_у=крjьпи'тъ и= препоя'шетъ ны` си'лою свое'ю свы'ше на 
ви^димыя и= неви^димыя враги` на'шя, w\т вся'кихъ неду'гwвъ 
душе'вныхъ и= тjьле'сныхъ на'съ и=збавля'я и= w\т всjь'хъ 
sw'лъ сохраня'я: па'че же да о_у=крjьпи'тъ и= да возвы'ситъ 
бл~гослове'нное ца'рство пома'заннагw своегw`, 
бл~гочести'вjьйшагw, самодержа'внjьйшагw i=мпера'тора 
на'шегw нiкола'я а=ле_кса'ндровича, вjь'рою и= 
бл~гоче'стiемъ о_у=твержда'я, и='стиною и= пра'вдою сiе` 
о_у=строя'я, и=з\ъ_оби'лiемъ бла^гъ и= сла'вою вjьнча'я, 
ми'ромъ же и= бл~гостоя'нiемъ w=гражда'я: да та'кw мы` вси`, 
ми'рнw и= безмяте'жнw пребыва'юще во вся'комъ бл~гоче'стiи 
и= чистотjь`, вку'пjь просла'вимъ прест~о'е и='мя _о=ц~а` и= 
сн~а и= ст~а'гw дх~а, и= твое` ми'лостивное w= на'съ 
хода'тайство, ны'нjь и= при'снw и= во вjь'ки вjькw'въ.



%<МJЬ'СЯЦЪ I=У'НIЙ.%>



%<I=у'нiа а~. Мл~твы прп\дбному дiонv'сiю глуши'цкому.%>

%<И=з\ъ а=ка'fiста.%>

%<МЛ~ТВА а~.%>

%<_W%> сщ~е'нная главо`, преди'вный подви'жниче, 
пресла'вный чудотво'рче, прп\дбне и= бг~оно'сне _о='тче 
дiонv'сiе! Къ тебjь` прибjьга'емъ съ вjь'рою и= мо'лимся съ 
любо'вiю w\т души`: помоли'ся за ны` грjь^шныя ко гд\су 
бг~у, созда'телю и= промысли'телю на'шему, и= и=спроси` 
на'мъ w\т негw` вели^кiя и= бога^тыя ми'лwсти: здра'вiе, 
бл~годе'нствiе, земли` плодоно'сiе, возду'ха 
бл~горастворе'нiе, ми'рное и= безмяте'жное во бл~гоче'стiи 
житiе`, вjь'ры правосла'вныя о_у=множе'нiе, ца'рствiю 
рwссi'йскому о_у=твержде'нiе, бл~говjь'рному i=мпера'тору 
на'шему нiкола'ю а=ле_кса'ндровичу на враги` побjь'ду и= 
w=долjь'нiе, w=би'тели твое'й ст~jь'й бл~гоустрое'нiе, и= 
всjь^мъ подвиза'ющымся въ не'й и= на поклоне'нiе 
приходя'щымъ мл\сть бж~iю и= сп~се'нiе. И= па'ки припа'дающе 
къ тебjь`, jа='кw ча^да твоя^, _о=тца` на'мъ су'ща, 
про'симъ: ст~ы'ми мл~твами твои'ми приведи` на'съ въ ти'хое 
приста'нище жи'зни вjь'чныя, и= сподо'би на'съ житiе` сiе` 
вре'менное бл~гоче'стнw и= бг~оуго'днw сконча'ти, ми'рную 
хр\стiа'нскую кончи'ну получи'ти и= о_у=наслjь'довати 
цр\ствiе нб\сное, чл~вjьколю'бiемъ, бл~гостiю и= мл\стiю 
_о=ц~а` и= сн~а и= ст~а'гw дх~а, въ тр\оцjь сла'вимагw бг~а, 
и= твои'мъ ст~ы'мъ заступле'нiемъ, во вjь'ки вjькw'въ.

%<МЛ~ТВА в~.%>

%<_W%> вели'кiй хр\сто'въ о_у=го'дниче, ст~ы'й и= 
многомо'щный на'шъ предста'телю и= всея` сjь'верныя 
во'логодскiя страны` нб\сный покрови'телю, прп\дбне и= 
пребл~же'нне _о='тче дiонv'сiе! Ты` на нб~си` пр\сто'лу 
прест~ы'я тр\оцы со а='гг~лы предстои'ши, здjь' же на 
земли`, во всечестнjь'мъ се'мъ хра'мjь, ст~ы'ми моща'ми 
твои'ми почива'еши, и= да'нною ти` свы'ше бл~года'тiю 
многоразли^чная соверша'еши чудеса`, неду^жнымъ 
и=сцjьл_е'нiя подава'я: ты` ст~ы^я и= прп\дбныя о_у=ченики` 
стяжа'лъ _е=си` на мjь'стjь се'мъ, а=мфiло'хiа, мака'рiа, 
тара'сiа и= fеодо'сiа, съ ни'миже ны'нjь ра'дости 
нетлjь'нныя во w=би'телехъ нб\сныхъ наслажда'ешися и= на 
многомw'щныя мл~твы за на'съ грjь'шныхъ сiя^ вку'пjь съ 
тобо'ю подвиза'еши. При'зри о_у=`бо ми'лостивнw на 
предстоя'щыя честнjь'й ра'цjь твое'й лю'ди, о_у=миле'ннw 
моля'щыяся и= прося'щыя w\т теб_е` по'мощи и= заступле'нiя. 
Простри` моли'твеннw ко гд\су бг~у преподо'бнiи твои` 
ру'цjь, и= jа='кw и=мjь'яй ве'лiе къ нему` дерзнове'нiе, 
и=спроси` на'мъ w\т негw` w=ставле'нiе согрjьше'нiй на'шихъ 
во'льныхъ и= нево'льныхъ. Въ болjь'знехъ стра'ждущымъ да'руй 
и=сцjьле'нiе, скорбя'щымъ о_у=тjьше'нiе низпосли`, 
бjь'дствующымъ ско'рую по'мощь твою` пода'ждь, всjь^мъ же 
чту'щымъ тя` поми'лованiе и= сп~се'нiе и= во все'мъ бл~го'е 
поспjьше'нiе и=схода'тайствуй: да твои'мъ ст~ы'мъ 
предста'тельствомъ получи'вше бл~года'ть и= мл\сть w\т 
гд\са, цр\ствiе нб\сное о_у=наслjь'дуемъ, и= вку'пjь съ 
тобо'ю и= со о_у=ченики^ твои'ми просла'вимъ вели'кое 
чл~вjьколю'бiе трiеди'нагw бг~а, _о=ц~а` и= сн~а и= ст~а'гw 
дх~а, во вjь'ки вjькw'въ.

%<МЛ~ТВА г~.%>

%<_W%> до'брый на'шъ па'стырю и= наста'вниче, ст~ы'я 
w=би'тели сея` приснопомина'емый первонача'льниче и= 
w=снова'телю, прп\дбне _о='тче дiонv'сiе! Па'мятующе любо'вь 
твою` ко о_у=ченикw'мъ твои^мъ и= твое` попече'нiе w= и='хъ 
душе'внjьмъ сп~се'нiи, припа'даемъ ти` и= мо'лимся: помози` 
и= на'мъ грjь^шнымъ, ст~ы'ми мл~твами твои'ми, покая'нiемъ 
w=чи'ститися w\т грjьхw'въ на'шихъ и= достw'йнымъ jа=ви'тися 
поми'лованiя и= проще'нiя w\т гд\са и= созда'теля на'шегw. 
Соблюди` предста'тельствомъ твои'мъ ст~у'ю w=би'тель твою` 
и= всю` страну` правосла'вно-рwссi'йскую невреди^мы w\т 
вся'кагw sла`, и= вся^ лю'ди, жи'тельствующыя во w=би'тели 
твое'й и= на поклоне'нiе къ тебjь` приходя'щыя во _о='ную, 
w=сjьни` нб\снымъ твои'мъ бл~гослове'нiемъ, и= въ ско'рбехъ, 
бjьда'хъ и= болjь'знехъ о_у=тjьше'нiе, и=збавле'нiе и= 
и=сцjьле'нiе моли'твеннw и=`мъ пода'ждь: да бл~года'рнw 
сла'вимъ, хва'лимъ и= велича'емъ гд\са, ди'внаго во ст~ы'хъ 
свои'хъ, чрез\ъ тебе` на'мъ бл~годjь'тельствующаго и= ди'внw 
въ тебjь` просла'вльшагося, _о=ц~а` и= сн~а и= ст~а'го дх~а, 
во вjь'ки вjькw'въ.

%<Тропа'рь, гла'съ а~:%>

%<Б%>ж~е'ственною любо'вiю w\т ю='ности распаля'емь, 
дiонv'сiе прп\дбне, вся^ jа=`же въ мi'рjь кра^сная 
возненави'дjьвъ, хр\ста` _е=ди'наго возлюби'лъ _е=си`: и= 
сегw` ра'ди во вну'треннюю пусты'ню всели'лся _е=си`, со 
sвjьрьми` живы'й, ве'сь хр\сто'ви. W\т_ону'дуже и= 
всеви'дящее _о='ко, твоя^ труды` ви'дjьвъ, да'ромъ чуде'съ 
и= по преставле'нiи w=богати'лъ тя` _е='сть. Тjь'мже 
вопiе'мъ ти`: моли` непреста'ннw w= всjь'хъ на'съ, честну'ю 
па'мять твою` при'снw въ пjь'снехъ почита'ющихъ.



%<I=у'нiа д~ и= въ недjь'лю же'нъ мv"роно'сипъ. Мл~твы 
ст~ы^мъ пра'в_еднымъ ма'рfjь и= марi'и, сестра'мъ ла'заря.%>

%<И=з\ъ а=ка'fiста.%>

%<МЛ~ТВА а~.%>

%<_W%> ст~ы^я и= всехва^льныя о_у=чени^цы хр\стw'вы, 
бг~олюби^выя ма'рfо и= марi'е! О_у=моли'те возлю'бленнаго 
ва'ми и= ва'съ возлюби'вшаго сладча'йшаго i=и~са, _е=го'же 
вы` и=сповjь'дали _е=сте` хр\ста` сн~а бж~iя, да да'стъ и= 
на'мъ грjь^шнымъ грjьхw'въ w=ставле'нiе, въ вjь'рjь пра'вjьй 
нелицемjь'рное и= тве'рдое стоя'нiе. Всели'те въ сердца` 
на^ша ду'хъ стра'ха бж~iя, смире'ннагw на бг~а о_у=пова'нiя, 
терпjь'нiя и= ко бли^жнимъ милосе'рдiя. И=зба'вите на'съ 
мл~твами ва'шими w\т и=скуше'нiй жите'йскихъ, бjь'дъ и= 
напа'стей, да ти'хое и= ми'рное житiе` пожи'вше здjь`, съ 
пw'мыслы непоро'чными и= се'рдцемъ чи'стымъ, со 
дерзнове'нiемъ вjь'ры и= о_у=пова'нiя предста'немъ на 
_о='ный стра'шный су'дъ, и= до'брый w\твjь'тъ на не'мъ 
возда'вше, ра'дости неизрече'нныя во цр\ствiи небе'снjьмъ 
сподо'бимся во вjь'ки вjькw'въ.

%<МЛ~ТВА в~,%>

%<_е=ди'ныя жены` моля'щiяся, наипа'че въ ке'ллiи 
наеди'нjь что'мая.%>

%<_W%> бл~ж_е'нныя и= ст~ы^я ж_ены`, вjь'рою и= любо'вiю 
хр\сту` бг~у послjь'довавшыя и= во w=би'тели _о=ц~а` 
нб\снагw всели'вшыяся! Къ ва'мъ ны'нjь а='зъ грjь'шная 
%<и='м\ркъ%> прибjьга'ю и= смире'ннw молю`: научи'те мя` и= 
помози'те ми` ходи'ти пред\ъ бг~омъ путьми` ва'шими 
непреткнове'ннw и= вjь'чную ку'пнw съ ва'ми жи'знь 
наслjь'довати. _w ма'рfо пра'ведная, тве'рдымъ 
и=сповjь'данiемъ вjь'ры твоея` хр\сту` о_у=годи'вшая, 
о_у=крjьпи` сла'бую вjь'ру мою`. W= слу'жбjь гд\су и= 
бра'тiямъ нелицемjь'рнjь и= всеусе'рднjь прилежа'вшая, 
помози` и= мнjь` служе'нiе мое` безро'потнjь и= вседуше'внjь 
проходи'ти. Сестру` твою` нjь'когда, въ ско'рби су'щу, ко 
хр\сту` воззва'ла _е=си`, w='тай ре'кши: о_у=чи'тель 
прише'лъ _е='сть и= глаша'етъ тя`. Ны'нjь о_у=`бо предста'ни 
мнjь` въ тру'дный ча'съ и=спыта'нiя вjь'ры и= любве` моея`, 
и= во глубинjь` се'рдца возвjьсти' ми, jа='кw гд\сь i=и~съ 
незри'мw гряде'тъ, да путе'мъ и=спыта'нiй привлече'тъ мя` къ 
себjь`. И=спроси` мнjь`, _w ма'ти ст~а'я, о_у= гд\са на'шегw 
си'лу и= крjь'пость, да, возста'вши ско'рw, притеку` къ 
нему`, поклоню'ся _е=му` и= во смире'ннjьй любви` _е=гw` 
ми'ръ и= сп~се'нiе души` w=бря'щу.

%<И=%> ты`, _w бг~олюби'вая марi'е, о_у= ногу` i=и~сwву 
_е=ди'ное на потре'бу w=брjь'тшая, помоли'ся _е=му` бл~гу'ю 
ча'сть спаса'емыхъ и= мнjь` грjь'шнjьй о_у=лучи'ти. Мv'ро 
бл~гово'нное въ да'ръ бл~годаре'нiя хр\сту` жизнода'вцу 
прине'сшая, о_у=моли` ны'нjь _е=го` и= души` мое'й пода'ти 
мv'ро мл~твы и= покая'нiя сле'зы, чистоты` и= до'брыхъ 
дjь'лъ бл~гоуха'нiе, jа='кw да во w=бновле'нное всjь'ми 
си'ми се'рдце мое` гд\сь прiи'детъ и= w=би'тель себjь` 
сотвори'тъ.

%<К%>ъ ва'мъ, _w ст~ы^я пра'в_едныя ж_ены` ма'рfо и= 
марi'е, припа'даю и= смире'ннw молю`: не w=ста'вите мя` во 
дни^ тя'жкихъ и=спыта'нiй, да не соблазню'ся тлjь'нными и= 
кра'сными мi'ра сегw`, наипа'че же въ ча'съ го'рькiй 
разлуче'нiя души` моея` съ тjь'ломъ предста'ните мнjь`, и= 
_о='бщаго вл\дку на'шего о_у=моли'те, да при'зритъ на мя` во 
w=скудjь'нiи си'лъ мои'хъ ми'лостивымъ _о='комъ, и= 
прости'въ вся^ прегрjьш_е'нiя моя^, возста'витъ мя` къ 
жи'зни несконча'емjьй во бл~же'нныхъ w=би'телехъ _о=ц~а` 
нб\снагw. А=ми'нь.

%<Тропа'рь, гла'съ г~:%>

%<П%>ра'веднагw ла'заря бг~олюби^выя с_естры`, ма'рfо и= 
марi'е пресла^вныя, чи'стымъ се'рдцемъ хр\ста` въ житiи` 
ва'шемъ возлюби'ли _е=сте`, мv"роно'сицъ взе'мшя чи'нъ, и= 
_е=го`, jа='кw сн~а бж~iя, безбоя'зненнw и=сповjь'дали 
_е=сте`: сегw` ра'ди ны'нjь во w=би'телехъ _о=ц~а` нб\снагw 
со а='гг~лы и= всjь'ми ст~ы'ми сла'внw ца'рствуете. 
О_у=моли'те, _е=го'же возлюби'ли _е=сте`, и= на'мъ 
грjь^шнымъ въ вjь'рjь и= любви` хр\сто'вjь о_у=тверди'тися 
и= цр\ствiя нб\снагw сподо'битися.



%<I=у'нiа д~ и= д~_i. Мл~твы прп\дбному меfо'дiю 
пjь'шношскому.%>

%<И=з\ъ слу'жбы со а=ка'fiстомъ.%>

%<МЛ~ТВА а~.%>

%<_W%> сщ~е'нная главо`, земны'й а='гг~ле и= нб\сный 
человjь'че, прп\дбне и= бг~оно'сне _о='тче на'шъ меfо'дiе! 
Припа'даемъ къ тебjь` съ вjь'рою и= любо'вiю, и= мо'лимся 
приле'жнw: jа=ви` на'мъ смир_е'ннымъ и= грjь^шнымъ ст~о'е 
_о=те'ческое твое` заступле'нiе: се' бо, грjь^хъ ра'ди 
на'шихъ, не и='мамы свобо'ды ча^дъ бж~iихъ проси'ти w= 
потре'бахъ на'шихъ гд\са и= вл\дку на'шего, но тебе` 
мл~твенника бл~гопрiя'тнаго къ нему` предлага'емъ, и= со 
о_у=се'рдiемъ мно'гимъ тя` про'симъ: и=спроси` о_у= бл~гости 
_е=гw` бл~гопотр_е'бныя да'ры душа'мъ и= тjьлес_е'мъ 
на'шымъ: вjь'ру пра'ву, наде'жду сп~се'нiя несомнjь'нну, 
любо'вь ко всjь^мъ нелицемjь'рну, во и=скуше'нiихъ 
му'жество, въ sлострада'нiихъ терпjь'нiе, въ мл~твахъ 
постоя'нство, ду'шъ и= тjьле'съ здра'вiе, земли` 
плодоно'сiе, возду'ха бл~горастворе'нiе, жите'йскихъ 
потре'бъ дово'льство, ми'рное и= безмяте'жное житiе`, 
бл~гу'ю хр\стiа'нскую кончи'ну и= до'брый w\твjь'тъ на 
стра'шнjьмъ судjь` хр\сто'вjь. Наипа'че же и=спроси`, 
о_у=го'дниче бж~iй, о_у= цр~я` ца'рствующихъ и= гд\са 
госпо'дствующихъ бл~гочести'вjьйшему, самодержа'внjьйшему, 
вели'кому госуда'рю на'шему, i=мпера'тору нiкола'ю 
а=ле_кса'ндровичу всея` рwссi'и, здра'вiе, сп~се'нiе и= на 
враги` w=долjь'нiе, и= всему` бг~охрани'мому ца'рству _е=гw` 
ми'ръ, тишину` и= бл~гострое'нiе. Не забу'ди, свя'тче бж~iй, 
и= w=би'тель твою` ст~у'ю, тобо'ю созда'нную и= при'снw тя` 
чту'щую, но соблюди` ю=` и= вся^ живу'щыя и= подвиза'ющыяся 
въ не'й и= на поклоне'нiе въ ню` приходя'щыя w\т и=скуше'нiй 
дiа'вольскихъ и= вся'кагw sла` невреди^мы. _Е='й, прп\дбне 
_о='тче! не лиши` на'съ по'мощи твоея` нб\сныя, но мл~твами 
твои'ми всjь'хъ на'съ приведи` во приста'нище сп~се'нiя и= 
наслjь'дники jа=ви` на'съ бы'ти всесвjь'тлагw цр\ствiя 
хр\сто'ва, да пое'мъ и= сла'вимъ неизреч_е'нныя щедрw'ты 
чл~вjьколю'бца бг~а, _о=ц~а` и= сн~а и= ст~а'гw дх~а, и= 
твое` ст~о'е _о=те'ческое заступле'нiе, во вjь'ки вjькw'въ.

%<МЛ~ТВА в~.%>

%<_W%> вели'кiй о_у=го'дниче хр\сто'въ и= пресла'вный 
чудотво'рче, прп\дбне _о='тче на'шъ меfо'дiе! При'зри на ны` 
грjь^шныя, w=бурева'_емыя треволне'нiемъ жите'йскихъ 
страсте'й и= къ тебjь` вопiю'щыя: мы' бо, ча^да твоя^ 
духw'вная и= w=гра'ды твоея` слов_е'сныя _о='вцы, на тя` по 
бз~jь и= бц\дjь о_у=пова'нiе на'ше возлага'емъ, и= тя` со 
о_у=миле'нiемъ про'симъ: твои'мъ хода'тайствомъ ко гд\су 
бг~у и=спроси` на'мъ ми'ръ, здра'вiе, долгоде'нствiе, 
возду'ха бл~горастворе'нiе, земли` плодоно'сiе, дwжди` 
бл~говре'м_енны, и= вся^ ны` и=зба'ви w\т вся'кихъ бjь'дъ: 
гра'да, гла'да, пото'па, _о=гня`, меча`, вредоно'снагw 
че'рвiя, снjьда'ющагw плоды` земны^я, тлетво'рныхъ 
вjь'трwвъ, смертоно'сныя jа='звы и= неча'янныя сме'рти, и= 
во вся'кихъ ско'рбехъ и= печа'лехъ на'шихъ бу'ди на'мъ 
о_у=тjь'шитель бл~гi'й и= помо'щникъ ско'рый, сохраня'я 
на'съ мл~твами твои'ми w\т паде'нiй грjьхо'вныхъ и= 
сподобля'я наслjь'дники бы'ти цр\ствiя нб\снагw: да 
прославля'емъ вку'пjь съ тобо'ю всjь'хъ бла^гъ пода'теля, въ 
тр\оцjь сла'вимаго и= покланя'емаго бг~а, _о=ц~а` и= сн~а и= 
ст~а'го дх~а, во вjь'ки вjькw'въ.

%<Тропа'рь, гла'съ и~:%>

%<Б%>ж~е'ственною любо'вiю w\т ю='ности расплая'емь, 
вся^ jа=`же въ мi'рjь кра^сная возненави'дjьвъ, хр\ста` 
_е=ди'наго возлюби'лъ _е=си`, и= сегw` ра'ди въ пусты'ню 
всели'вся, въ не'й w=би'тель сотвори'лъ _е=си`, и= собра'въ 
и='нwкъ мно'жество, прiя'лъ _е=си` w\т бг~а чуде'съ да'ръ, 
_о='тче меfо'дiе, и= бы'лъ _е=си` w= хр\стjь` собесjь'дникъ 
и= спо'стникъ прп\дбному се'ргiю, съ ни'мже о_у= хр\ста` 
бг~а и=спроси` бл~говjь'рному i=мпера'тору на'шему нiкола'ю 
а=ле_кса'ндровичу здра'вiе и= сп~се'нiе и= душа'мъ на'шымъ 
ве'лiю мл\сть.



%<I=у'нiа _е~ и= в~_i. Мл~тва прп\дбнымъ вассiа'ну и= 
i=w'нjь, пертоми^нскимъ чудотво'рц_емъ.%>

%<И=з\ъ слу'жбы.%>

%<_W%> прп\дбнiи и= всечестнi'и _о=тцы` вассiа'не и= 
i=w'но, о_у=гw'дницы хр\стw'вы бл~же'ннiи и= чудотво'рцы 
пресла'внiи! По'стничествомъ бг~у пе'рвjье о_у=годи'вше и= 
дjь'лы бл~гоче'стнw на земли` подвиза'вшеся, jа='кw 
свjьти^ла свjь^тлая по сме'рти въ мi'рjь возсiя'вше, 
просвjьща'юще вjь^рныя чуде'съ свjь'тлостiю, вы` засту^пницы 
те'плiи показа'стеся: мнw'гiя бо, въ ско'рбехъ и= бjьда'хъ 
стра'ждущыя и= поги'бнути и=му'щыя, здра^вы сохрани'сте, не 
послу'шавшыя же завjьща'нiя ва'шегw и= маловjь'рующыя 
w\тмсти'тельнjь наказа'сте, и= пре'жде заблу'ждшей женjь` 
путевwжди` бы'сте, и= w=слjь'пшему па'ки прозрjь'нiе 
дарова'сте, де'рзостнjь же косну'вшагося цjьле'бныхъ моще'й 
ва'шихъ внеза'пнw w\три'нусте, и= разслабле'нiемъ наказа'вше 
поми'ловасте. Къ си^мъ же и= и=на^я пресла^вная содjь'ласте, 
и= бы'вшее во w=би'тели ва'шей w=скудjь'нiе сугу'бw 
и=спо'лнисте, и= сiю` доны'нjь неразори'му соблюдо'сте. 
Мо'лимся о_у=`бо ны'нjь ва'мъ, _w пребл~же'ннiи _о=тцы`: 
о_у=слы'шите моле'нiе на'ше, не пре'зрите на'съ, въ бjьда'хъ 
и= ско'рбехъ призыва'ющихъ ва'съ вjь'рою, бу'дите помw'щницы 
на'мъ ско'рiи и= покрови'телiе вjь'рнiи. Сохрани'те же во 
здра'вiи и= тишинjь` правосла'внаго i=мпера'тора на'шего 
нiкола'я а=ле_кса'ндровича мл~твами ва'шими, и= ца'рство 
_е=гw` непоколе'блемо соблюди'те. Къ си^мъ же и= духо'внагw 
w= ва'съ собра'нiя не w=ста'вите, но моли'теся при'снw w= 
на'съ ко гд\су, да мл~твами ва'шими грjьхw'въ проще'нiе 
получи'мъ и= цр\ствiя нб\снагw сподо'бимся бл~года'тiю 
_е=гw`. JА='кw тому` подоба'етъ вся'кая сла'ва, че'сть и= 
поклоне'нiе, ны'нjь и= при'снw и= во вjь'ки вjькw'въ.

%<Тропа'рь, гла'съ и~:%>

%<П%>ре'жде w\тверже'нiемъ мi'ра, jа='кw морска'гw 
треволне'нiя, и=збjьго'сте, _о=тцы` прп\дбнiи: по'слjьжде же 
и=зволе'нiемъ бж~iимъ въ вода'хъ морски'хъ кончи'ну 
бл~же'нную прiя'сте, и= къ неболjь'зненному поко'ю 
преста'вистеся w\т земли` ра'дующеся. Тjь'мъ и= по кончи'нjь 
w\т хр\ста` бг~а просла'вистеся чудесы` _о=би'льнw, те'плiи 
въ бjьда'хъ вjь^рнымъ помw'щницы показа'стеся. И= ны'нjь на 
нб~сjь'хъ предстоя'ще пр\сто'лу хр\сто'ву, вассiа'не 
пребл~же'нне и= i=w'но пресла'вне, моли'теся при'снw w= 
душа'хъ на'шихъ.



%<I=у'нiа s~. Мл~тва прп\дбному паi'сiю 
о_у='гличскому.%>

%<_W%> прп\дбне _о='тче на'шъ паi'сiе: Не забу'ди 
о_у=бо'гихъ твои'хъ: %<И= прw'чая, зри` вы'ше, мл~тва 
_о='бщая прп\дбному _е=ди'ному, ли'стъ _о~з.%>



%<I=у'нiа s~. Мл~тва прп\дбному i=w'нjь, кли'меницкому 
чудотво'рцу,%>

%<что'мая въ свя'то-тро'ицкомъ кли'меницкомъ 
монастырjь`, _о=ло'нецкiя _е=па'рхiи.%>

%<_W%> прп\дбне и= бг~оно'сне _о='тче на'шъ i=w'но! Ты`, 
ку'плю жите'йскую _е=ще` соверша'я и= по вода'мъ _е='зера 
_о=не'га пла'вая, бу'рею на лу'ду водну'ю и=зве'рженъ бы'лъ 
_е=си`, и= на бре'зjьхъ си'хъ ти'хое приста'нище w\т 
волне'нiй жите'йскихъ w=брjь'лъ _е=си`. Тjь'мже и= 
нелjь'ностнw во трудjь'хъ, мл~твахъ и= слеза'хъ гд\са ра'ди 
подвиза'яся, ку'плю духо'вную до'брjь соверши'лъ _е=си`, и= 
купе'цъ прему'дръ цр\ствiя нб\снагw jа=ви'лся _е=си`, и= 
ны'нjь во дво'рjьхъ нб\сныхъ весели'шися, ду'хомъ твои'мъ 
неw\тсту'пенъ w\т w=би'тели кли'меницкiя пребыва'я, и=дjь'же 
многотру'дное твое` тjь'ло почi'етъ. Тjь'мже и= пла'вающымъ 
по вода'мъ _о=н_е'жскимъ пу'ть о_у=казу'еши и= w\т 
потопле'нiя водна'гw и=збавля'еши, мно'гажды чуде'снjь 
призыва'ющымъ тя` jа=вля'яся, и= всjь^мъ ско'рый помо'щникъ 
и= те'плый мл~твенникъ быва'еши. И= ны'нjь къ ра'цjь моще'й 
твои'хъ смире'ннw припа'дающе, приле'жнw мо'лимъ тя`, 
о_у=го'дниче бж~iй: при'зри на ны` w=кая^нныя и= 
непотр_е'бныя, мо'ремъ грjьхw'въ потопля'_емыя, и= бу'рею 
душетлjь'нныхъ страсте'й волну'_емыя, и= съ корабле'мъ 
душетлjь'ннымъ на лу'дjь sлы'хъ w=бы'ча_евъ сокруша'_емыя. 
Бу'ди w= на'съ хода'тай ко гд\су, къ нему'же дерзнове'нiе 
до'брое стяжа'лъ _е=си`: проле'й къ нему` те'плую мл~тву 
твою`, да о_у=ти'шитъ бу'рю страсте'й на'шихъ, и= хла^дная 
сердца` на^ша _о=гне'мъ бж~е'ственныя любве` своея` да 
согрjь'етъ, и= та'кw да сподо'битъ на'съ те'плое покая'нiе 
_е=му` приноси'ти, w=ста'нокъ же дне'й на'шихъ бл~гоуго'днjь 
пред\ъ ни'мъ пожи'ти, труды' же и= скw'рби житiя` сегw` 
терпjьли'внw, безро'потнjь и= со бл~годаре'нiемъ понести`: 
_е=гда' же приспjь'етъ стра'шный ча'съ и=схо'да на'шегw w\т 
сегw` житiя`, да помо'жетъ на'мъ грw'зная мыта^рства 
возду^шная неудержа'ннw минова'ти, ниже` рыка'ющымъ 
мы'сл_еннымъ львw'мъ ду'шы на'шя поглоти'ти да попу'ститъ, 
но бе'здну грjьхw'въ на'шихъ въ мо'ри милосе'рдiя своегw` да 
погрузи'тъ, и= ра'ди своея` неизрече'нныя любве` и= мл\сти 
къ ро'ду человjь'ческому на'съ да поми'луетъ, прича'стники 
своегw` цр\ствiя содjь'лавъ, и= да сподо'битъ та'мw 
наслажда'тися _е=гw` бж~е'ственною любо'вiю, ку'пнw съ 
тобо'ю и= со всjь'ми ст~ы'ми, во вjь'ки вjькw'въ.



%<I=у'нiа f~. Мл~твы прп\дбному кv"рi'ллу 
бjьлоезе'рскому.%>

%<МЛ~ТВА а~,%> %<и=з\ъ а=ка'fiста прп\дбному.%>

%<_W%> сщ~е'нная главо`, прп\дбне и= бг~оно'сне _о='тче 
кv"рi'лле! Припа'даемъ къ тебjь` съ вjь'рою и= любо'вiю, и= 
про'симъ тя`, нб\снаго засту'пника на'шего: jа=ви` ве'лiе 
милосе'рдiе твое` на'мъ смир_е'ннымъ и= грjь^шнымъ, и= 
проле'й т_е'плыя мл~твы твоя^ w= на'съ ко гд\су бг~у. 
Сво'йственно _е='сть тебjь` бл~госе'рдiе, свя'тче бж~iй, 
и='бо, живу'щу ти` на земли`, _е=ди'но бы'сть о_у= теб_е` 
попече'нiе, _е='же сп~са'ти w\т поги'бели ду'шы 
человjь'ч_ескiя, и= вся` твоя` жи'знь ст~а'я зерца'ло 
до'брыхъ дjь'лъ jа=ви'ся, w= ни'хже прославля'шеся въ тебjь` 
_о=ц~ъ нб\сный. Къ тому` ве'лiе дерзнове'нiе стяжа'въ, 
и=спроси` на'мъ о_у= бл~гости _е=гw` вjь'ру пра'вую, 
бл~гоче'стiе нелицемjь'рное, покая'нiе и='стинное, 
братолю'бiе соверше'нное и= преуспjь'янiе во всjь'хъ 
бл~ги'хъ дjь'лjьхъ. И=схода'тайствуй на'мъ здра'вiе 
душе'вное и= тjьле'сное, земли` плодоно'сiе, возду'ха 
бл~горастворе'нiе, ми'рное и= безмяте'жное житiе`, 
непосты'дную хр\стiа'нскую кончи'ну и= до'брый w\твjь'тъ на 
стра'шнjьмъ судjь` хр\сто'вjь. Сохрани` цр~ковь ст~у'ю и= 
держа'ву рwссi'йскую w\т бра'ней и= нестрое'нiй. Посо'бствуй 
бл~гочести'вjьйшему, самодержа'внjьйшему госуда'рю на'шему, 
i=мпера'тору нiкола'ю а=ле_кса'ндровичу, побjьжда'ти враги` 
и= супоста'ты _е=гw`. W=гради` и= w=би'тель твою` честну'ю 
w\т вся'кагw sла`, и= вся^ правовjь^рныя лю'ди, къ тебjь` 
приходя'щыя и= моще'мъ твои^мъ покланя'ющыяся, w=сjьни` 
нб\снымъ твои'мъ бл~гослове'нiемъ, и= вся^ прош_е'нiя и='хъ 
во бл~го и=спо'лни. _Е='й, _о='тче, не пре'зри моли'твъ 
на'шихъ, со о_у=миле'нiемъ тебjь` возноси'мыхъ, но бу'ди w= 
на'съ те'плый предста'тель ко гд\су, и= сподо'би на'съ 
по'мощiю твое'ю сп~се'нiе вjь'чное получи'ти и= цр\ствiе 
нб\сное о_у=наслjь'довати, да славосло'вимъ в_е'лiя щедрw'ты 
и= неизреч_е'нныя мл\сти _о=ц~а` и= сн~а и= ст~а'гw дх~а, въ 
тр\оцjь покланя'емагw бг~а, и= твое` _о=те'ческое 
заступле'нiе, во вjь'ки вjькw'въ.

%<МЛ~ТВА в~,%>

%<что'мая въ кv"рi'лло-бjьлоезе'рскомъ монастырjь`, 
новгоро'дскiя _е=па'рхiи.%>

%<_W%> бг~обл~же'нне и= прп\дбне _о='тче на'шъ 
кv"рi'лле, па'стырю до'брый и= и='стинный строи'телю 
вiногра'да хр\сто'ва, _о=тц_е'мъ сла'во, прп\дбныхъ 
сподви'жниче, пра'в_еднымъ совсе'льниче, и='нокwмъ 
наста'вниче и= _о='бщагw житiя` соверши'телю, ны'нjь на 
нб~си` ст~jь'й тр\оцjь со всjь'ми ст~ы'ми предстоя'й! 
Мо'лимся тебjь` при гро'бjь твое'мъ, jа='кw чадолюби'вому 
_о=тцу` на'шему, и= w\т се'рдца съ любо'вiю вопiе'мъ: _w 
прп\дбне _о='тче кv"рi'лле, помяни` ста'до твое`, _е='же 
му'дрjь собра'лъ _е=си`, и= соблюди` твои'ми мл~твами бг~омъ 
дарова'нную ти` па'ству, и= не пре'зри на'съ чту'щихъ 
пречестну'ю и= многора'достную твою` па'мять: сохрани` и= 
соблюди` на'съ w\т всjь'хъ вра^гъ ви'димыхъ и= неви'димыхъ: 
w=чи'сти на^ша согрjьш_е'нiя, и= w\тжени` w\т на'съ w='блакъ 
страсте'й, и= просвjьти` на'ши душ_е'вныя _о='чи: гугни'вый 
я=зы'къ на'шъ и=спра'ви, смы'слъ w=чи'сти и= ра'зумъ 
w=святи`: прiиди` посредjь` на'съ неви'димw, и= w\т всjь'хъ 
на'съ мол_е'нiя бг~ови возсыла'_емая прiими`, и= донеси` 
сiя^ хода'тайственнjь всjь'хъ творцу` и= и=зба'вителю, въ 
тр\оцjь ст~jь'й покланя'емому бг~у на'шему, jа='кw да 
согрjьше'нiй на'шихъ w=ставле'нiе получи'мъ, бл~года'тiю и= 
чл~вjьколю'бiемъ гд\са на'шегw i=и~са хр\ста`, съ ни'мже 
_о=ц~у` и= ст~о'му дх~у сла'ва подоба'етъ, ны'нjь и= при'снw 
и= во вjь'ки вjькw'въ.

%<Тропа'рь, гла'съ а~:%>

%<Jа='%>кw крi'нъ въ пусты'ни давi'дски процвjь'лъ 
_е=си`, _о='тче кv"рi'лле, sлостра'стiя те'рнiе и=скореня'я, 
и= собра'лъ _е=си` въ не'й о_у=чени^къ мно'жество, стра'хомъ 
бж~iимъ и= о_у=че'нiемъ твои'мъ наставля'емыхъ, и=`хже и= до 
конца` jа='кw чадолюби'вый _о=те'цъ не w=ста'вилъ _е=си` 
посjьща'я, да вси` вопiе'мъ: сла'ва да'вшему ти` крjь'пость, 
сла'ва вjьнча'вшему тя`, сла'ва дjь'йствующему тобо'ю 
всjь^мъ и=сцjьл_е'нiя.



%<I=у'нiа а~_i. Мл~тва прп\дбному варна'вjь 
ветлу'жскому,%>

%<что'мая въ тро'ицкомъ собо'рjь гра'да варна'вина, 
костромскi'я _е=па'рхiи.%>

%<_W%> пребл~же'нне _о='тче, прп\дбне варна'во, те'плый 
на'шъ засту'пниче и= всjь^мъ съ вjь'рою призыва'ющымъ тя` 
до'брый помо'щниче! И=зба'ви на'съ мл~твами твои'ми w\т 
вся'кагw w=бстоя'нiя бjьсо'вскагw: спаси` на'съ w=кая'нныхъ 
w\т о_у='стъ па'губнагw sмi'я, и='щущагw пожре'ти на'съ и= 
свести` ко а='ду живо'тъ на'шъ: и=сто'ргни на'съ w\т лю'тыхъ 
страсте'й на'шихъ и= вся'кiя напа'сти, грjь^хъ ра'ди на'шихъ 
находя'щiя: пода'ждь душа'мъ на'шымъ о_у=тjьше'нiе, всади` 
въ сердца` на^ша стра'хъ суда` бж~iя, и=зба'ви на'съ w\т 
вра^гъ ви'димыхъ и= неви'димыхъ: тебе' бо те'плаго 
мл~твенника и= засту'пника и='мамы w= су'щихъ въ бjьда'хъ и= 
во грjьхи` впа'дшихъ человjь'цjьхъ. Jа=ви'лся бо _е=си` 
сто'лпъ бл~гоче'стiя, воздержа'нiя пра'вило, смиренному'дрiя 
w='бразъ, цjьлому'дрiя наста'вникъ, о_у=бw'гимъ и= сирота'мъ 
засту'пникъ и= храни'тель къ тебjь` прибjьга'ющымъ. Кто' бо 
по досто'инству возмо'жетъ равноа'гг~льное твое` житiе` 
похвали'ти, и=ли` по'двиги твоя^ и= сле'зы ко гд\су 
и=счести`; Вои'стину jа='кw со'лнца свjьтлjь^йша возсiя'ша 
твоя^ и=справл_е'нiя: ревни'тель бо всjь^мъ ст~ы^мъ 
jа=ви'лся _е=си`, пра'ведныхъ же о_у=чи'тель и= 
бл~гочести'вому царю` побо'рникъ и= засту'пникъ. Всjь'хъ 
о_у=`бо на'съ въ покая'нiи ко гд\су приведи` мл~твами 
твои'ми, _о='тче честнjь'йшiй, да и= мы` сподо'бимся 
вjь'чныхъ бла^гъ, и=дjь'же ты` наслажда'ешися нб\сныя сла'вы 
жела'емагw i=и~са хр\ста`, _е=му'же подоба'етъ вся'кая 
сла'ва, че'сть и= поклоне'нiе, со безнача'льнымъ _е=гw` 
_о=ц~е'мъ, и= со прест~ы'мъ и= бл~ги'мъ и= животворя'щимъ 
_е=гw` дх~омъ, ны'нjь и= при'снw и= во вjь'ки вjькw'въ.



%<I=у'нiа в~_i. Мл~твы прп\дбному _о=ну'фрiю 
вели'кому.%>

%<МЛ~ТВА а~.%>

%<_W%> преизя'щный и= превели'кiй пустынножи'телю, 
прп\дбне _о='тче _о=ну'фрiе! Похваля'ю твоя^ неизреч_е'нная 
чудотвор_е'нiя и= житiе` пресвjь'тлое, въ не'мже w\т 
ю='ности твоея` да'же и= до ста'рости подвиза'лся _е=си`: 
никто'же бо и=счести` возмо'жетъ по'двиги твоя^, прече'стне, 
но и= прп\дбный пафну'тiи твоему` жесто'кому въ пусты'ни 
житiю` о_у=диви'ся, вку'пjь же и= sjьлw` возра'довася, 
w=брjь'тъ тя` толи'кихъ подвигw'въ и= соверше'нства су'ща 
w='бразъ. Сегw` ра'ди и= а='зъ грjь'шный славосло'вiе w\т 
недосто'йныхъ о_у=сте'нъ мои'хъ тебjь` приношу`: _w дру'же 
хр\сто'въ, ревни'телю и=лiи` fесвi'тянину, i=wа'нну 
кр\сти'телю наслjь'дниче, _е=гv'пту о_у='мная красото`, 
fиве'wмъ вели'кое свjьти'ло, лiвv'и кра'сная добро'то, 
фi'нi_ксе красноцвjьту'щiй, _о=рле` высокопа'рный, въ 
поднеб_е'сная вознося'йся, на нб~сjь'хъ же гражда'нство 
w=брjьты'й! молю' тя, пречу'дный ст~ы'хъ ли'кwвъ 
а='гг~льскихъ совсе'льниче: о_у=слы'ши мя` грjь'шнаго и= 
недосто'йнаго въ ча'съ се'й, и= прiими` сiе` ма'лое моле'нiе 
мое`, вели'кiй притека'ющымъ къ тебjь` засту'пниче: 
рукописа'нiе дjь'лъ мои'хъ скве'рныхъ и= нечи'стыхъ мл~твою 
твое'ю и=згла'ди, твои'мъ заступле'нiемъ при'снw мя` 
покрыва'й и= ко о_у=гото'ванному вjь^рнымъ пресвjь'тлому 
черто'гу мл~твами твои'ми приведи`: и='бо, по 
пребл~гослове'ннjьй вл\дчцjь на'шей бц\дjь и= приснодв~jь 
мр~i'и, тебе` въ теплjь'йшихъ помо'щницjьхъ и= 
засту'пницjьхъ почита'ю. О_у=моли` о_у=`бо мл\стиваго бг~а, 
да w\тпу'ститъ ми` вся^ прегрjьш_е'нiя моя^ вw'льная и= 
невw'льная и= вся^ sла^я дjьла` мно'ю сотвор_е'нная, и= да 
и=зба'витъ мя` твои'мъ предста'тельствомъ w\т вjь'чныхъ 
му'къ, и= сподо'битъ мя` ра'дости вjь'чныя наслади'тися, 
ку'пнw со всjь'ми ст~ы'ми, во вjь'ки вjькw'въ.

%<МЛ~ТВА в~,%>

%<что'мая въ jа='блочинскомъ свя'то-_о=ну'фрiевскомъ 
монастырjь`, хо'лмскiя _е=па'рхiи.%>

%<_W%> пречу'дне и= пребл~же'нне о_у=го'дниче хр\сто'въ 
и= а='вво на'шъ, _о=ну'фрiе вели'кiй! Ты` ди'вную любо'вь ко 
гд\су твоему` показа'лъ _е=си`, и= на ди^вныя по'двиги 
бл~года'тiю _е=гw` о_у=крjьпи'лся _е=си`, и= сегw` ра'ди 
ве'лiя дерзнове'нiя къ нему` сподо'бился _е=си`: мнw'га бо 
чудеса` и= зна'м_енiя си'лы бж~iя лю'демъ w= тебjь` 
jа=ви'шася. Воззри` о_у=`бо и= ны'нjь, _о='тче преди'вный, 
бл~госе'рдымъ _о='комъ любве` твоея` на ны` недостw'йныя 
рабы^, и= да'руй всjь^мъ по коегw'ждо потре'бjь, по вjь'рjь 
же и= о_у=пова'нiю: скорбя'щыя w=бра'дуй, пла'чущыя 
о_у=тjь'ши, неду'гующыя и=сцjьли`, тружда'ющымся помози`, 
борю'щыяся со страстьми` и= прилw'ги вра'жiими о_у=крjьпи` 
и= бл~гослови`, и=знемога'ющыя поддержи`, w=би'тель твою` и= 
всjь'хъ на'съ w\т вра^гъ ви'димыхъ и= неви'димыхъ и= w\т 
вся'кагw sла` сохрани`. Возвели'чи вjь'ру ст~у'ю 
правосла'вную во _о=те'чествiи на'шемъ, w=брати` 
заблу'ждшыя, вразуми` w\тпа'дшыя, о_у=тверди` коле'блющыяся, 
о_у=мягчи` о_у=по'рствующыя, просвjьти` невjь^рныя, и= вся^ 
приведи` въ ти'хое приста'нище _о=те'чествiя нб\снагw. _w 
преди'вная сла'во мона'шествующихъ и= всjь'хъ вjь'рныхъ 
о_у=тjьше'нiе! сла'вными пw'двиги твои'ми и= сла'дкимъ 
лицезрjь'нiемъ чудотво'рнагw w='браза твоегw` и= на'съ 
w=зари`, и= на вся'къ по'двигъ, тру'дъ и= терпjь'нiе 
о_у=крjьпи` во сла'ву и='мене бж~iя, да сп~се'ннiи 
сподо'бимся съ тобо'ю и= всjь'ми ст~ы'ми вjь'чнагw и= 
пребл~гослове'ннагw цр\ства сла'вы _о=ц~а` и= сн~а и= 
ст~а'гw дх~а во вjь'ки вjькw'въ.

%<Тропа'рь, гла'съ а~:%>

%<Ж%>ела'нiемъ духо'внымъ пусты'ни дости'глъ _е=си`, 
бг~ому'дре _о=ну'фрiе, и= jа='кw безпло'тенъ въ не'й 
многолjь'тнjь подвиза'лся _е=си` трудолю'бнjь, сревну'я 
пр\оро'кwмъ и=лiи` и= кр\сти'телю: и= w\т руку` а='гг~льску 
та^инъ бж~е'ственныхъ наслади'вся, ны'нjь во свjь'тjь ст~ы'я 
тр\оцы ку'пнw съ ни'ми весели'шися. Моли` сп~сти'ся на'мъ, 
твою` па'мять почита'ющымъ.



%<I=у'нiа в~_i. Мл~тва прп\дбнымъ _о=ну'фрiю вели'кому 
и= петру` а=fw'нскому.%>

%<П%>рп\дбнiи и= бг~оно'снiи _о=тцы` на'ши _о=ну'фрiе и= 
пе'тре, свjьти^ла земна^я пресвjь^тлая, w\т те'мныхъ мjь'стъ 
пеще'рныхъ по все'й земли` сла'внw просiя'вшiи, и= сiю` 
мно'гими свjьтоза'рными подобонра'внагw себjь` житiя` 
sвjьзда'ми w=небеси'вшiи, и= высо'кихъ добродjь'телей 
свjьтлостьми` и= чуде'съ бж~е'ственныхъ блиста'ньми лю'ди 
о_у=диви'вшiи! Се` вы` ны'нjь, сме'ртнымъ за'падомъ пло'тски 
на вре'мя во гро'бъ заше'дше, духа'ми со хр\сто'мъ, сл~нцемъ 
пра'вды, пребыва'ете, и= су'ще пра'в_едницы, просвjьща'етеся 
jа='кw со'лнце во цр\ствiи нб\снjьмъ. Та'мw о_у=`бо 
моли'тв_енныя ва'шя къ бг~у свjь'ту лу'чы w= все'й 
вселе'ннjьй простира'юще, не забыва'йте и= ны`, при^сныя 
ва'шя моли'твенники, а='ще и= въ нощи` страсте'й и= скорбе'й 
пребыва'ющыя, свы'ше бл~года'тными призира'ти w=сiя^нiи: 
jа='кw да во свjь'тjь добродjь'тельнагw ва'шегw житiя` 
пра'вw ходя'ще, сподо'бимся зрjь'ти свjь'тъ непристу'пныя 
сла'вы бж~iя, хва'ляще _е=го` ку'пнw съ ва'ми въ 
несконча'_емыя вjь'ки вjькw'въ.



%<I=у'нiа в~_i. Мл~тва прп\дбному а=рсе'нiю 
коне'вскому.%>

%<И=з\ъ слу'жбы прп\дбному.%>

%<_W%> пребл~же'нне и= бг~оно'сне а=рсе'нiе, _о='тче 
на'шъ! Сы'й во сла'вjь нб\снагw цр~я` хр\ста` бг~а, 
предстоя` пр\сто'лу _е=гw` со всjь'ми _е=гw` ст~ы'ми, не 
пре'зри на'съ до'лу су'щихъ, грjь'шныхъ и= недосто'йныхъ, 
при честнjь'й ра'це твое'й со слеза'ми тебjь` моля'щихся, но 
прiими` серде'чное стена'нiе и= бре'нныхъ о_у=сте'нъ 
моле'нiе сiе` на'ше: тебjь' бо вси` мо'лимся, _w прп\дбне 
_о='тче, и= тебе` о_у=миле'ннw про'симъ, бу'ди w= на'съ 
хода'тай и= мл~твенникъ теплjь'йшiй ко всебл~го'му бг~у. 
Моли` бл~гость _е=гw`, w\т прегрjьше'нiй на'шихъ, и='миже 
вjь'сть судьба'ми, сп~сти` на'съ. Моли'ся щедро'тамъ _е=гw`, 
_е='же подава'ти ще'дрw w=би'тели се'й и= всему` мi'ру 
потр_е'бная. Моли'ся даю'щему всjь^мъ ми'ръ, низпосла'ти 
ми'ръ цр~квамъ, собра'ти расточ_е'нная во _е=ди'но, 
сохрани'ти держа'ву бл~гочести'вjьйшагw i=мпера'тора на'шегw 
нiкола'я а=ле_кса'ндровича въ ми'рjь и= тишинjь`, и= 
вся'кому вjь'рному въ до'мjь, и= на пути`, и= на мо'ри, и= 
повсю'ду дни^ бла^ги и= безмят_е'жны дарова'ти: 
бл~гослови'ти труды` _о=тц_е'въ и= бра'тiй на'шихъ, и= 
прости'ти всjь'хъ согрjьш_е'нiя вw'льная и= невw'льная: 
jа='кw да сподо'бимся и= мы` грjь'шнiи вку'пjь съ тобо'ю 
сла'вити _о=ц~а` и= сн~а и= ст~а'го дх~а во вjь'ки вjькw'въ.

%<Тропа'рь, гла'съ а~:%>

%<Б%>ж~е'ственною любо'вiю возгорjь'вся, мiрска^я же 
пристра^стiя w\т души` w\три'нувъ, тjь'снымъ путе'мъ 
по'стничества вослjь'дъ хр\ста` невозвра'тнымъ о_у=мо'мъ 
ше'ствовалъ _е=си`, а=рсе'нiе пребл~же'не: w\т негw'же и= 
мзду` трудw'въ твои'хъ на нб~сjь'хъ воспрiи'мъ, помина'й 
на'съ чту'щихъ ст~у'ю па'мять твою` и= вопiю'щихъ: сла'ва 
да'вшему ти` крjь'пость, сла'ва вjьнча'вшему тя`, сла'ва 
дjь'йствующему тобо'ю всjь^мъ и=сцjьл_е'нiя.

%<И='нъ тропа'рь, гла'съ д~:%>

%<Д%>х~омъ бж~iимъ наставля'емь, возлюби'лъ _е=си` 
безмо'лвiе, въ не'мже _е=v\гльски подвиза'ющуся, пречу'дный 
а=fw'нскiй да'ръ, бг~омт~ре i=кw'на, дарова'ся ти`, 
пребл~же'нне: и= w='бразъ добродjь'телей бы'въ ста'ду 
твоему`, а=рсе'нiе _о='тче на'шъ, къ го'рнему торжеству` 
возше'лъ _е=си`, и=дjь'же со а='гг~лы ликовству'я, моли` 
хр\ста` бг~а сп~сти'ся душа'мъ на'шымъ.



%<I=у'нiа в~_i. Мл~твы ст~jь'й прп\дбнjьй вели'кой 
княги'нjь а='ннjь ка'шинской.%>

%<МЛ~ТВА а~,%>

%<и=з\ъ слу'жбы.%>

%<_W%> прп\дбная и= пребл~же'нная ма'ти а='нно! 
Смире'ннw припа'дающе къ ра'цjь честны'хъ моще'й твои'хъ, 
мо'лимся со слеза'ми приле'жнw: не забу'ди о_у=бо'гихъ 
твои'хъ до конца`, но помина'й на'съ всегда` во ст~ы'хъ 
твои'хъ и= бл~гопрiя'тныхъ мл~твахъ къ бг~у. _w 
пребл~же'нная вели'кая княги'не а='нно! Не забу'ди 
посjьща'ти ча^дъ твои'хъ: а='ще бо тjь'ломъ и= преста'вилася 
_е=си` w\т на'съ, но и= по сме'рти жива` пребыва'еши. Не 
w\тступа'й w\т на'съ ду'хомъ, сохраня'ющи на'съ w\т стрjь'лъ 
вра'жiихъ и= вся'кiя пре'лести бjьсо'вскiя и= ко'зней 
дiа'вольскихъ. Мл~твеннице на'ша о_у=се'рдная! Не преста'й 
моля'щися за ны` ко хр\сту` бг~у на'шему: а='ще бо моще'й 
твои'хъ ра'ка пред\ъ _о=чи'ма на'шима ви'дима _е='сть 
всегда`, но ст~а'я душа` твоя`, со а='гг~льскими во'инствы 
о_у= пр\сто'ла вседержи'теля предстоя'щи, досто'йнw 
весели'тся. Къ тебjь` о_у=`бо припа'даемъ и= тебjь` 
мо'лимся: моли'ся, пребл~же'нная а='нно, всемл\стивому бг~у 
на'шему w= сп~се'нiи ду'шъ на'шихъ, и= и=спроси` на'мъ 
вре'мя на покая'нiе, да невозбра'ннw пре'йдемъ w\т земли` на 
нб~о, w\т мыта'рствъ же го'рькихъ и= w\т вjь'чныя му'ки да 
и=зба'вимся, и= нб\снагw цр\ствiя наслjь^дницы да бу'демъ со 
всjь'ми пра'ведными, w\т вjь'ка о_у=годи'вшими гд\су на'шему 
i=и~су хр\сту`, _е=му'же сла'ва, со безнача'льнымъ _е=гw` 
_о=ц~е'мъ, и= съ прест~ы'мъ и= бл~ги'мъ и= животворя'щимъ 
_е=гw` дх~омъ, ны'нjь и= при'снw и= во вjь'ки вjькw'въ.

%<МЛ~ТВА в~,%>

%<что'мая въ петрогра'дской нiко'льской 
_е=диновjь'рческой цр~кви.%>

%<В%>осхваля'юще гд\са бг~а и= творца` своего`, 
прiи'мшаго труды` и= по'двиги о_у=го'дницы своея`, 
бл~говjь'рныя вели'кiя княги'ни а='нны, немо'лчными о_у=сты` 
воспое'мъ и= восхва'лимъ: ра'дуйся, прп\дбная и= 
бг~облаже'нная княги'не а='нно, и='же w\т ю='ности своея` 
нача` бг~у рабо'тати и= тогw` святы^я за'пwвjьди о_у=се'рднw 
въ се'рдцы свое'мъ прiя'ла _е=си`. ра'дуйся, преч\стно'е 
селе'нiе и= жили'ще ст~а'гw дх~а, и='же вся'ку сла'ву и= 
че'сть и= госпо'дство вjь'ка сегw` w=ста'вила _е=си` и= до 
конца` w=плева'ла _е=си`, и= ни во что'же jа='кw о_у=ме'ты 
положи'ла _е=си` вся^ су^щая въ мi'рjь, и= хр\сту` 
_е=ди'ному послjь'довала _е=си`, и= _е=гw` прест~о'е и='го 
на ра'мjь носи'ла _е=си`, и= мно'гими добродjь'тельными 
дjь'лы о_у=годи'ла _е=си`. ра'дуйся, прп\дбная ма'ти а='нно, 
и='же невозвра'тнымъ путе'мъ ше'ствовала _е=си` по 
за'повjьдемъ вл\дки своегw` хр\ста`, и= ничто'же па'че 
любве` _е=гw` предпочте`: сегw` ра'ди и= хр\сто'съ возлюби' 
тя, jа='кw невjь'сту прекра'сную, и= съ му'дрыми дjь'вами въ 
черто'зjь свое'мъ сочта'лъ тя` _е='сть, и= по о_у=спе'нiи 
твое'мъ соблюде` прест~о'е тjь'ло твое` нетлjь'нно, ду'шу же 
твою` ст~у'ю въ премi^рная сел_е'нiя всели'лъ, и= мно'гими 
чудесы` w=богати'лъ тя` _е='сть. ра'дуйся, крjь'пкая 
помо'щнице _о=те'честву своему` и= гра'ду на'шему и= все'й 
w='бласти вели'кое о_у=тверже'нiе. ра'дуйся и= весели'ся, 
о_у=го'днице хр\сто'ва, ты' бо вра'чь показа'ся всjь^мъ 
приходя'щымъ съ вjь'рою къ цjьльбонw'снымъ моще'мъ твои^мъ 
и= и=сцjьля'еши стра^сти на'шя неисцjь^льныя. моли'ся, 
ст~а'я, хр\сту` бг~у на'шему, дарова'ти бл~говjь'рному царю` 
на'шему на враги` побjь'ду и= w=долjь'нiе, мi'ру смире'нiе 
и= все'й рwссi'йской земли` вели'кое о_у=тверже'нiе. jа='кw 
да и= мы` мл~твами твои'ми получи'мъ w=ставле'нiе грjьхw'въ, 
житiю` и=справле'нiе и= нб\снагw цр\ствiя наслjь^дницы 
бу'демъ, бл~года'тiю и= человjьколю'бiемъ гд\са бг~а и= 
сп~са на'шегw i=и~са хр\ста`, съ ни'мже ку'пнw _о=ц~у` и= 
прест~о'му и= животворя'щему дх~у подоба'етъ вся'ка сла'ва, 
че'сть и= поклоне'нiе, ны'нjь и= при'снw и= во вjь'ки 
вjькw'въ.

%<Тропа'рь, гла'съ г~:%>

%<Д%>не'сь восхваля'емъ тя`, прп\дбная ма'ти, вели'кая 
княги'не и=ноки'не а='нно: jа='кw бо лоза` плодови'та 
посредjь` те'рнiя, процвjьла` _е=си` во гра'дjь ка'шинjь 
твои'ми добродjь'тельми, всjь'хъ о_у=диви'ла _е=си` чу'днымъ 
твои'мъ житiе'мъ: тjь'мже хр\сту` бг~у о_у=годи'ла _е=си`, 
и= ны'нjь ра'дующися и= веселя'щися пребыва'еши съ ли^ки 
прп\дбныхъ же'нъ, наслажда'ющися ра'йскiя красоты` и= 
весе'лiя. Мо'лимъ о_у=`бо тя`, моли` w= на'съ чл~вjьколю'бца 
хр\ста` бг~а на'шего, дарова'ти на'мъ ми'ръ и= ве'лiю 
мл\сть.



%<I=у'нiа s~_i. Мл~тва ст~и'телю тv'хwну, _е=п\скпу 
а=маfу'нтскому.%>

%<_W%> трисл~нечныя тр\оцы о_у=го'дниче! _w неистощи'мый 
и=сто'чниче чуде'съ! _w нб\сныя добро'ты подо'бниче, свя'тче 
бж~iй пребл~гi'й, и=збра'нниче сп~совъ, вели'кiй а=рхiере'ю, 
пребл~же'нне ст~и'телю хр\сто'въ тv'хwне, подсо'лнечную 
w=заря'яй и= о_у=дивля'яй чудесы` твои'ми! Всегда` предстоя` 
ст~jь'й тр\оцjь и= моле'нiе принося` w= все'мъ мi'рjь, вся^ 
призыва'ющыя и='мя твое` ст~о'е w\т вся'кагw неду'га 
душе'внагw и= тjьле'снагw и=сцjьли`, и=спроси` w\тпуще'нiе 
грjьхw'въ и='хъ, грjьхw'вныя мы^сли потреби`, и= вся'кую 
напа'сть и= наше'ствiе непрiя'зненное дiа'вола дале'че 
сотвори` w\т моля'щихся тебjь`, и= возста'ви ны` w\т сна` 
грjьхо'внагw, о_у=стро'й ны`, входя'щыя и= во ст~ы'й хра'мъ 
тво'й, здра^вы душа'ми и= тjьлесы`, и= до'брыми дjь'лы 
сла'вящыя и='мя прест~ы'я тр\оцы, _о=ц~а` и= сн~а и= ст~а'гw 
дх~а, и= твое` моли'твенное предста'тельство, всегда`, 
ны'нjь и= при'снw и= во вjь'ки вjькw'въ.

%<Тропа'рь, гла'съ а~:%>

%<П%>усты'нный жи'тель, и= въ тjьлеси` а='гг~лъ, и= 
чудотво'рецъ jа=ви'лся _е=си`, бг~оно'сне _о='тче на'шъ 
тv'хwне: посто'мъ, бдjь'нiемъ, мл~твою нб\сная дарова^нiя 
прiи'мъ, и=сцjьля'еши неду^жныя и= ду'шы вjь'рою 
притека'ющихъ къ тебjь`. Сла'ва да'вшему тебjь` крjь'пость: 
сла'ва вjьнча'вшему тя`: сла'ва дjь'йствующему тобо'ю 
всjь^мъ и=сцjьл_е'нiя.

%<И='нъ тропа'рь, гла'съ д~:%>

%<W='%>бразъ бы'лъ _е=си` воздержа'нiя, бж~е'ственнымъ 
дх~омъ вся^ просвjьти'въ, правовjь'рiемъ тече'нiе 
соверши'въ, sловjь^рныя w=бличи'лъ _е=си`, _о='тче на'шъ 
ст~и'телю тv'хwне: моли` хр\ста` бг~а сп~сти'ся душа'мъ 
на'шымъ.



%<I=у'нiа s~_i. Мл~тва прп\дбному тv'хwну, калу'жскому 
чудотво'рцу.%>

%<И=з\ъ слу'жбы со а=ка'fiстомъ.%>

%<_W%> сщ~е'нная главо`, вели'кiй чудотво'рче, прп\дбне 
_о='тче на'шъ тv'хwне, о_у=го'дниче хр\сто'въ пребл~же'нне 
и= пресла'вне, дх~а ст~а'гw и=спо'лненне, по'стникwвъ 
похвало`, мона'шествующихъ сла'во, пусты'ни о_у=краси'телю, 
те'плый w= на'съ грjь'шныхъ мл~твенниче! Ны'нjь со 
а='гг~льскими во'инствы предстоя` о_у= пр\сто'ла всjь'хъ 
цр~я` сла'вы гд\са, и= наслажда'яся свjь'та _е=диносу'щныя 
тр\оцы, и= съ го'рними си'лами трист~у'ю пjь'снь воспjьва'я, 
моли'ся всемл\стивому вл\дцjь сп~сти` вся^ вjь'рующыя во 
и='мя _е=гw`: и=спроси` ми'ръ и= тишину` ст~ы^мъ цр~квамъ 
низпосла'ти, вjь'рjь правосла'внjьй о_у=крjьпле'нiе, 
бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу, 
и= всему` наслjь'дiю _е=гw` здра'вiе дарова'ти, и= покори'ти 
и=`мъ вся^ проти^вныя jа=зы'ки, бра'ни хотя'щыя, ви^димыя и= 
неви^димыя враги` низложи'ти, гра'ды на'шя о_у=тверди'ти, 
мi'ръ ве'сь о_у=мири'ти. Моли` мл\стиваго бг~а, да 
и=зба'витъ твои'мъ бл~гопрiя'тнымъ хода'тайствомъ вся^ 
правосла^вныя хр\стiа'ны w\т гла'да, губи'тельства, тру'са, 
пото'па, _о=гня`, меча`, w\т наше'ствiя и=ноплем_е'нникъ и= 
междоусо'бныя бра'ни, ста^рыя да подкрjьпи'тъ, ю='ныя да 
наста'витъ, нему^дрыя да о_у=мудри'тъ, боля'щыя и=сцjьли'тъ, 
плjьн_е'нныя и= о_у='зники да свободи'тъ, сирwты` 
засту'питъ, младе'нцы воспита'етъ, и= вся^ лю'ди w\т всjь'хъ 
бjь'дъ и= напа'стей и= w\т нападе'нiя вра'жiя да сохрани'тъ, 
и= w\т смертоно'сныя jа='звы и= тлетво'рныхъ вjь^тръ и= w\т 
вся'кагw sла` да и=зба'витъ. Дне'сь же съ вjь'рою 
приходя'щыя рабы^ бж~iя %<и='м\ркъ%>, со стра'хомъ и= 
любо'вiю припа'дающыя ко ст~о'му гро'бу многоцjьле'бныхъ 
моще'й твои'хъ и= w='бразъ подо'бiя твоегw` любе'знw 
цjьлу'ющыя, jа='кw те'плый на'шъ засту'пникъ, сохрани`, и= 
въ ско'рбныхъ w=бстоя'нiихъ и=`мъ предста'ни, w\т душе'вныхъ 
же и= тjьле'сныхъ страсте'й свободи`: та'же въ де'нь 
стра'шнагw суда` w\т шу'iягw стоя'нiя и=зба'ви, и= съ 
десны'ми _о=вца'ми мл~твами твои'ми ста'ти сподо'би и= 
слы'шати бл~же'нный _о='ный гла'съ вл\дки хр\ста`, бг~а 
на'шегw: прiиди'те, бл~гослове'ннiи _о=ц~а` моегw`, 
наслjь'дуйте о_у=гото'ванное ва'мъ цр\ство w\т сложе'нiя 
мi'ра. _Е=му'же подоба'етъ вся'кая сла'ва, че'сть и= 
поклоне'нiе, со безнача'льнымъ _е=гw` _о=ц~е'мъ, и= со 
прест~ы'мъ и= бл~ги'мъ и= животворя'щимъ _е=гw` дх~омъ, 
ны'нjь и= при'снw и= во вjь'ки вjькw'въ.

%<Тропа'рь, гла'съ д~:%>

%<Jа='%>кw свjьти'льникъ пресвjь'тлый jа=ви'лся _е=си` 
въ рwссi'йстjьй земли`, прп\дбне _о='тче на'шъ тv'хwне, въ 
пусты'ни всели'вся, въ не'йже преходя` жесто'кое 
жи'тельство, jа='кw безпло'тенъ пожи'лъ _е=си`: сегw` ра'ди 
и= чуде'съ дарова'нiемъ w=богати' тя бг~ъ. Тjь'мъ и= мы`, 
притека'юще къ ра'цjь моще'й твои'хъ, о_у=ми'льнw 
глаго'лемъ: _о='тче прп\дбне, моли` хр\ста` бг~а сп~сти'ся 
душа'мъ на'шымъ.



%<I=у'нiа s~_i. Мл~твы прп\дбному тv'хwну лу'хскому.%>

%<МЛ~ТВА а~,%>

%<и=з\ъ слу'жбы со а=ка'fiстомъ.%>

%<_W%> сщ~е'нная главо`, прп\дбне и= достобл~же'нне 
_о='тче на'шъ тv'хwне! Ты` вои'стину му'жъ жела'нiй 
духо'вныхъ и= вторы'й данiи'лъ показа'лся _е=си`. JА='коже 
бо _о='ный дре'внiй пр\оро'къ, высо'кою добродjь'телiю и= 
ст~остiю житiя` своегw`, нб\сныхъ видjь'нiй и= ди'вныхъ 
w\ткрове'нiй сподо'бися: си'це и= ты`, прп\дбне, 
восхожд_е'нiя въ се'рдцjь свое'мъ полага'я, въ 
добродjь'телехъ преспjьва'лъ _е=си`, и= jа='кw до'брый и= 
вjь'рный ра'бъ, въ ра'дость гд\са твоегw` вше'лъ _е=си`. 
Тjь'мже и= мы`, jа='кw духw'вная ча^да твоя^, любо'вiю 
побужда'еми, похва^льная пjьснопjь^нiя въ честнjь'й па'мяти 
твое'й тебjь` воспису'емъ, и= моли'твеннw на по'мощь на'шей 
не'мощи призыва'емъ. Къ си^мъ же смире'ннw мо'лимъ тя`, 
прп\дбне и= пресла'вне _о='тче на'шъ тv'хwне: твои'ми 
бл~гопрiя'тными ко гд\су мл~твами заступи` возлю'бленную 
тобо'ю пусты'ню сiю`, гра'дъ же и= ве'сь: и= вся^, вjь'рою 
чту'щыя ст~у'ю па'мять твою`, w\т вся'кагw навjь'та 
сопроти'внагw, w\т вся'кихъ бjь'дъ и= напа'стей и= w\т 
вся'кагw sла` сохрани`. Моли'ся, прп\дбне, w= 
бл~гочести'вjьйшемъ, самодержа'внjьйшемъ, вели'комъ 
госуда'рjь на'шемъ, i=мпера'торjь нiкола'jь 
а=ле_кса'ндровичjь всея` рwссi'и, w= хр\столюби'вомъ _е=гw` 
во'инствjь и= w= все'й держа'вjь _е=гw`. О_у=моли` 
мл\стиваго бг~а и= w= на'съ смире'нныхъ и= недосто'йныхъ, да 
w\тпу'ститъ на'мъ вся^ прегрjьш_е'нiя на^ша, да сп~се'тъ 
на'съ бл~года'тiю свое'ю и= сподо'битъ ра'дости вjь'чныя 
наслажда'тися въ го'рнемъ _о='номъ i=ер\сли'мjь, и='же 
_е='сть ма'ти всjь^мъ на'мъ, ку'пнw съ тобо'ю и= со всjь'ми 
ст~ы'ми, w\т вjь'ка _е=му` бл~гоугоди'вшими, въ ни'хже въ 
тр\оцjь сла'вимый бг~ъ бл~гослове'нъ _е='сть всегда`, ны'нjь 
и= при'снw и= во вjь'ки вjькw'въ.

%<МЛ~ТВА в~,%>

%<что'мая въ нiкола'евскомъ тv'хwновjь лу'хскомъ 
монастырjь`, костромскi'я _е=па'рхiи.%>

%<_W%> прп\дбне и= бг~обл~же'нне _о='тче тv'хwне! Не 
забу'ди на'съ грjь'шныхъ ча^дъ твои'хъ, во ст~у'ю w=би'тель 
твою` притека'ющихъ и= ст~ы^я и= нетлjь^нныя мо'щи твоя^ 
при'снw чту'щихъ. Се' бо, на цjьльбопода'тельный гро'бъ 
тво'й взира'юще, о_у=се'рднw къ тому` припа'даемъ, и= съ 
любо'вiю цjьлу'емъ, и= про'симъ, да мо'лишися w= на'съ 
грjь'шныхъ ко прест~jь'й, преч\стjьй и= пребл~гослове'ннjьй 
всjь'хъ цр~и'цjь, мт~ри сн~а бж~iя, да хода'тайствуетъ w= 
на'съ свои'ми мт~рними къ сн~у своему` мл~твами. Но jа='кw 
и= са'мъ предстои'ши о_у= пр\сто'ла вл\дки всjь'хъ цр~я`, 
хр\ста` бг~а, приле'жнw тому` моли'ся, да и=зба'витъ 
w=би'тель и= ве'сь сiю`, гра'дъ лу'хъ и= всю` рwссi'йскую 
страну` w\т вся'кихъ бjь'дъ и= sw'лъ: о_у=диви` и= на на'съ 
чудотво'рную ми'лость твою`, и=зба'ви и= поми'луй w\т 
вся'кихъ бjь'дъ и= sw'лъ при'снw вопiю'щыя ти`: ра'дуйся, 
прп\дбне _о='тче тv'хwне, w=би'тели и= ве'си се'й и= гра'ду 
лу'ху похвало` и= о_у=твержде'нiе и= рwссi'и вели'кое 
заступле'нiе, всегда`, ны'нjь и= при'снw и= во вjь'ки 
вjькw'въ.

%<Тропа'рь, гла'съ д~:%>

%<Ж%>ела'нiемъ дх~о'внымъ въ пусты'ню всели'лся _е=си`, 
и= та'мw невозвра'тнw ше'ствовавъ бж~е'ственными стезя'ми, 
дости'глъ _е=си` въ нб\сныя w=би'т_ели: и= ны'нjь со 
а='гг~лы предстои'ши о_у= пр\сто'ла всjь'хъ цр~я` хр\ста` 
бг~а, _е=му'же приле'жнw моли'ся поми'ловати w=би'тель сiю`, 
гра'дъ же и= лю'ди, вjь'рою пра'зднующыя пречестну'ю па'мять 
твою`, тv'хwне прп\дбне, _о='тче на'шъ.



%<I=у'нiа f~_i. Мл~тва прп\дбному варлаа'му ва'жскому,%>

%<что'мая въ цр~кви i=wа'нно-бг~осло'вскагw прихо'да, 
а=рхангелогоро'дскiя _е=па'рхiи.%>

%<_W%> прп\дбне _о='тче, вели'кiй засту'пниче на'шъ, 
ско'рый о_у=слы'шателю моля'щихся тебjь`, о_у=го'дниче бж~iй 
и= чудотво'рче варлаа'ме! Не забу'ди, jа='коже w=бjьща'лся 
_е=си`, посjьща'ти ча^дъ твои'хъ: а='ще бо тjь'ломъ и= 
w\тше'лъ _е=си` w\т на'съ, но ду'хомъ при'снw съ на'ми 
пребыва'еши. Мо'лимъ о_у=`бо тя`, _w прп\дбне _о='тче: 
и=зба'ви на'съ w\т _о=гня` и= меча`, w\т наше'ствiя 
и=ноплеме'нныхъ и= междоусо'бныя бра'ни, w\т тлетво'рпыхъ 
вjь^тръ и= w\т внеза'пныя сме'рти и= w\т всjь'хъ прилw'гъ 
бjьсо'вскихъ, находя'щихъ на ны`. О_у=слы'ши ны` грjь^шныя, 
и= прiими` сiю` мл~тву и= моле'нiе на'ше къ тебjь`, jа='кw 
кади'ло бл~гово'нное и= jа='кw же'ртву бл~гопрiя'тную, ю='же 
мы` недосто'йнiи принесо'хомъ, и= неисцjь^льныя ду'шъ 
на'шихъ ра^ны и=сцjьли`: и= jа='коже дре'вле мона'ха твоея` 
w=би'тели нiки'ту, w\т духw'въ нечи'стыхъ sлjь` му'чима, 
вско'рjь о_у=врачева'лъ _е=си`, та'кw и= на'съ, о_у='зами 
вра'жiими содержи'мыхъ, мл~твами твои'ми разрjьши` 
И=сто'ргни на'съ и=з\ъ глубины` прегрjьше'нiй, и= на пу'ть 
покая'нiя наста'ви, и= w\т сjь'ти дiа'воли разрjьши` 
ми'лостивнымъ твои'мъ посjьще'нiемъ, w\т ви'димыхъ же и= 
неви'димыхъ вра^гъ предста'тельствомъ твои'мъ на'съ 
и=зба'ви: и= помози` на'мъ ны'нjь въ жи'зни се'й, и= во 
и=схо'дjь ду'шъ на'шихъ, и= въ бу'дущемъ вjь'цjь, и= во 
вjь'ки вjькw'въ.



%<I=у'нiа к~. Мл~твы ст~и'телю гу'рiю, а=рхiеп\скпу 
каза'нскому.%>

%<Зри` вы'ше, _о=ктw'врiа въ д~ де'нь, ли'стъ ч~s.%>

%<Тропа'рь, гла'съ д~,%>

%<творе'нiе ст~и'теля дими'трiа росто'вскагw:%>

%<JА='%>кw крi'нъ бл~гово'нный, мv"роточи^выя твоя^ 
мо'щи w\т вертогра'да цр~кве сп~совы въ вертогра'дъ цр~кве 
бг~оро'дичны че'стнjь принесо'шася, ст~и'телю гу'рiе: 
jа='коже во да'ръ че'стенъ тя` дарова` хр\сто'съ пречт\сjьй 
мт~ри свое'й, и= и=спо'лнися хра'мъ _е=я` ст~ы'й 
бл~гоуха'нiя твоегw`, и= возра'довася а=рхiере'йскiй 
престо'лъ, прiе'мый тя` первосjьда'теля своего`. 
Возвесели'ся же собо'ръ вjь'рныхъ со ст~и'телемъ и= 
сщ~еннонача^льники w= пресла'внjьмъ цjьльбоно'сныхъ твои'хъ 
моще'й пренесе'нiи, _е='же мы` ра'достнw пра'зднующе, 
мо'лимъ тя`, о_у=го'дниче бж~iй: моли` хр\ста` бг~а пода'ти 
i=мпера'тору на'шему на враги` побjь'ду и= ми'ръ, и= душа'мъ 
на'шымъ ве'лiю мл\сть.



%<I=у'нiа к~д. Мл~твы ст~о'му пр\оро'ку, пр\дте'чи и= 
кр\сти'телю гд\сню i=wа'нну.%>

%<Зри` вы'ше, септе'мврiа к~г, ли'стъ п~f на w=б.%>

%<Тропа'рь рождеству` пр\дте'чи, гла'съ д~:%>

%<П%>р\оро'че и= пр\дте'че прише'ствiя хр\сто'ва, 
досто'йнw восхвали'ти тя` недоумjь'емъ мы`, любо'вiю чту'щiи 
тя`: непло'дство бо ро'ждшiя и= _о='тчее безгла'сiе 
разрjьши'ся сла'внымъ и= честны'мъ твои'мъ рождество'мъ, и= 
воплоще'нiе сн~а бж~iя мi'рови проповjь'дуется.

%<Велича'нiе:%>

%<В%>елича'емъ тя`, пр\дте'че сп~совъ i=wа'нне, и= 
чте'мъ _е='же w\т непло'дове пресла'вное рождество` твое`.



%<I=у'нiа к~д. Мл~тва ст~ы^мъ пра'в_еднымъ _о=трокw'мъ 
i=wа'нну и= i=а'кwву, меню^жскимъ чудотво'рц_емъ,%>

%<что'мая въ меню'жской цр~кви, новгоро'дскiя 
_е=па'рхiи.%>

%<И=з\ъ рукопи'снагw а=ка'fiста.%>

%<_W%> ст~i'и пра'веднiи _о='троцы i=wа'нне и= i=а'кwве, 
при'снiи w= предстоя'щихъ во хра'мjь се'мъ мл~тв_енницы! 
Вы`, w\т купjь'ли ст~а'гw креще'нiя бг~омъ и=збра'ни бы'вше, 
вjьнце'мъ страда'льческимъ w\т хр\ста` о_у=краше'ни бы'сте: 
w= не'мъ бо ди'вную кончи'ну во младенче'ствjь прiя'ли 
_е=сте`. Мо'лимъ о_у=`бо ва'съ, _w ст~i'и: jа='коже 
нjь'когда sвjьроло'вц_емъ, заблу'ждшымъ въ ча'щи древе'съ, 
пу'ть пра'вый о_у=каза'ли _е=сте` и= и='ноку боля'щему 
и=сцjьле'нiе дарова'ли _е=сте`, та'кw и= ны`, ра'нами 
страсте'й болjь'зненнw w=держи^мыя, w\т вся'кагw sла` 
и=зба'вите. Внемли'те же го'рькому во'плю _о=т_е'цъ и= 
ма'терей, немощны^я младе'нцы своя^ къ честнjь'й ра'цjь 
моще'й ва'шихъ поверга'ющихъ, о_у=скори'те на по'мощь, 
w=блегчи'те скw'рби серде'цъ и='хъ, неду'ги же тjьл_е'сныя, 
вку'пjь и= душ_е'вныя о_у=врачу'йте, и= бу'дите стjьна` 
тве'рда и= по'мощь крjь'пка всjь^мъ прося'щымъ ва'шегw 
заступле'нiя. Хра'мъ же ва'шъ ст~ы'й w\т вся'кагw sла'гw 
w=бстоя'нiя сохрани'те: w=бита'тел_емъ ве'си сея` 
хода'тайствомъ ва'шимъ ми'ръ w\т гд\са сла'вы низпосли'те, 
и=з\ъ_оби'лiе же плодw'въ земны'хъ и= во трудjь'хъ на'шихъ 
бл~гопоспjь'шество на'мъ подава'йте: по кончи'нjь же нб\сное 
цр\ствiе получи'ти вся^ по'мощь ва'шу призыва'ющыя 
сподо'бите, и=дjь'же вси` пра'веднiи вку'пjь съ ва'ми 
хва'лятъ пречт\сно'е и= великолjь'пое и='мя _о=ц~а` и= сн~а 
и= ст~а'гw дх~а во вjь'ки вjькw'въ.

%<Тропа'рь, гла'съ а~:%>

%<Б%>олjь'зньми ст~ы'хъ пра'ведныхъ _о='трокwвъ i=wа'нна 
и= i=а'кwва, и='миже w= тебjь` пострада'ша, о_у=моле'нъ 
бу'ди, гд\си, и= вся^ на'шя неду'ги и= стра^сти и=сцjьли`, 
чл~вjьколю'бче, мо'лимся.



%<I=у'нiа к~_е. Мл~тва ст~ы^мъ бл~говjь^рнымъ кня'зю 
петру` и= княги'нjь феврw'нiи, му'рwмскимъ чудотво'рц_емъ.%>

%<И=з\ъ а=ка'fiста.%>

%<_W%> вели'цыи о_у=гw'дницы бж~iи и= преди'внiи 
чудотво'рцы, бл~говjь'рнiи кня'зе пе'тре и= княги'не 
феврw'нiе, гра'да му'рома предста'телiе и= храни'телiе, и= 
w= всjь'хъ на'съ о_у=се'рднiи ко гд\су мл~тв_енницы! Къ 
ва'мъ прибjьга'емъ и= ва'мъ со о_у=пова'нiемъ крjь'пкимъ 
мо'лимся: вознеси'те w= на'съ грjь'шныхъ ст~ы^я мл~твы ва'шя 
ко гд\су бг~у, и= и=спроси'те о_у= бл~гости _е=гw` вся^ 
бл~гопотр_е'бная душа'мъ и= тjьлес_е'мъ на'шымъ: вjь'ру 
пра'ву, наде'жду бл~гу, любо'вь нелицемjь'рну, бл~гоче'стiе 
непоколеби'мо, въ до'брыхъ дjь'лjьхъ преуспjь'янiе, мi'ра 
о_у=мире'нiе, земли` плодоно'сiе, возду'ха 
бл~горастворе'нiе, тjьлес_е'мъ здра'вiе и= душа'мъ 
сп~се'нiе. И=схода'тайствуйте о_у= цр~я` нб\снагw 
бл~гочести'вjьйшему самодержа'внjьйшему, вели'кому госуда'рю 
на'шему, i=мпера'тору нiкола'ю а=ле_кса'ндровичу съ 
долгоде'нствiемъ душе'вное и= тjьле'сное здра'вiе, на враги' 
же побjь'ду и= w=долjь'нiе, цр~кви ст~jь'й и= все'й 
держа'вjь рwссi'йстjьй ми'ръ, тишину` и= бл~гоустрое'нiе, и= 
всjь^мъ на'мъ житiе` бл~гополу'чное и= до'брую хр\стiа'нскую 
кончи'ну. W=гради'те _о=те'чество ва'ше, гра'дъ му'ромъ, и= 
вся^ гра'ды рwссi^йскiя w\т вся'кагw sла`: и= вся^ 
правовjь^рныя лю'ди, къ ва'мъ приходя'щыя и= ст~ы^мъ моще'мъ 
ва'шымъ покланя'ющыяся, w=сjьни'те бл~года'тнымъ дjь'йствомъ 
бг~опрiя'тныхъ моли'твъ ва'шихъ, и= вся^ прош_е'нiя и='хъ во 
бл~го и=спо'лните. _Е='й, чудотво'рцы ст~i'и! не пре'зрите 
моли'твъ на'шихъ, со о_у=миле'нiемъ ва'мъ дне'сь 
возноси'мыхъ, но бу'дите w= на'съ при'снiи предста'телiе ко 
гд\су, и= сподо'бите на'съ по'мощiю ва'шею сп~се'нiе 
вjь'чное получи'ти и= цр\ствiе нб\сное о_у=наслjь'довати: да 
славосло'вимъ неизрече'нное чл~вjьколю'бiе _о=ц~а` и= сн~а 
и= ст~а'гw дх~а, въ тр\оцjь покланя'емагw бг~а, во вjь'ки 
вjькw'въ.

%<Тропа'рь, гла'съ и~:%>

%<JА='%>кw бл~гочести'вагw ко'рене пречестна'я 
_о='трасль бы'лъ _е=си`, до'брjь во бл~гоче'стiи пожи'въ, 
бл~же'нне пе'тре: та'кw и= съ супру'жницею твое'ю, 
прему'дрою феврw'нiею, въ мi'рjь бг~у о_у=годи'сте, и= 
прп\дбныхъ житiю` сподо'бистеся. Съ ни'миже моли'теся 
гд\севи сохрани'ти без\ъ вре'да _о=те'чество ва'ше, да ва'съ 
непреста'ннw почита'емъ.



%<I=у'нiа к~з. Мл~твы прп\дбному сам_псw'ну 
страннопрiи'мцу.%>

%<И=з\ъ а=ка'fiста прп\дбному.%>

%<МЛ~ТВА а~.%>

%<_W%> предста'телю на'шъ пред\ъ гд\семъ и= те'плый 
мл~твенниче, прп\дбне _о='тче сам_псw'не! Зри'ши съ нб~се`, 
jа='кw погиба'емъ во w=бстоя'нiихъ и= ско'рбехъ: 
прилага'ется бо посредjь` на'съ невjь'рiе ко w\тсту'пству и= 
раздjьле'нiю, w=скудjьва'етъ любы`, о_у=множа'ются же 
беззакw'нiя и= собла'зны, болjь^зни и= скw'рби мно'жества 
бездо'мныхъ, гла'дныхъ и= си'рыхъ. W\тку'ду, _о='тче, 
прiи'мемъ си^лы, да о_у=стои'мъ проти'ву собла'знwвъ мi'ра, 
сохрани'мъ въ сердца'хъ на'шихъ любо'вь и= вjь'ру хр\сто'ву 
и= о_у=пова'нiе правосла'вныхъ и= приложи'мъ попече'нiе w= 
больны'хъ и= бjь'дныхъ, а='ще не ты` засту'пиши на'съ 
твои'мъ предста'тельствомъ те'плымъ, прося` на'мъ по'мощи 
w\т бг~а въ не'мощехъ на'шихъ; Сохрани` о_у=`бо мл~твами 
твои'ми бл~гомо'щiе хр\столюби'вагw госуда'ря на'шегw, 
i=мпера'тора нiкола'я а=ле_кса'ндровича, крjь'пость держа'вы 
рwссi'йскiя, ми'ръ и= безмяте'жiе ст~ы'я цр~кве, всjь'хъ же 
на'съ w=гради` и= сохрани` непоколеби^мы посредjь` 
невjь'рныхъ, понося'щихъ вjь'ру на'шу хули'телей, w=гради` 
w\т собла'знwвъ, возбуди` сердца` и=му'щихъ къ ми'лованiю 
ни'щихъ, согрjь'янiю хла'дныхъ, напита'нiю а='лчущихъ и= 
призрjь'нiю бездо'мныхъ, о_у=толи` о_у=множе'нiе скорбе'й и= 
болjь'зней, гла'да и= про'чихъ о_у=язвля'ющихъ ны` бjь'дъ, 
да'руй w=сла'бу стра'ждущымъ младе'нц_емъ, низпосли` w\т 
гд\са о_у=крjьпле'нiе, о_у=тjьше'нiе и= w\тра'ду жена'мъ, въ 
му'кахъ дjьторожде'нiя су'щымъ, и= всjь^мъ, въ тя'жкихъ 
рабо'тахъ, въ больни'цахъ, заточе'нiихъ и= темни'цахъ 
о_у=ныва'ющымъ, да вси` просла'вимъ въ тр\оцjь сла'вимаго 
бг~а, _о=ц~а` и= сн~а и= ст~а'го дх~а, во вjь'ки вjькw'въ.

%<МЛ~ТВА в~.%>

%<_W%> те'плый мл~твенниче, бла'гостный _о='тче, 
прп\дбне сам_псw'не! Моли` бг~а w= мнjь` грjь'шнjьмъ и= 
низпосли` w\т всебл~га'гw вл\дки по'мощь ми` и= 
и=збавле'нiе: привре'менна бо _е='сть жи'знь моя` и= 
и=спо'лнена труда`, скорбе'й и= болjь'зней. О_у=крjьпи` 
се'рдце мое`, да возмогу` понести` тяготу` мою`, и= не 
попусти`, да превозмо'гутъ и=скуш_е'нiя мнw'гая моя^ ма^лыя 
си^лы, но споспjьшеству'й мнjь` заступле'нiемъ твои'мъ, и= 
посредjь` w=бстоя'нiй и= бjь'дъ о_у=пра'ви пу'ть мо'й въ 
цр\ство нб\сное, да сла'влю просла'вльшагося въ тебjь` гд\са 
во вjь'ки вjькw'въ.

%<Тропа'рь, гла'съ и~:%>

%<В%>ъ терпjь'нiи твое'мъ стяжа'лъ _е=си` мзду` твою`, 
_о='тче прп\дбне, въ мл~твахъ непреста'ннw терпjь'вый, 
ни'щыя возлюби'вый и= сiя^ о_у=довли'вый: но моли'ся хр\сту` 
бг~у, сам_псw'не ми'лостиве бл~же'нне, сп~сти'ся душа'мъ 
на'шымъ.



%<I=у'нiа к~и и= i=ануа'рiа к~s. Мл~тва прп\дбному 
_ксенофw'нту робе'йскому,%>

%<что'мая въ цр~кви _ксенофw'нтовы пу'стыни, 
новгоро'дскiя _е=па'рхiи.%>

%<_W%> пресла'вне чудотво'рче, прп\дбне _о='тче 
_ксенофw'нте, да'нною ти` свы'ше бл~года'тiю разли^чная 
и=сточа'яй чудеса`! При'зри ми'лостивнw на предстоя'щыя 
честнjь'й твое'й ра'цjь лю'ди и= прося'щыя си'льныя твоея` 
по'мощи, да твои'ми мл~твами наставля'еми, маловре'менное 
житiе` соверши'мъ бг~оуго'днjь и= ненавjь'тнw w\т ко'зней 
лука'вагw дiа'вола: и= во и=схо'дjь ду'шъ на'шихъ помози` 
на'мъ многогрjь^шнымъ и=зба'витися w\т возду'шныхъ 
мыта'рствъ и= вjь'чнагw муче'нiя, и= да о_у=лучи'мъ твои'мъ 
хода'тайствомъ нб\сная бл~га^я, вjь^рнымъ о_у=готw'ванная, 
и= просла'вимъ вку'пjь съ тобо'ю всjь'хъ бл~ги'хъ пода'теля, 
_е=ди'наго всеси'льнаго въ тр\оцjь ст~jь'й прославля'емаго 
бг~а, _о=ц~а` и= сн~а и= ст~а'го дх~а, и= твое` ми'лостивное 
предста'тельство, ны'нjь и= при'снw и= во вjь'ки вjькw'въ.

%<Тропа'рь, гла'съ д~:%>

%<П%>усты'ни jа=ви'лся _е=си` до'брое прозябе'нiе, 
_о='тче прп\дбне, w\т ю='ности бо чи'стое житiе` и=зво'лилъ 
_е=си`, духо'вному о_у=чи'телю послjь'дуя, и= тогw` 
о_у=че'нiемъ о_у='мъ тво'й къ нб\снымъ впери'въ, въ пусты'ню 
всели'лся _е=си`, и= въ не'й w=би'тель созда'лъ _е=си`, и= 
ста'ду твоему` прему'дръ наста'вникъ показа'лся _е=си`, 
вели'кому же нову'граду похвала` и= о_у=твержде'нiе: тjь'мже 
и= хр\сто'съ, jа='кw пресвjь'тла свjьти'льника, чудесы` 
w=богати` и= просла'ви тя`. _Ксенофw'нте, _о='тче на'шъ, 
моли` хр\ста` бг~а сп~сти'ся душа'мъ на'шымъ.



%<I=у'нiа к~f. Мл~твы ст~ы^мъ первоверхw'внымъ а=п\слwмъ 
петру` и= па'vлу.%>

%<МЛ~ТВА а~,%>

%<и=з\ъ а=ка'fiста.%>

%<_W%> пресла'внiи а=п\сли пе'тре и= па'vле, ду'шы за 
хр\ста` преда'вшiи и= кро'вiю ва'шею па'жить _е=гw` 
о_у=добри'вшiи! О_у=слы'шите ча^дъ ва'шихъ мл~твы и= 
воздыха^нiя, се'рдцемъ сокруше'ннымъ ны'нjь приноси^мыя. Се' 
бо беззако'ньми w=мрачи'хомся, и= тогw` ра'ди бjьда'ми 
jа='коже ту'чами w=бложи'хомся, _е=ле'а же до'брагw житiя` 
w=бнища'хомъ sjьлw`, и= не возмо'жемъ проти'витися волкw'мъ 
хи^щнымъ, и=`же расхища'ти наслjь'дiе бж~iе де'рзостнw 
тща'тся. _w си'льнiи! понеси'те не'мwщи на'шя, не 
w\тлуча'йтеся ду'хомъ w\т на'съ да не разлучи'мся въ коне'цъ 
w\т любве` бж~iя, но крjь'пкимъ заступле'нiемъ ва'шимъ на'съ 
защити'те, да поми'луетъ гд\сь всjь'хъ на'съ мл~твъ ва'шихъ 
ра'ди, да и=стреби'тъ же рукописа'нiе безмjь'рныхъ грjьхw'въ 
на'шихъ, и= да сподо'битъ со всjь'ми ст~ы'ми бл~же'ннагw 
цр\ствiя и= бра'ка а='гнца своегw`, _е=му'же че'сть и= 
сла'ва, и= бл~годаре'нiе и= поклоне'нiе, во вjь'ки вjькw'въ.

%<МЛ~ТВА в~,%>

%<и=з\ъ канw'нника кi'евскагw #а_псл~в го'да.%>

%<_W%> ст~ы'й верхо'вный а=п\сле пе'тре, ка'меню вjь'ры, 
на хр\стjь` краеуго'льнjьмъ ка'мени и=сповjь'данiемъ 
назда'нный! Моли`, да и= а='зъ w\тны'нjь о_у='мными 
помышл_е'нiи и= плотски'ми похотjь^нiи не коле'блемый, на 
то'мжде хр\стjь` ка'мени живо'мъ, и=збра'ннjьмъ, честнjь'мъ, 
вjь'рою назда'нъ бу'ду, и= любо'вiю во хра'мъ духо'венъ да 
совершу'ся, во _е='же возноси'ти ж_е'ртвы духw'вныя бг~ови 
i=и~съ хр\сто'мъ.

%<_W%> ст~ы'й верхо'вный а=п\сле па'vле, сосу'де 
и=збра'нный хр\сто'въ, бл~года'ти и= сла'вы бж~iя 
преиспо'лненне! Моли` и=му'щаго вла'сть над\ъ тва'рiю 
творца`, да мя`, ны'нjь сосу'дъ погубле'нный, сотвори'тъ 
себjь` сосу'дъ въ че'сть, w=свяще'нъ и= бл~гопотре'бенъ, на 
вся'кое дjь'ло бл~го'е о_у=гото'ванъ, во вjь'ки вjькw'въ.

%<МЛ~ТВА г~,%>

%<и=з\ъ рукопи'сныя слу'жбы.%>

%<_W%> первоверхо'внiи а=п\сли: пе'тре, вjь'ры хр\сто'вы 
тве'рдый и=з\ъwбрази'телю, и= па'vле, сладковjьща'тельная 
ла'стовице о_у=че'нiя гд\сня! Зри'мъ ва'съ а='ки 
многотеку'щую рjьку` сказа'нiй хр\сто'выхъ слове'съ, w\т 
гд\снихъ нjь'дръ и=стека'ющую и= глубину` кла'дязя и='стинъ 
бг~оw\ткрове'нныхъ на'мъ w\ткрыва'ющую: зри'мъ ва'съ а='ки 
свjьти^ла, съ нб~се` то'ки теплоты` любве` бж~е'ственныя 
на'мъ о_у=ясня'ющыя. О_у=блажа'емъ ва'съ, jа='кw труды` и= 
болjь^зни поне'сшихъ, во _е='же всjь'яти о_у=че'нiй 
бж~е'ственныхъ сjьмена`, и= стwпы` но'гъ ва'шихъ, вся^ 
концы` земли` w=бтека'вшихъ. О_у=ми'льнw про'симъ ва'съ, 
ст~i'и а=п\сли: сотвори'те и= на'съ въ бу'ести грjьхо'внjьй 
преклон_е'ны пред\ъ о_у=чи'телемъ на'шимъ гд\семъ, 
сотвори'те го'рдости на'шея о_у=сjькнове'нiе, и= потщи'теся 
возвести` на'съ непреста'нными ва'шими мл~твами къ цр\ствiю 
нб\сному, да та'мw просла'вимъ съ ли^ки а='гг~льскими и= 
а=п\сльскими ди'внаго во ст~ы'хъ свои'хъ _о=ц~а` 
вся'ческихъ, и= _е=го'же посла` въ мi'ръ гд\са i=и~са 
хр\ста`, и= _е=диносу'щнаго и=`мъ ст~а'го дх~а, во вjь'ки 
вjькw'въ.

%<МЛ~ТВА д~,%>

%<и=з\ъ рукопи'снагw а=ка'fiста петропа'vловскiя цр~кве 
села` ша'пкина, моско'вскiя _е=па'рхiи.%>

%<_W%> ст~ы'й верхо'вный а=п\сле пе'тре, тве'рдый 
и=сповjь'данiемъ твои'мъ ка'меню вjь'ры, недви'жимое по 
хр\стjь` w=снова'нiе цр~кве, па'стырю слове'снагw ста'да 
хр\сто'ва, ключарю` цр\ствiя нб\снагw, ло'вче прему'дрый, 
и=з\ъ глубины` невjь'рiя лю'ди и=звлека'яй! Тебjь` молю'ся 
смире'ннw, да w=бы'метъ мя` бж~е'ственныя лови'твы твоея` 
мре'жа и= да и=звече'тъ мя` и=з\ъ глубины` поги'бельныя. 
Вjь'мъ, jа='кw прiя'лъ _е=си` w\т бг~а вла'сть вяза'ти и= 
рjьши'ти: разрjьши` свя'зана мя` о_у='зами грjьхо'вными, 
покажи` на мнjь` о_у=бо'зjьмъ ми'лость твою`, и= w=живи` 
о_у=мерщвле'нную грjьхми` ду'шу мою`, jа='коже пре'жде 
тавi'fу и=з\ъ ме'ртвыхъ воскреси'лъ _е=си`: возста'ви мя` на 
тече'нiе бл~го'е, jа='коже въ кра'сныхъ вратjь'хъ хрома'го 
w\т чре'ва ма'терня возста'вилъ _е=си`: и= jа='коже сjь'нiю 
твое'ю неду'жнiи вси` и=сцjьлjьва'ху, да w=сjьни'тъ мя` 
бл~года'ть да'нная ти` w\т бг~а, и=сцjьля'ющи душ_е'вныя и= 
тjьл_е'сныя болjь^зни моя^. Вся^ бо мо'жеши, свя'те, си'лою 
хр\сто'вою, _е=гw'же ра'ди вся^ w=ста'вилъ _е=си` и= ст~ы^мъ 
_е=гw` стопа'мъ послjь'довалъ _е=си`: тjь'мже помоли'ся къ 
нему` за мя` w=кая'ннаго, да и=зба'витъ мя` w\т вся'кагw 
sла` твои'ми мл~твами и= да научи'тъ мя` чи'стымъ се'рдцемъ 
сла'ву возсыла'ти _о=ц~у` и= сн~у и= ст~о'му дх~у, ны'нjь и= 
при'снw и= во вjь'ки вjькw'въ.

%<МЛ~ТВА _е~,%>

%<и=з\ъ тоя'же ру'кописи.%>

%<_W%> ст~ы'й верхо'вный а=п\сле па'vле, сосу'де 
и=збра'нный хр\сто'въ, нб\сныхъ та^инъ сказа'телю, всjь'хъ 
jа=зы'кwвъ о_у=чи'телю, цр~ко'вная трубо`, преслову'щiй 
вjьтi'е, мнw'гiя бjьды^ за и='мя хр\сто'во претерпjь'вый, 
мо'ре и=змjь'ривый и= зе'млю w=бше'дый и= на'съ w\т ле'сти 
i='дwльскiя w=брати'вый! Тя` молю` и= къ тебjь` вопiю`: не 
гнуша'йся мен_е` скве'рнагw, но возста'ви па'дшаго 
грjьхо'вною лjь'ностiю, jа='коже въ лv'стрjьхъ хрома'го w\т 
чре'ва ма'терня возста'вилъ _е=си`: и= jа='коже _е=vтv'ха 
ме'ртва бы'вша w=живи'лъ _е=си`, воскреси` и= мене` w\т 
ме'ртвыхъ дjь'лъ: и= jа='коже мл~твою твое'ю w=снова'нiе 
темни'цы нjь'когда потря'слъ _е=си` и= о_у='зники 
разрjьши'лъ _е=си`, си'це и=сто'ргни мя` w\т сjь'ти вра'жiя 
и= о_у=крjьпи' мя твори'ти во'лю бж~iю. Вся^ бо мо'жеши 
да'нною ти` вла'стiю w\т хр\ста` бг~а, _е=му'же подоба'етъ 
вся'кая сла'ва, че'сть и= поклоне'нiе, со безнача'льнымъ 
_е=гw` _о=ц~е'мъ, и= со прест~ы'мъ и= бл~ги'мъ и= 
животворя'щимъ _е=гw` дх~омъ, ны'нjь и= при'снw и= во вjь'ки 
вjькw'въ.

%<Тропа'рь, гла'съ д~:%>

%<А=%>п\слwвъ первопресто'льницы и= вселе'нныя 
о_у=чи'телiе, вл\дку всjь'хъ моли'те ми'ръ вселе'ннjьй 
дарова'ти и= душа'мъ на'шымъ ве'лiю мл\сть.

%<Велича'нiе:%>

%<В%>елича'емъ ва'съ, а=п\сли хр\стw'вы, ве'сь мi'ръ 
о_у=че'ньми свои'ми просвjьти'вшыя и= вся^ концы` ко хр\сту` 
приве'дшыя.



%<I=у'нiа л~. Мл~твы собо'ру двуна'десяти ст~ы'хъ 
а=п\слwвъ.%>

%<МЛ~ТВА а~,%>

%<и=з\ъ канw'нника кi'евскагw #а_псл~в го'да.%>

%<С%>т~i'и сла'внiи и= всехва'льнiи а=п\сли, 
нача'льнjьйшагw а=рхiере'а и=сповjь'данiя на'шегw i=и~са 
хр\ста` и=збра'ннiи о_у=ченицы` и= строи'телiе та^инъ 
_е=гw`: пе'тре и= а=ндре'е, i=а'кwве и= i=wа'нне, фiлi'ппе 
и= варfоломе'е, fwмо` и= матfе'е, i=а'кwве и= i=у'до, 
сi'мwне и= матfi'е! Моли'те хр\ста` бг~а, да w\т су'етнагw 
въ мi'рjь се'мъ пребыва'нiя сподо'битъ мя` десна'гw во 
цр\ствiи свое'мъ предстоя'нiя, и= сы'на противле'нiя мя` 
бы'вша ча'до послуша'нiя сотвори'тъ, да и= а='зъ, ве'тхагw 
человjь'ка совле'кся, w=блеку'ся въ но'ваго, созда'ннаго по 
бг~у въ пра'вдjь и= въ преподо'бiи и='стины, да въ правотjь` 
вjь'ры ходя`, доиду` ко _о=ц~у` нб\сному въ наслjь'дiе 
вjь'чнагw досто'инства, и= та'мw, jа=`же здjь` вjь'рою 
созерца'ю, jа=снjь'е во сла'вjь о_у=зрю`, и= просла'влю 
ст~у'ю тр\оцу въ безкон_е'чныя вjь'ки вjькw'въ.

%<МЛ~ТВА в~,%>

%<и=з\ъ слу'жбы ст~ы^мъ а=п\слwмъ.%>

%<В%>л\дко всемогу'щiй, гд\си бж~е на'шъ, и=збра'вый 
возлю'бл_енныя своя^ о_у=чн~ки` и= а=п\слы на про'повjьдь 
сп~се'нiя всему` мi'ру, да'вый и=`мъ вла'сть w\тпуща'ти 
грjьхи`! Прiими` хода^тайства и='хъ w= ро'дjь 
человjь'честjьмъ, _е=го'же и= суди'ти съ ни'ми и='маши: 
тjь'хъ са'мыхъ, jа='кw другw'въ твои'хъ, на'мъ sjьлw` 
честны'хъ, дерза'емъ недосто'йнiи въ предста'тельство къ 
тебjь`, многопоспjьшеству'ющее ко сп~се'нiю ду'шъ на'шихъ, 
приводи'ти, моля'ще и=`хъ о_у=се'рднw. Ст~i'и 
первоверхо'внiи а=п\сли пе'тре и= па'vле, _е=v\глi'сти 
хр\стw'вы i=wа'нне бг~осло'ве и= матfе'е, первозва'нный 
о_у=ч~нче` а=ндре'е, водруже'нiемъ кр\ста` рwссi'ю 
бл~гослови'вый, а=п\сли ст~i'и i=а'кwве, бра'те i=wа'нновъ, 
со други'мъ i=а'кwвомъ, фiлi'ппе, варfоломе'е, fwмо`, 
сi'мwне, i=у'до и= матfi'е! Вси` ст~i'и бг~оизбра'ннiи 
а=п\сли, и=зря'днjьйшiи о_у=гw'дницы хр\стw'вы, безбо'жiя 
и=скорени'телiе и= вjь'ры и='стинныя насади'телiе! Помози'те 
на'мъ мо'щнымъ ва'шимъ пред\ъ гд\семъ хода'тайствомъ, 
и=зба'витися w\т вся'кагw sла` и= вра'жiя ле'сти, тве'рдw же 
пре'данную ва'ми вjь'ру правосла'вную сохраня'ти, въ не'йже 
ва'шимъ предста'тельствомъ ни ра'нами, ни преще'нiемъ, ни 
мо'ромъ, ни ко'имъ гнjь'вомъ w\т созда'теля на'шегw 
о_у=ма'лени бу'демъ, но ми'рное здjь` поживе'мъ житiе`, и= 
сподо'бимся ви'дjьти бл~га^я на земли` живы'хъ, сла'вяще 
_о=ц~а` и= сн~а и= ст~а'го дх~а, _е=ди'наго въ тр\оцjь 
сла'вимаго и= покланя'емаго бг~а, ны'нjь и= при'снw и= во 
вjь'ки вjькw'въ.



%<I=у'нiа л~. Мл~твы прп\дбному петру`, царе'вичу 
_о=рды'нскому, росто'вскому чудотво'рцу.%>

%<И=з\ъ а=ка'fiста.%>

%<МЛ~ТВА а~.%>

%<_W%> прп\дбне пе'тре царе'вичу, росто'вскiй 
чудотво'рче! JА='коже нjь'когда и=з\ъ мра'ка jа=зы'ческагw 
во свjь'тъ _е=v\гльскагw о_у=че'нiя гд\сь тя` призва`, та'кw 
и= ны'нjь о_у=моли` _е=го`, да и= на'съ, по неизрече'ннjьй 
свое'й бл~гости и= чл~вjьколю'бiю, и='зьметъ и=з\ъ тьмы` 
грjьхо'вныя, и= сердца` на^ша къ дjь'ланiю _е=гw` 
бж~е'ственныхъ за'повjьдей да w=сiя'етъ. И= jа='коже мяте'жа 
мiрски'хъ волне'нiй и=збjь'глъ _е=си` и= а=гг~лоподо'бнагw 
безпеча'льнагw житiя` сподо'бился _е=си` дости'гнути, та'кw 
пода'ждь и= на'мъ грjь^шнымъ пучи'ну мо'ря сегw`, страстьми` 
вла'емагw, безмяте'жнw преплы'ти, и=му'щымъ тя`, _о='тче, w= 
гд\сjь на'шемъ ко'рмчаго, и= та'кw чи'стымъ покая'нiемъ ко 
приста'нищу сп~се'нiя вjь'чнагw дости'гнути на'съ сподо'би. 
И= jа='коже и=мjь'лъ _е=си` споспjь'шники тебjь` верхw'вныя 
а=п\слы петра` и= па'vла въ созида'нiи w=би'тели твоея`, 
та'кw и= ны'нjь тjь'хъ по'мощь на'мъ недостw'йнымъ 
и=спроси`, вку'пи съ ни'ми w= на'съ хр\ста` о_у=моля'я. 
Вjь'руемъ бо, jа='кw а='ще мо'щи твоя^ ст~ы^я и= сокров_е'ны 
въ земли`, но ду'хомъ твои'мъ со и=збра'нными бж~iими на 
нб~си` ца'рствуеши: и=схода'тайствуй о_у=`бо, да и= на'мъ 
грjь^шнымъ мл~твами твои'ми w\тве'рзется две'рь цр\ствiя 
нб\снагw на вjь'ки вjькw'въ.

%<МЛ~ТВА в~.%>

%<_W%> прп\дбне _о='тче, пе'тре царе'вичу! Ты` душе'ю на 
нб~си` пр\сто'лу бж~iю предстои'ши и= тр\очныя сла'вы 
наслажда'ешися, тjь'ломъ же на земли` въ бж~е'ственнjьмъ 
хра'мjь се'мъ почива'еши и= да'нною ти` свы'ше бл~года'тiю 
разли^чная чудеса` и=сточа'еши. При'зри ми'лостивымъ 
_о='комъ на предстоя'щыя честнjь'й ра'цjь твое'й лю'ди и= 
прося'щыя о_у=ми'льнw твоея` по'мощи. Се' бо мы` 
безмjь'рными согрjьш_е'нiи пра'ведный гнjь'въ бж~iй на себе` 
наведо'хомъ, и= вся'кiя ми'лости недосто'йни сотвори'хомся: 
тjь'мже не смjь'юще возвести` _о=че'съ на'шихъ къ высотjь` 
нб\снjьй, ниже` вознести` моле'бный гла'съ ко гд\су, 
се'рдцемъ сокруше'ннымъ и= ду'хомъ смире'ннымъ тебе` въ 
хода'тайство и= на по'мощь призыва'емъ. И=спроси` о_у= гд\са 
сла'вы бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу 
и= всему` ца'рствующему _е=гw` до'му и= во'инству на враги` 
побjь'ду, здра'вiе же и= сп~се'нiе, долготу` лjь'тъ во 
дне'хъ и='хъ, цр~кви бл~гостоя'нiе, возду'ха 
бл~горастворе'нiе, земли` плодоно'сiе. И=зба'ви же всjь'хъ, 
вjь'рою несумнjь'нною къ бг~у приходя'щихъ и= къ ра'цjь 
моще'й твои'хъ притека'ющихъ, w\т вся'кихъ бjь'дъ душе'вныхъ 
и= тjьле'сныхъ: бу'ди печа^льнымъ о_у=тjь'шитель, 
неду'гующымъ вра'чь, напа'ству_емымъ помо'щникъ, вдови'цамъ 
засту'пникъ, си^рымъ защи'тникъ, младе'нц_емъ пита'тель, 
ста^рымъ о_у=крjьпи'тель, стра'нствующымъ путево'ждь, 
пла'вающымъ ко'рмчiй, и= и=схода'тайствуй всjь^мъ, твоея` 
по'мощи тре'бующымъ, вся^ ко сп~се'нiю пол_е'зная. Jа='кw да 
твои'ми мл~твами наставля'еми, пу'ть маловре'меннагw житiя` 
на'шегw на земли` безбjь'днw соверши'мъ, и= вjь'чный поко'й 
на нб~си` о_у=лучи'вше, просла'вимъ ку'пнw съ тобо'ю всjь'хъ 
бл~ги'хъ пода'теля, въ тр\оцjь сла'вимаго бг~а, _о=ц~а` и= 
сн~а и= ст~а'го дх~а, ны'нjь и= при'снw и= во вjь'ки 
вjькw'въ.



%<Въ недjь'лю пе'рвую по пятдеся'тницjь. Мл~твы всjь^мъ 
ст~ы^мъ, w\т вjь'ка бг~у бл~гоугоди'вшымъ.%>

%<МЛ~ТВА а~,%>

%<и=з\ъ а=ка'fiста всjь^мъ ст~ы^мъ.%>

%<_W%> пребл~же'ннiи о_у=гw'дницы бж~iи, вси` ст~i'и, 
пр\сто'лу прест~ы'я тр\оцы предстоя'щiи и= неизрече'ннагw 
бл~же'нства наслажда'ющiися! Се` ны'нjь, въ де'нь _о='бщагw 
ва'шегw торжества`, ми'лостивнw при'зрите на на'съ, 
ме'ньшихъ бра'тiй ва'шихъ, принося'щихъ ва'мъ сiе` 
хвале'бное пjь'нiе и= хода'тайствомъ ва'шимъ прося'щихъ 
мл\сти и= w\тпуще'нiя грjьхw'въ о_у= пребл~га'гw гд\са: 
вjь'мы бо, вои'стину вjь'мы, jа='кw вся^, _е=ли^ка 
восхо'щете, и=спроси'ти о_у= негw` мо'жете. Тjь'мже о_у=`бо 
смире'ннw мо'лимся ва'мъ: моли'те мл\стиваго вл\дку, да 
пода'стъ на'мъ ду'хъ ва'шея ре'вности ко хране'нiю ст~ы'хъ 
_е=гw` за'повjьдей, jа='кw да те'кше по стопа'мъ ва'шымъ, 
возмо'жемъ земно'е по'прище въ добродjь'тельнjьмъ житiи` 
без\ъ поро'ка прейти`, и= въ покая'нiи дости'гнути 
пресла'вныхъ селе'нiй ра'йскихъ, и= та'мw ку'пнw съ ва'ми 
прославля'ти _о=ц~а` и= сн~а и= ст~а'го дх~а, во вjь'ки 
вjькw'въ.

%<МЛ~ТВА в~,%>

%<и=з\ъ тоя'же кни'ги.%>

%<К%>ъ ва'мъ, _w ст~i'и вси`, jа='кw путевw'днымъ 
свjьти'льникwмъ, дjья'ньми свои'ми w=свjьти'вшымъ пу'ть 
нб\снагw восхо'да, а='зъ многогрjь'шный смире'ннw колjь^на 
се'рдца моегw` преклоня'ю и= и=з\ъ глубины` души` взыва'ю: 
о_у=моли'те w= мнjь` чл~вjьколю'бца бг~а, да не попу'ститъ 
ми` _е=ще` блужда'ти по распу'тi_емъ грjьха`, но да 
просвjьти'тъ мо'й о_у='мъ и= се'рдце свjь'томъ бл~года'ти 
своея`, jа='кw да то'ю w=заря'емь и= подкрjьпля'емь, 
возмогу` про'чее вре'мя земна'гw житiя` пра'вою стезе'ю 
непреткнове'ннw прейти`, и= хода'тайствомъ ва'шимъ ко 
пребл~го'му гд\си сподо'блюся поне` вма'лjь прича'стникъ 
бы'ти духо'вныя ва'шея трапе'зы въ нб\снjьмъ черто'зjь цр~я` 
сла'вы: _е=му'же, со безнача'льнымъ _е=гw` _о=ц~е'мъ, и= 
прест~ы'мъ и= бл~ги'мъ и= животворя'щимъ дх~омъ, бу'ди 
сла'ва, че'сть и= поклоне'нiе во вjь'ки вjькw'въ.

%<МЛ~ТВА г~,%>

%<и=з\ъ тоя'же кни'ги.%>

%<П%>ребл~же'ннiи и= пресвjь'тлiи ду'си, а=рха'гг~лwвъ 
и= а='гг~лwвъ и= всjь'хъ нб\сныхъ си'лъ пречестнi'и чи'нове, 
всегда` предстоя'щiи прест~jь'й и= пребж~е'ственнjьй тр\оцjь 
и= свjь'томъ присносу'щныя сла'вы w=заря'емiи, непреста'ннw 
славосло'вящiи и='мя _е=я`! Къ ва'мъ прибjьга'емъ съ мл~твою 
и= моле'нiемъ: предста'тельствуйте за на'съ о_у= пр\сто'ла 
гд\са вседержи'теля, и= jа='кw служи'телiе бл~года'ти, 
всjь^мъ хотя'щымъ наслjь'довати сп~се'нiе вспомоществу'ющiи 
и= w= _е=ди'нjьмъ грjь'шницjь ка'ющемся веселя'щiися, 
споспjьшеству'йте на'мъ во бл~гоче'стнjьмъ провожде'нiи 
вре'меннагw житiя` на'шегw, и= о_у=тверди'те стwпы` на'шя на 
пути` сп~се'нiя. Пресла'внiи и= бг~освjь'тлiи ду'си 
пра'ведныхъ, ст~i'и бж~iи, на земли` во пло'ти бг~оуго'днjь 
жи'тельствовавшiи и= ны'нjь на нб~си` со а='гг~лы 
ликовству'ющiи: честнi'и пр\оро'цы, предвозвjьсти'вшiи дни^ 
и=збавле'нiя на'шегw: пр\дте'че гд\сень, проповjь'давый 
а='гнца бж~iя, взе'млющаго грjь'хъ мi'ра, и= сподо'бивыйся 
крести'ти и=сто'чника ст~ы'ни во струя'хъ i=_орда'нскихъ: 
а=п\сли хр\стw'вы, бг~оутвержде'ннiи столпи` цр~кве, ве'сь 
мi'ръ сп~си'тельнымъ о_у=че'нiемъ хр\сто'вымъ просвjьти'вшiи 
и= бг~ому'дрыми и= сщ~е'нными закw'ны цр~ковь хр\сто'ву 
неподви'жнw о_у=тверди'вшiи: ст~и'телiе и= па'стырiе ста'да 
хр\сто'ва, мл~твами и= сщ~еннодjь'йствiемъ ст~ы'хъ и= 
бж~е'ственныхъ та^инъ вjь^рныя вся^ w=святи'вшiи и= путе'мъ 
за'повjьдей гд\снихъ ходи'ти я=` научи'вшiи: стр\стоте'рпцы 
хр\стw'вы и= мч~нцы, пред\ъ влады'ками и= цари^ хр\ста` бг~а 
бл~годерзнове'ннw и=сповjь'давшiи и= честну'ю кро'вь свою` 
за него` пролiя'вшiи: преподо'бнiи и= пра'веднiи, тjь'снымъ 
и= ско'рбнымъ путе'мъ тече'нiе свое` соверши'вшiи и= 
о_у=мерщвле'нiемъ пло'ти и= страсте'й хр\сту` сраспе'ншiися! 
Мо'лимъ ва'съ, приснобл~же'ннiи: и=спроси'те на'мъ о_у= 
хр\ста` бг~а на'шегw w=ставле'нiе грjьхw'въ, и=справле'нiе 
житiя` и= вся^ бл~га^я, ко вре'меннjьй и= вjь'чнjьй жи'зни 
потр_е'бная. _w пречестны'й и= пресла'вный собо'ре ст~ы'хъ 
бж~iихъ, безпло'тнiи а='гг~ли и= во пло'ти пожи'вшiи и= бг~у 
о_у=годи'вшiи, предста'телiе на'ши и= мл~тв_енницы! 
Бг~олюбе'знw воззри'те на ны` и= на земну'ю ю=до'ль на'шу, 
помяни'те на'съ стра'нствующихъ и= прише'льствующихъ, и= 
дарова'нною ва'мъ w\т бг~а бл~года'тiю и= си'лою руководи'те 
на'съ къ нб\сному _о=те'честву: о_у=крjьпи'те на'шу не'мощь, 
w=гради'те на'съ w\т и=скуше'нiй и= собла'знwвъ, сохрани'те 
w\т грjьхопаде'нiй, возбуди'те въ на'съ ст~у'ю любо'вь ко 
гд\су и= ре'вность w= сп~се'нiи на'шемъ, насади'те въ 
сердца'хъ на'шихъ стра'хъ бж~е'ственный, напра'вите стwпы` 
на'шя къ дjь'ланiю за'повjьдей хр\сто'выхъ и= ко 
и=сполне'нiю во'ли бж~iя бл~гi'я и= соверше'нныя. 
Сотвори'те, ст~i'и бж~iи, _е='же жи'ти на'мъ цjьлому'дреннw 
и= пра'веднw и= бл~гоче'стнw въ ны'нjьшнемъ вjь'цjь, при'снw 
же па'мятовати ча'съ сме'ртный и= стра'шное второ'е 
прише'ствiе гд\са бг~а и= сп~са на'шегw i=и~са хр\ста`, да 
бл~года'тiю и= чл~вjьколю'бiемъ _е=гw` соблюда'еми и= 
сп~са'еми, и= мы` грjь'шнiи и= недосто'йнiи сподо'бимся въ 
нб\снjьмъ цр\ствiи ку'пнw съ ва'ми покланя'тися пр\сто'лу 
бж~iю и= бл~года'рнw и= всера'достнw славосло'вити 
прест~у'ю, животворя'щую и= нераздjь'льную тр\оцу, _о=ц~а` 
и= сн~а и= ст~а'го дх~а, во вjь'ки вjькw'въ.

%<МЛ~ТВА д~,%>

%<и=з\ъ канw'нника кi'евскагw #а_псл~в го'да.%>

%<Б%>ж~е ст~ы'й и= на ст~ы'хъ почива'яй, трист~ы'мъ 
гла'сомъ на нб~си` w\т а='гг~лъ воспjьва'емый и= на земли` 
w\т человjь^къ во ст~ы'хъ свои'хъ хвали'мый, да'вый ст~ы'мъ 
твои'мъ дх~омъ кому'ждо благода'ть по мjь'рjь дарова'нiя 
хр\сто'ва и= то'ю поста'вивый цр~кви твое'й ст~jь'й _о='вы 
о_у='бw а=п\слы, _о='вы же пр\оро'ки, _о='вы же 
бл~говjь'стники, _о='вы же па^стыри и= о_у=чи'т_ели, и='хже 
сло'вомъ про'повjьди, тебjь` самому` дjь'йствующу вся^ во 
всjь'хъ, мно'зи соверши'шася ст~i'и въ ко'емждо ро'дjь и= 
ро'дjь, разли'чными добродjь'тельми бл~гоугоди'вшiи тебjь`, 
и= w='бразъ на'мъ до'брыхъ подвигw'въ свои'хъ w=ста'вивше, 
въ ра'дости къ тебjь` преше'дшiи, гото'ви су'ще, въ не'мже 
са'ми и=скуше'ни бы'ша, и= на'мъ напа'ству_емымъ помога'ти! 
Си'хъ ст~ы'хъ всjь'хъ воспомина'юще и= и='хъ бг~оуго'дное 
житiе` похваля'юще, тебе` сама'го въ ни'хъ дjь'йствовавшаго 
восхваля'емъ, и= _о='нjьхъ бл~готвор_е'нiя твоя^ дарова^нiя 
бы'ти вjь'рующе, приле'жнw мо'лимъ тя`, свя'те ст~ы'хъ: 
да'ждь на'мъ грjь^шнымъ послjь'довати и='хъ о_у=че'нiю, 
житiю`, любви`, вjь'рjь, долготерпjь'нiю, и= и='хъ 
моли'твенною по'мощiю, па'че же твое'ю вседjь'йствующею 
бл~года'тiю нб\сныя съ ни'ми сподо'битися сла'вы, хва'лящымъ 
прест~о'е и='мя твое`, _о=ц~а` и= сн~а и= ст~а'гw дх~а, во 
вjь'ки вjькw'въ.

%<МЛ~ТВА _е~,%>

%<что'мая въ бjь'жецкой каза'нской цр~кви, тферскi'я 
_е=па'рхiи.%>

%<Б%>ж~е вы'шнiй, бж~е превjь'чный, бж~е безсме'ртный, 
_е=гw'же вели'ко и= крjь'пко цр\ство, вла'сть безконе'чна, 
мл\сть въ ро'ды и= ро'ды, _е=я'же не w\тставля'еши w\т 
люде'й твои'хъ, а=враа'ма ра'ди возлю'бленнагw w\т теб_е`, 
и= i=саа'ка раба` твоегw`, и= i=и~ля ст~а'гw твоегw`, и= 
всjь'хъ и=збра'нныхъ w\т созда'нiя мi'ра о_у=го'дникwвъ 
твои'хъ пра'ведныхъ! Си'хъ всjь'хъ на о_у=моле'нiе теб_е` 
премл\стивагw вл\дки а='зъ, земля` сы'й и= пе'пелъ, 
призыва'ю, да и='хъ ра'ди возмогу` получи'ти мл\сть твою`, 
во сп~се'нiе w=кая'нныя души` моея`. А='ще бо мно'гw мо'жетъ 
мл~тва _е=ди'нагw пра'веднагw поспjьшеству'ема, кольми` 
па'че мно'гw мо'жетъ мл~тва тьмы` те'мъ пра'ведныхъ всjь'хъ 
ст~ы'хъ твои'хъ, пр\сто'лъ вели'чествiя твоегw` 
w=кружа'ющихъ: _о='чи бо твои`, гд\си, на пра'в_едныя, и= 
о_у='ши твои` въ мл~тву и='хъ. И=`мже вопiю` си'це:

%<_W%> ст~i'и достохва'льнiи патрiа'рси, вjь'рою 
о_у=годи'вшiи бг~у и= всjь^мъ вjь^рнымъ _о=тцы` су'щiи! 
Вои'стину бл~же'ни вы` и= пребл~же'ни _е=сте`, сjьдите' бо 
на трапе'зjь бл~же'ннагw w=бjь'да во цр\ствiи бж~iи. А='зъ 
же, вjь'руяй въ бг~а, молю` вы`, jа='кw _о=тцы`: поради'те 
и= мнjь`, а='ки ча'ду ва'шему, поне` w\т крупи'цъ па'дающихъ 
w\т трапе'зы ва'шея.

%<С%>т~i'и великоимени'тiи пр\оро'цы! Вси` вы` 
пр\оро'чествовасте, w\т ча'сти разумjь'вше, и= ви'дjьсте 
хр\ста` гд\са jа='кw въ зерца'лjь и= гада'нiи, ны'нjь же 
разумjь'ете _е=го` соверше'ннjь и= ви'дите лице'мъ къ лицу`. 
Моли'теся, да и= а='зъ грjь'шный, здjь` w\т ча'сти _е=го` 
разумjьва'я, сподо'блюся та'мw съ ва'ми ви'дjьти _е=го` 
jа='коже _е='сть.

%<С%>т~i'и а=п\сли хр\стw'вы! Вы` _е=сте` сосу'ди, въ 
че'сть w=свяще'ни и= бл~гопотре'бни вл\дцjь, на вся'кое 
дjь'ло бл~го'е о_у=гото'вани, и=з\ъ_оби'льнw же и=спо'лнени 
бл~года'ти бж~iя. Молю`, да w\т и=сполне'нiя ва'шегw и= 
а='зъ недосто'йный прiя'ти сподо'блюся.

%<С%>т~i'и прехва'льнiи мч~нцы гд\сни! Вси` вы` бл~же'ни 
_е=сте`, претерпjь'вше и=скуше'нiе, зане`, и=скуше'ни 
бы'вше, прiя'сте вjьне'цъ жи'зни. Помози'те и= мнjь` 
грjь'шному, jа='кw да пребу'ду въ терпjь'нiи соверше'нъ и= 
всецjь'лъ и= ни въ че'мже лише'нъ, и= да и=скуше'нiе вjь'ры 
моея` въ разли'чныхъ напа'стехъ w=бря'щется въ похвалу` и= 
че'сть и= сла'ву во w\ткрове'нiи i=и~съ хр\сто'вjь.

%<С%>т~i'и i=ера'рси, па'стырiе, сщ~еннослужи'телiе и= 
наста^вницы! Вси` вы` свjь'тъ мi'ру _е=сте` и= 
свjьти'льницы, поста'влени на свjь'щницjь во хра'мjь 
вы'шнемъ нерукотворе'ннjьмъ. Вы` w=свjьти'те мя`, да 
и=спра'влю стwпы` моя^ къ дjь'ланiю за'повjьдей гд\снихъ, и= 
да не бу'детъ пу'ть мо'й тьма` и= по'лзокъ, но да 
наста'вленъ бу'ду на пу'ть пра'вый, вни'ти ми` во гра'дъ 
w=би'тельный.

%<С%>т~i'и прп\дбнiи _о=тцы`, соверши'вшiи труды` ва'шя 
бл~гi^я ра'ди хр\ста` гд\са, и='же бjь` во трудjь'хъ w\т 
ю='ности своея`! Вси` вы` соверше'нную мзду` трудw'въ 
ва'шихъ воспрiя'сте, да ва'шимъ многотру'днымъ 
о_у=гожде'нiемъ и= а='зъ w=кая'нный, а='ще и= во 
_е=динонадеся'тый ча'съ прише'дый, прiя'ти сподо'блюся 
пjь'нязь пребл~га'гw чл~вjьколю'бца бг~а.

%<С%>т~i'и дjь'вств_енницы, w=бруче'ннiи _е=ди'ному 
жениху` хр\сту`! Вси` вы` внидо'сте въ черто'гъ нб\сный съ 
му'дрыми дjь'вами. Помоли'теся и= w= мнjь` недосто'йнjьмъ, 
jа='кw да и= а='зъ тогw'жде черто'га нб\снагw не лише'нъ 
бу'ду.

%<С%>т~i'и пусты^нницы, пw'стницы, и=сповjь^дницы, 
чудотво'рцы и= вси` вся'кагw чи'на пра'в_едницы, и=`хже 
нарещи` и= и=счести` за ве'лiе мно'жество jа='кw sвjь'здъ 
небе'сныхъ невозмо'жно _е='сть, кромjь` сама'гw бг~а, 
мно'жество sвjь'здъ и=счита'ющагw, и='мже и= и=мена` ва^ша 
напи^сана су'ть въ кни'гу живо'тную w\т сложе'нiя мi'ра! 
А='зъ немощны'й по'мощь ва'шу, _е=я'же w\т ва'съ мно'зи 
быва'ютъ прича'стни, и=сповjь'дати и= призыва'ти смире'ннw 
дерза'ю: моли'те сп~са на'шего, да пода'стъ и= мнjь`, па'че 
всjь'хъ человjь^къ на земли` грjь'шну су'щу, вы'шнихъ 
и=ска'ти, и=дjь'же _е='сть хр\сто'съ w=десну'ю бг~а _о=ц~а` 
сjьдя`.

%<П%>ро'чее же, _е=ли^ка су'ть и='стинна, _е=ли^ка 
ч_е'стна, _е=ли^ка пра'в_една, _е=ли^ка пречи^ста, _е=ли^ка 
прелюб_е'зна, _е=ли^ка доброхва^льна, а='ще ка'я 
добродjь'тель и= а='ще ка'я похвала`, сiя^ вся^ и=спроси'те 
ми` о_у= мл\стивагw чл~вjьколю'бца бг~а, и=сполня'ющагw вся^ 
прош_е'нiя ва^ша, jа='кw да бл~года'рственнw и= а='зъ 
недосто'йный не то'чiю въ се'мъ вjь'цjь, но и= во гряду'щемъ 
безконе'чнjьмъ, сподо'блюся съ ли^ки ва'шими воспjьва'ти 
прему'дрость и= сла'ву и= че'сть и= си'лу и= крjь'пость бг~а 
на'шегw, _е=ди'нагw вседержи'теля, во вjь'ки вjькw'въ.

%<Тропа'рь всjь^мъ ст~ы^мъ, гла'съ д~,%>

%<и=з\ъ трiw'ди цвjьтны'я:%>

%<В%>о все'мъ мi'рjь мч~нкъ твои'хъ кро'вьми, jа='кw 
багряни'цею и= вv'ссомъ, цр~ковь твоя` о_у=краси'вшися, 
тjь'ми вопiе'тъ ти`, хр\сте` бж~е: лю'демъ твои^мъ щедрw'ты 
твоя^ низпосли`, ми'ръ жи'тельству твоему` да'руй, и= 
душа'мъ на'шымъ ве'лiю мл\сть.

%<И='нъ тропа'рь, гла'съ то'йже:%>

%<Б%>ж~е _о=т_е'цъ на'шихъ, творя'й при'снw съ на'ми по 
твое'й кро'тости, не w\тста'ви мл\сти твоея` w\т на'съ, по 
мл~твами и='хъ въ ми'рjь о_у=пра'ви жи'знь на'шу.

%<И='нъ тропа'рь, гла'съ в~:%>

%<А=%>п\сли, мч~нцы и= пр\оро'цы, ст~и'телiе, 
преподо'бнiи и= пра'веднiи, до'брjь по'двигъ соверши'вшiи и= 
вjь'ру соблю'дшiи, дерзнове'нiе и=му'ще ко сп~су, w= на'съ 
того` jа='кw бла'га моли'те сп~сти'ся, мо'лимся, душа'мъ 
на'шымъ.

%<Велича'нiе:%>

%<В%>елича'емъ ва'съ, а=п\сли, мч~нцы, пр\оро'цы и= вси` 
ст~i'и, и= чте'мъ ст~у'ю па'мять ва'шу: вы' бо мо'лите w= 
на'съ хр\ста` бг~а на'шего.



%<Въ недjь'лю втору'ю по пятдеся'тницjь. Мл~твы 
преподw'бнымъ и= бг~онw'снымъ _о=тц_е'мъ, во а=fw'нjь 
по'стнически просiя'вшымъ.%>

%<МЛ~ТВА а~,%>

%<и=з\ъ печа'тныя слу'жбы.%>

%<_W%> бл~же'ннiи и= ст~i'и _о=тцы`, прп\дбнiи, 
ст~и'телiе, сщ~енномч~нцы и= прп\дбномч~нцы, мv"роточи'вiи 
и= чудотво'рцы, земнi'и а='гг~ли и= нб\снiи человjь'цы, сея` 
ст~ы'я горы` нас_е'льницы и= о_у=краси'телiе, по бц\дjь 
на'ши предста'телiе пред\ъ гд\семъ, бл~годjь'телiе и= 
назира'телiе, ца'рское побjьдоно'сное w=полче'нiе, въ 
тjьлесjь'хъ побjьди'вшее безтjьл_е'сныя де'моны, цр~и'цы 
нб\сныя пречт\сыя бц\ды мv"роуха'ннiи цвjь'ти, 
свjьтлоплодови^тая древеса` мы'сленнагw сегw` рая` 
приснодв~ы, рjь'ки приснотеку'щыя дарова'нiй духо'вныхъ! 
Прiими'те похва^льная словеса` сiя^, jа=`же ва'мъ 
прино'симъ, jа='коже гд\сь прiя'тъ вдови'цы двjь` л_е'птjь, 
и= _о='бщее пра'зднество, соверша'емое на'ми въ че'сть и= 
па'мять ва'шу, w=б\ъими'те, jа='кw воню` бл~гоуха'нiя и= 
же'ртву бл~гопрiя'тну: не и='мамы бо и='но что` принести` по 
до'лгу бл~годjь'тел_емъ на'шымъ за вели^кая бл~годjья^нiя, 
jа=`же прiя'хомъ и= и='мамы прiя'ти w\т ва'съ. _Е='й, 
и=сповjь'дуемъ, jа='кw мы` грjь^хъ ра'ди на'шихъ нjь'смы 
досто'йни жи'ти на мjь'стjь се'мъ и= и=менова'тися сы'нове 
ва'ши: но вы` по бл~госе'рдiю ва'шему не w\трица'йтеся бы'ти 
на'мъ _о=тцы`. Не забыва'йте на'съ смире'нныхъ, но 
соблюда'йте сщ~_е'нныя монастыри` ва'шя и= вся^ ски'ты и= 
к_е'ллiи, и= на'съ живу'щихъ въ ни'хъ сохраня'йте и= 
и=збавля'йте w\т вся'кагw и=скуше'нiя и= напа'сти въ житiи` 
се'мъ, въ бу'дущемъ же вjь'цjь да сподо'бимся ст~ы'ми 
ва'шими мл~твами бл~же'нства ку'пнw съ ва'ми, сы'нове со 
_о=тцы` свои'ми, ста'до съ па'стырьми свои'ми, о_у=ченицы` 
со о_у=чи'т_ели свои'ми, и= да о_у=слы'шимъ w\т ва'съ 
_о='ный бл~же'нный гла'съ ко гд\су: се` мы` и= дjь'ти, 
jа=`же да'лъ _е=си` на'мъ, гд\си! и= ра'дующеся воздади'мъ 
вся'кую сла'ву, че'сть и= поклоне'нiе _о=ц~у` и= сн~у и= 
ст~о'му дх~у, во вjь'ки вjькw'въ.

%<МЛ~ТВА в~,%>

%<и=з\ъ рукопи'сныя слу'жбы.%>

%<_W%> прп\дбнiи и= бг~оно'снiи _о=тцы` на'ши 
а=fw'нстiи, свjьти^ла земна^я пресвjь^тлая, w\т пусты'нныхъ 
о_у=до'лiй ст~ы'я горы` а=fw'нскiя въ цр~кви правосла'внjьй 
сла'внw просiя'вшiи и= ст~у'ю го'ру вселе'нiя ва'шегw житiя` 
добро'тами w=небеси'вшiи, всю' же вселе'нную высо'кихъ 
добродjь'телей свjьтлостьми` и= чуде'съ бж~е'ственныхъ 
блиста'ньми о_у=диви'вшiи! Се` вы` ны'нjь, сме'ртнымъ 
за'падомъ пло'тски на вре'мя во гро'бъ заше'дше, душа'ми 
ва'шими со хр\сто'мъ, сл~нцемъ пра'вды, пребыва'ете, и= 
су'ще пра'в_едницы, просвjьща'етеся jа='кw со'лнце во 
цр\ствiи нб\снjьмъ. Та'мw о_у=`бо моли'тв_енныя ва'шя къ 
бг~у свjь'ту и='стинному лучы` простира'юще, не забыва'йте 
и= ны`, ча^да ва^ша духw'вная, а='ще и= въ нощи` страсте'й 
и= скорбе'й пребыва'ющыя, свы'ше бл~года'тными призира'ти 
w=сiя^нiи: jа='кw да во свjь'тjь добродjь'тельнагw ва'шегw 
житiя` путе'мъ за'повjьдей хр\сто'выхъ пра'вw ходя'ще, 
сподо'бимся зрjь'ти свjь'тъ неприкоснове'нныя сла'вы бж~iя, 
хва'ляще ку'пнw съ ва'ми въ тр\оцjь ст~jь'й сла'вимаго и= 
покланя'емаго бг~а, _о=ц~а` и= сн~а и= ст~а'го дх~а, въ 
несконча'_емыя вjь'ки вjькw'въ.

%<Тропа'рь, гла'съ а~:%>

%<П%>усты'ни а=fw'нскiя _о=тцы`, а='гг~лы во пло'ти, 
и=сповjь'дники вку'пjь и= прп\дбныя, ст~и'т_ели же и= мч~нки 
въ пjь'нiихъ почти'мъ, подража'юще добродjь'телемъ и='хъ, 
зову'ще согла'снw и= глаго'люще: сла'ва просла'вльшему вы`, 
сла'ва вjьнча'вшему вы`, сла'ва въ бjьда'хъ предста'т_ели 
на'мъ вы` показа'вшему.

%<Велича'нiе:%>

%<О_у=%>блажа'емъ ва'съ, прп\дбнiи _о=тцы` а=fw'нстiи, 
въ горjь` се'й пости'вшiися, и= чте'мъ ст~у'ю па'мять ва'шу, 
наста^вницы мона'хwвъ и= собесjь^дницы а='гг~лwвъ.



%<МJЬ'СЯЦЪ I=У'ЛIЙ.%>



%<I=у'лiа а~. Мл~тва ст~ы^мъ мч~нкwмъ, безсре'бреникwмъ 
космjь` и= дамiа'ну.%>

%<И=з\ъ а=ка'fiста.%>

%<К%>ъ ва'мъ, ст~i'и безсре'бреницы и= чудотво'рцы 
космо` и= дамiа'не, jа='кw къ скw'рымъ помо'щникwмъ и= 
т_е'плымъ мл~твенникwмъ w= сп~се'нiи на'шемъ, мы` 
недосто'йнiи прибjьга'емъ, и= припа'дающе о_у=се'рднw 
вопiе'мъ: не пре'зрите моле'нiя на'съ грjь'шныхъ, 
немощны'хъ, во мнw'гая беззакw'нiя впа'дшихъ и= по вся^ дни^ 
и= часы` согрjьша'ющихъ. О_у=моли'те гд\са, да проба'витъ 
на'мъ, недостw'йнымъ рабw'мъ свои^мъ, вели^кiя и= бога^тыя 
своя^ мл\сти: и=зба'вите на'съ w\т вся'кiя ско'рби и= 
болjь'зни, зане` неwску'дную бл~года'ть и=сцjьле'нiй w\т 
гд\са и= сп~са на'шегw i=и~са хр\ста` прiя'ли _е=сте`, 
тве'рдыя ра'ди вjь'ры ва'шея и= му'ченическiя ра'ди 
кончи'ны. О_у=слы'шите о_у=`бо на'съ моля'щихся, и= 
бл~гопрiя'тнымъ хода'тайствомъ ва'шимъ и=спроси'те о_у= 
хр\ста` бг~а бл~гочести'вjьйшему, самодержа'внjьйшему, 
вели'кому госуда'рю на'шему, i=мпера'тору нiкола'ю 
а=ле_кса'ндровичу здра'вiе и= сп~се'нiе, на враги' же 
побjь'ду и= w=долjь'нiе, и= всему` ца'рствующему до'му бж~iе 
бл~гослове'нiе. Та'же и= всjь^мъ на'мъ w\т гд\са вся^ 
бл~гопол_е'зная въ житiи` на'шемъ вре'меннjьмъ, наипа'че же 
ко сп~се'нiю вjь'чному належа^щая и=спроси'те, да 
сподо'бимся мл~твами ва'шими кончи'ну хр\стiа'нскую 
безболjь'знену, непосты'дну и= ми'рну о_у=лучи'ти и= да 
и=зба'вимся w\т ко'зней дiа'вольскихъ и= вjь'чныя му'ки, 
безконе'чнагw же и= бл~же'ннагw цр\ствiя нб\снагw 
наслjь^дницы да бу'демъ. _Е='й, о_у=гw'дницы бж~iи! не 
преста'йте моля'щеся за ны`, съ вjь'рою къ ва'мъ 
притека'ющыя: а='ще бо по мно'жеству грjьхw'въ на'шихъ и= 
нjь'смы досто'йни милосе'рдiя ва'шегw, _о=ба'че, вjь'рнiи 
подража'телiе чл~вjьколю'бiя бж~iя су'ще, сотвори'те 
мл~твами ва'шими, да плоды` достw'йны покая'нiя принося'ще, 
въ вjь'чный поко'й дости'гнемъ, хва'ляще и= бл~гословя'ще 
ди'внаго во ст~ы'хъ свои'хъ гд\са и= бг~а и= сп~са на'шего 
i=и~са хр\ста`, и= преч\стую мт~рь _е=гw`, и= ва'ше те'плое 
заступле'нiе, всегда`, ны'нjь и= при'снw и= во вjь'ки 
вjькw'въ.

%<Тропа'рь, гла'съ и~:%>

%<С%>т~i'и безсре'бреницы и= чудотво'рцы космо` и= 
дамiа'не, посjьти'те не'мwщи на'шя: ту'не прiя'сте, ту'не 
дади'те на'мъ.



%<I=у'лiа г~. Мл~твы ст~ы^мъ бл~говjь^рнымъ княз_е'мъ 
васi'лiю и= кwнстантi'ну, jа=росла^вскимъ чудотво'рц_емъ.%>

%<МЛ~ТВА а~.%>

%<С%>т~i'и страстоте'рпцы хр\стw'вы и= чудотво'рцы, 
бл~говjь'рнiи кня'зи васi'лiе и= кwнстантi'не! Jа='кw 
до'блiи во'ини хр\стw'вы, до'блественнjь, въ тjьлеси` су'ще, 
подвиза'стеся: вjь'рою же и= бл~гоче'стiемъ и= всjь'ми 
дjь'лы бл~ги'ми, jа='кw свjьти'льницы сiя'юще, лука'ваго 
побjьди'сте и= вся^ _е=гw` разжж_е'нныя стрjь'лы 
о_у=гаси'сте. Сегw` ра'ди, неувяда'емый вjьне'цъ прiи'мше, 
съ ли^ки ст~ы'хъ дне'сь пр\сто'лу бж~iю предстоите`, хвалу` 
и= бл~годаре'нiе тому` воздаю'ще. Тjь'мже и= мы`, къ ра'цjь 
ва'шей притека'юще, мо'лимся: бу'дите хода^таи пред\ъ бг~омъ 
и= гд\семъ на'шимъ i=и~сомъ хр\сто'мъ, да и=зба'витъ гра'дъ 
се'й и= страну` w\т вся'кагw лю'тагw w=бстоя'нiя и= да'руетъ 
на'мъ вся^ бл~гопотр_е'бная къ житiю`: па'че же да да'стъ 
на'мъ, по бога'тству сла'вы своея`, во вну'треннемъ 
человjь'цjь о_у=тверди'тися, и= да сподо'битъ на'съ 
наслjь'дити ца'рство нб\сное и= сла'вити всест~о'е и='мя 
_о=ц~а` и= сн~а и= ст~а'гw дх~а, ны'нjь и= при'снw и= во 
вjь'ки вjькw'въ.

%<МЛ~ТВА в~.%>

%<_W%> ст~i'и бл~говjь'рнiи кня'зи васi'лiе и= 
кwнстантi'не, бл~говjь'рныхъ роди'телей пречестна'я 
_о='трасле, князе'й рwссi'йскихъ бг~овjьнча'нная красото`, 
во вре'мя житiя` ва'шегw гра'ды о_у=твержда'вшiи, сирwты` и= 
вдови^цы пита'вшiи, хра'мы ст~ы^я бж~е'ственными i=кw'нами 
о_у=краша'вшiи! Къ ва'мъ прибjьга'емъ, бж~iи и=збра^нницы, 
и= во смире'нiи се'рдца на'шегw мо'лимъ ва'съ: бу'дите 
хода^таи пред\ъ всемл\стивымъ вл\дкою, да почi'етъ 
бл~гослове'нiе _е=гw` на хра'мjь се'мъ, и=дjь'же вы` 
нетлjь'нными тjьлесы` ва'шими почива'ете, на гра'дjь 
на'шемъ, _е=го'же вы` возлюби'сте, и= на лю'дехъ 
w=бита'ющихъ въ не'мъ, да во правовjь'рiи и= чистотjь` 
о_у=твердя'тся. Моли'теся хр\сту` бг~у, ст~i'и бж~iи, да 
сохрани'тъ держа'ву сро'дникwвъ ва'шихъ цjь'лу и= 
нераздjь'льну, да да'руетъ же земли` на'шей ми'ръ и= 
тишину`, лю'демъ въ вjь'рjь и= бл~гоче'стiи преспjь'янiе, да 
и=зба'витъ же и= на'съ, ко ст~jь'й ра'цjь многоцjьле'бныхъ 
моще'й ва'шихъ съ вjь'рою притека'ющихъ, w\т бjь'дъ и= 
напа'стей, неду'гwвъ тjьле'сныхъ и= душе'вныхъ, и= да 
сподо'битъ цр\ствiя своегw` нб\снагw во вjь'ки вjькw'въ.



%<I=у'лiа г~. Мл~тва ст~ы^мъ пра'в_еднымъ i=wа'нну и= 
ло'ггiну, jа='р_енгскимъ чудотво'рц_емъ,%>

%<что'мая въ цр~кви jа='ренгскагw прихо'да, 
а=рхангелогоро'дскiя _е=па'рхiи.%>

%<_W%> ст~i'и и= пра'веднiи i=wа'нне и= ло'ггiне, 
о_у=гw'дницы хр\стw'вы и= чудотво'рцы пресла'внiи! Вы`, въ 
по'стничествjь и= въ дjь'лjьхъ бл~гоче'стiя на земли` 
подвиза'вшеся, бг~у о_у=годи'сте, та'же jа='кw два` 
свjьти^ла свjь^тлая по сме'рти въ мi'рjь просiя'ли _е=сте`, 
и= вjь^рныя вся^ чудесы` ва'шими а='ки свjь'тлою луче'ю 
просвjьща'ете. Тjь'мже засту^пницы на'ши те'плiи на нб~си` 
показа'стеся, и= ны'нjь мнw'ги въ ско'рбехъ су'щыя, и= въ 
бjьда'хъ стра'ждущыя, и= поги'бнути и=му'щыя, здра^вы 
сохраня'ете мл~твами ва'шими. И= jа='коже пре'жде, 
де'рзостнjь моще'й ва'шихъ косну'вшыяся внеза'пу w\три'нувше 
и= разслабле'нiемъ наказа'вше, прикоснове'нiемъ ст~ы'хъ 
моще'й ты^я поми'ловасте, та'кw и= додне'сь преди^вная 
чудеса` во все'мъ мi'рjь w\т мjь'ста положе'нiя 
многоцjьле'бныхъ моще'й ва'шихъ содjь'ловаете. Сегw` ра'ди 
во ст~ы'й хра'мъ ва'шъ приходя'щiи лю'дiе мо'лятся, ко 
ст~ы^мъ моще'мъ ва'шымъ со бл~гоговjь'нiемъ и= стра'хомъ 
бж~iимъ припа'дающе, и= про'сятъ получи'ти здра'вiе душа'мъ 
и= тjьлес_е'мъ свои^мъ. Ны'нjь о_у=`бо, _w пребл~же'ннiи 
о_у=гw'дницы хр\стw'вы и= чудотво'рцы пресла'внiи i=wа'нне 
и= ло'ггiне, о_у=слы'шите моле'нiе на'съ грjь'шныхъ, съ 
вjь'рою ва'съ призыва'ющихъ: бу'дите на'мъ помw'щницы 
ско'рiи и= покрови'телiе теплjь'йшiи въ путеше'ствiи и= въ 
морепла'ванiи и= въ домо'внjьмъ пребыва'нiи: и= вся^ 
правосла^вныя хр\стiа'ны мл~твами ва'шими w=ст~и'те, въ 
ми'рjь и= тишинjь` соблюди'те, и=з\ъ_оби'лiемъ вся'цjьмъ 
снабди'те, и= во все'мъ бл~го'мъ жи'знь сiю` препроводи'ти 
предста'тельствы ва'шими къ бг~у сподо'бите: да та'кw, 
мл~твами ва'шими грjьхw'мъ на'шымъ проще'нiе получи'вше, 
цр\ствiя нб\снагw прича^стницы бы'ти сподо'бимся, 
бл~года'тiю и= чл~вjьколю'бiемъ бг~а на'шегw, _е=му'же 
подоба'етъ вся'кая сла'ва, че'сть и= поклоне'нiе, ны'нjь и= 
при'снw и= во вjь'ки вjькw'въ.



%<I=у'лiа г~ и= _о=ктw'врiа л~а. Мл~твы прп\дбному 
нiкоди'му кожеезе'рскому.%>

%<МЛ~ТВА а~,%>

%<и=з\ъ а=ка'fiста прп\дбному.%>

%<_W%> прп\дбне и= бг~оно'сне _о='тче на'шъ нiкоди'ме! 
Ве'лiе и=мjь'я къ бг~у дерзнове'нiе, моли'ся непреста'ннw w= 
всjь'хъ на'съ, зане` бу'ря мно'гихъ бjь'дъ и= скорбе'й 
w=бдержи'тъ ны`: неду'зи тjьле'снiи, болjь^зни душ_е'вныя и= 
прираж_е'нiя вра^жiя w=бурева'ютъ на'съ. Хо'дитъ бо вра'гъ 
на'шъ, и=скi'й кого` поглоти'ти, и= _е=жеча'снw w\т тогw` 
о_у=ловля'емся. Тjь'мже а='ще, w= сп~се'нiи на'шемъ 
нерадя'ще, нjь'смы досто'йни воззрjь'ти на высоту` нб\сную, 
но ты` бу'ди на'мъ помо'щникъ ско'рый и= и=зба'витель: и= 
jа='коже са'мъ w\т врага` и=скуше'нъ бы'въ, сего` 
до'блественнjь побjьди'лъ _е=си`, та'кw и= на'съ вразуми`, 
да разумjь'емъ тогw` ко'вы и= прираж_е'нiя. Пода'ждь о_у=`бо 
на'мъ па'мять сме'ртную, сле'зы покая'нiя и= наде'жду 
сп~се'нiя: да не во w\тча'янiе впаде'мъ, ниже` де'рзостнымъ 
на милосе'рдiе бж~iе о_у=пова'нiемъ, во грjьсjь'хъ же 
пребыва'нiемъ въ коне'цъ себе` погуби'мъ, но да бу'детъ 
на'мъ па'мять грjьхw'въ на'шихъ во и=сто'чникъ те'плыхъ 
сле'зъ и= сокруше'нiя серде'чнагw, милосе'рдiе же бж~iе и= 
бл~года'ть _е=гw`, мл~твами твои'ми, во сп~се'нiе на'ше, 
ны'нjь и= при'снw и= во вjь'ки вjькw'въ.

%<МЛ~ТВА в~,%>

%<и=з\ъ тогw'же а=ка'fiста.%>

%<_W%> прп\дбне и= бг~оно'сне _о='тче на'шъ нiкоди'ме! 
Предстоя` пр\сто'лу прест~ы'я тр\оцы, моли'ся непреста'ннw 
w= бл~гочести'вjьйшемъ, самодержа'внjьйшемъ, вели'комъ 
госуда'рjь на'шемъ, i=мпера'торjь нiкола'jь 
а=ле_кса'ндровичjь всея` рwссi'и, и= w= все'мъ ца'рствующемъ 
до'мjь, w= ст~jь'йшемъ прави'тельствующемъ сv"но'дjь и= w= 
преwсщ~е'ннjьмъ _е=пi'скопjь на'шемъ %<и='м\ркъ%>, w= все'мъ 
сщ~е'ннjьмъ и= и='ночестjьмъ чи'нjь, и=гу'менjь же и= 
бра'тiи w=би'тели твоея`, w= военача'льницjьхъ и= 
градонача'льницjьхъ и= всjь'хъ правосла'вныхъ хр\стiа'нjьхъ: 
да хо'димъ кi'йждо досто'йнw зва'нiя на'шегw, въ не'мже 
зва'ни бы'хомъ, и= да бу'детъ земля` на'ша бл~гоче'стiемъ 
цвjьту'щая, и= вси` живу'щiи на не'й ро'дъ и=збра'нъ, 
ца'рское свяще'нiе, jа=зы'къ свя'тъ, лю'дiе w=бновле'нiя, да 
jа=вя'тся сла'вящiи гд\са ны'нjь и= при'снw и= во вjь'ки 
вjькw'въ.

%<МЛ~ТВА г~,%>

%<что'мая въ кожеезе'рскомъ монастырjь`, 
а=рхангелогоро'дскiя _е=па'рхiи.%>

%<_W%> прп\дбне _о='тче на'шъ нiкоди'ме! О_у=слы'ши 
на'съ грjь'шныхъ, моля'щихся тебjь`, и= къ чудотво'рному 
твоему` гро'бу притека'ющихъ, и= ст~о'е и='мя твое` w\т 
всегw` се'рдца въ по'мощь и= защище'нiе призыва'ющихъ. 
Ми'лостивъ бу'ди хода'тай w= на'съ ко вседержи'телю гд\су 
бг~у, _е=ди'ному въ трiе'хъ v=поста'сехъ покланя'емому, и= 
jа='кw и=мjь'яй къ нему` дерзнове'нiе, моли` за на'съ 
многогрjь'шныхъ и= за ве'сь правосла'вный хр\стiа'нскiй 
ро'дъ, _е='же и=мjь'ти на'мъ сердца` горjь` ко взыска'нiю 
_о=те'чества нб\снагw, о_у=клоня'тися же w\т вся'кихъ 
w=бдержа'щихъ на'съ страсте'й, и= и=зба'витися на'мъ w\т 
бjь'дъ и= напа'стей и= скорбе'й, да сотво'рше во'лю бж~iю во 
вре'меннjьй жи'зни се'й, бл~гоуго'дни _е=му` бу'демъ и= 
сподо'бимся нб\снагw цр\ствiя, прославля'юще просла'вльшаго 
тя` цр~я` нб\снаго и= бг~а трист~а'го, ны'нjь и= при'снw и= 
во вjь'ки вjькw'въ.

%<Тропа'рь, гла'съ и~:%>

%<W\т%> ца'рствующагw гра'да и= су'щiя въ не'мъ вели'кiя 
w=би'тели пресе'льникъ jа=ви'лся _е=си`, и= промышле'нiемъ 
бж~е'ственнагw ра'зума наставля'емь, къ морски^мъ страна'мъ 
о_у=стреми'лся _е=си`, и= та'мw въ пусты'ню всели'лся 
_е=си`, о_у=клоня'яся мiрскi'я молвы`, си'лою же ст~а'гw 
дх~а воwружи'вся, кре'стнымъ w=ру'жiемъ враги` твоя^ 
прогоня'лъ _е=си`, посто'мъ и= непреста'нною мл~твою жи'знь 
твою` соверша'я, ревну'я вели^кимъ _о=тц_е'мъ а=нтw'нiю и= 
_о=ну'фрiю и= па'vлу fиве'йскому: съ ни'миже гд\сви моли'ся, 
_о='тче нiкоди'ме, сп~сти'ся душа'мъ на'шымъ.



%<I=у'лiа _е~. Мл~тва прп\дбному а=fана'сiю 
а=fw'нскому.%>

%<И=з\ъ а=ка'fiста.%>

%<_W%> прп\дбне _о='тче а=fана'сiе, и=зря'дный 
о_у=го'дниче хр\сто'въ и= вели'кiй а=fw'нскiй чудотво'рче, 
во дни^ земна'гw житiя` твоегw` мнw'гiя на пу'ть пра'вый 
наста'вивый и= во цр\ствiе нб\сное му'дрjь руководи'вый, 
скw'рбныя о_у=тjь'шивый, па'дающымъ ру'ку по'мощи пода'вый, 
и= всjь^мъ любе'зенъ, ми'лостивъ и= сострада'теленъ _о=те'цъ 
бы'вый! Ты` и= ны'нjь, въ нб\снjьй пребыва'я свjь'тлости, 
наипа'че о_у=множа'еши любо'вь твою` къ на'мъ немощны^мъ, въ 
мо'ри жите'йстjьмъ разли'чнjь бjь'дствующымъ, и=скуша'_емымъ 
ду'хомъ sло'бы и= страстьми` свои'ми, вою'ющими на ду'хъ. 
Сегw` ра'ди смире'ннw мо'лимъ тя`, ст~ы'й _о='тче: по 
да'ннjьй тебjь` w\т бг~а бл~года'ти помози` на'мъ во'лю 
гд\сню въ простотjь` се'рдца и= смире'нiи твори'ти, 
и=скуш_е'нiя же вра^жiя побjьди'ти и= свирjь'пое страсте'й 
мо'ре и=зсуши'ти: да та'кw немо'креннw пре'йдемъ жите'йскую 
пучи'ну и= предста'тельствомъ твои'мъ ко гд\су сподо'бимся 
дости'гнути w=бjьтова'ннагw на'мъ цр\ствiя нб\снагw, 
сла'вяще безнача'льную тр\оцу, _о=ц~а` и= сн~а и= ст~а'го 
дх~а, ны'нjь и= при'снw и= во вjь'ки вjькw'въ.

%<Тропа'рь, гла'съ г~:%>

%<_Е='%>же во пло'ти житiю` твоему` о_у=диви'шася 
а='гг~льстiи чи'ни, ка'кw съ тjь'ломъ къ неви^димымъ 
сплете'нi_емъ и=зше'лъ _е=си`, присносла'вне, и= о_у=язви'лъ 
_е=си` де'мwнскiя полки`. W\т_ону'дуже, а=fана'сiе, 
хр\сто'съ тебjь` воздаде` бога'тыми дарова'ньми: сегw` 
ра'ди, _о='тче, моли` сп~сти'ся душа'мъ на'шымъ.



%<I=у'лiа _е~. Мл~твы прп\дбному се'ргiю, ра'донежскому 
чудотво'рцу.%>

%<Зри` вы'ше, мл~твы тому'же ст~о'му, септе'мврiа к~_е, 
ли'стъ ч~в.%>

%<Тропа'рь, гла'съ и~:%>

%<W\т%> ю='ности воспрiя'лъ _е=си` хр\ста` въ души` 
твое'й, прп\дбне, и= па'че всегw` возжела'лъ _е=си` 
мiрска'гw мяте'жа о_у=клони'тися: му'жески въ пусты'ню 
всели'лся _е=си`, и= ча^да послуша'нiя въ не'й, плоды` 
смире'нiя, возрасти'лъ _е=си`. Тjь'мъ бы'въ тр\оцjь 
вселе'нiе, чудесы` твои'ми всjь'хъ просвjьти'лъ _е=си`, 
приходя'щихъ къ тебjь` вjь'рою, и=сцjьл_е'нiя всjь^мъ подая` 
_о=би'льнw. _О='тче на'шъ се'ргiе, моли` хр\ста` бг~а, да 
сп~се'тъ ду'шы на'шя.



%<I=у'лiа з~. Мл~тва ст~jь'й бл~говjь'рнjьй вели'кой 
княги'нjь моско'вской _е=vдокi'и, во и='нокиняхъ 
_е=vфросv'нiи.%>

%<_W%> прп\дбная княги'не _е=vфросv'нiе, до'брая въ 
жена'хъ подви'жнице, прехва'льная о_у=го'днице хр\сто'ва! 
Прiими` моле'нiе на'съ недосто'йныхъ, съ вjь'рою и= любо'вiю 
къ ра'цjь моще'й твои'хъ припа'дающихъ, и= твои'мъ те'плымъ 
къ бг~у хода'тайствомъ и=спроси` гра'ду твоему` и= лю'демъ 
w\т бjь'дъ и= напа'стей сохране'нiе, w=би'тели тобо'ю 
созда'ннjьй о_у=твержде'нiе и= бл~госпjь'янiе: 
подвиза'ющымся же во w=би'тели твое'й споспjьшеству'й, 
jа='кw чадолюби'вая ма'ти, и='го хр\сто'во во бл~году'шiи и= 
терпjь'нiи понести` и= ко и=справле'нiю житiя` своегw` 
до'брjь подвиза'тися: въ мi'рjь бл~гоче'стнw живу'щымъ 
и=спроси` о_у= гд\са въ вjь'рjь тве'рдость, во бл~гоче'стiи 
преспjь'янiе, и= всjь^мъ, съ вjь'рою прибjьга'ющымъ къ 
тебjь` и= твоея` прося'щымъ по'мощи и= заступле'нiя, 
подава'й всегда` неду'гwвъ и=сцjьле'нiе, въ ско'рбехъ 
о_у=тjьше'нiе и= во все'мъ житiи` бл~гопоспjьше'нiе: 
наипа'че же о_у=моли` гд\са въ ми'рjь и= покая'нiи земно'е 
житiе` прейти` на'мъ, w\т мыта'рствъ же го'рькихъ и= му'къ 
вjь'чныхъ и=зба'витися и= цр\ство нб\сное твои'мъ 
хода'тайствомъ получи'ти, и=дjь'же ты` со всjь'ми ст~ы'ми 
гд\су предстои'ши, да сла'вимъ _о=ц~а` и= сн~а и= ст~а'го 
дх~а, ны'нjь и= при'снw и= во вjь'ки вjькw'въ.

%<Тропа'рь, гла'съ и~:%>

%<П%>о земнjь'мъ вдовствjь`, нб\сному жениху` себе` 
о_у=невjь'стивши и= въ кня'жестjьмъ черто'зjь подви'жнически 
пожи'вши, по'слjьжде и= черто'гъ и= ча^да твоя^ бг~а ра'ди 
w=ста'вила _е=си`, прп\дбная _е=vфросv'нiе, и= вше'дши бо 
w=би'тель тобо'ю созда'нную, и= во и='ночестjьмъ w='бразjь 
мнw'ги по'двиги показа'ла _е=си`, и= ст~о'е твое` житiе` по 
бл~года'ти бж~iей бл~же'нною кончи'ною о_у=вjьнча'ла _е=си`. 
Ны'нjь предстоя'щи хр\сту` бг~у, моли` сп~сти'ся душа'мъ 
на'шымъ.



%<I=у'лiа и~. Мл~тва ст~о'му проко'пiю, хр\ста` ра'ди 
ю=ро'дивому о_у='стюжскому чудотво'рцу.%>

%<И=з\ъ а=ка'fiста.%>

%<_W%> вели'кiй о_у=го'дниче бж~iй и= чудотво'рче, 
ст~ы'й бл~же'нный проко'пiе! Тебjь` мо'лимся и= тебе` 
про'симъ: моли'ся w= на'съ ко всемл\стивому бг~у и= сп~су 
на'шему i=и~су хр\сту`, да проба'витъ мл\сть свою` къ на'мъ 
недостw'йнымъ и= да'руетъ на'мъ вся^ къ животу` и= 
бл~гоче'стiю потр_е'бная: вjь'ры и= любве` преспjь'янiе, 
бл~гоче'стiя о_у=множе'нiе, ми'ра о_у=твержде'нiе, земли` 
плодоно'сiе, возду'хwвъ бл~горастворе'нiе и= во все'мъ 
бл~го'мъ бл~го'е поспjьше'нiе: бл~гочести'вjьйшаго же, 
самодержа'внjьйшаго, вели'каго госуда'ря на'шего, 
i=мпера'тора нiкола'я а=ле_кса'ндровича всея` рwссi'и, да 
сохрани'тъ во здра'вiи и= долгоде'нствiи, да'руя _е=му` 
побjь'ду и= w=долjь'нiе на враги` ви^димыя и= неви^димыя. 
Бу'ди _е=му` и= всему` ца'рству _е=гw` мл~твами твои'ми 
бл~гi'й помо'щникъ, покрови'тель и= защи'титель. 
Ца'рствующыя гра'ды, гра'дъ тво'й о_у='стюгъ и= вся^ гра'ды 
и= в_е'си рwссi^йскiя предста'тельствомъ твои'мъ соблюди` 
невреди^мы w\т вся'кагw sла`. Всjь^мъ же правосла^внымъ 
хр\стiа'нwмъ, тя` моли'твеннw призыва'ющымъ, кому'ждо по 
ну'ждамъ _е=гw`, потр_е'бная да'руй: боля'щымъ и=сцjьле'нiе, 
скорбя'щымъ о_у=тjьше'нiе, бjь'дствующымъ поможе'нiе, 
о_у=ныва'ющымъ w=бодре'нiе, ни'щымъ снабдjь'нiе, си^рымъ 
призрjь'нiе. На'мъ же всjь^мъ ду'хъ покая'нiя и= стра'ха 
бж~iя и=спроси`, да бл~гоче'стнw вре'менное сiе` житiе` 
сконча'вше, сподо'бимся бл~гу'ю хр\стiа'нскую кончи'ну 
получи'ти и= цр\ствiе нб\сное со и=збра'нными бж~iими 
наслjь'довати. _Е='й, пра'ведниче бж~iй! не посрами` 
о_у=пова'нiя на'шегw, _е='же на тя` смире'ннw возлага'емъ, 
но бу'ди на'мъ помо'щникъ и= засту'пникъ въ жи'зни, при 
сме'рти и= по сме'рти на'шей: да твои'мъ предста'тельствомъ 
сп~се'нiе о_у=лучи'вше, ку'пнw съ тобо'ю просла'вимъ _о=ц~а` 
и= сн~а и= ст~а'го дх~а, и= твое` крjь'пкое w= на'съ 
заступле'нiе, во вjь'ки вjькw'въ.

%<Тропа'рь, гла'съ д~:%>

%<П%>росвjьти'вся бж~е'ственною бл~года'тiю, бг~ому'дре, 
и= ве'сь ра'зумъ и= се'рдце w\т су'етнагw мi'ра сегw` къ 
зижди'телю неукло'ннw возложи'въ, цjьлому'дрiемъ и= мно'гимъ 
терпjь'пiемъ во вре'меннjьй жи'зни тече'нiе до'брjь 
сконча'лъ _е=си`, и= вjь'ру соблю'лъ _е=си` непоро'чну. 
Тjь'мже и= по сме'рти jа=ви'ся свjь'тлость житiя` твоегw`: 
и=сточа'еши бо чуде'съ и=сто'чникъ неисчерпа'емый съ вjь'рою 
притека'ющымъ ко ст~о'му твоему` гро'бу, проко'пiе 
пребл~же'нне. Моли` хр\ста` бг~а, да сп~се'тъ ду'шы на'шя.



%<I=у'лiа и~. Мл~тва ст~о'му пра'ведному проко'пiю, 
о_у='сьянскому чудотво'рцу,%>

%<что'мая въ верю'жской введе'нской цр~кви, во'логодскiя 
_е=па'рхiи.%>

%<_W%> вели'кiй чудотво'рче, ст~ы'й пра'ведный 
проко'пiе! О_у=слы'ши мя` грjь'шнаго, моля'щагося тебjь` и= 
и='мя твое` ст~о'е призыва'ющаго. Ви'ждь мя` о_у=бо'гаго, въ 
толи'цjьй бjьдjь` су'щаго: ви'ждь мя` немощна'го, w\твсю'ду 
о_у=ловля'ема и= вся'кагw бл~га лише'на и= о_у=мо'мъ w\т 
малоду'шiя помраче'на. Потщи'ся, свя'тче бж~iй, плjьне'ннаго 
мя` свободи'ти: не w=ста'ви мя` грjь'шнаго врагw'мъ въ 
ра'дость бы'ти и= въ лука'выхъ мои'хъ дjья'нiихъ о_у=мре'ти. 
Моли` w= мнjь` недосто'йнjьмъ содjь'теля моего` и= вл\дку, 
_е=му'же ты` со безпло'тными ли^ки предстои'ши: ми'лостива 
ко мнjь` сотвори` бг~а моего` въ ны'нjьшнемъ вjь'цjь и= въ 
бу'дущемъ, да не возда'стъ ми` по дjьлw'мъ мои^мъ sлы^мъ и= 
по нечистотjь` се'рдца моегw`, но по свое'й бл~гости да 
сотвори'тъ ми`. На твое' бо хода'тайство о_у=пова'ю, и= 
тобо'ю хвалю'ся, и= и='мя твое` ст~о'е на по'мощь призыва'ю, 
и= къ цjьльбоно'сному гро'бу твоему` припа'дая, по'мощи 
прошу`. И=зба'ви мя`, о_у=го'дниче хр\сто'въ, w\т sw'лъ 
находя'щихъ на мя`, и= w\твсю'ду возстаю'щыя на мя` во'лны 
о_у=кроти`, да не w=бы'метъ мя` напа'сть до конца`, и= да не 
погря'зну въ пучи'нjь грjьхо'внjьй и= въ ти'нjь страсте'й 
мои'хъ. Моли`, ст~ы'й пра'ведный проко'пiе, хр\ста` бг~а 
на'шего, дарова'ти мнjь` грjь'шному ве'лiю мл\сть, да 
сла'влю вели'кое и='мя _о=ц~а` и= сн~а и= ст~а'гw дх~а 
ны'нjь и= при'снw и= во вjь'ки вjькw'въ.

%<Тропа'рь, гла'съ а~:%>

%<Б%>ж~е'ственною бл~года'тiю просвjьти'вся, и= по 
сме'рти да'руеши и=сцjьл_е'нiя притека'ющымъ къ ра'цjь 
моще'й твои'хъ, прему'дре проко'пiе: тjь'мже и= мы` ны'нjь 
чти'мъ чт\сны'хъ моще'й твои'хъ jа=вле'нiе, веселя'ще 
вку'пjь ду'шы и= тjьлеса`. Тjь'мъ вси` вопiе'мъ: сла'ва 
да'вшему ти` крjь'пость, сла'ва вjьнча'вшему тя`: сла'ва 
дjь'йствующему тобо'ю всjь^мъ и=сцjьл_е'нiя.



%<I=у'лiа _i~. Мл~тва прп\дбному а=нтw'нiю пече'рскому, 
и=`же въ кi'евjь.%>

%<И=з\ъ а=ка'fiста прп\дбному.%>

%<_W%> до'брый на'шъ па'стырю и= наста'вниче, 
приснопомина'емый и='нокwвъ рwссi'йскихъ первонача'льниче, 
прп\дбне и= бг~оно'сне _о='тче на'шъ а=нтw'нiе! Ты` горjь` 
на нб~си` пребыва'еши, мы' же на земли` ни'зу, о_у=дале'ни 
су'ще w\т теб_е` не толи'кw мjь'стомъ, _е=ли'кw грjьхо'вною 
нечистото'ю на'шею. _О=ба'че, _о=те'ческую любо'вь твою` къ 
лю'демъ ти` срw'днымъ па'мятующе, припа'даемъ и= мо'лимся 
тебjь` со о_у=миле'нiемъ и= вjь'рою: помози` на'мъ 
грjь^шнымъ w=чи'ститися покая'нiемъ и= достw'йнымъ бы'ти 
поми'лованiя и= проще'нiя w\т гд\са и= созда'теля на'шегw. 
О_у=моли` _е=гw` бл~гость дарова'ти на'мъ вели^кiя и= 
бога^тыя ми'лwсти: земли` плодоно'сiе, возду'ха 
бл~горастворе'нiе, ми'ръ глубо'къ, братолю'бiе и='скреннее, 
бл~гоче'стiе нелицемjь'рное, жите'йскихъ потре'бъ 
дово'льство, и= да не во sло` w=брати'мъ бл~га^я, дару'_емая 
на'мъ w\т щедрода'тельныя _е=гw` десни'цы, но во сла'ву 
и='мене _е=гw` ст~а'гw и= во сп~се'нiе на'ше. Сохрани`, 
о_у=го'дниче бж~iй, предста'тельствомъ твои'мъ ст~ы'мъ, во 
здра'вiи и= долгоде'нствiи бл~говjь'рнаго госуда'ря на'шего, 
i=мпера'тора нiкола'я а=ле_кса'ндровича всея` рwссi'и, и= 
ве'сь ца'рствующiи до'мъ _е=гw`, покоря'я под\ъ но'зjь 
_е=гw` вся^ враги` и= супоста'ты. Соблюди`, чудотво'рче 
ст~ы'й, бл~гомо'щными твои'ми мл~твами ца'рствующыя гра'ды, 
w=би'тель твою` и= всю` страну` правосла'вно-рwссi'йскую 
невреди^мы w\т вся'кагw sла`: и= вся^ лю'ди, во w=би'тели 
твое'й жи'тельствующыя и= на поклоне'нiе въ ню` приходя'щыя, 
w=сjьни` нб\снымъ твои'мъ бл~гослове'нiемъ, и= въ ско'рбехъ, 
бjьда'хъ и= болjь'знехъ о_у=тjьше'нiе, и=збавле'нiе и= 
и=сцjьле'нiе и=`мъ пода'ждь: да бл~года'рнw сла'вимъ, 
хва'лимъ и= велича'емъ просла'вльшаго тя` гд\са, чрез\ъ 
тебе` ди'внw на'мъ бл~годjь'тельствующаго, безнача'льнаго 
_о=ц~а`, _е=диноро'днаго _е=гw` сн~а и= _е=диносу'щнаго 
_е=гw` дх~а, тр\оцу живонача'льную и= нераздjь'льную, и= 
твое` ст~о'е заступле'нiе, во вjь'ки вjькw'въ.

%<Тропа'рь, гла'съ д~:%>

%<W\т%> мiрска'гw мяте'жа и=зше'дъ, w\тверже'нiемъ же 
мi'ра _е=v\гльски хр\сту` послjь'довалъ _е=си`: и= 
равноа'гг~льное житiе` пожи'въ, въ ти'хое приста'нище ст~ы'я 
горы` а=fw'на дости'глъ _е=си`, w\т_ону'дуже 
бл~гослове'нiемъ _о=тц_е'въ въ го'ру кi'ева прише'дъ, и= 
та'мw трудолю'бнw жи'знь соверши'въ, _о=те'чество твое` 
просвjьти'лъ _е=си`, и= мно'жеству мона'шествующихъ стезю` 
веду'щую къ нб\сному цр\ствiю показа'въ, хр\сту` сiя^ 
приве'лъ _е=си`: _е=го'же моли`, а=нтw'нiе прп\дбне, да 
сп~се'тъ ду'шы на'шя.



%<I=у'лiа а~_i. Мл~твы ст~jь'й равноап\сльнjьй вели'кой 
княги'нjь рwссi'йстjьй _о='льгjь.%>

%<МЛ~ТВА а~,%> %<и=з\ъ а=ка'fiста.%>

%<_W%> ст~а'я равноап\сльная вели'кая княги'не _о='льго, 
первоуго'днице рwссi'йская, те'плая w= на'съ пред\ъ бг~омъ 
хода'таице и= мл~твеннице! Къ тебjь` прибjьга'емъ съ вjь'рою 
и= мо'лимся съ любо'вiю: бу'ди на'мъ во все'мъ ко бл~гу 
помо'щница и= споспjь'шница, и= jа='коже во вре'меннjьй 
жи'зни тща'лася _е=си` просвjьти'ти пра'_отцы на'шя 
свjь'томъ ст~ы'я вjь'ры и= наста'вити я=` твори'ти во'лю 
гд\сню, та'кw и= ны'нjь, въ нб\снjьй пребыва'ющи 
свjь'тлости, бл~гопрiя'тными твои'ми къ бг~у мл~твами, 
вспомоществу'й на'мъ въ просвjьще'нiи о_у=ма` и= се'рдца 
на'шегw свjь'томъ _е=v\глiа хр\сто'ва, да преспjьва'емъ въ 
вjь'рjь, бл~гоче'стiи и= любви` хр\сто'вjь. Въ нищетjь` и= 
ско'рби су'щыя о_у=тjь'ши, бjь'дствующымъ пода'ждь ру'ку 
по'мощи, w=би^димыя и= напа'ству_емыя заступи`, заблу'ждшыя 
w\т пра'выя вjь'ры и= _е='ресьми w=слjьпл_е'нныя вразуми`, 
и= и=спроси` на'мъ о_у= всеще'драгw бг~а вся^ бл~га^я и= 
пол_е'зная жи'зни вре'меннjьй и= вjь'чнjьй, да та'кw 
бг~оуго'днjь здjь` пожи'вше, сподо'бимся наслjь'дiя бл~гъ 
вjь'чныхъ въ безконе'чнjьмъ цр\ствiи хр\ста` бг~а на'шегw, 
_е=му'же со _о=ц~е'мъ и= ст~ы'мъ дх~омъ подоба'етъ вся'кая 
сла'ва, че'сть и= поклоне'нiе, всегда`, ны'нjь и= при'снw и= 
во вjь'ки вjькw'въ.

%<МЛ~ТВА в~,%>

%<и=з\ъ а=ка'fiста.%>

%<_W%> вели'кая о_у=го'днице бж~iя, бг~оизбра'нная и= 
бг~опросла'вленная равноап\сльная вели'кая княги'не 
_о='льго! Ты` w\три'нула _е=си` sловjь'рiе и= нече'стiе 
jа=зы'ческое, о_у=вjь'ровала _е=си` во _е=ди'наго 
и='стиннаго трiv"поста'снаго бг~а, и= воспрiя'ла _е=си` 
ст~о'е креще'нiе, и= положи'ла _е=си` нача'ло просвjьще'нiя 
земли` рwссi'йскiя свjь'томъ вjь'ры и= бл~гоче'стiя. Ты` 
_е=си` духо'вная родонача'льница на'ша, ты` по хр\стjь` 
сп~си'тели на'шемъ пе'рвая вино'вница просвjьще'нiя и= 
сп~се'нiя ро'да на'шегw. Ты` _е=си` те'плая мл~твенница и= 
хода'таица w= ца'рствjь всерwссi'йстjьмъ, w= царе'хъ _е=гw`, 
народоправи'телехъ, во'инствjь и= w= всjь'хъ лю'дехъ. Сегw` 
ра'ди смире'ннw мо'лимъ тя`: при'зри на не'мwщи на'шя и= 
о_у=моли` премилосе'рдаго цр~я` нб\снаго, да не 
прогнjь'вается на ны` sjьлw`, jа='кw по не'мощемъ на'шымъ по 
вся^ дни^ согрjьша'емъ, да не погуби'тъ на'съ со 
беззако'ньми на'шими, но да поми'луетъ и= сп~се'тъ на'съ по 
мл\сти свое'й, да всади'тъ въ сердца` на^ша сп~си'тельный 
стра'хъ сво'й, да просвjьти'тъ свое'ю бл~года'тiю о_у='мъ 
на'шъ, во _е='же разумjь'ти на'мъ пути^ гд\сни, w=ста'вити 
ст_ези` нече'стiя и= заблужде'нiй, тща'тися же во стезя'хъ 
сп~се'нiя и= и='стины, неукло'ннагw и=сполне'нiя за'повjьдей 
бж~iихъ и= о_у=ста'вwвъ ст~ы'я цр~кве. Моли`, бл~же'нная 
_о='льго, чл~вjьколю'бца бг~а, да проба'витъ на'мъ вели'кую 
мл\сть свою`: да и=зба'витъ на'съ w\т наше'ствiя 
и=ноплеме'нныхъ, w\т вну'треннихъ нестрое'нiй, мяте'жей и= 
раздо'рwвъ, w\т гла'да, смертоно'сныхъ болjь'зней и= w\т 
вся'кагw sла`: да пода'стъ на'мъ бл~горастворе'нiе возду'ха 
и= плодоно'сiе земли`: да сохрани'тъ и= сп~се'тъ 
бл~гочести'вjьйшаго госуда'ря на'шего, i=мпера'тора нiкола'я 
а=ле_кса'ндровича, w\т всjь'хъ ко'зней и= навjь'тwвъ 
вра'жiихъ: да да'руетъ _е=му` побjь'ду на враги`, да 
и=спо'лнитъ вся^ бл~га^я жела^нiя _е=гw`: да w=гради'тъ 
престо'лъ _е=гw` му'дрыми и= вjь'рными слуга'ми, да 
соблюде'тъ въ судiя'хъ и= прави'телехъ пра'вду и= ми'лость: 
да да'стъ па'стыр_емъ ре'вность w= сп~се'нiи пасо'мыхъ, 
всjь^мъ же лю'демъ споспjьше'нiе w= _е='же о_у=се'рднw 
слу^жбы своя^ и=справля'ти, любо'вь между` собо'ю и= 
_е=диномы'слiе и=мjь'ти, на бл~го _о=те'чества и= ст~ы'я 
цр~кве вjь'рнjь подвиза'тися: да возсiя'етъ свjь'тъ 
сп~си'тельныя вjь'ры въ ца'рствjь на'шемъ во всjь'хъ 
концjь'хъ _е=гw`: да w=братя'тся къ вjь'рjь невjь'рующiи: да 
о_у=праздня'тся вся^ _е='р_еси и= раско'лы: да та'кw 
пожи'вше въ ми'рjь на земли`, сподо'бимся съ тобо'ю 
вjь'чнагw бл~же'нства на нб~си`, хва'ляще и= превознося'ще 
бг~а во вjь'ки вjькw'въ.

%<МЛ~ТВА г~.%>

%<В%>ели'чiе на'ше и= похвала` ты` _е=си`, _о='льго 
бг~ому'драя: тобо'ю бо w\т ле'сти i='дwльскiя свободи'хомся 
и= въ вjь'ру хр\сто'ву ст~ы'мъ креще'нiемъ о_у=лови'хомся. 
Ты` зако'на наста'вница чи'стая и= вjь'ры хр\сто'вы 
о_у=чи'тельница лю'демъ jа=ви'лася _е=си`. Прiими` о_у=`бо 
похвалу` w\т на'съ недосто'йныхъ, пред\ъ честно'ю твое'ю 
i=кw'ною покланя'ющихся и= смире'ннw прося'щихъ, да твои'ми 
мл~твами и= заступле'нiемъ w\т напа'стей и= бjь'дъ и= 
печа'лей и= лю'тыхъ грjьхw'въ свободи'мся: _е=ще' же и= w\т 
бу'дущихъ му'къ и=зба'ви ны`, че'стнw творя'щыя ст~у'ю 
па'мять твою` и= сла'вящыя просла'вльшаго тя` бг~а, во 
ст~jь'й тр\оцjь прославля'емаго, _о=ц~а` и= сн~а и= ст~а'го 
дх~а, ны'нjь и= при'снw и= во вjь'ки вjькw'въ.

%<Тропа'рь, гла'съ а~:%>

%<К%>рила'ми бг~оразу'мiя впери'вши тво'й о_у='мъ, 
возлетjь'ла _е=си` превы'ше ви'димыя тва'ри: взыска'вши бг~а 
и= творца` вся'ческихъ, и= того` w=брjь'тши, пакирожде'нiе 
креще'нiемъ прiя'ла _е=си`: дре'ва живо'тнагw 
наслажда'ющися, нетлjь'нна во вjь'ки пребыва'еши, _о='льго 
присносла'вная.

%<Велича'нiе:%>

%<В%>елича'емъ тя`, бл~же'нная и= равноап\сльная 
княги'не _о='льго, и= чте'мъ ст~у'ю па'мять твою`, i='дwлы 
попра'вшая и= мнw'гiя лю'ди рwссi^йскiя ст~ы'мъ креще'нiемъ 
просвjьти'вшая.



%<I=у'лiа в~_i. Мл~тва прп\дбному а=рсе'нiю 
новгоро'дскому.%>

%<_W%> о_у=го'дниче бж~iй, прп\дбне _о='тче а=рсе'нiе 
пребл~же'нне, душе'ю на нб~си` пр\сто'лу бж~iю предстоя'й и= 
тр\очныя сла'вы наслажда'яйся, тjь'ломъ же на земли` въ 
бж~е'ственнjьмъ хра'мjь почива'яй! При'зри ми'лостивымъ 
_о='комъ на предстоя'щыя чт\снjь'й ра'цjь твое'й лю'ди и= 
прося'щыя си'льныя твоея` по'мощи. Jа='кw стяжа'вый 
дерзнове'нiе пред\ъ гд\семъ, и=спроси` цр~кви _е=гw` 
бл~гостоя'нiе, возду'ха бл~горастворе'нiе, земли` 
плодоно'сiе. И=зба'ви же всjь'хъ, вjь'рою несумнjь'нною къ 
бг~у приходя'щихъ и= па'мять твою` бл~гоговjь'йнw 
почита'ющихъ, w\т вся'кихъ бjь'дъ душе'вныхъ и= тjьле'сныхъ, 
w\т всjь'хъ томле'нiй и= прило'гwвъ дiа'вольскихъ. JА='кw да 
твои'ми мл~твами наставля'еми, пу'ть маловре'меннагw житiя` 
на'шегw на земли` безбjь'днw соверши'мъ, и= неконча'емый 
поко'й на нб~си` о_у=лучи'вше, просла'вимъ ку'пнw съ тобо'ю 
всjь'хъ бл~ги'хъ пода'теля, _е=ди'наго въ тр\оцjь сла'вимаго 
бг~а, _о=ц~а` и= сн~а и= ст~а'го дх~а, ны'нjь и= при'снw и= 
во вjь'ки вjькw'въ.

%<Тропа'рь, гла'съ а~:%>

%<Б%>ж~е'ственною любо'вiю возгорjь'вся, вся^ мiрска^я 
пристра^стiя w\три'нулъ _е=си`, кр\стъ же хр\сто'въ на ра'мо 
взе'мъ, вослjь'дъ _е=гw` и=зво'лилъ _е=си` ходи'ти: 
_о=те'чество твое` w=ста'вивъ, вели'кагw нова'града 
дости'глъ _е=си`, и= рабо'тая бг~ови невозвра'тнымъ 
по'мысломъ, дарова'нiя чудотворе'нiй сподо'бился _е=си`. 
Тjь'мже чту'ще тя`, прп\дбне а=рсе'нiе, вопiе'мъ: сла'ва 
да'вшему ти` крjь'пость, сла'ва вjьнча'вшему тя`, сла'ва 
дjь'йствующему тобо'ю всjь^мъ и=сцjьл_е'нiя.



%<I=у'лiа д~_i. Мл~тва прп\дбному стефа'ну 
ма'хрищскому.%>

%<И=з\ъ слу'жбы.%>

%<_W%> пребл~же'нне и= прп\дбне _о='тче стефа'не, 
просла'вленный о_у=го'дниче прест~ы'я тр\оцы! Пр\сто'лу 
_е=я` предстоя` съ ли^ки ст~ы'хъ а='гг~лъ и= всjь'хъ 
ст~ы'хъ, помяни` на'съ, въ бjьда'хъ и= ско'рбехъ къ 
цjьльбоно'сному твоему` гро'бу припа'дающихъ и= моля'щихся 
тебjь`: о_у=слы'ши мл~твы на'шя и= принеси` я=` ко пр\сто'лу 
трiv"поста'снагw бг~а, прося` о_у= негw` на'мъ бога'тыя 
мл\сти, здра'вiя душа'мъ и= тjьлес_е'мъ на'шымъ, наипа'че же 
w\тпуще'нiя грjьхw'въ, бл~года'ти и= сп~се'нiя. Ты' бо, 
jа='кw и=мjь'яй дерзнове'нiе къ нему`, мо'жеши о_у=моли'ти 
_е=го`, да пода'стъ на'мъ въ житiи` на'шемъ бл~га^я и= вся^, 
на по'льзу на'шу и= во о_у=готовле'нiе къ вjь'чнjьй жи'зни 
потр_е'бная. _w бл~гi'й и= вjь'рный ра'бе бж~iй, и='стинный 
о_у=чениче` хр\сто'въ, и=збра'нный сосу'де ст~а'гw дх~а, 
чудотво'рче стефа'не! мл~твами твои'ми сотвори` и= ны` 
грjь^шныя прича'стники бы'ти бл~года'тныхъ дарова'нiй, 
и='миже бг~ъ тя` w=богати`, и= бу'ди на'мъ по бз~jь къ 
бг~оуго'дному житiю` наста'вникъ, о_у=тиши'тель бу'ри 
страсте'й, помо'щникъ въ ско'рбехъ и= бjьда'хъ и= w\т вра^гъ 
ви'димыхъ и= неви'димыхъ бл~гi'й засту'пникъ: да и= мы`, 
пу'ть жи'зни сея` бг~оуго'днw преше'дше, наслjь^дницы 
цр\ствiя бж~iя предста'тельствомъ твои'мъ jа=ви'мся, и= 
сподо'бимся вку'пjь съ тобо'ю предстоя'ти пр\сто'лу цр~я` 
сла'вы, _е=му'же подоба'етъ вся'кая сла'ва, че'сть и= 
держа'ва во вjь'ки вjькw'въ.

%<Тропа'рь, гла'съ и~:%>

%<П%>равосла'вiя ревни'телю, бл~гоче'стiя наста'вниче и= 
чистоты`, и='щущымъ сп~се'нiя путеводи'тельный 
свjьти'льниче, мона'шествующихъ бг~одухнове'нное 
о_у=краше'нiе, прп\дбнагw се'ргiа духо'вный собесjь'дниче, 
стефа'не прему'дре, о_у=че'ньми и= добродjья'ньми твои'ми 
ду'шы просвjьти'лъ _е=си` и= пусты^ни насели'лъ _е=си`. 
Моли` хр\ста` бг~а сп~сти'ся душа'мъ на'шымъ.



%<I=у'лiа _е~_i. Мл~твы ст~ы^мъ мч~нкwмъ ки'рv"ку и= 
i=улi'ттjь, ма'тери _е=гw`.%>

%<МЛ~ТВА а~,%>

%<что'мая въ моско'вской спа'сской, въ чигаса'хъ, 
цр~кви.%>

%<_W%> пресла'внiи, ст~i'и и= многострада'льнiи мч~нцы 
хр\стw'вы ки'рv"че и= i=улi'тто, цвjь'ти прекра'снiи и= 
бл~гово'ннiи бл~же'ннагw рая`, а='гг~лwмъ собесjь^дницы и= 
купножи'телiе, съ ни'миже о_у=досто'истеся ны'нjь пjь'ти 
трист~у'ю пjь'снь пред\ъ пр\сто'ломъ а='гнца, взе'млющагw 
грjь'хъ всегw` мi'ра, гд\са бг~а и= сп~са на'шегw i=и~са 
хр\ста`, и='же на'съ ра'ди на кр\стнjьмъ _о=лтари` во'лею 
свое'ю ду'шу свою` положи'ти бл~гоизво'лилъ _е='сть! 
О_у=слы'шите ны` грjь^шныя и= недостw'йныя рабы^, во 
всечестнjь'мъ хра'мjь се'мъ моля'щыяся и= ст~у'ю 
многострада'льную па'мять ва'шу пра'зднующыя. И=спроси'те 
на'мъ о_у= гд\са многомо'щными мл~твами ва'шими бл~года'ть, 
jа='же ко сп~се'нiю, и= всjь'хъ грjьхw'въ содjь'янныхъ на'ми 
проще'нiе, земли` бл~гопло'дiе, мi'ру ми'рное о_у=строе'нiе 
и= w\т лю'тыхъ дiа'вольскихъ ко'зней свобожде'нiе, 
хр\стiа'нскую кончи'ну житiя` на'шегw и= немяте'жное чрез\ъ 
возду^шная мыта^рства къ нб~си` прехожде'нiе: вы' бо прiя'ли 
_е=сте` бл~года'ть сiю` w\т гд\са, _е='же моли'тися за ны`, 
и= а='ще восхо'щете поми'ловати на'съ, почита'ющихъ 
сщ~е'нную па'мять ва'шу, вся^ мо'жете сотвори'ти. Не 
пре'зрите о_у=`бо на'съ недосто'йныхъ, ст~i'и мч~нцы 
ки'рv"че, трилjь'тный неsло'бивый а='гнче, со 
многострада'льною твое'ю ма'терiю, ст~о'ю i=улi'ттою. 
И=спроси'те w\т гд\са вся^ бл~га^я и= пол_е'зная душа'мъ 
на'шымъ, jа='кw да и= мы` о_у=досто'имся ку'пнw съ ва'ми 
сла'вити и= воспjьва'ти всест~о'е и= великолjь'пое и='мя 
_е=гw` во премi'рнjьмъ цр\ствiи нб\снjьмъ, и=дjь'же _е='сть 
всjь'хъ ст~ы'хъ жили'ще, во вjь'ки вjькw'въ.

%<МЛ~ТВА в~,%>

%<что'мая въ часо'внjь при старору'сской ми'нинской 
цр~кви, новгоро'дскiя _е=па'рхiи.%>

%<_W%> дво'ице ст~а'я, страстоте'рпцы хр\стw'вы, 
пребл~же'нне ки'рv"че, въ трилjь'тнемъ во'зрастjь 
пострада'вый, съ бг~ому'дрою ма'терiю i=улi'ттою! Кровьми` 
ва'шими jа='кw багряни'цею о_у=краси'вшеся и= нб\сныхъ 
черто'гwвъ и= вjь'чнующiя сла'вы сподо'бившеся, не забу'дите 
и= на'съ на земли` су'щихъ, но те'плымъ хода'тайствомъ 
ва'шимъ пред\ъ бг~омъ и=зба'вите всjь'хъ на'съ w\т вся'кiя 
ско'рби и= болjь'зни. Се' бо, къ честнjь'й и= 
чудодjь'йственнjьй i=кw'нjь ва'шей бл~гоговjь'йнw 
припа'дающе и= лобыза'юще ю=`, мы` недосто'йнiи и= 
многогрjь'шнiи къ ва'мъ, jа='кw къ скw'рымъ помо'щникwмъ и= 
т_е'плымъ мл~твенникwмъ на'шымъ, прибjьга'емъ, и= съ 
сокруше'ннымъ и= смире'ннымъ ду'хомъ вопiе'мъ: не пре'зрите 
моле'нiя на'съ грjь'шныхъ, немощны'хъ, во мнw'гая 
беззакw'нiя впа'дшихъ, но, jа='кw бл~года'тiю бж~iею 
вjьнча'ннiи, w=чи'стите на'съ w\т неду^гъ на'шихъ и= 
и=спроси'те на'мъ о_у= хр\ста` бг~а на'шегw здра'вiе 
душе'вное и= тjьле'сное. Вы' бо неwску'дную бл~года'ть 
и=сцjьле'нiй w\т сп~са на'шегw i=и~са хр\ста` за вjь'ру 
ва'шу, муче'ньми запечатлjь'нную, прiя'ли _е=сте`. Тjь'мже 
о_у=`бо помози'те всjь^мъ въ лю'тыхъ не'мощехъ лежа'щымъ и= 
въ человjь'честjьй по'мощи w\тча'явшымся, къ ва'мъ же 
те'плjь съ вjь'рою прибjьга'ющымъ, и= и=сцjьле'нiе тjь^мъ 
подава'йте неwску'днw: всjь^мъ же вjь^рнымъ грjьхw'въ 
w=ставле'нiе и=спроси'те, да сла'вятъ ди'внаго во ст~ы'хъ 
свои'хъ гд\са бг~а и= сп~са на'шего i=и~са хр\ста`, и= 
пречт\сую мт~рь _е=гw`, и= ва'ше те'плое заступле'нiе, 
всегда`, ны'нjь и= при'снw и= во вjь'ки вjькw'въ.

%<МЛ~ТВА г~,%>

%<что'мая въ ла'двинскомъ бг~олю'бскомъ ки'рv"ко-
i=улi'ттинскомъ монастырjь`, _о=ло'нецкiя _е=па'рхiи.%>

%<_W%> пресла'внiи и= бг~ому'дрiи страстоте'рпцы 
хр\стw'вы, ст~i'и мч~нцы ки'рv"че и= i=улi'тто! Вjь'мы, 
jа='кw, моли'твъ ра'ди ва'шихъ w= на'съ грjь'шныхъ, 
чл~вjьколю'бецъ гд\си, восхотjь'въ дарова'ти лю'демъ 
бл~года'ть неwску'дныхъ и=сцjьле'нiй и= неизсяка'емыхъ 
бла^гъ духо'вныхъ и=сто'чникъ, бл~говоли` и= сiю` 
чудотво'рную, w\т лjь'тъ дре'внихъ су'щую i=кw'ну ва'шу 
прече'стнjь просла'вити. Тогw` ра'ди и= мы` грjь'шнiи, къ 
цjьльбоно'снjьй святы'ни се'й припа'дающе, многомо'щное 
предста'тельство ва'ше, _w страстоте'рпцы, воспjьва'емъ, и= 
крjь'пкое заступле'нiе w= на'съ грjь'шныхъ сла'вяще, 
смире'ннw ва'съ мо'лимъ и= со слеза'ми взыва'емъ си'це: вы`, 
и='стиннiи хода^таи сп~се'нiя на'шегw су'ще, всjь^мъ на'мъ 
въ по'мощь предста'ните, и= и=зба'вите на'съ w\т неду'гwвъ 
и= болjь'зней, w\т гла'да и= _о=гня`, w\т неча'янныя сме'рти 
и= смертоно'сныя jа='звы и= w\т вся'кагw sла`: w\тжени'те 
w\т на'съ мы'сленнаго губи'теля sмi'я, и='щуща поглоти'ти и= 
свести` во а='дъ ду'шы на'шя: w=гради'те на'съ w\т 
и=скуше'нiй и= собла'знwвъ мi'ра сегw`: о_у=тверди'те 
сердца` на^ша во смире'нiи, кро'тости, послуша'нiи, въ 
безмо'лвiи же и= въ воздержа'нiи, въ терпjь'нiи и= 
непамятоsло'бiи и= любви`, jа='же w= хр\стjь` i=и~сjь гд\сjь 
на'шемъ: на'съ же, во w=би'тели живу'щихъ, во всjь'хъ 
по'двизjьхъ и='ноческихъ о_у=тверди'те. Вы` _е=сте` сосу'ди, 
бл~года'ти бж~iя и=спо'лненнiи: w=сiява'йте о_у=`бо на'съ, 
навjь^ты вра'жiими w=мраче'нныхъ, свjь'томъ бл~года'ти 
свы'ше просвjьща'юще, да въ не'мъ ходя'ще, не преткне'мъ w= 
ка'мень но'гъ на'шихъ. Вы` _е=сте` вра'чеве бл~года'тнiи, 
и=сцjьля'ющи вся'къ неду'гъ и= вся'ку jа='зю въ лю'дехъ: 
и=сцjьли'те о_у=`бо и= на'шя неду'ги и= тjьл_е'сныя jа='звы, 
да досто'йнw просла'вимъ бг~а въ душа'хъ и= тjьлесjь'хъ 
на'шихъ. Вы` _е=сте` ра'дованiе вы'шнягw: вы` достосла'внiи 
во'ини цр~я` нб\снагw: вы` бл~гопрiя'тная же'ртва бг~у: вы` 
гра'ждане но'вагw i=ер\сли'ма: вы` наслjь^дницы цр\ствiя 
нб\снагw. Мо'лимъ о_у=`бо ва'съ о_у=се'рднw мы` 
недосто'йнiи, да и= на'мъ бл~го'е тече'нiе въ пути` 
за'повjьдей гд\снихъ подади'те и= жела'_емая получи'ти на'съ 
сподо'бите. Па'че же сохраня'йте въ ми'рjь, здра'вiи и= 
долгоде'нствiи бл~гочести'вjьйшаго госуда'ря на'шего, 
i=мпера'тора нiкола'я а=ле_кса'ндровича, и= держа'вjь _е=гw` 
бу'дите w=гражде'нiе тве'рдое, jа='кw да бл~гоче'стнw и= 
безпеча'льнw пожи'вше на земли`, съ ми'ромъ въ вjь'чный 
поко'й дости'гнемъ, и=дjь'же сподо'бимся нб\снагw цр\ствiя 
хр\ста` бг~а на'шегw, _е=му'же вся'кая сла'ва подоба'етъ, со 
_о=ц~е'мъ и= ст~ы'мъ дх~омъ, ны'нjь и= при'снw и= во вjь'ки 
вjькw'въ.



%<I=у'лiа _е~_i. Мл~твы ст~о'му равноап\сльному 
вели'кому кня'зю влади'мiру.%>

%<И=з\ъ слу'жбы со а=ка'fiстомъ.%>

%<МЛ~ТВА а~.%>

%<_W%> вели'кiй о_у=го'дниче бж~iй, бг~оизбра'нный и= 
бг~опросла'вленный, равноап\сльный кня'же влади'мiре! Ты`, 
sловjь'рiе и= нече'стiе jа=зы'ческое w\три'нувъ, во 
_е=ди'наго и='стиннаго трiv"поста'снаго бг~а о_у=вjь'ровалъ 
_е=си`, и= воспрiи'мъ ст~о'е креще'нiе, всю` страну` 
ру'сскую свjь'томъ бж~е'ственныя вjь'ры и= бл~гоче'стiя 
просвjьти'лъ _е=си`. Тjь'мже премилосе'рдаго творца` и= 
сп~си'теля на'шего сла'вяще и= бл~годаря'ще, сла'вимъ и= 
бл~годари'мъ и= тя`, просвjьти'телю на'шъ и= _о='тче, jа='кw 
тобо'ю сп~си'тельную вjь'ру хр\сто'ву позна'хомъ и= во и='мя 
прест~ы'я и= пребж~е'ственныя тр\оцы крести'хомся. Се'ю 
о_у='бw вjь'рою w\т пра'веднагw w=сужде'нiя бж~iя 
и=зба'вихомся, w\т вjь'чныя же рабо'ты дiа'волу и= а='дова 
мучи'тельства свободи'хомся: се'ю же вjь'рою бл~года'ть 
всыновле'нiя бг~у и= наде'жду наслjь'дованiя нб\снагw 
бл~же'нства прiя'хомъ. Тjь'мже тя` jа='кw пе'рваго jа=зы'ка 
на'шегw путевождя` къ нача'льнику и= соверши'телю сп~се'нiя 
на'шегw гд\су i=и~су хр\сту` прославля'емъ, и= предста'теля 
тя` пред\ъ пр\сто'ломъ цр~я` ца'рствующихъ w= ца'рствjь 
всерwссi'йстjьмъ позна'хомъ, w= царе'хъ же _е=гw`, 
народоправи'телехъ, во'инствjь и= w= всjь'хъ лю'дехъ. Не 
возмо'жетъ я=зы'къ на'шъ и=з\ъwбрази'ти вели'чiе и= высоту` 
бл~годjья'нiй, тобо'ю и=злiя'нныхъ на зе'млю на'шу, _о=тцы` 
и= пра'_отцы на'шя и= на ны` недостw'йныя. _w пребл~гi'й 
_о='тче и= просвjьти'телю на'шъ! при'зри на не'мwщи на'шя и= 
о_у=моли` премилосе'рдаго цр~я` нб\снаго, да не 
прогнjь'вается на ны` sjьлw`, jа='кw по не'мощемъ на'шымъ по 
вся^ дни^ согрjьша'емъ, и= да не погуби'тъ на'съ со 
беззако'ньми на'шими, но да поми'луетъ и= сп~се'тъ на'съ по 
мл\сти свое'й, да всади'тъ въ сердца` на^ша покая'нiе и= 
сп~си'тельный стра'хъ бж~iй, да просвjьти'тъ свое'ю 
бл~года'тiю о_у='мъ на'шъ, во _е='же w=ста'вити на'мъ 
ст_ези` нече'стiя и= на пу'ть сп~се'нiя w=брати'тися, 
неукло'ннw же за'пwвjьди бж~iя твори'ти и= о_у=ста'вы ст~ы'я 
цр~кве соблюда'ти. Моли`, бл~госе'рде, чл~вjьколю'бца бг~а, 
да jа=ви'тъ на'мъ вели'кую мл\сть свою`: да и=зба'витъ на'съ 
w\т наше'ствiя и=ноплеме'нныхъ, w\т мяте'жей и= раздо'рwвъ, 
w\т гла'да, смертоно'сныхъ болjь'зней и= w\т вся'кагw sла`: 
да пода'стъ на'мъ бл~горастворе'нiе возду'ха и= плодоно'сiе 
земли`: да сохрани'тъ и= сп~се'тъ бл~гочести'вjьйшаго 
госуда'ря на'шего, i=мпера'тора нiкола'я а=ле_кса'ндровича, 
w\т всjь'хъ ко'зней и= навjь'тwвъ вра'жiихъ: да да'руетъ 
_е=му` побjь'ду на враги`, да и=спо'лнитъ вся^ бл~га^я 
жела^нiя _е=гw`, и= престо'лъ _е=гw` му'дрыми и= вjь'рными 
слуга'ми да w=гради'тъ: да соблюде'тъ въ судiя'хъ и= 
прави'телехъ пра'вду и= ми'лость: да да'стъ па'стыр_емъ 
ре'вность w= сп~се'нiи пасо'мыхъ, всjь^мъ же лю'демъ любо'вь 
взаи'мную и= _е=диномы'слiе, w= преспjь'янiи же _о=те'чества 
и= ст~ы'я цр~кве при'сное попече'нiе: да о_у=мно'житъ 
свjь'тъ сп~си'тельныя вjь'ры въ ца'рствjь на'шемъ, 
невjь'рующыя ко правовjь'рiю да w=брати'тъ, _е='р_еси же и= 
раско'лы да низложи'тъ: да вси` мы`, та'кw въ ми'рjь на 
земли` пожи'вше, сподо'бимся съ тобо'ю вjь'чнагw 
бл~же'нства, хва'ляще и= превознося'ще бг~а во вjь'ки 
вjькw'въ.

%<МЛ~ТВА в~.%>

%<К%>а'кw похва'лимъ тебе`, въ земны'хъ влады'кахъ 
прему'жественный влади'мiре; ка'кw ти` бл~годаре'нiе 
воздади'мъ, jа='кw тобо'ю гд\са позна'хомъ и= ле'сти 
i='дwльскiя и=збы'хомъ, jа='кw твои'мъ повелjь'нiемъ по 
все'й земли` на'шей хр\сто'съ сла'вится; Ка'кw вjь'ровалъ 
_е=си`; ка'кw хр\ста` взыска'лъ _е=си`; повjь'ждь на'мъ, 
ча'дwмъ твои^мъ, w\тку'ду w=бл~гоуха' тя воня` ст~а'гw дх~а; 
Не ви'дjьлъ _е=си` хр\ста`, ни ходи'лъ _е=си` по не'мъ: 
ка'кw о_у=чени'къ _е=гw` w=брjь'лся _е=си`; Не ви'дjьлъ 
_е=си` а=п\сла, прише'дша въ зе'млю твою`, не ви'дjьлъ 
бjь'сы и=згоня'юща и='менемъ хр\сто'вымъ, боля'щихъ 
и=сцjьля'юща, ме'ртвыхъ воскреша'юща. Ди'вное чу'до! И='нiи 
ца'рiе и= власти'тел_е, ви'дяще вся^ сiя^ быва^юща w\т 
ст~ы'хъ муже'й, не вjь'роваша, но па'че на стра^сти и= му^ки 
преда'ша и=`хъ: ты' же, _w бл~же'нне, не ви'дя и= не слы'шя 
всjь'хъ си'хъ, ко хр\сту` прите'клъ _е=си`, разумjь'въ, 
jа='кw _е=ди'нъ _е='сть творе'цъ неви^димымъ и= ви^димымъ, 
нб\снымъ и= земны^мъ, и= jа='кw посла` въ мi'ръ, на'шегw 
ра'ди сп~се'нiя, возлю'бленнаго сн~а своего`. И= сiя^ 
помы'сливъ, вше'лъ _е=си` во ст~у'ю купjь'ль.

%<И=%> ны'нjь, девяти` стw'мъ лjь'тwмъ и= мно'жае 
проте'кшымъ, при'зри на зе'млю твою`, ви'ждь ча^да твоя^, 
ви'ждь крася'щаго сто'лъ земли` твоея` бл~гочести'вjьйшаго 
госуда'ря i=мпера'тора нiкола'я а=ле_кса'ндровича, 
возра'дуйся и= возвесели'ся. Ви'ждь лю'ди твоя^, ка'кw 
живу'тъ, ка'кw храни'ми су'ть гд\семъ, ка'кw бл~говjь'рiе 
храня'тъ по преда'нiю твоему`, ка'кw сла'вятъ хр\ста`, ка'кw 
покланя'ются и='мени _е=гw`. Ви'ждь и= гра'ды вели'чествомъ 
сiя'ющыя, ви'ждь ц_е'ркви цвjьту'щыя, ви'ждь хр\стiа'нство 
расту'щее, ви'ждь и= гра'дъ тво'й кi'евъ толи'кими 
о_у=гw'дники бж~iими, во нетлjь'нiи почива'ющими, 
блиста'ющiйся, и= fv"мiа'момъ w=бл~гоуха'емь, и= хвала'ми и= 
бж~е'ственными пjь^нiи ст~ы'ми w=глаша'емь.

%<В%>и'дя же, jа='кw твое` вjь'рное сjь'янiе твои'мъ 
хода'тайствомъ и= заступле'нiемъ не и=зсуше'но бы'сть 
зно'емъ невjь'рiя, но дожде'мъ бж~iя поспjьше'нiя пло'дъ 
и=з\ъ_оби'льный принесе`, ра'дуйся ду'хомъ, во влады'кахъ 
а=п\сле, не м_е'ртвая тjьлеса` возста'вивый, но душе'ю ны` 
м_е'ртвыя воскреси'вый! Ра'дуйся, о_у=тjь'шителю на'шъ и= 
наста'вниче бл~говjь'рiя!

%<Т%>ы` бы'лъ _е=си`, _w честна'я главо`, наги^мъ 
w=дjья'нiе, а='лчущымъ корми'тель, вдови'цамъ помо'щникъ, 
стра^ннымъ поко'ище, w=би^димымъ засту'пникъ, о_у=бw'гимъ 
w=богаще'нiе. Си^мъ бл~ги^мъ дjьлw'мъ на нб~сjь'хъ 
возме'здiе прiе'мля и= зрjь'нiя сла'дкагw лица` бж~iя 
насыща'яся, непреста'й моля'ся w= земли` твое'й и= w= 
ча'дjьхъ, въ ни'хже бл~говjь'рнw влады'чествовалъ _е=си`, 
па'че же w= бл~гочести'вjьйшемъ госуда'рjь i=мпера'торjь 
нiкола'jь а=ле_кса'ндровичjь, да сохрани'тъ я=` въ ми'рjь и= 
бл~говjь'рiи, пре'даннjьмъ тобо'ю, и= да при'снw сла'вится 
въ земли` на'шей правовjь'рiе, и= да не w=ста'витъ на'съ 
гд\сь, а='ще и= _е=ще` блужда'емъ толи'кимъ вjькw'мъ 
проте'кшымъ, а='ще и= _е=ще` согрjьша'емъ гд\су и= вл\дцjь 
на'шему, а='ки новоку'пленнiи раби`, не могу'щiи о_у=годи'ти 
господи'ну своему`. Къ тебjь` ру'ки на'шя воздjьва'емъ и= 
мо'лимъ тя`: помоли'ся вл\дцjь всjь'хъ, да продли'тъ, 
доне'лjьже стои'тъ мi'ръ, мл\сть свою` на _о=те'чествiи 
на'шемъ и= лю'дехъ свои'хъ, враги` прогоня'я, ми'ръ 
о_у=твержда'я, w\т гла'да и=збавля'я, цари` на'шя 
содjь'ловая грw'зны супоста'тwмъ, боля'ры наставля'я, гра'ды 
о_у=строя'я, цр~ковь свою` возраща'я, достоя'нiе свое` 
соблюда'я, му'жы и= ж_ены` и= младе'нцы сп~са'я, да мл\стiю 
_е=гw` храни'ми, во _е=дине'нiи вjь'ры вку'пjь ве'селw и= 
ра'достнw сла'вимъ гд\са на'шего i=и~са хр\ста`, со 
_о=ц~е'мъ и= со прест~ы'мъ дх~омъ, тр\оцу нераздjь'льную и= 
_е=динобж~е'ственную, ца'рствующую на нб~сjь'хъ и= на 
земли`, ны'нjь и= при'снw и= во вjь'ки вjькw'въ.

%<Тропа'рь, гла'съ д~:%>

%<О_у=%>подо'бился _е=си` купцу` и='щущему до'брагw 
би'сера, славнодержа'вный влади'мiре, на высотjь` стола` 
сjьдя` ма'тере градw'въ, бг~оспаса'емагw кi'ева, и=спыту'я 
же и= посыла'я къ ца'рскому гра'ду о_у=вjь'дjьти 
правосла'вную вjь'ру, и= w=брjь'лъ _е=си` безцjь'нный 
би'серъ, хр\ста`, и=збра'вшаго тя` jа='кw втора'го па'vла и= 
w\ттря'сшаго слjьпоту` во ст~jь'й купjь'ли, душе'вную 
вку'пjь и= тjьле'сную: тjь'мже пра'зднуемъ твое` 
о_у=спе'нiе, лю'дiе твои` су'ще. Моли` сп~сти'ся держа'вы 
твоея` рwссi'йскiя нача'льникwмъ, хр\столюби'вому 
i=мпера'тору и= мно'жеству владо'мыхъ.

%<Велича'нiе:%>

%<В%>елича'емъ тя`, ст~ы'й равноап\сльный кня'же 
влади'мiре, и= чте'мъ ст~у'ю па'мять твою`, i='дwлы 
попра'вшагw и= всю` рwссi'йскую зе'млю ст~ы'мъ креще'нiемъ 
просвjьти'вшагw.



%<I=у'лiа з~_i. Мл~тва прп\дбному i=рина'рху и=гу'мену, 
солове'цкому чудотво'рцу.%>

%<И=з\ъ слу'жбы.%>

%<_W%> прп\дбне _о='тче i=рина'рше, о_у=го'дниче бж~iй 
и= мл~твенниче w= душа'хъ на'шихъ! О_у=слы'ши на'съ ны'нjь 
моля'щихся тебjь`, jа='кw и=му'щему дерзнове'нiе ко гд\су, 
да пода'стъ на'мъ вся^, jа=`же на по'льзу въ се'мъ житiи` 
на'шемъ и= во о_у=готовле'нiе къ вjь'чнjьй жи'зни. Бу'ди 
на'мъ наста'вникъ въ духо'внjьмъ жи'тельствjь, о_у=ти'шитель 
бу'ри страсте'й, помо'щникъ въ ско'рбехъ и= засту'пникъ w\т 
вра^гъ неви'димыхъ, борю'щихъ ны`: да и= мы`, бг~оуго'днw 
преше'дше по'прище сея` жи'зни, бу'демъ наслjь^дницы 
цр\ствiя нб\снагw, и= сподо'бимся вку'пjь съ тобо'ю сла'вити 
_о=ц~а` и= сн~а и= ст~а'го дх~а во вjь'ки вjькw'въ.

%<Тропа'рь, гла'съ д~:%>

%<П%>о'стническое по бз~jь житiе` возлюби'въ, вся^ 
плотска^я мудрова^нiя ду'ху покори'лъ _е=си`, и= 
воздержа'нiемъ стра^сти о_у=мертви'лъ _е=си`, во трудjь'хъ 
и= бдjь'нiихъ и= мл~твахъ w='бразъ бы'въ добродjь'тели: 
тjь'мъ мона'шескагw житiя` наста'вникъ показа'лся _е=си`, 
_о='тче прп\дбне i=рина'рше. Моли` хр\ста` бг~а сп~сти'ся 
душа'мъ на'шымъ.



%<I=у'лiа к~. Мл~твы ст~о'му пр\оро'ку бж~iю и=лiи`.%>

%<МЛ~ТВА а~,%>

%<и=з\ъ а=ка'fiста.%>

%<_W%> прехва'льный и= пречу'дный пр\оро'че бж~iй 
и=лiе`, равноа'гг~льнымъ житiе'мъ твои'мъ на земли` 
просiя'вый, пламенjь'ющею же ре'вностiю по гд\сjь бз~jь 
вседержи'тели, та'же и= зна'меньми и= чудесы` пресла'вными 
просла'вивыйся, и= въ коне'цъ житiя` твоегw` на _о='гненнjьй 
колесни'цjь съ пло'тiю твое'ю на нб~о преесте'ственнw 
восхище'нный, въ новjь^йшая же лjь^та съ преwбрази'вшимся на 
fавw'рjь сп~си'телемъ мi'ра бесjь'довати сподо'бивыйся, и= 
ны'нjь въ ра'йскихъ селе'нiихъ всегда` пребыва'яй и= 
предстоя'й пр\сто'лу нб\снагw цр~я`! О_у=слы'ши на'съ 
грjь'шныхъ и= непотре'бныхъ, пред\ъ ст~о'ю твое'ю i=кw'ною 
предстоя'щихъ и= о_у=се'рднw къ хода'тайству твоему` 
прибjьга'ющихъ. Моли` w= на'съ чл~вjьколю'бца бг~а, да 
пода'стъ на'мъ ду'хъ покая'нiя и= сокруше'нiя w= грjьсjь'хъ 
на'шихъ, и= всеси'льною свое'ю бл~года'тiю да помо'жетъ 
на'мъ пути^ нече'стiя w=ста'вити, преспjьва'ти же во 
вся'комъ дjь'лjь бла'зjь, и= въ борьбjь` со страстьми` и= 
похотьми` на'шими да о_у=крjьпи'тъ на'съ: да всади'тъ въ 
сердца` на^ша ду'хъ смире'нiя и= кро'тости, ду'хъ 
братолю'бiя и= неsло'бiя, ду'хъ терпjь'нiя и= цjьлому'дрiя, 
ду'хъ ре'вности ко сла'вjь бж~iей и= w= сп~се'нiи свое'мъ и= 
бли'жнихъ до'брое попече'нiе. О_у=праздни` мл~твами твои'ми, 
пр\оро'че, sлы^я w=бы^чаи мi'ра, па'че же поги'бельный и= 
тлетво'рный ду'хъ вjь'ка сегw`, ро'дъ хр\стiа'нскiй w\т 
бж~е'ственныя вjь'ры и= о_у=ста'вwвъ ст~ы'я цр~кве 
w\твраща'ющь, и= къ роди'тел_емъ и= власте'мъ предержа'щымъ 
непочита'нiемъ прельща'ющь, и= та'кw вся^ лю'ди въ бе'здну 
нече'стiя и= поги'бели поверга'ющь. W\тврати` w\т на'съ 
предста'тельствомъ твои'мъ пра'ведный гнjь'въ бж~iй, и= 
и=зба'ви вся^ гра'ды и= в_е'си ца'рства на'шегw w\т 
бездо'ждiя и= гла'да, w\т тру'са же и= смертоно'сныхъ 
jа='звъ и= болjь'зней, w\т наше'ствiя врагw'въ и= 
междоусо'бныя бра'ни. О_у=крjьпи` твои'ми мл~твами, 
пресла'вне, бл~гочести'вjьйшаго госуда'ря на'шего, 
i=мпера'тора нiкола'я а=ле_кса'ндровича, бл~гопоспjь'шествуй 
_е=му` во всjь'хъ бл~ги'хъ дjья'нiихъ и= начина'нiихъ 
_е=гw`. Посо'бствуй всерwссi'йскому хр\столюби'вому 
во'инству во бра'нехъ со враги^ на'шими. И=спроси`, 
пр\оро'че бж~iй, w\т гд\са па'стыр_емъ на'шымъ ст~у'ю 
ре'вность по бз~jь, w= сп~се'нiи пасо'мыхъ попече'нiе, во 
о_у=че'нiи и= о_у=правле'нiи му'дрость, бл~гоче'стiе и= во 
и=скуше'нiихъ крjь'пость: судiя'мъ нелицепрiя'тiе и= 
безкоры'стiе и=спроси`, всjь^мъ же нача'льствующымъ ми'лость 
и= правосу'дiе, подчин_е'ннымъ же поко'рность и= 
о_у=се'рдное w= послуша'нiи свое'мъ раче'нiе: да та'кw въ 
ми'рjь и= бл~гоче'стiи пожи'вше въ се'мъ вjь'цjь, 
сподо'бимся прича'стiя вjь'чныхъ бла^гъ во цр\ствiи гд\са и= 
сп~са на'шегw i=и~са хр\ста`, _е=му'же подоба'етъ че'сть и= 
поклоне'нiе, со безнача'льнымъ _е=гw` _о=ц~е'мъ и= 
прест~ы'мъ дх~омъ, во вjь'ки вjькw'въ.

%<МЛ~ТВА в~,%>

%<во вре'мя бездо'ждiя, и=з\ъ а=ка'fiста.%>

%<_W%> вели'кiй и= пресла'вный пр\оро'че бж~iй и=лiе`, 
ре'вности ра'ди твоея` по сла'вjь гд\са бг~а вседержи'теля 
не терпjь'вый зрjь'ти i=дwлослуже'нiя и= нече'стiя сынw'въ 
i=и~левыхъ, законопресту'пнаго царя` а=хаа'ва w=бличи'вый и= 
въ наказа'нiе тjь'хъ трилjь'тный гла'дъ на зе'млю i=и~леву 
мл~твою твое'ю w\т гд\са и=спроси'вый, вдови'цу саре'птскую 
во гла'дjь пречу'днw препита'вый и= сы'на _е=я` о_у=ме'рша 
мл~твою твое'ю воскреси'вый, по проше'ствiи же 
пронарече'ннагw вре'мене гла'да, собра'нный на го'ру 
карми'льскую наро'дъ i=и~льскiй въ бг~оw\тсту'пствjь и= 
нече'стiи о_у=кори'вый, та'же _о='гнь мл~твою на же'ртву 
твою` съ нб~се` и=спроси'вый, и= чу'домъ си'мъ i=и~ля ко 
гд\су w=брати'вый, сту^дныя же проро'ки ваа'лwвы посрами'вый 
и= о_у=мертви'вый, по си'хъ же мл~твою па'ки не'бо 
разрjьши'вый и= _о=би'льный до'ждь на зе'млю и=спроси'вый, 
и= лю'ди i=и~л_евы возвесели'вый! Къ тебjь` преди'вный 
о_у=го'дниче бж~iй, о_у=се'рднw прибjьга'емъ грjь'шнiи и= 
смире'ннiи, бездо'ждiемъ и= зно'емъ томи'мiи. 
И=сповjь'дуемъ, jа='кw недосто'йни _е=смы` мл\сти и= 
бл~годjья'нiй бж~iихъ, досто'йни же па'че лю'тыхъ преще'нiй 
гнjь'ва _е=гw`. Не бо` ходи'хомъ во стра'сjь бж~iи и= въ 
путе'хъ за'повjьдей _е=гw`, но въ по'хотехъ развраще'нныхъ 
серде'цъ на'шихъ, и= вся'кiй ви'дъ грjьха` безсту'днjь 
сотвори'хомъ: се' бо беззакw'нiя на^ша превзыдо'ша главу` 
на'шу, и= нjь'смы досто'йни jа=ви'тися пред\ъ лице` бж~iе и= 
зрjь'ти на нб~о. Тjь'мже и=сповjь'дуемъ смире'ннw, jа='кw 
сегw` ра'ди заключи'ся не'бо и= а='ки мjь'дяно сотвори'ся, 
зане` пе'рвjье заключи'ся на'ше се'рдце w\т милосе'рдiя и= 
и='стинныя любве`: сегw` ра'ди w=твердjь` земля` и= 
содjь'лася безпло'дна, jа='кw гд\си на'шему плодw'въ 
до'брыхъ дjь'лъ не принесо'хомъ: сегw` ра'ди не бы'сть 
до'ждь, ниже` роса`, jа='кw сле'зъ о_у=миле'нiя и= 
животво'рныя росы` бг~омы'слiя не и='мамы: сегw` ра'ди 
о_у=вяде` вся'къ sла'къ и= трава` се'льная, jа='кw и='зсше 
въ на'съ вся'кое бл~го'е чу'вство: сегw` ра'ди w=мрачи'ся 
возду'хъ, jа='кw о_у='мъ на'шъ сту'дными помышле'ньми 
w=мрачи'ся и= се'рдце на'ше беззако'нными похотjь'ньми 
w=скверни'ся. И=сповjь'дуемъ, jа='кw недосто'йни _е=смы` и= 
тебе`, пр\оро'че бж~iй, о_у=моля'ти. Ты' бо, 
подобостра'стенъ бы'въ на'мъ человjь'къ, а='гг~лwмъ въ 
житiи` твое'мъ о_у=подо'бился _е=си`, и= а='ки безпло'тный, 
на нб~о восхище'нъ _е=си`: мы' же сту'дными пw'мыслы и= 
дjья'ньми на'шими безслов_е'снымъ скотw'мъ о_у=подо'бихомся, 
и= ду'шу на'шу jа='кw пло'ть сотвори'хомъ. Ты` посто'мъ и= 
бдjь'нiемъ а='гг~лы и= человjь'ки о_у=диви'лъ _е=си`: мы' 
же, невоздержа'нiю и= сластолю'бiю предаю'щеся, скотw'мъ 
несмы'сл_еннымъ о_у=подобля'емся. Ты` преsjь'льною 
ре'вностiю w= сла'вjь бж~iей непреста'ннw горjь'лъ _е=си`: 
мы' же, w= сла'вjь на'шегw творца` и= гд\са небрегу'ще, 
и=сповjь'дывати достопокланя'емое и='мя _е=гw` sлjь` 
стыди'хомся. Ты` нече'стiе и= sлы^я w=бы^чаи и=скореня'лъ 
_е=си`: мы' же ду'ху вjь'ка сегw` порабо'тахомъ, w=бы^чаи 
мi'ра па'че за'повjьдей бж~iихъ и= о_у=ста'вwвъ цр~ко'вныхъ 
блюду'ще. Кi'й о_у=`бо грjь'хъ и= непра'вду не сотвори'хомъ 
мы` w=кая'ннiи! И= та'кw беззако'ньми на'шими 
долготерпjь'нiе бж~iе и=стощи'хомъ. Тjь'мже правосу'дный 
гд\сь пра'веднw прогнjь'вася на на'съ, и= во гнjь'вjь 
свое'мъ наказа` на'съ. _О=ба'че, вjь'дуще ве'лiе 
дерзнове'нiе твое` пред\ъ гд\семъ и= на любо'вь твою` къ 
ро'ду человjь'ческому о_у=пова'юще, дерза'емъ моли'ти тя`, 
прехва'льне пр\оро'че: ми'лостивъ бу'ди къ на'мъ 
недостw'йнымъ и= непотр_е'бнымъ, о_у=моли` великодарови'таго 
и= всеще'драго бг~а, да не до конца` прогнjь'вается на ны` 
и= да не погуби'тъ на'съ со беззако'ньми на'шими, но да 
низпо'слетъ на жа'ждущую и= и=зсо'хшую зе'млю до'ждь 
_о=би'льный и= ми'рный, да да'руетъ _е='й плодоно'сiе и= 
бл~горастворе'нiе возду'ха: преклони` дjь'йственнымъ твои'мъ 
хода'тайствомъ на мл\сть цр~я` нб\снаго, не на'съ ра'ди 
грjь'шныхъ и= скве'рныхъ, но ра'ди и=збра'нныхъ рабw'въ 
_е=гw`, колjь^на своя^ пред\ъ ваа'ломъ мi'ра сегw` не 
преклони'вшихъ, ра'ди неsло'бивыхъ младе'нц_евъ, ра'ди 
безслове'сныхъ скотw'въ и= пти'цъ небе'сныхъ, за на^ша 
беззакw'нiя стра'ждущихъ и= гла'домъ, зно'емъ и= жа'ждою 
и=стаява'ющихъ. И=спроси` на'мъ твои'ми бл~гопрiя'тными 
мл~твами w\т гд\са ду'хъ покая'нiя и= серде'чнагw 
о_у=миле'нiя, ду'хъ кро'тости и= воздержа'нiя, ду'хъ любве` 
и= терпjь'нiя, ду'хъ стра'ха бж~iя и= бл~гоче'стiя, да 
та'кw, w\т стези` нече'стiя на пра'вый пу'ть добродjь'тели 
возврати'вшеся, хо'димъ во свjь'тjь за'повjьдей бж~iихъ и= 
дости'гнемъ w=бjьтова'нныхъ на'мъ бл~ги'хъ, бл~говоле'нiемъ 
безнача'льнагw бг~а _о=ц~а`, чл~вjьколю'бiемъ 
_е=диноро'днагw сн~а _е=гw` и= бл~года'тiю всест~а'гw дх~а, 
ны'нjь и= при'снw и= во вjь'ки вjькw'въ.

%<МЛ~ТВА г~,%>

%<и=з\ъ рукопи'снагw а=ка'fiста, что'мая въ цр~кви села` 
и=льи'нскагw въ порjь'чьjь, jа=росла'вскiя _е=па'рхiи.%>

%<_W%> ст~ы'й сла'вный пр\оро'че бж~iй и=лiе`, вели'кiй 
зако'на бж~iя ревни'телю! Ты` и=зря'дный и= хра'брый во 
о_у=бiе'нiи ваа'ловыхъ жерц_е'въ w\тмсти'тель и= 
i=дwлослуже'нiя тjь'хъ потреби'тель бы'лъ _е=си`: jа='кw 
сла'ву бж~iю не о_у=маля'ему, но о_у=множа'ему во вjь'ки 
ви'дjьти восхотjь'лъ _е=си`, и= толи'кw многонаро'днагw 
и='хъ неи'стовства не о_у=боя'лся _е=си`, jа='кw 
i=езав_е'лины жерцы` на пото'цjь кi'ссовjь ноже'мъ закла'лъ 
_е=си`, послjьди' же jа='кw ви'хремъ на _о='гненнjьй 
колесни'цjь взя'тъ бы'въ, на высоту` нб\сную со сла'вою 
возше'лъ _е=си`. Сегw` ра'ди мы` недосто'йнiи и= грjь'шнiи 
смире'ннw мо'лимся тебjь`, честны'й бж~iй пр\оро'че: 
сподо'би ны` досто'йнw сла'вити и= воспjьва'ти пречестно'е 
твое` заступле'нiе, да w=брjь'тше тя` вели'каго хода'тая, 
бога'тыя мл\сти w\т гд\са сподо'бимся. Тjь'мже и= ны'нjь, 
сла'внw о_у=блажа'юще тя`, мо'лимъ: w=гради` ми'ромъ 
держа'ву на'шу, и= и=зба'ви на'съ w\т вся'кагw навjь'та 
вра'жiя, w\т гла'да и= тру'са и= _о=гня` мо'лнiина, и= не 
забу'ди ны` грjь^шныя, пресвjь'тлую па'мять твою` 
пра'зднующыя и= непреста'ннw сла'вящыя просла'вльшаго тя` 
гд\са во вjь'ки вjькw'въ.

%<Тропа'рь, гла'съ д~:%>

%<В%>о пло'ти а='гг~лъ, пр\оро'кwвъ w=снова'нiе, вторы'й 
предте'ча прише'ствiя хр\сто'ва и=лiа` сла'вный, свы'ше 
посла'вый _е=лiссе'еви бл~года'ть неду'ги w\тгоня'ти и= 
прокаж_е'нныя w=чища'ти: тjь'мже и= почита'ющымъ _е=го` 
то'читъ и=сцjьл_е'нiя.

%<Велича'нiе:%>

%<В%>елича'емъ тя`, ст~ы'й сла'вный пр\оро'че бж~iй 
и=лiе`, и= чте'мъ _е='же на нб~са` на колесни'цjь 
_о='гненнjьй пресла'вное восхожде'нiе твое`.



%<I=у'лiа к~. Мл~тва прп\дбному а=вра'мiю га'личскому, 
и=гу'мену городе'цкому, чу'хломскому чудотво'рцу.%>

%<И=з\ъ слу'жбы со а=ка'fiстомъ.%>

%<_W%> пречт\сна'я и= сщ~е'нная главо`, _о='тче 
пребл~же'нне, а='вво а=вра'мiе! Не забу'ди о_у=бо'гихъ 
твои'хъ: %<И= прw'чая, зри` вы'ше, мл~тва _о='бщая 
прп\дбному _е=ди'ному, ли'стъ _о~з.%>

%<Тропа'рь, гла'съ д~:%>

%<W\т%> мiрска'гw мяте'жа и=зше'дъ, въ ти'хое 
приста'нище, прп\дбнагw се'ргiа w=би'тель, прите'клъ _е=си`, 
и= та'мw равноа'гг~льное житiе` пожи'въ, во страну` 
га'личскую прише'лъ _е=си`, и=дjь'же вjь'ру хр\сто'ву 
насажда'я и= новокрещ_е'нныя лю'ди w\т суевjь'рiй 
пога'нскихъ w=чища'я, мнw'ги и= вели^ки по'двиги под\ъя'лъ 
_е=си`, и= w=би'т_ели четы'ри созда'въ, и='нокwвъ ли'ки 
до'брjь о_у=па'слъ _е=си` и= ко хр\сту` сп~су приве'лъ 
_е=си`: _е=го'же моли`, прп\дбне _о='тче а=вра'мiе, сп~сти` 
ду'шы на'шя.



%<I=у'лiа к~в. Мл~твы ст~jь'й равноап\сльнjьй марi'и 
магдали'нjь.%>

%<И=з\ъ а=ка'fiста.%>

%<МЛ~ТВА а~.%>

%<_W%> ст~а'я мv"роно'сице и= всехва'льная 
равноап\сльная хр\сто'ва о_у=чени'це магдали'но марi'е! Къ 
тебjь`, jа='кw вjь'рнjьй и= мо'щнjьй w= на'съ къ бг~у 
хода'таицjь, мы` грjь'шнiи и= недосто'йнiи ны'нjь 
о_у=се'рднw прибjьга'емъ и= въ сокруше'нiи серде'цъ на'шихъ 
мо'лимся. Ты` въ житiи` твое'мъ стра^шныя кw'зни бjьсw'вскiя 
и=спыта'ла _е=си`, но бл~года'тiю хр\сто'вою jа='внw w\т 
тjь'хъ свободи'лася _е=си`: и= на'съ мл~твами твои'ми w\т 
сjь'ти бjьсо'вскiя и=зба'ви, да всегда`, во все'мъ житiи` 
на'шемъ, дjь'ломъ, сло'вомъ, мы'слiю и= та'йными 
помышле'ньми серде'цъ на'шихъ вjь'рнw послу'жимъ _е=ди'ному 
ст~о'му вл\дцjь, бг~у на'шему. Ты` па'че всjь'хъ бла^гъ 
земны'хъ сладча'йшаго гд\са i=и~са возлюби'ла _е=си` и= 
тому` чрез\ъ все` житiе` до'брjь послjь'довала _е=си`, 
бж~е'ственными о_у=ч_е'нiи _е=гw` и= бл~года'тiю ду'шу свою` 
пита'ющи и= мно'жество человjь^къ w\т тьмы` jа=зы'ческiя ко 
хр\ста` чу'дному свjь'ту приводя'щи. Сiя^ о_у=`бо вjь'дуще, 
мо'лимъ тя`: и=спроси` на'мъ о_у= хр\ста` бг~а бл~года'ть 
просвjьща'ющую и= w=свяща'ющую на'съ, да _е='ю w=сjьня'еми, 
въ вjь'рjь и= бл~гоче'стiи, въ по'двизjьхъ же любве` и= 
самоw\тверже'нiя преуспjьва'ти бу'демъ, и= бли^жнимъ 
служи'ти нелjь'ностнw потщи'мся, твоегw` человjьколю'бiя 
w='бразъ па'мятующе. Ты`, _w ст~а'я марi'е, бо'дреннw 
бл~года'тiю бж~iею житiе` на земли` прете'кши, во w=би'т_ели 
нб\сныя ра'дующися w\тшла` _е=си`: моли` о_у=`бо хр\ста` 
сп~са, да и= на'съ сподо'битъ стра'нствiе на'ше въ се'й 
ю=до'ли пла'ча непреткнове'ннw соверши'ти и= въ ми'рjь и= 
покая'нiи житiе` на'ше сконча'ти, да та'кw во свя'тости на 
земли` пожи'вше, вjь'чныя бл~же'нныя жи'зни на нб~си` 
сподо'бимся и= та'мw съ тобо'ю и= всjь'ми ст~ы'ми вку'пjь 
восхва'лимъ тр\оцу нераздjь'льную и= воспои'мъ _е=ди'но 
бж~ество` _о=ц~а` и= сн~а и= дх~а всест~а'гw во вjь'ки 
вjькw'въ.

%<МЛ~ТВА в~.%>

%<_W%> ст~а'я мv"роно'сице, равноап\сльная магдали'но 
марi'е! Ты` те'плою любо'вiю твое'ю ко хр\сту` бг~у sлы^я 
кw'зни вра^жiя попра'ла _е=си`, и= безцjь'нный би'серъ 
хр\ста` w=брjь'тши, цр\ства нб\снагw дости'гла _е=си`. Сегw` 
ра'ди къ тебjь` припа'даю о_у=миле'нною душе'ю, и= 
сокруше'ннымъ се'рдцемъ вопiю' ти: при'зри съ высоты` 
нб\сныя на мя`, грjьхо'вными и=скуше'ньми бори'маго: ви'ждь, 
ко'ль мно'гими грjьхи^ и= бjьда'ми на вся'къ де'нь вра'гъ 
мя` запина'етъ, поги'бели моея` и=скi'й. Тjь'мже, _w 
сла'вная и= всехва'льная о_у=чени'це хр\сто'ва марi'е, 
о_у=моли` возлю'бленнаго тобо'ю и= возлюби'вшаго тя` хр\ста` 
бг~а, да пода'стъ ми` w=ставле'нiе мно'гихъ мои'хъ 
прегрjьше'нiй, да о_у=крjьпи'тъ мя` бл~года'тiю свое'ю 
тре'звеннw и= бо'дреннw ше'ствовати путе'мъ ст~ы'хъ _е=гw` 
за'повjьдей и= хра'мъ дх~а ст~а'гw мя` да содjь'лаетъ: да 
та'кw многотру'дное житiе` мое` на земли` сконча'въ, во 
свjь^тлыя и= бл~ж_е'нныя w=би'т_ели рая` нб\снагw всели'тися 
сподо'блюся, и=дjь'же ты` со всjь'ми ст~ы'ми ра'достнw 
славосло'виши _е=диносу'щную тр\оцу, _о=ц~а` и= сн~а и= дх~а 
всест~а'го, во вjь'ки вjькw'въ.

%<Тропа'рь, гла'съ а~:%>

%<Х%>р\сту` на'съ ра'ди w\т дв~ы ро'ждшемуся, чт\сна'я 
магдали'но марi'е, послjь'довала _е=си`, тогw` w=правда'нiя 
и= зако'ны храня'щи: тjь'мже дне'сь всест~у'ю твою` па'мять 
пра'зднующе, грjьхw'въ разрjьше'нiе мл~твами твои'ми 
прiе'млемъ.



%<I=у'лiа к~в. Мл~тва прп\дбному корни'лiю 
пересла'вскому,%>

%<что'мая на паннv"хi'дахъ пред\ъ гробни'цею прп\дбнагw 
въ смоле'нской гра'да пересла'вля цр~кви, влади'мiрскiя 
_е=па'рхiи.%>

%<_W%> вели'кiй по'стниче и= безмо'лвниче, въ ско'рбехъ 
помо'щниче и= въ бjьда'хъ засту'пниче, прп\дбне _о='тче 
на'шъ корни'лiе! О_у=слы'ши ны`, въ ча'съ се'й моля'щыяся 
тебjь`, и= не о_у=молчи` вопiя` w= на'съ ко гд\су съ ли^ки 
ст~ы'хъ и= прп\дбныхъ: не забу'ди посjьща'ти ны` ча^да 
твоя^, и= не о_у=ме'дли въ мл~твахъ твои'хъ w= ско'рбныхъ и= 
бjь'днjь стра'ждущихъ и= w= всjь'хъ притека'ющихъ къ ра'цjь 
моще'й твои'хъ, ны'нjь и= при'снw и= во вjь'ки вjькw'въ.



%<I=у'лiа к~_е. Мл~твы прп\дбному мака'рiю 
желтово'дскому, о_у='нженскому чудотво'рцу.%>

%<МЛ~ТВА а~,%>

%<и=з\ъ а=ка'fiста.%>

%<_W%> прп\дбне и= бг~оно'сне _о='тче на'шъ мака'рiе! 
Те'плjь вjь'руемъ, jа='кw ты`, пр\сто'лу прест~ы'я тр\оцы 
предстоя`, ве'лiе и='маши дерзнове'нiе въ мл~твахъ ко 
всемл\стивому гд\су бг~у, и='же тебе`, вjь'рнаго раба` и= 
о_у=го'дника своего`, всегда` послу'шаетъ. Сегw` ра'ди со 
о_у=миле'нiемъ смире'ннw припа'даемъ къ тебjь`, свя'тче 
бж~iй, и= мо'лимся о_у=се'рднw: не премолчи` за на'съ ко 
гд\су бг~у, въ тр\оцjь покланя'емому и= сла'вимому, 
моли'тися, да ми'лостивнw на ны` призрjь'въ, не попу'ститъ 
на'мъ во грjьсjь'хъ на'шихъ поги'бнути, но да возста'витъ 
па'дшыя, и= да пода'стъ и=справле'нiе sло'му и= w=кая'нному 
на'шему житiю`, w\т гряду'щихъ грjьхопаде'нiй восхища'я, и= 
да прости'тъ на'мъ вся^, _е=ли^ка согрjьши'хомъ мы'слiю, 
сло'вомъ и= дjь'ломъ, w\т рожде'нiя на'шегw до сегw` часа`. 
Вjь'си бо, _о='тче на'шъ мака'рiе, не'мощь _е=стества` 
на'шегw и= тя'жесть и= ско'рбь време'нъ настоя'щихъ: моли` 
о_у=`бо непреста'ннw гд\са бг~а, да николи'же неизрече'нное 
_е=гw` милосе'рдiе на'съ w=ста'витъ, но да храни'тъ на'съ 
w\т мiрски'хъ и=скуше'нiй, w\т дiа'вольскихъ сjьте'й и= w\т 
плотски'хъ похоте'й, да прiи'мемъ тобо'ю w\т гд\са бг~а вся^ 
потр_е'бная къ жи'зни вре'меннjьй, w\т бjь'дъ и= напа'стей 
w=сла'бу и= терпjь'нiе до'брое до конца` житiя` на'шегw. 
И=спроси` на'мъ о_у= гд\са бг~а въ ми'рjь и= покая'нiи 
сконча'ти жи'знь на'шу и= невозбра'ннw прейти` w\т земли` на 
нб~о, w\т мыта'рствъ же и= бjьсw'въ возду'шныхъ и= вjь'чныя 
му'ки и=зба'витися, и= сподо'битися цр\ства нб\снагw съ 
тобо'ю и= со всjь'ми ст~ы'ми, о_у=годи'вшими гд\су бг~у и= 
сп~си'телю на'шему i=и~су хр\сту`, _е=му'же подоба'етъ 
вся'кая сла'ва, че'сть и= поклоне'нiе, со безнача'льнымъ 
_е=гw` _о=ц~е'мъ, и= съ прест~ы'мъ и= бл~ги'мъ и= 
животворя'щимъ _е=гw` дх~омъ, ны'нjь и= при'снw и= во вjь'ки 
вjькw'въ.

%<МЛ~ТВА в~,%>

%<и=з\ъ житiя` прп\дбнагw.%>

%<_W%> прп\дбне и= бг~обл~же'нне _о='тче на'шъ мака'рiе, 
свjьти'льниче всемi'рный, мона'хwвъ и= подви'жникwвъ 
о_у=краше'нiе, га'личскiя страны` и= всея` рwссi'йскiя 
земли` засту'пниче, неусыпа'емый и= те'плый ко всемл\стивому 
сп~су на'шему и= бг~у i=и~су хр\сту` и= ко прест~jь'й и= 
пречт\сjьй мт~ри _е=гw`, вл\дчцjь на'шей бц\дjь и= 
приснодв~jь мр~i'и, за ны` грjь^шныя мл~твенниче! Мо'лимъ 
твою` всечестну'ю святы'ню, недосто'йнiи о_у=ченицы` твои`: 
не забу'ди ны` смир_е'нная ча^да твоя^, но jа='кw 
чадолюби'вый _о=те'цъ, посjьща'й ду'хомъ при'снw ду'шъ 
на'шихъ не'мощь. И=спроси` мл~твами твои'ми о_у= хр\ста` 
бг~а на'шегw, jа='кw да w=святи'тъ на'шя ду'шы и= тjьлеса`, 
и= просвjьти'тъ на'шъ о_у='мъ и= смы'слъ, и= w=чи'ститъ 
со'вjьсть на'шу w\т вся'кiя скве'рны и= w\т нечи'стыхъ 
по'мыслwвъ и= лука'выхъ о_у=мышле'нiй и= губи'тельнагw 
о_у=ны'нiя: да и=зба'витъ же на'съ w\т вся'кихъ де'монскихъ 
непреста'нныхъ навjь'тwвъ и= w=sлобле'нiй дневны'хъ и= 
нощны'хъ, и= да да'руетъ на'мъ и='скреннее покая'нiе, 
сокруше'нiе се'рдца, сле'зы и= о_у=миле'нiе, воздержа'нiе и= 
тре'звость, смиренному'дрiе же и= кро'тость и= безмо'лвiе, 
чистоту` душе'вную вку'пjь и= тjьле'сную, нищелю'бiе же и= 
страннолю'бiе, и= нелицемjь'рную дру'гъ ко дру'гу любо'вь и= 
милосе'рдiе, и= вся'кое и='ноческое бл~гоговjь'нiе, _w 
пребл~же'нне _о='тче на'шъ мака'рiе! сподо'би ны`, по си'лjь 
на'шей, ст~о'му твоему` и= равноа'гг~льному житiю` 
послjь'довати, jа='кw да всемл\стивымъ предста'тельствомъ 
пребл~гослове'нныя и= препросла'вленныя бц\ды и= приснодв~ы 
мр~i'и, нб\сныя цр~и'цы, хр\стiа'нскiя засту'пницы и= 
покрови'тельницы, и= твои'ми ст~ы'ми мл~твами, пребл~гi'й 
хр\сто'съ бг~ъ на'шъ пока'жетъ на на'съ грjь'шныхъ рабjь'хъ 
свои'хъ бл~года'ть и= мл\сть свою`, и= w\т настоя'щихъ sw'лъ 
и= бу'дущихъ му'къ вjь'чныхъ да свободи'тъ на'съ, и= да 
сподо'битъ ны` наслjь'дники бы'ти цр\ствiя своегw` нб\снагw, 
сла'вящыя и= велича'ющыя _е=го`, ку'пнw со безнача'льнымъ 
_е=гw` _о=ц~е'мъ и= прест~ы'мъ и= бл~ги'мъ и= животворя'щимъ 
_е=гw` дх~омъ, ны'нjь и= при'снw и= во вjь'ки вjькw'въ.

%<Тропа'рь, гла'съ _е~:%>

%<Д%>не'сь гра'дъ тво'й га'личь тобо'ю хва'лится: въ 
концjь'хъ бо _е=гw` пресвjь'тлw jа='кw ве'лiе со'лнце 
возсiя'лъ _е=си`, и= чудесы` твои'ми, прп\дбне мака'рiе, 
вся^ w=зари'лъ _е=си`. И= ны'нjь моли'ся гд\севи, 
и=зба'витися душа'мъ на'шымъ w\т пре'лести вра'жiя и= 
сп~сти'ся гра'ду твоему` w\т пога'нскагw наи'тiя.



%<I=у'лiа к~s. Мл~тва ст~jь'й прп\дбномч~нцjь 
параске'vjь.%>

%<И=з\ъ слу'жбы со а=ка'fiстомъ.%>

%<_W%> ст~а'я и= многострада'льная прп\дбномч~нце 
параске'vо! Къ тебjь` а='ки те'плjьй за ны` къ бг~у 
моли'твенницjь припа'даемъ и= приле'жнw мо'лимся: о_у=моли` 
гд\са и= вл\дку на'шего проба'вити мл\сть свою` къ на'мъ 
недостw'йнымъ рабw'мъ _е=гw`, дарова'ти же на'мъ душе'вное 
и= тjьле'сное здра'вiе, земли` плодоно'сiе, возду'ха 
бл~горастворе'нiе. во бл~гоче'стiи хр\стiа'нстjьмъ 
преуспjь'янiе, къ житiю` вре'менному ну^жная довw'льная, и= 
вся^ ко сп~се'нiю потр_е'бная: да ми'рнw и= бл~гоче'стнw 
пожи'вше, сподо'бимся бл~гу'ю кончи'ну хр\стiа'нскую 
о_у=лучи'ти и= цр\ствiе нб\сное наслjь'дити. _Е='й, 
предста'тельнице на'ша бл~га'я! не посрами` о_у=пова'нiя 
на'шегw, _е='же по бз~jь и= прест~jь'й бц\дjь крjь'пкw на 
тя` возлага'емъ, но бу'ди на'мъ хода'таица во сп~се'нiе, да 
сподо'бимся вку'пjь съ тобо'ю и= всjь'ми ст~ы'ми, въ 
ра'дости бл~же'нства вjь'чнагw, сла'вити во твое'мъ 
заступле'нiи вели'кую мл\сть бг~а на'шегw, _о=ц~а` и= сн~а 
и= ст~а'гw дх~а, ны'нjь и= при'снw и= во вjь'ки вjькw'въ.

%<Тропа'рь, гла'съ а~:%>

%<Т%>ща'нiе и=му'щи соwбра'знw и='мени твоему`, 
тезоимени'тая, равноиме'нную тебjь` вjь'ру въ сожи'тельство 
и=збра'ла _е=си`, параске'vо побjьдоно'сная: тjь'мже 
и=злива'еши и=сцjьл_е'нiя и= мо'лишися w= душа'хъ на'шихъ.



%<I=у'лiа к~з. Мл~твы ст~о'му великомч~нку и= цjьли'телю 
пантелеи'мону.%>

%<МЛ~ТВА а~,%>

%<и=з\ъ слу'жбы со а=ка'fiстомъ.%>

%<_W%> пресла'вный мч~нче и= до'блiй во'ине нб\снагw 
цр~я`, пантелеи'моне пребл~же'нне, мл\стивагw бг~а 
преизря'дный подража'телю, и='же, хр\ста` на земли` 
дерзнове'ннw и=сповjь'давъ и= многоwбра^зныя за него` му^ки 
претерпjь'въ, неувяда'емый прiя'лъ _е=си` вjьне'цъ на 
нб~си`, и=дjь'же вjь'чнагw наслажда'ешися бл~же'нства и= со 
дерзнове'нiемъ пр\сто'лу трисл~нечнагw бж~ества` 
предстои'ши! Но твоему` хр\стоподража'тельному сострада'нiю 
по бз~jь прибjьга'емъ мы` грjь'шнiи, и= всеусе'рднw тя`, 
те'плаго засту'пника и= предста'теля на'шего, мо'лимъ: не 
преста'й призира'ти на на'съ, въ ну'ждахъ и= ско'рбныхъ 
w=бстоя'нiихъ су'щихъ, но твое'ю моли'твенною по'мощiю и= 
цjьльбопода'тельною си'лою и=збавля'й на'съ при'снw w\т 
лю'тыхъ sw'лъ, всегуби'тельства и= вся'кiя и=ны'я бjьды` и= 
болjь'зни. Ты' бо прiя'лъ _е=си`, свя'те, неwску'дную 
бл~года'ть и=сцjьле'нiй w\т сп~са на'шегw i=и~са хр\ста` за 
тве'рдую къ нему` вjь'ру, твои^мъ непоро'чнымъ житiе'мъ 
запечатлjь'нную, му'ченичествомъ же и= многопобjь'дною 
твое'ю кончи'ною о_у=вjьнча'нную, въ не'йже по да'ннjьй ти` 
бл~года'ти и= w\т хр\ста` пантелеи'мwнъ, ми'лости 
тезоимени'тъ, наименова'нъ бы'лъ _е=си`. Сегw` ра'ди, 
вjь'дуще тя` ми'лостиваго ко всjь^мъ помо'щника и= 
цjьли'теля, съ вjь'рою къ тебjь` взыва'емъ: твои'мъ 
бг~опрiя'тнымъ хода'тайствомъ подава'й на'мъ вся^ 
бл~гопотр_е'бная въ житiи` се'мъ и= ну^жная къ вjь'чному 
сп~се'нiю. Му'ченическимъ же дерзнове'нiемъ твои'мъ 
о_у=моли` мл\стиваго бг~а, да поми'луетъ на'съ грjь'шныхъ и= 
недосто'йныхъ по вели'цjьй мл\сти свое'й, да и=зба'витъ w\т 
тру'са, пото'па, _о=гня`, меча` и= вся'кагw пра'веднагw 
гнjь'ва и= преще'нiя, бл~говре'меннjь подвиза'я на'съ ко 
w=чисти'тельному и= о_у=милостиви'тельному во грjьсjь'хъ 
на'шихъ покая'нiю, ра'ди мно'жества щедро'тъ свои'хъ: да 
пода'стъ всjь^мъ на'мъ безбjь'дное, ти'хое и= бг~оуго'дное 
житiе`, правосла'вному же i=мпера'тору на'шему нiкола'ю 
а=ле_кса'ндровичу на вся^ враги` побjь'ду и= w=долjь'нiе, и= 
всjь'хъ на'съ w\т вра^гъ ви'димыхъ и= неви'димыхъ да 
сохрани'тъ бл~года'тiю свое'ю и= непобjьди'мымъ 
w=полче'нiемъ а='гг~лъ свои'хъ, и='миже w=гражда'еми и= 
наставля'еми да поживе'мъ въ вjь'цjь се'мъ въ покая'нiи, 
чистотjь` и= въ творе'нiи бг~оуго'дныхъ дjь'лъ: да 
сподо'бимся же твои'мъ те'плымъ предста'тельствомъ 
хр\стiа'нскую кончи'ну о_у=лучи'ти безболjь'знену, ми'рну, 
непосты'дну, и= и=зба'витися w\т ко'зней возду'шныхъ князе'й 
тьмы` и= w\т вjь'чныя му'ки, и= наслjь^дницы безконе'чнагw, 
всебл~же'ннагw цр\ствiя _е=гw` бы'ти. _Е='й, о_у=го'дниче 
бж~iй! не преста'й моли'тися за ны` грjь^шныя, да твои'мъ 
хода'тайствомъ w\т вре'менныхъ и= вjь'чныхъ бjь'дъ 
и=зба'влени, велича'емъ тя`, засту'пника на'шего и= 
мл~твенника, и= вjь'чнw прославля'емъ _о='бщаго вл\дку и= 
гд\са на'шего i=и~са хр\ста`, _е=му'же подоба'етъ вся'кая 
сла'ва, че'сть и= поклоне'нiе, со безнача'льнымъ _е=гw` 
_о=ц~е'мъ и= прест~ы'мъ дх~омъ, ны'нjь и= при'снw и= во 
вjь'ки вjькw'въ.

%<МЛ~ТВА в~,%>

%<и=з\ъ слу'жбы со а=ка'fiстомъ.%>

%<_W%> вели'кiй хр\сто'въ о_у=го'дниче и= пресла'вный 
цjьле'бниче, великомч~нче пантелеи'моне, душе'ю на нб~си` 
пр\сто'лу бж~iю предстоя'й и= трiv"поста'сныя _е=гw` сла'вы 
наслажда'яйся, тjь'ломъ же и= ли'комъ ст~ы'мъ на земли` въ 
бж~е'ственныхъ хра'мjьхъ пребыва'яй и= да'нною ти` свы'ше 
бл~года'тiю разли^чная и=сточа'яй чудеса`! При'зри 
ми'лостивымъ твои'мъ _о='комъ на предстоя'щыя лю'ди и= 
честнjь'й твое'й i=кw'нjь о_у=ми'льнw моля'щыяся и= 
прося'щыя w\т теб_е` цjьле'бныя по'мощи и= заступле'нiя: 
простри` ко гд\су бг~у на'шему т_е'плыя твоя^ мл~твы и= 
и=спроси` душа'мъ на'шымъ w=ставле'нiе согрjьше'нiй. Се' бо 
мы`, за беззакw'нiя на^ша не смjь'юще возвести` _о=че'съ 
на'шихъ къ высотjь` нб\снjьй, се'рдцемъ сокруше'ннымъ и= 
ду'хомъ смире'ннымъ тебе` хода'тая ми'лостива ко вл\дцjь и= 
мл~твенника за ны` грjь^шныя призыва'емъ, jа='кw ты` прiя'лъ 
_е=си` бл~года'ть w\т негw` неду'ги и=сцjьля'ти и= стра^сти 
w\тгоня'ти. Тебе` о_у=`бо про'симъ: не пре'зри на'съ 
недосто'йныхъ, моля'щихся тебjь` и= твоея` по'мощи 
тре'бующихъ. Бу'ди на'мъ въ печа'лехъ о_у=тjь'шитель, въ 
неду'зjьхъ лю'тыхъ стра'ждущымъ вра'чь, напа'ству_емымъ 
ско'рый покрови'тель, _о=чесы` неду'гующымъ прозрjь'нiя 
пода'тель, ссу'щымъ и= младе'нц_емъ въ болjь'знехъ ско'рый 
предста'тель и= и=сцjьли'тель: и=схода'тайствуй всjь^мъ вся^ 
ко сп~се'нiю пол_е'зная, jа='кw да твои'ми ко гд\су бг~у 
мл~твами получи'вше бл~года'ть и= ми'лость, просла'вимъ 
всjь'хъ бл~ги'хъ и=сто'чника и= даропода'теля бг~а, 
_е=ди'наго въ тр\оцjь ст~jь'й сла'вимаго, _о=ц~а` и= сн~а и= 
ст~а'го дх~а, ны'нjь и= при'снw и= во вjь'ки вjькw'въ.

%<МЛ~ТВА г~.%>

%<_W%> ст~ы'й великомч~нче и= цjьли'телю пантелеи'моне, 
бг~а мл\стивагw подража'телю! При'зри бл~госе'рдiемъ и= 
о_у=слы'ши на'съ грjь'шныхъ, пред\ъ ст~о'ю твое'ю i=кw'ною 
о_у=се'рднjь моля'щихся. И=спроси` на'мъ о_у= гд\са бг~а, 
_е=му'же со а='гг~лы предстои'ши на нб~си`, w=ставле'нiе 
грjьхw'въ и= прегрjьше'нiй на'шихъ: и=сцjьли` болjь^зни 
душ_е'вныя и= тjьл_е'сныя рабw'въ бж~iихъ ны'нjь 
помина'емыхъ, здjь` предстоя'щихъ и= всjь'хъ хр\стiа'нъ 
правосла'вныхъ, ко твоему` заступле'нiю притека'ющихъ. Се' 
бо, грjь^хъ на'шихъ ра'ди, лю'тjь w=держи'ми _е=смы` 
мно'гими неду^ги и= не и='мамы по'мощи и= о_у=тjьше'нiя: къ 
тебjь' же прибjьга'емъ, jа='кw даде'ся ти` бл~года'ть 
моли'тися за ны` и= цjьли'ти вся'къ неду'гъ и= вся'ку 
болjь'знь. Да'руй о_у=`бо всjь^мъ на'мъ ст~ы'ми мл~твами 
твои'ми здра'вiе и= бл~гомо'щiе души` и= тjь'ла, 
преспjь'янiе вjь'ры и= бл~гоче'стiя и= вся^ къ житiю` 
вре'менному и= ко сп~се'нiю потр_е'бная, jа='кw да 
сподо'бившеся тобо'ю вели'кихъ и= бога'тыхъ ми'лостей, 
просла'вимъ тя` и= пода'теля всjь'хъ бла^гъ, ди'внаго во 
ст~ы'хъ бг~а на'шего, _о=ц~а` и= сн~а и= ст~а'го дх~а, во 
вjь'ки вjькw'въ.

%<МЛ~ТВА д~,%>

%<наеди'нjь w\т лица` боля'щагw что'мая.%>

%<_W%> вели'кiй о_у=го'дниче хр\сто'въ, страстоте'рпче 
и= врачу` многоми'лостивый, пантелеи'моне! О_у=милосе'рдися 
надо мно'ю грjь'шнымъ рабо'мъ, о_у=слы'ши стена'нiе и= 
во'пль мо'й, о_у=ми'лостиви нб\снаго, верхо'внаго врача` 
ду'шъ и= тjьле'съ на'шихъ, хр\ста` бг~а на'шего, да да'руетъ 
ми` и=сцjьле'нiе w\т неду'га, мя` гнету'щагw. Прiими` 
недосто'йное моле'нiе грjь'шнjьйшагw па'че всjь'хъ 
человjь^къ. Посjьти' мя бл~года'тнымъ посjьще'нiемъ. Не 
возгнуша'йся грjьхо'вныхъ jа='звъ мои'хъ, пома'жи ты^я 
_е=ле'емъ ми'лости твоея` и= и=сцjьли' мя: да здра'въ сы'й 
душе'ю и= тjь'ломъ, w=ста'токъ дне'й мои'хъ, бл~года'тiю 
бж~iею, возмогу` провести` въ покая'нiи и= о_у=гожде'нiи 
бг~у и= сподо'блюся воспрiя'ти бл~гi'й коне'цъ житiя` 
моегw`. _Е='й, о_у=го'дниче бж~iй! о_у=моли` хр\ста` бг~а, 
да предста'тельствомъ твои'мъ да'руетъ здра'вiе тjь'лу 
моему` и= сп~се'нiе души` мое'й. А=ми'нь.

%<МЛ~ТВА _е~,%>

%<бл~года'рственная, по и=сцjьле'нiи w\т болjь'зни.%>

%<_W%> ст~ы'й великомч~нче, цjьли'телю и= чудотво'рче 
пантелеи'моне, всеизря'дный о_у=го'дниче бж~iй и= 
моли'твенниче при'сный хр\стiа'нъ правосла'вныхъ! Досто'йнw 
нарече'нъ _е=си` пантелеи'мwнъ, си'рjьчь всеми'лостивый, 
jа='кw прiе'мый w\т бг~а бл~года'ть моли'тися за ны`, 
болjь^зни же цjьли'ти, и= всjь^мъ, къ тебjь` притека'ющымъ, 
къ жи'зни вре'меннjьй и= ко сп~се'нiю потр_е'бная подава'ти. 
Сегw` ра'ди и= мы` недосто'йнiи, твоея` ми'лости 
сподо'бившеся, па'ки пред\ъ ст~о'ю твое'ю i=кw'ною къ тебjь` 
припа'даемъ, и= тя`, jа='кw и='скренняго о_у=го'дника бж~iя, 
на'шего же вjь'рнаго мл~твенника и= и=сцjьли'теля, 
о_у=се'рднjь бл~годари'мъ, и= пода'теля всjь'хъ бла^гъ гд\са 
бг~а на'шего w= вели'кихъ бл~годjья'нiихъ, w\т негw` тобо'ю 
на'мъ бы'вшихъ, сла'вимъ. Прiими` о_у=`бо ми'лостивнw ма'лое 
сiе` мл~твенное бл~годаре'нiе на'ше, зане` не и='мамы и='но 
что` по достоя'нiю возда'ти тебjь`: и= про'чее вре'мя житiя` 
на'шегw не лиши` на'съ, немощны'хъ и= грjь'шныхъ, твоея` 
по'мощи и= мл~твеннагw хода'тайства о_у= гд\са бг~а на'шегw, 
_е=му'же подоба'етъ вся'кая сла'ва, бл~годаре'нiе и= 
поклоне'нiе, _о=ц~у` и= сн~у и= ст~о'му дх~у, ны'нjь и= 
при'снw и= во вjь'ки вjькw'въ.

%<Тропа'рь, гла'съ г~:%>

%<С%>трастоте'рпче ст~ы'й и= цjьле'бниче пантелеи'моне, 
моли` мл\стиваго бг~а, да прегрjьше'нiй w=ставле'нiе 
пода'стъ душа'мъ на'шымъ.

%<Велича'нiе:%>

%<В%>елича'емъ тя`, страстоте'рпче ст~ы'й и= цjьле'бниче 
пантелеи'моне, и= чте'мъ честна^я страда^нiя твоя^, jа=`же 
за хр\ста` претерпjь'лъ _е=си`.



%<I=у'лiа к~з. Мл~тва бл~же'нному нiкола'ю коча'нову, 
хр\ста` ра'ди ю=ро'дивому, новгоро'дскому чудотво'рцу.%>

%<_W%> пребл~же'нне о_у=го'дниче хр\сто'въ нiко'лае! 
Ты`, _е=ще` во пло'ти сы'й, кра^сная мi'ра сегw` о_у=ме'ты 
хр\ста` ра'ди вмjьни'лъ _е=си`, и= на пу'ть сп~се'нiя лю'ди 
словесы` и= дjья'ньми наставля'лъ _е=си`: бы'лъ бо _е=си` 
неиму'щымъ ско'рый помо'щникъ и= мл~твенникъ, богатя'щихся 
же w=бличи'тель. И= ны'нjь въ вы'шнихъ тр\оцjь предстоя`, 
и='маши сугу'бое дерзнове'нiе ко вл\дцjь, w=святи' бо тя` 
гд\сь вы'шнiй jа='кw своего` о_у=го'дника. Бл~же'нъ _е='сть 
вои'стину но'вградъ и= мjь'сто, на не'мже положе'но бы'сть 
честно'е тjь'ло твое`. Сегw` ра'ди мо'лимся тебjь`: бу'ди и= 
на'мъ помо'щникъ и= засту'пникъ, и=збавля'й на'съ w\т вра^гъ 
ви'димыхъ и= неви'димыхъ, та'кожде и= всjь'хъ, не то'кмw 
здjь`, въ вели'цjьмъ новjь'градjь, но и= всю'ду 
призыва'ющихъ и='мя твое` ст~о'е. При'зри, пребл~же'нне 
нiко'лае, на на'съ многогрjь'шныхъ, ны'нjь творя'щихъ 
па'мять твоегw` преставле'нiя, и= ми'лостивъ бу'ди на'мъ съ 
вjь'рою притека'ющымъ къ ра'цjь моще'й твои'хъ, jа='кw да 
сп~се'ни бу'демъ твои'ми моли'твами и= непреста'ннw сла'вимъ 
прест~у'ю тр\оцу, _о=ц~а` и= сн~а и= ст~а'го дх~а, ны'нjь и= 
при'снw и= во вjь'ки вjькw'въ.

%<Тропа'рь, гла'съ и~:%>

%<Г%>w'рняя му'дрствуя, свя'тw жи'тельствуя и= сла'вы 
мi'ра w\тбjьга'я, ю=ро'дство хр\ста` ра'ди и=збра'лъ _е=си`, 
бл~же'нне нiко'лае: и= ны'нjь въ вы'шнихъ тр\оцjь предстоя`, 
на'мъ, честну'ю па'мять твою` сла'вящымъ и= съ вjь'рою къ 
ра'цjь моще'й твои'хъ приходя'щымъ. и=сцjьле'нiе подае'ши, 
и= мо'лиши хр\ста` бг~а сп~сти'ся душа'мъ на'шымъ.



%<I=у'лiа к~и. Мл~тва ст~и'телю пiтv"рi'му, _е=п\скпу 
тамбо'вскому.%>

%<И=з\ъ слу'жбы ст~и'телю.%>

%<Б%>л~гослове'нъ и= препросла'венъ гд\сь бг~ъ, 
призва'вый тя`, ст~и'телю _о='тче на'шъ пiтv"рi'ме, w\т 
пе'рвагw часа` дjь'лателя въ вiногра'дъ сво'й, jа=ви'вый въ 
тебjь` послуша'нiе во'ли _е=гw` неукло'нное, ре'вность 
пр\дте'чеву и= любо'вь па'vлову, та'же и= на свjь'щникъ 
цр~кве тамбо'вскiя тя` поста'вивый и= а=рхiере'а вели'ка тя` 
показа'вый. Бл~года'тiю ст~и'тельства о_у=крjьпля'емь и= 
_о=гне'мъ любве` хр\сто'вы распаля'емь, не да'лъ _е=си`, 
па'стырю на'шъ до'брый, сна` _о=чи'ма твои'ма, ниже` 
вjь'ждома дрема'нiя, на вся'къ де'нь тружда'яся, моля'ся и= 
бл~говjьству'я, невjь^рныя просвjьща'я, заблу'ждшыя 
вразумля'я па'дшыя возставля'я, немощны^я о_у=крjьпля'я, 
пла'чущыя о_у=тjьша'я, всjь^мъ бы'въ вся^, jа='коже и= 
ст~ы'й па'vелъ, да вся'кw нjь^кiя сп~се'ши. _Е=гда' же 
вре'мя дjь'ланiя твоегw` въ вертогра'дjь домовлады'ки 
хр\ста` и=спо'лнися и= w\тше'лъ _е=си` w\т земны'хъ въ 
сел_е'нiя гw'рняя прiя'ти мзду` трудw'въ твои'хъ, даде'ся 
ти`, о_у=го'дниче бж~iй, пр\сто'лу цр~я` сла'вы съ ли^ки 
ст~ы'хъ предстоя'ти и= w\тту'ду па'ству твою` назира'ти, за 
ны` грjь^шныя моли'тися, не'мwщи немощны'хъ носи'ти, неду'ги 
цjьли'ти, скw'рби о_у=толя'ти. Сегw` ра'ди w\т дне` 
бл~же'ннагw о_у=спе'нiя твоегw` вjь'рнiи не преста'ша 
притека'ти къ тебjь` въ ско'рбехъ и= болjь'знехъ, и= _о='вiи 
прикоснове'нiемъ ри'зы твоея`, _о='вiи w\т воды` и=з\ъ 
кла'дязя твоегw` здра'вiе и= и=збавле'нiе w\т вся'кихъ 
бjь'дъ о_у=луча'ху. Тjь'мже и= ны'нjь, къ цjьльбоно'сному 
гро'бу твоему` соше'дшеся, сла'вимъ бг~а, ди'внаго во 
ст~ы'хъ свои'хъ, и= тебе`, _о='тче сщ~е'ннjьйшiй, велича'емъ 
и= мо'лимъ: не w\тступа'й w\т на'съ любо'вiю твое'ю, 
сохраня'й мл~твами твои'ми цр~ковь правосла'вную незы'блему 
w\т невjь'рiя и= раско'ла, держа'ву же рwссi'йскую w\т 
бjь'дъ и= напа'стей защити`, ми'ръ и= безмяте'жiе то'й 
да'руя: бл~гочести'вjьйшаго, самодержа'внjьйшаго 
i=мпера'тора на'шего нiкола'я а=ле_кса'ндровича w\т вся'кихъ 
врагw'въ w=гради`, па'стыр_емъ цр~кве ст~ы'я бл~гопоспjьши`, 
дjьла` ру'къ и='хъ и=спра'ви, и= ре'вностiю w= сп~се'нiи 
вруче'ннагw и=`мъ слове'снагw ста'да сердца` и='хъ распали`, 
вся^ же ны` въ послуша'нiи сп~си'тельному бл~говjь'стiю 
хр\сто'ву соблюди` и= дjь'ло сп~се'нiя, jа='кw _е=ди'но на 
потре'бу, вмjьня'ти помози`, да ку'пнw съ тобо'ю _е=ди'нjьми 
о_у=сты` и= _е=ди'нjьмъ се'рдцемъ вси` на вся'къ де'нь и= 
ча'съ пое'мъ и= сла'вимъ сп~са хр\ста` со _о=ц~е'мъ и= 
ст~ы'мъ дх~омъ во вjь'ки вjькw'въ.

%<Тропа'рь, гла'съ д~:%>

%<В%>jь'ры и= бл~гоче'стiя наста'вниче, цр~кве 
свjьти'льниче, мона'шествующихъ w='бразе, ст~и'телю 
пiтv"рi'ме прему'дре, ста'до твое` бл~гоче'стнw о_у=па'слъ 
_е=си` и= ко хр\сту` приве'лъ _е=си`: тjь'мже въ вы'шнихъ 
вjьнце'мъ сла'вы о_у=краше'нъ, съ на'ми на земли` ду'хомъ 
пребыва'еши, сiя'я чудесы`. Моли` хр\ста` бг~а сп~сти'ся 
душа'мъ на'шымъ.



%<I=у'лiа л~. Мл~твы ст~о'му мч~нку i=wа'нну во'ину.%>

%<МЛ~ТВА а~,%>

%<и=з\ъ а=ка'fiста.%>

%<_W%> пресла'вный о_у=го'дниче хр\сто'въ i=wа'нне 
во'ине! Хра'бръ бы'лъ _е=си` въ ра'техъ, врагw'мъ 
прогони'тель и= w=би^димымъ засту'пникъ, ны'нjь же и= 
всjь^мъ правосла^внымъ хр\стiа'нwмъ ско'рый помо'щникъ 
jа=вля'ешися. Помяни` на'съ грjь'шныхъ и= недосто'йныхъ, и= 
заступи` на'съ въ бjьда'хъ и= ско'рбехъ и= печа'лехъ и= во 
вся'кой sло'й напа'сти, и= w\т вся'кагw sла'гw и= 
w=би'дящагw человjь'ка защити` на'съ: тебjь' бо дана` бы'сть 
w\т бг~а бл~года'ть моли'тися за ны` грjь^шныя, sлjь` 
стра'ждущыя. И=зба'ви на'съ w\т w=би'дящихъ на'съ, бу'ди 
на'мъ побо'рникъ крjь'покъ на вся^ ви^димыя и= неви^димыя 
враги` на'шя. Бл~гочести'вjьйшему, самодержа'внjьйшему, 
вели'кому госуда'рю на'шему, i=мпера'тору нiкола'ю 
а=ле_кса'ндровичу на враги` побjь'ду да'руй, во бра'нехъ 
во'инство _е=гw` о_у=крjьпля'я: jа='кw да твое'ю по'мощiю и= 
крjь'пкимъ предста'тельствомъ и= побо'рствомъ посра'мятся 
вси` jа=вля'ющiи на'мъ sла^я. _w вели'кiй побо'рниче, 
i=wа'нне во'ине! не забу'ди на'съ грjь'шныхъ, моля'щихся 
тебjь` и= твоея` по'мощи и= неwску'дныя ми'лости прося'щихъ, 
и= сподо'би ны` грjь^шныя и= недостw'йныя неизреч_е'нная 
бл~га^я w\т бг~а получи'ти. jа='кw тому` подоба'етъ вся'кая 
сла'ва, че'сть и= поклоне'нiе, _о=ц~у` и= сн~у и= ст~о'му 
дх~у, ны'нjь и= при'снw и= во вjь'ки вjькw'въ.

%<МЛ~ТВА в~.%>

%<_W%> вели'кiй хр\сто'въ мч~нче i=wа'нне, 
правовjь'рныхъ побо'рниче, врагw'въ прогони'телю, 
хр\столюби'вагw во'инства покрови'телю и= w=би'димыхъ 
засту'пниче! О_у=слы'ши на'съ, въ бjьда'хъ и= ско'рбехъ 
моля'щихся тебjь`, jа='кw дана` ти` бы'сть бл~года'ть w\т 
бг~а печа^льныя о_у=тjьша'ти, немощны^мъ помога'ти, 
непови^нныя w\т напра'сныя сме'рти и=збавля'ти и= за всjь'хъ 
sлjь` стра'ждущихъ моли'тися. Бу'ди о_у=`бо и= на'мъ 
побо'рникъ крjь'покъ на вся^ ви^димыя и= неви^димыя враги` 
на'шя, jа='кw да твое'ю по'мощiю и= побо'рствомъ по на'съ 
посра'мятся вси` jа=вля'ющiи на'мъ sла^я. О_у=моли` гд\са 
на'шего, да сподо'битъ ны` грjь^шныя и= недостw'йныя рабы^ 
своя^ получи'ти w\т негw` неизреч_е'нная бл~га^я, jа=`же 
о_у=гото'ва лю'бящымъ _е=го`, въ тр\оцjь ст~jь'й сла'вимаго 
бг~а, всегда`, ны'нjь и= при'снw и= во вjь'ки вjькw'въ.

%<МЛ~ТВА г~,%>

%<что'мая въ шу'йскомъ покро'вскомъ собо'рjь, 
влади'мiрскiя _е=па'рхiи.%>

%<_W%> вели'кiй страстоте'рпче хр\сто'въ, i=wа'нне 
во'инственниче! Дне'сь о_у=миле'ннw предстоя'ще честнjь'й и= 
чудодjь'йственнjьй i=кw'нjь твое'й и= припа'дающе и= 
лобыза'юще ю=`, о_у=се'рднw мо'лимъ тя`: бу'ди на'мъ, къ 
тебjь` притека'ющымъ, побо'рникъ крjь'покъ и= защи'тникъ w\т 
вра^гъ ви'димыхъ и= неви'димыхъ: и= jа='коже во дне'хъ 
пло'ти твоея` вjь'ры ра'ди подвиза'лся _е=си` му'жески, 
та'кw и= w= на'съ, на тя` по бз~jь о_у=пова'ющихъ, си'лою 
моли'твъ твои'хъ подвиза'йся о_у= безсме'ртнагw цр~я` и= 
бг~а, _е=му'же и='стиннw во'инствовалъ _е=си`: тебjь' бо 
даде'ся w\т негw` бл~года'ть моли'тися за ны` грjь^шныя и= 
немощны^я и= w\т бjь'дъ и= напа'стей на'съ и=збавля'ти. _w 
бл~гi'й и= и='стинный во'ине хр\сто'въ! не пре'зри моле'нiя 
на'шегw, и= не w=ста'ви на'съ, къ тебjь` jа='кw защи'тнику 
и= предста'телю прибjьга'ющихъ. Правосла'вную вjь'ру на'шу 
и= ца'рство на'ше о_у=тверди` си'лою моли'твъ твои'хъ. 
Бл~гочести'вjьйшему вели'кому госуда'рю на'шему, 
i=мпера'тору нiкола'ю а=ле_кса'ндровичу всея` рwссi'и, на 
супоста'ты спобо'рствуй, _Е='й, страстоте'рпче хр\сто'въ! 
мо'лимъ тя`, не w=ста'ви на'съ су'щихъ въ бjьда'хъ и= 
ско'рбехъ, внегда` w=скудjьва'ти крjь'пости на'шей: бу'ди 
на'мъ крjь'пость и= w=гражде'нiе предста'тельствомъ твои'мъ 
пред\ъ бг~омъ, _е=му'же подоба'етъ вся'кая сла'ва, че'сть и= 
поклоне'нiе, _о=ц~у` и= сн~у и= ст~о'му дх~у, ны'нjь и= 
при'снw и= во вjь'ки вjькw'въ.

%<МЛ~ТВА д~,%>

%<что'мая въ то'мже собо'рjь.%>

%<_W%> всехва'льный, ст~ы'й великомч~нче и= чудотво'рче 
i=wа'нне во'ине! Моли` съ на'ми и= w= на'съ чл~вjьколю'бца 
бг~а, да не w=су'дитъ на'съ по беззако'нi_емъ на'шымъ, но да 
сотвори'тъ съ на'ми по вели'цjьй свое'й мл\сти. И=спроси` 
на'мъ о_у= хр\ста` бг~а на'шегw ти'хое и= бг~оуго'дное 
житiе`, здра'вiе же и= во все'мъ бл~го'е поспjьше'нiе, 
земли` плодоро'дiе, во все'мъ и=з\ъ_оби'лiе и= вся^ ко 
сп~се'нiю и= житiю` вре'менному потр_е'бная. _w ст~ы'й 
страстоте'рпче i=wа'нне! Ны'нjь пред\ъ честно'ю твое'ю 
i=кw'ною припа'дающе и= покланя'ющеся тебjь`, мо'лимъ тя`: 
jа=ви` твое` многомо'щное заступле'нiе всjь^мъ су'щымъ въ 
напа'стехъ, ско'рбехъ и= болjь'знехъ, и= и=зба'ви на'съ w\т 
вся'кагw sла` и= w\т w=би'дящагw человjь'ка. Моли` 
всеще'драго трiv"поста'снаго бг~а, да пода'стъ 
бл~гочести'вjьйшему госуда'рю на'шему на супоста'ты 
w=долjь'нiе, и= ца'рство _е=гw` да о_у=крjьпи'тъ и= 
бл~гослови'тъ непремjьня'емымъ ми'ромъ и= бл~гополу'чiемъ, 
jа='кw да твое'ю по'мощiю и= крjь'пкимъ побо'рствомъ 
посра'мятся вси` jа=вля'ющiи на'мъ sла^я. W=гради` на'съ 
ст~ы'ми твои'ми мл~твами во вся^ дни^ жи'зни на'шея. 
О_у=моли` мл\стиваго вл\дку всjь'хъ, да да'руетъ на'мъ 
хр\стiа'нскую кончи'ну житiя` на'шегw безболjь'знену, 
непосты'дну, ми'рну, бж~е'ственныхъ та^инъ прича'стну: по 
и=схо'дjь же на'шемъ w\т житiя` сегw` да w=гради'тъ на'съ 
ст~ы'хъ а='гг~лъ w=полче'нiемъ, во _е='же и=зба'витися на'мъ 
w\т ко'зней дiа'вола и= тя'жкихъ возду'шныхъ мыта'рствъ 
_е=гw`, и= неwсужд_е'ннымъ предста'ти пр\сто'лу гд\са 
сла'вы, и= того` со всjь'ми ст~ы'ми сла'вити въ нб\снjьмъ 
цр\ствiи _е=гw` во вjь'ки вjькw'въ.

%<Тропа'рь, гла'съ д~:%>

%<В%>себл~га'гw бг~а и= цр~я` бл~говjь'рный ра'бъ и= 
во'инъ jа=ви'лся _е=си`, i=wа'нне чудодjь'телю: пострада'въ 
бо ра'ди вjь'ры му'жески, бл~же'ннw же сконча'въ тече'нiе, 
зри'ши всетворца` гд\са въ нб~сjь'хъ свjьтлjь'йше, w\т 
негw'же прiе'мъ дарова'нiе чуде'съ, стра'ждущымъ 
человjь'кwмъ во вся'кихъ напа'стехъ помога'еши: 
о_у=крjьпля'еши во'ины въ ра'техъ: w\т врагw'въ плjьне'нiя, 
ра^нъ же и= внеза'пныхъ смерте'й и= w\т бjь'дъ лю'тыхъ 
и=з\ъима'еши. Тjь'мже моли` вл\дку хр\ста`, приснопа'мятне, 
да во вся'комъ w=бстоя'нiи сотвори'тъ на'мъ мл\сть, и= не 
введе'тъ на'съ во и=скуш_е'нiя, но сп~се'тъ ду'шы на'шя, 
jа='кw чл~вjьколю'бецъ.

%<И='нъ тропа'рь, гла'съ и~:%>

%<Б%>л~же'нство _е=v\гльское возлюби'въ, бг~ому'дре 
i=wа'нне, чистоту` се'рдца дjь'вствомъ почти'лъ _е=си`: 
тjь'мже суету` мi'ра сегw` пренебре'гъ, о_у=стреми'лся 
_е=си` зрjь'ти бг~а, и='же тя` просла'ви чудесы` во 
врачева'нiи разли'чнjь стра'ждущихъ. Сегw` ра'ди мо'лимъ 
тя`, проси` на'мъ о_у= хр\ста` гд\са w\т вся'кихъ скорбе'й 
и=збавле'нiя и= получе'нiя цр\ства нб\снагw.



%<I=у'лiа л~. Мл~тва прп\дбному ге'рману, солове'цкому 
чудотво'рцу.%>

%<И=з\ъ слу'жбы прп\дбному.%>

%<_W%> прп\дбне и= бг~оно'сне _о='тче на'шъ ге'рмане, 
безмо'лвнагw и='ноческагw житiя` во _о='стровjь 
солове'цтjьмъ нача'льниче! Мо'лимъ тя` мы` недосто'йнiи, 
w=бстоя'ще честны'й гро'бъ тво'й, и='мже, ку'пнw съ 
чудотво'рными ра'ками прп\дбныхъ _о=т_е'цъ на'шихъ зwсi'мы 
и= савва'тiа, бг~оизбра'нное мjь'сто сiе` w=свяща'ется: 
бу'ди и= ты`, съ си'ми о_у=гw'дники бж~iими и= всея` 
рwссi'йскiя земли` нб\сными предста'тельми, мл~твенникъ и= 
хода'тай w= на'съ грjь'шныхъ пред\ъ пр\сто'ломъ 
вседержи'теля бг~а, _е=му'же въ дерзнове'нiи со а='гг~лы и= 
всjь'ми ст~ы'ми предстои'ши, да да'руетъ на'мъ, jа='кw 
бл~гi'й и= чл~вjьколюби'вый, вся^ потр_е'бная къ животу` и= 
бл~гоче'стiю, душа'мъ и= тjьлес_е'мъ на'шымъ здра'вiе, во 
всjь'хъ бл~ги'хъ преспjь'янiе и= свою` всеси'льную по'мощь 
во вся'кихъ и=скуше'нiихъ, бjьда'хъ же и= напа'стехъ, 
воздвиза'емыхъ на ны` w\т вра^гъ сп~се'нiя на'шегw: 
w=би'тели же твое'й моли` и=зба'витися w\т вся'кагw sла'гw 
w=бстоя'нiя, и= приходя'щымъ въ ню` бли^жнимъ и= да^льнымъ 
вся^ къ душе'внjьй и= тjьле'снjьй по'льзjь проси^мая 
получи'ти. Наипа'че же и=спроси`, о_у=го'дниче хр\сто'въ, 
всjь^мъ на'мъ грjьхw'въ w\тпуще'нiе, хр\стiа'нскую кончи'ну 
житiя` и= наслjь'дiе цр\ства нб\снагw о_у= хр\ста` бг~а 
на'шегw, _е=му'же че'сть и= сла'ва, со _о=ц~е'мъ и= ст~ы'мъ 
дх~омъ, ны'нjь и= при'снw и= во вjь'ки вjькw'въ.

%<Тропа'рь, гла'съ и~:%>

%<Ж%>ела'нiемъ духо'внымъ w\т ю='ности распаля'емь, 
прп\дбне ге'рмане, хр\сту` тjь'снымъ житiя` путе'мъ 
послjь'довалъ _е=си`, и= въ морскi'й пусты'нный _о='стровъ 
а='ки въ ти'хое приста'нище всели'вся, въ не'мъ мнw'га 
лjь^та по'стнически пожи'лъ _е=си`, и=дjь'же бл~ж_е'ннымъ 
_о=тц_е'мъ зwсi'мjь и= савва'тiю сожи'тель бы'лъ _е=си`: съ 
ни'миже моли` хр\ста` бг~а w= на'съ, любо'вiю чту'щихъ 
ст~у'ю па'мять твою`.



%<МJЬ'СЯЦЪ А='VГУСТЪ.%>



%<А='vгуста в~. Мл~твы бл~же'нному васi'лiю, хр\ста` 
ра'ди ю=ро'дивому, моско'вскому чудотво'рцу.%>

%<МЛ~ТВА а~,%>

%<что'мая въ моско'вскомъ покро'вскомъ васi'лiа 
бл~же'ннагw собо'рjь.%>

%<_W%> вели'кiй о_у=го'дниче хр\сто'въ, и='стинный 
дру'же и= вjь'рный ра'бе всетворца` гд\са бг~а, пребл~же'нне 
васi'лiе! О_у=слы'ши ны` многогрjь^шныя, ны'нjь вопiю'щыя къ 
тебjь` и= призыва'ющыя и='мя твое` ст~о'е: поми'луй ны` 
припа'дающыя дне'сь къ ра'цjь моще'й твои'хъ: прiими` ма'лое 
на'ше и= недосто'йное сiе` моле'нiе, о_у=милосе'рдися над\ъ 
о_у=бо'жествомъ на'шимъ, и= мл~твами твои'ми и=сцjьли` 
вся'къ неду'гъ и= болjь'знь души` и= тjь'ла на'шегw 
грjь'шнагw, и= сподо'би ны` тече'нiе жи'зни сея` невреди'мw 
w\т ви'димыхъ и= неви'димыхъ вра^гъ и= безгрjь'шнw прейти`, 
и= хр\стiа'нскую кончи'ну непосты'дну, ми'рну, безмяте'жну, 
и= нб\снагw цр\ствiя наслjь'дiе получи'ти со всjь'ми ст~ы'ми 
во вjь'ки вjькw'въ.

%<МЛ~ТВА в~,%>

%<что'мая въ нижегоро'дскомъ крестовоздви'женскомъ 
монастырjь`.%>

%<_W%> пребл~же'нне васi'лiе! Ты`, на высоту` 
добродjь'телей возше'дъ, къ бг~у прибли'жился _е=си`, и= 
jа='кw пресвjь'тлая sвjьзда` житiе'мъ твои'мъ возсiя'въ, 
всю` страну` на'шу просвjьти'лъ _е=си`, и= любо'вь 
роди'тельскую w=ста'вивъ, _е=ди'наго въ тр\оцjь сла'вимаго 
бг~а возлюби'лъ _е=си`, и= тому` невозвра'тнымъ жела'нiемъ 
послjь'довавъ, и= по а=п\слу ю=ро'дственное жи'тельство 
и=збра'въ, мi'ра сегw` кра^сная ни во что'же вмjьни'лъ 
_е=си`. Мо'лимъ о_у=`бо тя`, пребл~же'нне васi'лiе: моли'ся 
вл\дцjь хр\сту` бг~у на'шему, и= и=спроси` мл~твами твои'ми 
бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу 
всея` рwссi'и, и= всему` ца'рствующему до'му здра'вiе и= 
сп~се'нiе, и= побjь^ды на вся^ jа=зы'ки, бра'ни хотя'щыя. 
Ст~jь'йшему прави'тельствующему сv"но'ду, и= 
преwсщ~е'ннjьйшему влады'цjь на'шему %<и='м\ркъ%>, всjь^мъ 
преwсщ~_е'ннымъ митрополi'тwмъ, а=рхiепi'скопwмъ и= 
_е=пi'скопwмъ, а=рхiмандрi'тwмъ и= и=гу'менwмъ, и= всему` 
сщ~е'нному и= мона'шескому чи'ну и=спроси` душе'вное и= 
тjьле'сное здра'вiе, и= ца'рствующымъ градw'мъ на'шымъ, и= 
сему` гра'ду, и= ст~jь'й w=би'тели се'й о_у=твержде'нiе, и= 
мi'ру всему` о_у=мире'нiе. _Е=ще' же и= вjь'ру на'шу 
непоро'чну мл~твами твои'ми соблюди`, w\т гла'да и= па'губы 
и=зба'ви на'съ и= w\т нападе'нiя и=ноплеме'нныхъ сохрани`, 
ста^рыя о_у=тjь'ши, ю='ныя наста'ви, безу^мныя о_у=мудри`, 
вдови^цы и= сирwты` поми'луй, младе'нцы воспита'й, и= 
творя'щыя ст~у'ю па'мять твою` лю'ди сiя^ сохрани` w\т 
вся'кихъ бjь'дъ и= напа'стей. И= сподо'би ны` грjь^шныя въ 
де'нь су'дный w=десну'ю сн~а бж~iя ста'ти, твои'ми ст~ы'ми 
мл~твами ко сп~су и= прест~jь'й _е=гw` мт~ри, 
пребл~гослове'ннjьй вл\дчцjь на'шей бц\дjь, w\т всjь'хъ 
родw'въ о_у=блажа'емjьй ны'нjь и= при'снw и= во вjь'ки 
вjькw'въ.

%<Тропа'рь, гла'съ и~:%>

%<Ж%>итiе` твое`, васi'лiе, нело'жное, и= чистота` 
нескве'рна: хр\ста` ра'ди тjь'ло твое` и=знури'лъ _е=си` 
посто'мъ и= бдjь'нiемъ, и= мра'зомъ и= теплото'ю со'лнечною, 
и= слото'ю {Слота` - (<::лат>nе'fеlоs<::рус>) = ненастье, 
слякоть, крупный дождь или снег (Сент.1 кан. Сим. п. 5, тр. 2); 
болг. - <::лат>slоtа<::рус>; польс. - <::лат>slоtа<::рус>; 
укр. слёта; немец. <::лат>Sсhlоssе<::рус> - крупа, 
род мелкого града (Корнеслов Шимеквича). Полный Церковно-
Славянский словарь свящ.Григория Дьяченко, М.,1993, репринт 
изд-я 1900 г. С.618. Прим. <::лат>оrthlib<::слав>} и= дожде'внымъ 
w='блакомъ, и= просвjьти'ся лице` твое` jа='кw со'лнце: и= 
ны'нjь прихо'дятъ къ тебjь` рwссi'йстiи наро'ди, ца'рiе же 
и= кня'зи, и= вси` лю'дiе, прославля'юще ст~о'е твое` 
о_у=спе'нiе. Тjь'мъ хр\ста` бг~а моли`, да и=зба'витъ ны` 
w\т ва'рварскагw плjьне'нiя и= междоусо'бныя бра'ни, и= 
ми'ръ мi'рови пода'стъ и= душа'мъ на'шымъ ве'лiю мл\сть.



%<А='vгуста г~. Мл~тва прп\дбному а=нтw'нiю ри'млянину, 
новгоро'дскому чудотво'рцу.%>

%<И=з\ъ а=ка'fiста.%>

%<П%>а'стырю предо'брый и= наста'вниче на'шъ, прп\дбне 
_о='тче а=нтw'нiе! Ты`, во пло'ти _е=ще` сы'й, 
бж~е'ственнымъ манове'нiемъ о_у=правля'емь, ве'тхiй ри'мъ, 
_о=те'чество твое`, и= ро'дъ тво'й w=ста'вилъ _е=си`, и= 
w\тту'ду чуде'снымъ по вода'мъ на ка'мени, jа='кw на 
ле'гцjьмъ корабли`, прише'ствiемъ твои'мъ сjь'мw w=святи'лъ 
_е=си` гра'дъ се'й, и= въ не'мъ хра'мъ бж~iей мт~ри 
воздви'глъ _е=си`, труды^ же и= пw'двиги твои'ми 
просвjьти'лъ _е=си` w=би'тель сiю` (_е=я'же и= w=снова'нiе 
тобо'ю бы'сть), о_у=мно'жилъ _е=си` въ не'й ча^да твоя^, 
w='бразомъ до'брыхъ дjь'лъ и= о_у=че'нiемъ наставля'я и=`хъ: 
сегw` ра'ди нетлjь'нiемъ моще'й твои'хъ и= чуде'съ сiя'нiемъ 
просла'ви тя` бг~ъ, _е=му'же безпло'тенъ со безпло'тными 
предстоя` ра'дуешися, и=, ра'дуяся, w= притека'ющихъ къ 
чудотво'рнjьй ра'цjь твое'й и= мо'щи твоя^ о_у=сты` и= 
се'рдцемъ лобыза'ющихъ мо'лишися. Ты` и= ны'нjь, jа='кw 
и=мjь'яй дерзнове'нiе ко вл\дцjь хр\сту`, бу'ди мл~твенникъ 
и= хода'тай w= предстоя'щихъ си'хъ рабjь'хъ твои'хъ, 
честны^мъ твои'мъ моще'мъ покланя'ющихся и= прося'щихъ w\т 
теб_е` ми'лостивагw заступле'нiя. _Е='й, мо'лимъ тя`, слуго` 
хр\сто'въ и= о_у=го'дниче, главы^ и= сердца` на^ша 
преклоня'юще тебjь`: не пре'зри о_у=бо'гагw сегw` моле'нiя 
на'шегw, но при'зри на ны` ми'лостивнw, коегw'ждо потре'бу 
и=сполня'я, боля'щымъ здра'вiе, путеше'ствующымъ въ пути` 
бл~гопоспjь'шество, пла'вающымъ ско'рое и= безбjь'дное 
пла'ванiе да'руя: w=би'тель же сiю` w\т вся'кихъ бjь'дъ, 
внеза'пнw находя'щихъ, сохрани`, и= въ не'й живу'щыя и= 
тружда'ющыяся, ку'пнw же и= и=`мъ бл~годjь'ющыя, w\т 
вся'кихъ напа'стей свободи`: да вси` твои'ми мл~твами на 
земли` бг~оуго'днw поживе'мъ, и= нб\снагw цр\ствiя 
наслjь^дницы бу'демъ, досто'йни славосло'вити всест~у'ю 
тр\оцу, _о=ц~а` и= сн~а и= ст~а'го дх~а, въ безкон_е'чныя 
вjь'ки вjькw'въ.

%<Тропа'рь, гла'съ д~:%>

%<В%>е'тхiй ри'мъ _о=те'чество твое` w=ста'вивъ, на 
ка'мень jа='кw на ле'гкiй кора'бль возше'лъ _е=си`, и= на 
не'мъ па'че _е=стества` а='ки безпло'тенъ по вода'мъ 
ше'ствовалъ _е=си`: промышле'нiемъ бж~е'ственнагw ра'зума 
направля'емь, вели'кагw нова'града дости'глъ _е=си`, и= 
w=би'тель въ не'мъ сотвори'въ, тjь'ло твое` въ не'й 
предложи'лъ _е=си`, jа='кw да'ръ w=свяще'нъ. Тjь'мъ мо'лимъ 
тя`, _о='тче а=нтw'нiе, моли` хр\ста` бг~а, да сп~се'тъ 
ду'шы на'шя.



%<А='vгуста s~. Мл~твы прп\дбному i='wву, о_у=ще'льскому 
чудотво'рцу.%>

%<МЛ~ТВА а~.%>

%<П%>рп\дбне _о='тче на'шъ i='wве, мл~твою твое'ю и= 
вjь'рою и= любо'вiю и= чистото'ю се'рдца _е=ще` на земли` во 
w=би'тель предвjь'чнагw бг~а сло'ва ду'шу твою` 
о_у=стро'ивый и= ме'чнымъ w\т разбw'йникъ о_у=сjьче'нiемъ 
главы` твоея` житiе` запечатлjь'вый, по w\тше'ствiи же 
твое'мъ w\т земны'хъ наипа'че къ бг~у прибли'живыйся, но и= 
w\т на'съ ду'хомъ любве` твоея` не w\тступи'вый, и= чт\сны^я 
твоя^ мо'щи, jа='кw сосу'дъ бл~года'ти по'лный, на'мъ 
w=ста'вивый! Ве'лiе и=мjь'я дерзнове'нiе ко всемл\стивому 
вл\дцjь, моли` _е=го` сп~сти' ны вjь'рующыя и= къ тебjь` съ 
любо'вiю и= те'плою мл~твою притека'ющыя. Помози` 
бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу 
всея` рwссi'и, да бл~гоуправля'емо бу'детъ ца'рство _е=гw` 
въ ми'рjь и= бл~гостоя'нiи, и= да покоря'тся под\ъ но'зjь 
_е=гw` вси` сопроти'внiи. И=спроси` на'мъ w\т 
великодарови'тагw бг~а на'шегw вся'кiй да'ръ, коему'ждо 
бл~гопотре'бенъ во сп~се'нiе, вjь'ры непоро'чны соблюде'нiе, 
градw'въ на'шихъ о_у=твержде'нiе, мi'ра о_у=мире'нiе, w\т 
наше'ствiя и=ноплеме'нныхъ и=збавле'нiе, w\т гла'да и= 
па'губы сохране'нiе, младе'нц_емъ воспита'нiе, ю='нымъ 
наставле'нiе, сирота'мъ и= вдови'цамъ заступле'нiе, 
скорбя'щымъ о_у=тjьше'нiе, по мо'рю пла'вающымъ, хла^дныя 
пусты^ни и= т_е'мныя д_е'бри преходя'щымъ вjь'рное ко 
приста'нищу приведе'нiе, неду'гующымъ и=сцjьле'нiе, 
бjьсны^мъ w\т де'монскагw наше'ствiя свобожде'нiе, па'дшымъ 
во грjьхи` покая'нiе и= возста'нiе, w\т цр~кве хр\сто'вы 
w\тпа'дшымъ вразумле'нiе и= на пу'ть сп~се'нiя возвраще'нiе, 
подвиза'ющымся о_у=крjьпле'нiе, бл~годjь'лающымъ въ 
дjь'лjьхъ бл~ги'хъ преспjь'янiе и= бл~гослове'нiе, 
w\тходя'щымъ w\т сегw` вре'меннагw житiя` къ вjь'чному 
бл~го'е напу'тствiе, w\тше'дшымъ бл~же'нное о_у=покое'нiе. 
_w сщ~е'нная главо`! посjьти` мjь'сто сiе` ст~о'е, дре'вле 
кро'вiю твое'ю чт\сно'ю w=багре'нное и= w=мове'нное: 
соблюди` и= о_у=крjьпи` мл~твами твои'ми w=би'тель твою`, 
разшири` ю=`, о_у=краси` добродjь'тельми тоя` с_естры`, и= 
вся^ притека'ющыя къ тебjь` до'брjь сохрани` во вjь'ки 
вjькw'въ.

%<МЛ~ТВА в~.%>

%<_W%> прп\дбне и= бг~оно'сне _о='тче на'шъ i='wве! 
Ве'лiе и=мjь'я къ бг~у дерзнове'нiе: %<И= прw'чая, зри` 
вы'ше, а=прi'лiа к~, ли'стъ р_кс~г.%>

%<МЛ~ТВА г~.%>

%<_W%> прп\дбне и= бг~оно'сне _о='тче на'шъ i='wве! 
Предстоя` пр\сто'лу прест~ы'я тр\оцы:%< И= прw'чая, зри` 
вы'ше, а=прi'лiа к~, ли'стъ р_кс~г.%>



%<А='vгуста и~. Мл~твы прп\дбнымъ зwсi'мjь и= савва'тiю, 
солов_е'цкимъ чудотво'рц_емъ.%>

%<МЛ~ТВА а~,%>

%<и=з\ъ слу'жбы со а=ка'fiстомъ.%>

%<_W%> прп\дбнiи и= бг~оно'снiи _о=тцы` на'ши зwсi'мо и= 
савва'тiе, земнi'и а='гг~ли и= нб\снiи человjь'цы, бли'жнiи 
дру'зи хр\стw'вы и= о_у=гw'дницы бж~iи, w=би'тели ва'шея 
сла'во и= о_у=краше'нiе, всея' же сjь'верныя страны`, па'че 
и= всегw` правосла'внагw _о=те'чества на'шегw неwбори'мая 
стjьно` и= вели'кое заступле'нiе! Се` мы` недосто'йнiи и= 
многогрjь'шнiи, со бл~гоговjь'йною любо'вiю къ ра'камъ 
честны'хъ моще'й ва'шихъ припа'дающе, ду'хомъ сокруше'ннымъ 
и= смире'ннымъ приле'жнw ва'съ мо'лимъ: моли'те непреста'ннw 
бл~госе'рдаго вл\дку и= гд\са на'шего i=и~са хр\ста`, jа='кw 
дерзнове'нiе ве'лiе къ тому` и=му'щiи, да не w\тсту'питъ w\т 
на'съ _е=гw` вседjь'йствующая бл~года'ть, покро'въ же и= 
заступле'нiе прест~ы'я вл\дчцы на'шея бц\ды на мjь'стjь 
се'мъ да пребу'детъ, и= да не w=скудjь'ютъ никогда'же 
и='стиннiи ревни'телiе а='гг~льскагw житiя` во ст~jь'й 
w=би'тели се'й, и=дjь'же вы`, бг~оно'снiи _о=тцы` и= 
нача^льницы, безмjь'рными труды^ и= поще'ньми, тw'ки же 
сле'зными и= всено'щными бдjь^нiи, непреста'нными мл~твами 
и= моле'ньми нача'ло и='ноческому житiю` положи'сте. _Е='й, 
о_у=гw'дницы ст~i'и, мл~тв_енницы къ бг~у 
бл~гопрiя'тнjьйшiи! те'плыми ва'шими къ нему` мольба'ми 
w=гради'те и= сохрани'те ны` и= ст~о'е селе'нiе сiе` ва'ше 
w\т тру'са, пото'па, _о=гня` и= меча`, наше'ствiя 
и=ноплеме'нныхъ и= смертоно'сныя jа='звы, w\т вражды` и= 
вся'кихъ нестрое'нiй, w\т вся'кiя бjьды` и= ско'рби и= w\т 
вся'кагw sла`: да непреста'ннw на мjь'стjь се'мъ, въ ми'рjь 
и= безмо'лвiи, бл~гоче'стнw сла'вится прест~о'е и='мя гд\са 
и= бг~а, и= w=брjьта'ютъ вjь'чное сп~се'нiе и='щущiи _е=гw`. 
_w пребл~же'ннiи _о=тцы` на'ши зwсi'мо и= савва'тiе! 
о_у=слы'шите ны` грjь^шныя, во ст~jь'й w=би'тели ва'шей и= 
под\ъ кро'вомъ ва'шегw защище'нiя недосто'йнw 
жи'тельствующыя, и= бл~гомо'щными ва'шими къ бг~у 
хода'тайствы и=спроси'те душа'мъ на'шымъ грjьхw'въ 
w=ставле'нiе житiя` и=справле'нiе и= вjь'чныхъ бла^гъ 
воспрiя'тiе въ нб\снjьмъ цр\ствiи: всjь^мъ же вjь'рующымъ, 
и=`же на вся'комъ мjь'стjь и= во вся'кой ну'ждjь призыва'ютъ 
ва'съ въ по'мощь и= заступле'нiе, и= и=`же со 
бл~гоговjь'йною любо'вiю во w=би'тель ва'шу притека'ютъ, не 
преста'ните и=злива'ти вся'кую бл~года'ть и= ми'лость, 
сохраня'юще и=`хъ w\т вся'кiя сопроти'вныя си'лы, w\т 
вся'кiя напа'сти и= w\т вся'кагw sла'гw w=бстоя'нiя и= 
подаю'ще и=`мъ вся^ потр_е'бная къ душе'внjьй и= тjьле'снjьй 
по'льзjь. Наипа'че же моли'те премилосе'рдаго бг~а, да 
да'руетъ бл~гочести'вjьйшему, самодержа'внjьйшему, вели'кому 
госуда'рю на'шему, i=мпера'тору нiкола'ю а=ле_кса'ндровичу, 
и= всему` ца'рствующему _е=гw` до'му, здра'вiе и= 
долгоде'нствiе, ра'дость и= сп~се'нiе, на враги` побjь'ду и= 
w=долjь'нiе и= во все'мъ бл~гопоспjьше'нiе: цр~ковь же свою` 
ст~у'ю да о_у=тверди'тъ и= о_у=крjьпи'тъ, и= все` на'ше 
правосла'вное _о=те'чество въ ми'рjь и= тишинjь`, въ любви` 
и= _е=диномы'слiи, во правовjь'рiи и= бл~гоче'стiи да 
сохрани'тъ и= соблюде'тъ во вjь'ки вjькw'въ.

%<МЛ~ТВА в~.%>

%<_W%> прп\дбнiи _о=тцы`, вели'цыи засту^пницы и= 
ско'рiи о_у=слы'шателiе моли'твъ, о_у=гw'дницы бж~iи и= 
чудотво'рцы зwсi'мо и= савва'тiе! Не забу'дите, jа='коже 
w=бjьща'стеся, посjьща'ти ча^да ва^ша. А='ще бо и= 
w\тидо'сте w\т на'съ тjь'ломъ, но ду'хомъ при'снw съ на'ми 
пребыва'ете. Мо'лимъ о_у=`бо ва'съ, _w прп\дбнiи: и=зба'вите 
ны` w\т _о=гня` и= меча`, w\т наше'ствiя и=ноплеме'нникwвъ 
и= междоусо'бныя бра'ни, w\т тлетво'рныхъ вjь'трwвъ и= w\т 
внеза'пныя сме'рти и= w\т всjь'хъ прилw'гъ бjьсо'вскихъ, 
находя'щихъ на ны`. О_у=слы'шите на'съ грjь'шныхъ, и= 
прiими'те мл~тву сiю` и= моле'нiе на'ше, jа='кw кади'ло 
бл~гово'нное, jа='кw же'ртву бл~гоуго'дную и= ду'шы на'шя, 
sлы'ми дjь'лы и= совjь^ты и= пw'мыслы о_у=мерщвл_е'нныя, 
w=живи'те. И= jа='коже о_у=ме'ршую _о=трокови'цу 
возста'висте, и= неисцjь^льныя ра^ны мно'гихъ и=сцjьли'сте, 
и= w\т духw'въ нечи'стыхъ sлjь` му^чимыя и=зба'висте: та'кw 
и= на'съ, содержи'мыхъ во о_у='захъ вра'жiихъ, и=зьми'те, и= 
w\т сjьте'й дiа'вола и=зба'вите, и=з\ъ глубины` 
прегрjьше'нiй и=зведи'те, и= ми'лостивымъ ва'шимъ 
посjьще'нiемъ и= хода'тайствомъ w\т вра^гъ ви'димыхъ и= 
неви'димыхъ w=гради'те ны`, бл~года'тiю и= си'лою прест~ы'я 
тр\оцы, всегда`, ны'нjь и= при'снw и= во вjь'ки вjькw'въ.

%<Тропа'рь, гла'съ и~:%>

%<JА='%>кw свjьти'льницы jа=ви'стеся всесвjь'тлiи, во 
w=то'цjь _о=кiа'на мо'ря, прп\дбнiи _о=тцы` зwсi'мо и= 
савва'тiе: вы' бо кр\стъ хр\сто'въ на ра'мо взе'мше, 
о_у=се'рднw тому` послjь'довасте, и= чистото'ю бг~ови 
прибли'жившеся, w\т_ону'ду си'лами чуде'съ w=богати'стеся. 
Тjь'мже и= мы` любе'знw притека'емъ къ ра'камъ честны'хъ 
моще'й ва'шихъ, и= о_у=ми'льнw глаго'лемъ: _w прп\дбнiи, 
моли'те хр\ста` бг~а сп~сти'ся душа'мъ на'шымъ.

%<И='нъ тропа'рь, гла'съ д~:%>

%<П%>о'стническое и= равноа'гг~льное житiе` ва'ше, 
прп\дбнiи _о=тцы` зwсi'мо и= савва'тiе, вселе'ннjьй позна^ны 
сотвори` ва'съ: чудодjья^нiи разли'чными, бг~оно'снiи, 
просвjьща'ете вjь'рою призыва'ющыя вы` и= чту'щыя честну'ю 
па'мять ва'шу.



%<А='vгуста г~. Мл~тва ст~о'му мч~нку и= а=рхiдiа'кону 
лаvре'нтiю,%>

%<что'мая въ бл~говjь'щенской цр~кви мjьсте'чка 
бары'шевки, полта'вскiя _е=па'рхiи.%>

%<_W%> прест~ы'й и= преди'вный страстоте'рпче хр\сто'въ, 
а=рхiдiа'коне лаvре'нтiе! Восхваля'юще вjь'ру и= страда^нiя 
твоя^, почита'емъ побjь'ду и= вjьнцено'сное прехожде'нiе 
твое` чрез\ъ горя'щее о_у='глiе w\т тьмы` вjь'ка сегw` ко 
свjь'ту невече'рнему пр\сто'ла вели'чествiя бж~iя. Тjь'мже 
о_у=`бо мо'лимъ тя`: jа='коже дре'вле притека'вшыя съ 
вjь'рою къ покро'ву твоему` чудесы` твои'ми о_у=тверди'лъ 
_е=си`, та'кw да прiи'меши и= на'съ под\ъ кро'въ тво'й, и= 
въ болjь'зни и= печа'лехъ на'шихъ засту'пникъ на'мъ да 
бу'деши: и= jа='коже w\т слjьпоты` тjьле'сныхъ _о=че'съ 
крискентiа'на преложе'нiемъ ру'къ и=сцjьли'лъ _е=си`, та'кw 
да и=сцjьли'ши предста'тельствомъ твои'мъ о_у= пр\сто'ла 
бж~iя и= на'шу душе'вную слjьпоту`. При'зри на разслабле'нiе 
на'ше тjьле'сное и= душе'вное, и= о_у=крjьпи` на'съ 
бо'дренностiю проти'ву вра^гъ на'шихъ ви'димыхъ и= 
неви'димыхъ, о_у=друча'ющихъ на'съ напа'стьми, да твое'ю 
по'мощiю пу'ть маловре'менныя жи'зни сея` преше'дше, 
непобjьжде'ни w\т бjь'дъ и= скорбе'й и= вся'кагw лю'тагw 
w=бстоя'нiя, дости'гнемъ непристу'пныя сла'вы вели'чествiя 
бж~iя, и=дjь'же предстоя`, мо'лишися со дерзнове'нiемъ за 
лю'ди прибjьга'ющыя съ вjь'рою къ тебjь` и= воспjьва'ющыя 
ди'внаго во ст~ы'хъ бг~а i=и~лева во вjь'ки вjькw'въ.



%<А='vгуста г~. Мл~тва бл~же'нному лаvре'нтiю, хр\ста` 
ра'ди ю=ро'дивому, калу'жскому чудотво'рцу.%>

%<_W%> ст~ы'й и= бг~опросла'вленный пра'ведниче и= 
чудотво'рче лаvре'нтiе, ско'рый помо'щниче и= о_у=се'рдный 
засту'пниче всjь'хъ, съ вjь'рою и= любо'вiю моли'твеннw къ 
тебjь` прибjьга'ющихъ! Се` и= мы` смире'ннiи и= грjь'шнiи, 
w=бремене'ннiи и='гомъ тя'жкимъ мно'гихъ беззако'нiй 
на'шихъ, во о_у=миле'нiи глубо'цjьмъ къ тебjь` прибjьга'емъ, 
и= припа'дающе ко многоцjьле'бнjьй ра'цjь ст~ы'хъ моще'й 
твои'хъ, мо'лимъ и= про'симъ тя`: помоли'ся за на'съ ко 
гд\су бг~у, да не погуби'тъ на'съ со беззакw'нiи на'шими, но 
w=брати'тъ на'съ на стезю` покая'нiя и= сп~се'нiя. Вjь'мы 
бо, вjь'мы, jа='кw мно'гw мо'жетъ пред\ъ ни'мъ мл~тва 
пра'веднагw: тебе' же, вои'стину пра'ведника су'ща, на 
о_у=моле'нiе къ нему` предлага'емъ, си'це о_у=пова'юще, 
jа='кw твоегw` ра'ди нб\снагw предста'тельства пред\ъ ни'мъ 
и= мы` недосто'йнiи поми'ловани бу'демъ. И=спроси` на'мъ 
о_у= созда'теля на'шегw вели^кiя и= бога^тыя да'ры бл~гости 
_е=гw`: земли` плодоно'сiе, возду'ха бл~горастворе'нiе, 
дwжди` бл~говре'м_енны, ми'ръ во дне'хъ на'шихъ, 
бл~гоче'стiя о_у=множе'нiе, боля'щымъ здра'вiе, скорбя'щымъ 
о_у=тjьше'нiе, о_у=ныва'ющымъ w=бодре'нiе, си^рымъ 
призрjь'нiе, о_у=бw'гимъ снабдjь'нiе, подвиза'ющымся 
преспjь'янiе, о_у=мира'ющымъ бл~гу'ю хр\стiа'нскую кончи'ну 
и= всjь^мъ правовjь'рующымъ вjь'чное сп~се'нiе. 
Бл~гочести'вjьйшаго, самодержа'внjьйшаго, вели'каго 
госуда'ря на'шего, i=мпера'тора нiкола'я а=ле_кса'ндровича 
всея` рwссi'и, и= все` бг~охрани'мое ца'рство _е=гw` 
сохрани` ст~ы'ми мл~твами твои'ми во бл~годе'нствiи, 
невреди^мы w\т вся'кагw sла`, и= спобора'й w=ру'жiю 
хр\столюби'вагw _е=гw` во'инства во бра'нехъ со враги^: 
гра'дъ же тво'й и= ст~у'ю w=би'тель твою` соблюди` въ ми'рjь 
и= бл~гоустрое'нiи, jа='кw стра'жъ и= храни'тель и='хъ 
неw\тсту'пный. _Е='й, о_у=го'дниче бж~iй! не посрами` 
о_у=пова'нiя на'шегw, но jа=ви` на'мъ ст~о'е твое` 
заступле'нiе, да велича'емъ тя` немо'лчнw, jа='кw вели'каго 
предста'теля на'шего, и= прославля'емъ неизрече'нное 
чл~вjьколю'бiе ди'внагw во ст~ы'хъ свои'хъ трiеди'нагw бг~а, 
_о=ц~а` и= сн~а и= ст~а'гw дх~а, во вjь'ки вjькw'въ.



%<А='vгуста а~_i. Мл~твы прп\дбному fео'дwру, кня'зю 
_о=стро'жскому, во и='ноцjьхъ fеодо'сiю, кi'ево-пече'рскому 
чудотво'рцу.%>

%<И=з\ъ слу'жбы.%>

%<МЛ~ТВА а~.%>

%<В%>о'инствованiе земно'е на духо'вную бра'нь 
преложивы'й и= w= лю'дехъ твои'хъ до'брое попече'нiе 
показа'вый, бл~же'нне fео'дwре прп\дбне! Къ тебjь` во 
смяте'нiи серде'цъ на'шихъ дне'сь прибjьга'емъ, и= твоея` 
по'мощи странjь` на'шей и= душа'мъ на'шымъ смире'ннw 
проси'ти дерза'емъ. Вjь'мы, о_у=го'дниче бж~iй, jа='кw 
малоду'шiе на'ше и= лjь'ность духо'вная дале'че w\т твоея` 
па'жити ны` w\трjьва'етъ и= вся'кагw w=мерзjь'нiя достw'йны 
ны` содjь'ловаетъ: но милосе'рдiе твое` ко врагw'мъ и= 
преда'тел_емъ твои^мъ помина'юще, и=`мже па'ки защи'тникъ 
jа=ви'лся _е=си`, ра'внагw милосе'рдiя твоегw` и= на'мъ 
недостw'йнымъ мо'лимъ. Ты` о_у='бw, о_у=го'дниче хр\сто'въ, 
w\т а=га'рянъ разоре'нную зе'млю на'шу и= w\т и=новjь'рныхъ 
подавля'ему, жа'лостiю и= любо'вiю w=б\ъе'мля, па'ки къ 
бо'дренному житiю` вjь^рныя призва'лъ _е=си`, _е=ли'кw 
во'инскими побjь'дами, толи'кw и= мл~твою и= w='бразомъ 
житiя` твоегw` а='ки свjь'щникъ златы'й блиста'яся: ты`, 
мiрска'гw житiя` суету` w=ста'вль, са'мъ о_у='бw w= души` 
твое'й попече'нiю въ пеще'рнjьмъ о_у=едине'нiи преда'лся 
_е=си`, земли' же на'шея попече'нiе и= и=сцjьле'нiе 
сла'вному ро'ду твоему` заповjьда'лъ _е=си`, и= та'кw 
предjь'лъ тво'й _е=ще` на двjь'стjь лjь'тъ и= вя'щше по 
кончи'нjь твое'й w\т сjьте'й _е=ретi'ческихъ w=гради'лъ 
_е=си`. Ты` и= дале'че су'щее _е=динокро'вное на'мъ пле'мя 
че'шское ко правосла'внjьй вjь'рjь приближа'ти тща'лся 
_е=си` и= w\т латi'нскагw наше'ствiя w=гражда'лъ _е=си`. Ты` 
и= ны'нjь, на нб~сjь'хъ душе'ю со а='гг~лы водворя'яся, 
нетлjь'ннымъ же тjь'ломъ посредjь` на'съ почива'я, не 
w\три'ни на'шя гла'сы скw'рбныя, но моли'твенный пла'чь 
согрjьша'ющихъ сынw'въ земли` на'шея о_у=слы'ши. 
Согрjьши'хомъ бо и= непра'вдовахомъ и= w\т завjь^тъ бж~iихъ 
w\тступи'хомъ, въ развращ_е'нныя w=бы^чаи sлjь` впадо'хомъ, 
и= _е='же _е=ди'но на потре'бу _е='сть, ду'шъ на'шихъ 
сп~се'нiе въ небреже'нiи w=ста'вихомъ. Тебjь` въ бз~jь 
пра'вда и= сла'ва, _о='тче прп\дбне, на'мъ же стыдjь'нiе 
лица`. _О=ба'че _е=ли'кw грjь'шнjьшiи jа=ви'хомся, толи'кw 
вя'щшагw сострада'нiя твоегw` тре'буемъ и= въ покая'нiи 
зове'мъ ти` си'це: твоея` неистощи'мыя любве` лучу` на'мъ 
низпосли`: гнjь'въ бж~iй, пра'веднw на ны` дви'жимый, 
мл~твою твое'ю w= на'съ w\тведи`, сп~си'тельную бл~года'ть 
_е=гw` къ на'мъ недостw'йнымъ предста'тельствомъ твои'мъ 
низведи`, и= w= грjьхо'вныя бе'здны къ высотjь` покая'нiя 
на'съ возведи`, да та'кw и= мы` житiе` свое` и=спра'вити 
потщи'мся, крjь'пость земли` на'шея па'ки w=бновля'ти 
на'чнемъ, враги' же вjь'ры хр\сто'вы и= sлы^я преле'стники 
безбоя'зненнw w\тража'ти сло'вомъ и= житiе'мъ возревну'емъ, 
и= сп~си'теля на'шего со всjь'ми ст~ы'ми бл~года'рнw 
воспjьва'ти бу'демъ, сла'вяще _е=го`, со _о=ц~е'мъ и= 
ст~ы'мъ дх~омъ, во вjь'ки вjькw'въ.

%<МЛ~ТВА в~.%>

%<_W%> прп\дбне _о='тче fео'дwре, земли` волы'нскiя 
похвало` и= прибjь'жище, ст~ы'я же ла'vры пече'рскiя сла'во 
и= о_у=краше'нiе! При'зри на предстоя'щыя лю'ди, твоея` 
по'мощи съ вjь'рою прося'щыя и= согрjьш_е'нiя своя^ тебjь` 
и=сповjь'дающыя: прiими` тjь'хъ о_у=с_е'рдныя мл~твы, и= w\т 
вся'кiя ско'рби и= ну'жды предста'тельствомъ твои'мъ 
и=зба'ви. Помози` на'мъ, о_у=го'дниче бж~iй, въ ми'рjь и= 
покая'нiи житiе` на'ше здjь` проводи'ти, во бл~гополу'чiи 
па'мятованiе w= за'повjьдехъ бж~iихъ всемjь'рнw храни'ти, въ 
бjьда'хъ же w\т ро'пота и= о_у=ны'нiя w=гражда'тися: 
_о=ба'че и= по'мысломъ лу'чшимъ сердца` на^ша и=спо'лни, да 
твоегw` бл~госе'рдiя и= jа='же w= вjь'рjь ре'вности 
подража'т_ели бы'вше, _о='ныхъ сподо'бимся вjь'чныхъ бла^гъ, 
и='миже дне'сь о_у=краша'яся, мл~твы w= сп~се'нiи на'шемъ 
возно'сиши ко гд\су, _е=му'же сла'ва подоба'етъ, _о=ц~у` и= 
сн~у и= ст~о'му дх~у, ны'нjь и= при'снw и= во вjь'ки 
вjькw'въ.

%<Тропа'рь, гла'съ з~:%>

%<П%>реwбрази'лъ _е=си` земна'гw княже'нiя сла'ву во 
и='ночества w='бразъ смире'ный, и= вмjь'стw врагw'въ 
ви'димыхъ на неви^димыя w=полчи'лся _е=си`, и= _о=бою` 
побjьди'тель красе'нъ jа=вля'яся, _е=ди'нъ w\т чудотво'р_ецъ 
пече'рскихъ показа'лся _е=си`: тjь'мже и= на'мъ ре'вности 
бж~iя да'ръ и=спроси`, братолю'бiемъ сердца` на^ша 
просвjьти`, и= ко сп~се'нiю вjь'чному ст_ези` на'шя, 
fео'дwре бл~же'нне, напра'ви.



%<А='vгуста г~_i. Мл~твы ст~и'телю тv'хwну, _е=п\скпу 
воро'нежскому, задо'нскому чудотво'рцу.%>

%<И=з\ъ а=ка'fiста.%>

%<МЛ~ТВА а~.%>

%<_W%> вели'кiй о_у=го'дниче бж~iй и= пресла'вный 
чудотво'рче, ст~и'телю _о='тче на'шъ тv'хwне! Со 
о_у=миле'нiемъ къ ра'цjь честны'хъ и= многоцjьле'бныхъ 
моще'й твои'хъ припа'дающе, хва'лимъ, сла'вимъ и= велича'емъ 
просла'вльшаго тя` бг~а и= на'мъ недостw'йнымъ въ тебjь` 
ве'лiю мл\сть показа'вшаго, и= всеусе'рднw вjь'рою и= 
любо'вiю ст~у'ю па'мять твою` чту'ще, мо'лимъ тя`: принеси` 
мл~тву на'шу ко вся^ содержа'щему и= сп~са'ющему 
чл~вjьколю'бцу гд\су, _е=му'же ты` ны'нjь съ ли^ки а='гг~лъ 
и= со всjь'ми ст~ы'ми предстои'ши, да ду'хъ пра'выя вjь'ры 
и= бл~гоче'стiя во ст~jь'й свое'й правосла'внjьй цр~кви 
о_у=тверди'тъ, па'стыр_емъ же _е=я` ст~у'ю ре'вность w= 
сп~се'нiи ввjь'ренныхъ и=`мъ люде'й да пода'стъ, во _е='же 
и=`мъ пра'вw вjь'рующыя соблюда'ти, сла^быя и= немощны^я въ 
вjь'рjь о_у=крjьпля'ти, невjь'дущыя наставля'ти, проти^вныя 
w=блича'ти. Бл~гочести'вjьйшему же, самодержа'внjьйшему, 
вели'кому госуда'рю на'шему, i=мпера'тору нiкола'ю 
а=ле_кса'ндровичу да да'руетъ съ долгоде'нствiемъ душе'вное 
же и= тjьле'сное здра'вiе и= сп~се'нiе, на супоста'ты 
w=долjь'нiе, ко о_у=строе'нiю ца'рства бл~гопоспjьше'нiе и= 
на вся^ бл~га^я _е=гw` начина^нiя бл~гослове'нiе, и= всему` 
ца'рствующему до'му премно'гую мл\сть свою` и= 
бл~годе'нствiе: поста'вл_еннымъ w\т негw` власте'мъ и= 
судiя'мъ во ца'рствjь _е=гw` да низпо'слетъ о_у=се'рдiе, 
му'дрость и= нелицепрiя'тiе, да та'кw поживе'мъ ти'хое и= 
безмо'лвное житiе`. Вjь'руемъ бо, _о='тче прп\дбне, jа='кw 
ты`, на нб~сjь'хъ живы'й, лю'биши ны` то'юже любо'вiю, 
_е='юже вся^ бли^жнiя твоя^ возлюби'лъ _е=си`, внегда` 
пребыва'ти тебjь` на земли`. И=спроси` о_у=`бо о_у= 
всемл\стивагw гд\са и= всjь^мъ на'мъ да'ръ коему'ждо 
бл~гопотре'бенъ и= вся^ къ жи'зни вре'меннjьй и= вjь'чнjьй 
пол_е'зная, мi'ра о_у=мире'нiе, градw'въ на'шихъ 
о_у=твержде'нiе, земли` плодоно'сiе, w\т гла'да и= па'губы 
и=збавле'нiе, w\т наше'ствiя и=ноплеме'нныхъ сохране'нiе, 
скорбя'щымъ о_у=тjьше'нiе, неду'гующымъ и=сцjьле'нiе, 
па'дшымъ возставле'нiе, заблужда'ющымъ на пу'ть и='стины 
возвраще'нiе, подвиза'ющымся въ дjь'лjьхъ бл~ги'хъ 
о_у=крjьпле'нiе, бл~годjь'лающымъ преспjь'янiе, роди'тел_емъ 
бл~гослове'нiе, ча'дwмъ во стра'сjь гд\сни воспита'нiе и= 
науче'нiе, наста'вникwмъ вjь'дjьнiе и= бл~гоче'стiе, 
невjь'дущымъ вразумле'нiе, си^рымъ, неиму'щымъ и= 
о_у=бw'гимъ по'мощь и= заступле'нiе, w\тходя'щымъ w\т сегw` 
вре'меннагw житiя` къ вjь'чному бл~го'е о_у=готовле'нiе и= 
напу'тствованiе, w\тше'дшымъ бл~же'нное о_у=покое'нiе. Си'хъ 
всjь'хъ, наипа'че, проси` на'мъ, свя'тче тv'хwне. о_у= 
щедрода'вца бг~а, jа='кw и=мы'й ве'лiе къ нему` 
дерзнове'нiе: тебе' бо стяжа'хомъ при'снаго засту'пника и= 
те'плаго мл~твенника w= на'съ пред\ъ гд\семъ, _е=му'же 
подоба'етъ вся'кая сла'ва, че'сть и= поклоне'нiе, _о=ц~у` и= 
сн~у и= ст~о'му дх~у, ны'нjь и= при'снw и= во вjь'ки 
вjькw'въ.

%<МЛ~ТВА в~.%>

%<_W%> всехва'льный ст~и'телю и= о_у=го'дниче хр\сто'въ, 
_о='тче на'шъ тv'хwне! А='гг~льски на земли` пожи'въ, ты` 
jа='кw а='гг~лъ бл~гi'й jа=ви'лся _е=си` и= въ ди'внjьмъ 
твое'мъ прославле'нiи. Вjь'руемъ w\т всея` души` и= 
помышле'нiя, jа='кw ты`, бл~госе'рдый на'шъ помо'щниче и= 
мл~твенниче, твои'ми нело'жными хода'тайствы и= бл~года'тiю, 
w\т гд\са _о=би'льнw тебjь` дарова'нною, при'снw 
спосо'бствуеши на'шему сп~се'нiю. Прiими` о_у=`бо, 
о_у=бл~жа'емый о_у=го'дниче хр\сто'въ, и= въ ча'съ се'й 
на^ша недостw'йная мол_е'нiя: свободи' ны твои'мъ 
заступле'нiемъ w\т w=блега'ющагw на'съ суесло'вiя и= 
суему'дрiя, неправовjь'рiя и= sловjь'рiя человjь'ческагw. 
Потщи'ся, ско'рый w= на'съ предста'телю, бл~гопрiя'тнымъ 
твои'мъ хода'тайствомъ о_у=моли'ти гд\са, да проба'витъ 
своя^ вели^кiя и= бога^тыя мл\сти на на'съ грjь'шныхъ и= 
недосто'йныхъ рабjь'хъ свои'хъ, да о_у=врачу'етъ свое'ю 
бл~года'тiю неисцjь^льныя jа='звы и= стру'пы растлjь'нныхъ 
ду'шъ и= тjьле'съ на'шихъ, да раствори'тъ w=каменjь^лая 
сердца` на^ша слеза'ми о_у=миле'нiя и= сокруше'нiя w= 
премно'гихъ согрjьше'нiихъ на'шихъ, и= да и=зба'витъ ны` w\т 
вjь'чныхъ му'къ и= _о=гня` гее'нскагw: всjь^мъ же вjь^рнымъ 
лю'демъ свои^мъ да да'руетъ въ ны'нjьшнемъ вjь'цjь ми'ръ и= 
тишину`, здра'вiе и= сп~се'нiе и= во все'мъ бл~го'е 
поспjьше'нiе, да та'кw, ти'хое и= безмо'лвное житiе` 
пожи'вше во вся'комъ бл~гоче'стiи и= чистотjь`, сподо'бимся 
со а='гг~лы и= со всjь'ми ст~ы'ми сла'вити и= воспjьва'ти 
всест~о'е и='мя _о=ц~а` и= сн~а и= ст~а'гw дх~а во вjь'ки 
вjькw'въ.

%<Тропа'рь, гла'съ и~:%>

%<W\т%> ю='ности возлюби'лъ _е=си` хр\ста`, бл~же'нне, 
w='бразъ всjь^мъ бы'лъ _е=си` сло'вомъ, житiе'мъ, любо'вiю, 
ду'хомъ, вjь'рою, чистото'ю и= смире'нiемъ: тjь'мже и= 
всели'лся _е=си` въ нб\сныя w=би'т_ели, и=дjь'же предстоя` 
пр\сто'лу прест~ы'я тр\оцы, моли`, ст~и'телю тv'хwне, 
сп~сти'ся душа'мъ на'шымъ.

%<И='нъ тропа'рь, гла'съ д~:%>

%<П%>равосла'вiя наста'вниче, бл~гоче'стiя о_у=чи'телю, 
покая'нiя проповjь'дниче, златоу'стагw ревни'телю, па'стырю 
предо'брый, но'вый рwссi'и свjьти'льниче и= чудотво'рче, 
па'ству твою` до'брjь о_у=па'слъ _е=си`, и= писа'ньми 
твои'ми вся^ ны` наста'вилъ _е=си`: тjь'мже вjьнце'мъ 
нетлjь'нiя о_у=краше'нъ w\т пастыренача'льника, моли` _е=го` 
сп~сти'ся душа'мъ на'шымъ.



%<А='vгуста _е~_i. Мл~тва прп\дбному мака'рiю 
ри'млянину, новгоро'дскому чудотво'рцу.%>

%<И=з\ъ слу'жбы прп\дбному.%>

%<_W%> сщ~е'нная главо`, земны'й а='гг~ле и= нб\сный 
человjь'че, прп\дбне и= бг~оно'сне _о='тче на'шъ мака'рiе! 
Припа'даемъ къ тебjь` съ вjь'рою и= любо'вiю и= мо'лимся 
приле'жнw: jа=ви` на'мъ смир_е'ннымъ и= грjь^шнымъ ст~о'е 
твое` заступле'нiе. Се' бо, грjь^хъ ра'ди на'шихъ, не 
и='мамы свобо'ды ча^дъ бж~iихъ проси'ти w= потре'бахъ 
на'шихъ гд\са и= вл\дку на'шего, но тебе` мл~твенника 
бл~гопрiя'тнаго къ нему` предлага'емъ, и= про'симъ тя` со 
о_у=се'рдiемъ мно'гимъ. И=спроси` о_у= бл~гости _е=гw` 
бл~гопотр_е'бныя да'ры душа'мъ и= тjьлес_е'мъ на'шымъ: 
вjь'ру пра'ву, наде'жду сп~се'нiя несомнjь'нну, любо'вь ко 
всjь^мъ нелицемjь'рну, во и=скуше'нiихъ му'жество, въ 
sлострада'нiихъ терпjь'нiе, въ моли'твахъ постоя'нство, 
ду'шъ и= тjьле'съ здра'вiе, земли` плодоно'сiе, возду'ха 
бл~горастворе'нiе, жите'йскихъ потре'бъ дово'льство, ми'рное 
и= безмяте'жное житiе`, бл~гу'ю хр\стiа'нскую кончи'ну и= 
до'брый w\твjь'тъ на стра'шнjьмъ судjь` хр\сто'вjь. 
И=спроси`, о_у=го'дниче бж~iй, о_у= цр~я` ца'рствующихъ и= 
гд\са госпо'дствующихъ, бл~гочести'вjьйшему, 
самодержа'внjьйшему, вели'кому госуда'рю на'шему, 
i=мпера'тору нiкола'ю а=ле_кса'ндровичу всея` рwссi'и, 
здра'вiе, сп~се'нiе и= на враги` w=долjь'нiе, всему' же 
бг~охрани'мому ца'рству _е=гw` ми'ръ, тишину` и= 
бл~гоустрое'нiе. Не забу'ди, прп\дбне _о='тче, и= пусты'нное 
мjь'сто подвигw'въ твои'хъ, но бл~говоли` w= не'мъ и= 
просла'ви _е=` чудотвор_е'нiи твои'ми: и= вся^, приходя'щыя 
на поклоне'нiе моще'мъ твои^мъ ст~ы^мъ, w\т и=скуше'нiй 
дiа'вольскихъ и= вся'кагw sла` ми'лостивнw и=зба'ви. _Е='й, 
чудотво'рче ст~ы'й! не лиши` на'съ по'мощи твоея` нб\сныя, 
но мл~твами твои'ми вся^ ны` приведи` во приста'нище 
сп~се'нiя, и= наслjь'дники jа=ви` на'съ всесвjь'тлагw 
цр\ствiя хр\сто'ва, да пое'мъ и= сла'вимъ неизреч_е'нныя 
щедрw'ты чл~вjьколю'бца бг~а, _о=ц~а` и= сн~а и= ст~а'гw 
дх~а, и= твое` ст~о'е _о=те'ческое заступле'нiе, во вjь'ки 
вjькw'въ.

%<Тропа'рь, гла'съ д~:%>

%<Р%>и'мъ _о=те'чество твое` w=ста'вивъ, въ пусты'ню 
всели'лся _е=си`, и= та'мw въ пу'стjь мjь'стjь w=брjь'тъ 
жили'ще себjь`, w\тбjь'глъ _е=си` суеты` мi'ра сегw`, и= въ 
безмо'лвнjьмъ приста'нищи до'брjь; направля'лъ _е=си` себе` 
ко гд\су. Сегw` ра'ди и= мы` чту'щи тя`, притека'юще къ 
ра'цjь моще'й твои'хъ и= любе'знw ту'ю w=блобыза'юще, 
мо'лимъ тя`, _о='тче мака'рiе: моли` w= на'съ гд\са, да 
поми'луетъ на'съ въ де'нь су'дный.

%<И='нъ тропа'рь, гла'съ то'йже:%>

%<_О=%>те'чество твое` ве'тхiй ри'мъ w=ста'вивъ, во 
страну` рwссi'йскую прише'лъ _е=си`, прп\дбне, и= въ 
пусты'ни бла'тнjьй всели'вся, та'мw приста'нище ти'хое ко 
сп~се'нiю w=брjь'лъ _е=си`, и= безмо'лвное житiе` 
бг~оуго'днw провожда'лъ _е=си`, направля'я себе` ко гд\су 
мл~твами непреста'нными: сегw` ра'ди хр\сто'съ тя` возлюби` 
и= чудесы` просла'ви, _о='тче мака'рiе, jа=ви'въ тя` 
па'стыря до'бра слове'снагw ста'да своегw`. Тjь'мже и= мы`, 
притека'юще къ ра'цjь моще'й твои'хъ, о_у=ми'льнw 
глаго'лемъ: моли` просла'вльшаго тя`, сп~сти'ся душа'мъ 
на'шымъ.



%<А='vгуста и~_i и= _о=ктw'врiа f~_i. Мл~тва прп\дбному 
i=wа'нну ры'льскому.%>

%<И=з\ъ про'лога.%>

%<_W%> пречестна'я главо` и= бл~года'ти ст~а'гw дх~а 
и=спо'лненная, сп~сово со _о=ц~е'мъ w=бита'лище! Предстоя` 
о_у= пр\сто'ла всjь'хъ цр~я` и= наслажда'яся свjь'та 
_е=диносу'щныя тр\оцы и= херувi'мски со а='гг~лы возглаша'я 
пjь'снь трист~у'ю, вели'кое же и= неизслjь'дованное 
дерзнове'нiе и=мjь'я, моли'ся w= на'съ всемл\стивому 
вл\дцjь. Помози` держа'вному царю` на'шему нiкола'ю 
а=ле_кса'ндровичу, и= покори` _е=му` вся^ проти^вныя враги` 
под\ъ но'зjь _е=гw`. Вjь'ру ст~у'ю непоро'чну соблюди`, 
гра'ды на'шя о_у=тверди`, мi'ръ ве'сь предста'тельствомъ 
твои'мъ о_у=мири`, w\т гла'да и= па'губы и=зба'ви ны`, и= 
w\т нападе'нiя и=ноплеме'нныхъ сохрани' ны: ста^рыя 
о_у=тjь'ши, ю='ныя наста'ви, безу^мныя о_у=мудри`, вдови^цы 
поми'луй, сирwты` заступи`, младе'нцы воспита'й: и= вся^ 
лю'ди твоя^ сохрани` w\т всjь'хъ напа'стей. И= въ де'нь 
стра'шнагw суда`, w\т шу'iя ча'сти и=зба'ви ны`, и= съ 
десны'ми _о=вца'ми бы'ти мл~твами твои'ми о_у=стро'й на'съ, 
па'че же сподо'би ны` о_у=слы'шати бл~же'нный _о='ный гла'съ 
w\т вл\дки хр\ста`: прiиди'те, бл~гослове'ннiи _о=ц~а` 
моегw`, наслjь'дуйте о_у=гото'ванное ва'мъ цр\ствiе w\т 
сложе'нiя мi'ра, во вjь'ки вjькw'въ.

%<Тропа'рь, гла'съ а~:%>

%<П%>окая'нiя w=снова'нiе, прописа'нiе о_у=миле'нiя, 
w='бразъ о_у=тjьше'нiя, духо'внагw соверше'нiя, ра'вно 
а='гг~лwмъ житiе` твое` бы'сть, прп\дбне: въ мл~твахъ 
о_у=`бо и= поще'нiихъ и= въ слеза'хъ пребыва'я, _о='тче 
i=wа'нне, моли` хр\ста` бг~а w= душа'хъ на'шихъ.



%<А='vгуста к~а. Мл~тва прп\дбному а=вра'мiю 
смоле'нскому.%>

%<И=з\ъ а=ка'fiста.%>

%<_W%> вели'кiй _о='тче а=вра'мiе, до'блiй подви'жниче 
хр\сто'въ, въ ско'рбехъ и= напа'стехъ пресла'вный на'шъ 
помо'щниче и= защи'тниче! Ничто'же возмо'же w\тлучи'ти тя` 
w\т любве` ко гд\су i=и~су: ни гон_е'нiя, ни клев_еты`, ни 
прещ_е'нiя врагw'въ твои'хъ. Ты`, jа='кw ле'въ, на бра'нь 
проти'ву волкw'въ мы'сленныхъ, духw'въ sло'бы, и=зше'лъ 
_е=си`, и=`же за до'брое твое` и=сповjь'данiе 
_е=диноплеме'нный тебjь` наро'дъ смоле'нскiй на тя` 
воздвиго'ша: но си'хъ, jа='кw _о='гненная стрjьла`, 
порази'лъ _е=си`, си'лою бл~года'ти ст~а'гw дх~а 
о_у=крjьпля'емь, и= jа='кw _о=ре'лъ, въ гw'рнiя w=би'т_ели 
_о=ц~а` нб\снагw воспари'лъ _е=си`, вjь'чную жи'знь, сла'ву 
и= бл~же'нство неизрече'нное та'мw наслjь'довавъ. Вjь'руемъ, 
свя'тче бж~iй, jа='кw, предстоя` со а='гг~лы и= всjь'ми 
ст~ы'ми пр\сто'лу сла'вы трiv"поста'снагw бг~а, 
о_у=с_е'рдныя и= бг~опрiя^тныя возно'сиши мл~твы не то'кмw 
w= ст~jь'й w=би'тели се'й, тобо'ю о_у=стро'еннjьй, и= w= 
гра'дjь на'шемъ, но и= w= все'й ст~jь'й хр\сто'вjь цр~кви, 
и= w= правосла'внjьмъ ца'рствjь рwссi'йстjьмъ, и= 
бл~гочести'вjьйшемъ i=мпера'торjь на'шемъ нiкола'jь 
а=ле_кса'ндровичjь. Вjь'мы, пресла'вный чудотво'рче, ка'кw 
ты`, си'лою всемогу'щагw гд\са i=и~са хр\ста`, _е=ще` жи'въ 
сы'й, жа'ждущую за грjьхи` люде'й зе'млю смоле'нскую 
_о=би'льнымъ дожде'мъ напои'ти о_у=моли'лъ _е=си`, и= по 
о_у=спе'нiи твое'мъ _о=би^льныя да'ры бл~года'тныя по'мощи 
во сп~се'нiе всjь^мъ съ вjь'рою къ тебjь` прибjьга'ющымъ 
и=сточа'еши, наипа'че же кончи'ну съ покая'нiемъ 
почита'ющымъ тя` подае'ши, да вси` _е=диноду'шнw 
неисповjьди'мое вели'чiе бл~гости бж~iя прославля'емъ. 
Тjь'мже съ вjь'рою и= любо'вiю припа'дающе и= бл~гоговjь'йнw 
ст~у'ю i=кw'ну твою` лобыза'юще, мо'лимъ тя`, до'брый на'шъ 
на нб~си` мл~твенниче и= засту'пниче: помога'й на'мъ 
грjь^шнымъ и= смир_е'ннымъ твои'ми мл~твами во всjь'хъ 
ско'рбехъ, ну'ждахъ и= w=бстоя'нiихъ на'шихъ, сохраня'й 
на'съ и= ст~у'ю сiю` w=би'тель твою` и= гра'дъ се'й 
смоле'нскъ и= вся^ правосла^вныя хр\стiа'ны рwссi'йскiя 
страны` w\т вся'кагw sла` и= вся'кiя напа'сти, наипа'че же 
вjь'чному на'шему сп~се'нiю споспjьшеству'й, и= всjь'хъ 
прося'щихъ твоея` по'мощи и= заступле'нiя сохраня'й. Та'же 
моли` хр\ста` сп~си'теля на'шего, да всjь^мъ правосла^внымъ 
хр\стiа'нwмъ ми'ръ и= тишину` да'руетъ, и= да w\тврати'тъ 
w\т на'съ вся'кiй гнjь'въ на ны` дви'жимый. да и=зба'витъ 
на'съ w\т сjь'тей вра'жiихъ, томле'нiя во о_у='захъ грjьха` 
и= муче'нiй а='довыхъ, и= да сподо'битъ на'съ, недосто'йныхъ 
и= грjь'шныхъ, ста'ти w=десну'ю _е=гw` на судjь` _е=гw` 
пра'веднjьмъ и= вни'ти въ вjь'чный поко'й ст~ы'хъ _е=гw`, 
и=дjь'же пра'зднующихъ гла'съ непреста'нный и= неизрече'нная 
сла'дость зря'щихъ добро'ту лица` _е=гw`: и= та'кw да 
возмо'жемъ съ тобо'ю и= всjь'ми ст~ы'ми безконе'чнw сла'вити 
тр\оцу _е=диносу'щную и= нераздjь'льную во вjь'ки вjькw'въ.

%<Тропа'рь, гла'съ и~:%>

%<Д%>не'сь возсiя` на'мъ па'мять твоя`, сла'вне, jа='кw 
со'лнце, свjьтоза'рнw луча'ми w=заря'ющая мi'ръ и= тьму` 
но'щи sлы'хъ духw'въ w\т на'съ w\тгоня'ющая: дне'сь нб\сныя 
си^лы ст~ы'хъ а='гг~лъ и= ду'шы пра'ведныхъ мы'сленнw 
торжеству'ютъ ра'дующеся. Дне'сь и= мы` грjь'шнiи 
припа'дающе мо'лимся: _о='тче прп\дбне а=вра'мiе, хр\ста` 
бг~а моли` непреста'ннw, сп~сти` гра'дъ и= лю'ди, любе'знw 
тебе` почита'ющыя.



%<А='vгуста к~д. Мл~тва ст~и'телю петру`, митрополi'ту 
кi'евскому и= всея` рwссi'и.%>

%<Зри` вы'ше, деке'мврiа к~а, ли'стъ р~л на w=б.%>

%<Тропа'рь, гла'съ д~:%>

%<Н%>аста` дне'сь всечестны'й пра'здникъ пренесе'нiя 
честны'хъ моще'й твои'хъ, ст~и'телю пе'тре, веселя` 
и=зря'днw твое` ста'до и= вjь'рнаго i=мпера'тора и= лю'ди: 
w= ни'хже не w=скудjьва'й моля'ся хр\сту` бг~у, _е='же w\т 
негw` дарова'ннjьй ти` па'ствjь сохрани'тися w\т вра^гъ 
ненавjь'тованнjьй и= сп~сти'ся душа'мъ на'шымъ.



%<А='vгуста к~д. Мл~тва прп\дбному а=рсе'нiю 
коме'льскому.%>

%<И=з\ъ а=ка'fiста.%>

%<_W%> сщ~е'нная главо`, прп\дбне _о='тче, пребл~же'нне 
а='вво а=рсе'нiе вели'кiй! Не забу'ди о_у=бо'гихъ твои'хъ: 
%<И= прw'чая, зри` вы'ше, мл~тва _о='бщая прп\дбному 
_е=ди'ному, ли'стъ _о~з.%>

%<Тропа'рь, гла'съ д~:%>

%<О_у=%>дали'вся мi'ра, водвори'лся _е=си` въ пусты'ню, 
и= та'мw подвиза'лся _е=си` до'брымъ по'двигомъ, посто'мъ и= 
мл~твами и= мно'гимъ терпjь'нiемъ, и= жи'въ показа'лъ _е=си` 
мнw'гая чудеса`: и= по преставле'нiи твое'мъ и=сточа'еши 
разли^чная и=сцjьл_е'нiя съ вjь'рою приходя'щымъ къ 
честно'му гро'бу твоему`, а=рсе'нiе _о='тче на'шъ. Моли` 
хр\ста` бг~а сп~сти'ся душа'мъ на'шымъ.



%<А='vгуста к~s. Мл~тва ст~ы^мъ мч~нкwмъ а=дрiа'ну и= 
ната'лiи.%>

%<И=з\ъ а=ка'fiста.%>

%<_W%> сщ~е'нная дво'ице, ст~i'и мч~нцы хр\стw'вы 
а=дрiа'не и= ната'лiе, бл~же'ннiи супру'зи и= до'блiи 
страда'льцы! О_у=слы'шите на'съ моля'щихся ва'мъ со 
слеза'ми, и= низпосли'те на ны` вся^ бл~гопотр_е'бная 
душа'мъ и= тjьлес_е'мъ на'шымъ, и= моли'те хр\ста` бг~а, да 
поми'луетъ на'съ и= сотвори'тъ съ на'ми по мл\сти свое'й, да 
не поги'бнемъ во грjьсjь'хъ на'шихъ. _Е='й, ст~i'и мч~нцы! 
прiими'те гла'съ моле'нiя на'шегw, и= и=зба'вите ны` 
мл~твами ва'шими w\т гла'да, губи'тельства, тру'са, пото'па, 
_о=гня`, гра'да, меча`, наше'ствiя и=ноплеме'нникwвъ и= 
междоусо'бныя бра'ни, w\т внеза'пныя сме'рти и= w\т всjь'хъ 
бjь'дъ, печа'лей и= болjь'зней, да при'снw ва'шими мл~твами 
и= предста'тельствомъ о_у=крjьпля'еми, просла'вимъ гд\са 
i=и~са хр\ста`, _е=му'же подоба'етъ вся'кая сла'ва, че'сть 
и= поклоне'нiе, со безнача'льнымъ _е=гw` _о=ц~е'мъ и= 
прест~ы'мъ дх~омъ, во вjь'ки вjькw'въ.



%<А='vгуста к~s. Мл~тва прп\дбному а=дрiа'ну 
а=ндру'совскому,%>

%<что'мая въ а=ндру'сово-нiкола'евской пу'стыни, 
_о=ло'нецкiя _е=па'рхiи.%>

%<_W%> прп\дбне _о='тче а=дрiа'не, о_у=го'дниче бж~iй, 
пусты'нный жи'телю, послу'шниче хр\сто'въ! Ты` о_у=бiе'нiе 
w\т нечести'выхъ человjь^къ по науще'нiю вра'жiю 
претерпjь'лъ _е=си`, но гд\сь бг~ъ десна'гw стоя'нiя своегw` 
со ст~ы'ми тя` сподо'би. Сегw` ра'ди къ ра'цjь честны'хъ 
моще'й твои'хъ припа'даемъ и= мо'лимъ тя` о_у=се'рднw: бу'ди 
моли'твенникъ ко гд\су бг~у w= на'съ грjь'шныхъ, ст~ы'ми 
твои'ми мл~твами сохрани` на'съ w\т вся'кагw sла`, _о=гня`, 
гла'да, пото'па и= w\т вся'кiя болjь'зни и= внеза'пныя 
сме'рти: и= о_у=моли` гд\са бг~а дарова'ти на'мъ 
w=ставле'нiе грjьхw'въ, десна'гw же стоя'нiя и= на'съ 
сподо'бити, да непреста'ннw прославля'емъ прест~у'ю тр\оцу, 
_о=ц~а` и= сн~а и= ст~а'го дх~а, во вjь'ки вjькw'въ.



%<А='vгуста к~з. Мл~тва ст~о'му сщ~енномч~нку ку'кшjь.%>

%<_W%> ст~ы'й страстоте'рпче, сщ~енному'чениче ку'кше, 
по'двиги а=п\сльскiя соверши'вый посредjь` w=бита'нiя 
соплем_е'нникъ твои'хъ, _о=т_е'цъ на'шихъ, и=`хже ты` 
свjь'томъ и='стиннагw бг~опозна'нiя просвjьща'лъ _е=си`, и= 
по да'ннjьй ти` бл~года'ти дх~а ст~а'гw бjь'сы прогна'вый, 
до'ждь съ небесе` своди'вый, _е='зеро и=зсуши'вый и= 
сотвори'вый и='на мнw'га чудеса`, многострада'льный же тво'й 
по'двигъ му'ченическою кончи'ною о_у=вjьнча'вый! Прiими` w\т 
на'съ о_у=с_е'рдныя и= о_у=мил_е'нныя мл~твы и= вознеси` я=` 
ко пр\сто'лу ст~ы'я тр\оцы, и=дjь'же ты` въ ли'цjь ст~ы'хъ 
предстои'ши, jа='кw да твои'мъ хода'тайствомъ мл\стивый 
гд\сь о_у=тверди'тъ въ ми'рjь и= сла'вjь держа'ву 
бл~гочести'вjьйшагw госуда'ря на'шегw, i=мпера'тора нiкола'я 
а=ле_кса'ндровича, въ ча'дjьхъ же ст~ы'я правосла'вныя 
цр~кве да о_у=крjьпи'тъ ду'хъ вjь'ры и= бл~гоче'стiя, въ 
па'стырехъ _е=я` ре'вность къ назида'нiю пасо'мыхъ да 
о_у=мно'житъ и= да при'зритъ ми'лостивымъ _о='комъ на лю'ди 
предстоя'щыя и= прибjьга'ющыя ко твое'й по'мощи. _Е='й, 
ст~ы'й о_у=го'дниче бж~iй! вjь'мы, jа='кw, ве'лiихъ ра'ди 
страда'нiй твои'хъ, мно'гw мо'жетъ мл~тва твоя` ко 
бл~госе'рдiю вл\дки. Сегw` ра'ди, jа='кw ча^да твоя^ по 
вjь'рjь, къ ра'цjь чт\сны'хъ и= многоцjьле'бныхъ моще'й 
твои'хъ припа'дающе, мо'лимъ тя` ду'хомъ сокруше'ннымъ и= 
смире'ннымъ се'рдцемъ: не пре'зри моле'нiй на'шихъ, пред\ъ 
тобо'ю и=злива'емыхъ, но вознеси` я=` ко всеще'дрому бг~у, 
jа='кw кади'ло бл~гово'нное, да твои'мъ хода'тайствомъ 
при'снw почi'етъ бл~года'ть _е=гw` на гра'дjь се'мъ, въ 
не'мже чти'тся пресла'вное и='мя твое`, и= лю'дiе живу'щiи 
въ не'мъ да сохраня'тся w\т гла'да, _о=гня`, смертоно'сныя 
jа='звы и= внеза'пныя сме'рти, w\т вся'кихъ бjь'дъ и= 
напа'стей. Споспjь'шствуй, сщ~енномч~нче ку'кше, ст~ы'ми 
твои'ми мл~твами честно'му бра'тству ст~а'гw хра'ма твоегw`, 
да прiумно'жится сiе` и= процвjьта'етъ во сла'ву трiеди'нагw 
бг~а, въ похвалу` твоегw` и='мене и= во бла'го ст~ы'я 
правосла'вныя цр~кве, да та'кw вси`, w=храня'еми твои'мъ 
предста'тельствомъ, ми'рнw и= бл~гоче'стнw по'прище житiя` 
сегw` пре'йдемъ, сла'вяще и= бл~годаря'ще _е=ди'наго 
и='стиннаго бг~а, во ст~jь'й тр\оцjь сла'вимаго, _о=ц~а` и= 
сн~а и= ст~а'го дх~а, во вjь'ки вjькw'въ.



%<А='vгуста к~f. Мл~твы ст~о'му пр\оро'ку, пр\дте'чи и= 
кр\сти'телю гд\сню i=wа'нну.%>

%<Зри` вы'ше, септе'мврiа к~г, ли'стъ п~f на w=б.%>

%<Тропа'рь на о_у=сjькнове'нiе главы` i=wа'нна 
кр\сти'теля, гла'съ в~:%>

%<П%>а'мять пра'веднагw съ похвала'ми, тебjь' же 
довлjь'етъ свидjь'тельство гд\сне, пр\дте'че: показа'лъ бо 
ся _е=си` вои'стину и= пр\оро'кwвъ честнjь'йшiй, jа='кw и= 
въ струя'хъ крести'ти сподо'бился _е=си` проповjь'даннаго. 
Тjь'мже за и='стину пострада'въ ра'дуяся, бл~говjьсти'лъ 
_е=си` и= су'щымъ во а='дjь бг~а jа='вльшагося пло'тiю, 
взе'млющаго грjь'хъ мi'ра и= подаю'щаго на'мъ ве'лiю мл\сть.

%<Велича'нiе:%>

%<В%>елича'емъ тя`, кр\сти'телю сп~совъ i=wа'нне, и= 
почита'емъ вси` честны'я твоея` главы` о_у=сjькнове'нiе.



%<А='vгуста л~. Мл~тва ст~о'му бл~говjь'рному вели'кому 
кня'зю а=ле_кса'ндру не'вскому, во и='ноцjьхъ а=ле_ксi'ю.%>

%<Зри` вы'ше, ное'мврiа к~г, ли'стъ рs~_i.%>

%<Тропа'рь на пренесе'нiе моще'й ст~а'гw, гла'съ д~:%>

%<П%>озна'й свою` бра'тiю, рwссi'йскiй i=w'сифе, не въ 
_е=гv'птjь, но на нб~си` ца'рствующiй, бл~говjь'рный кня'же 
а=ле_кса'ндре, и= прiими` мол_е'нiя и='хъ, о_у=множа'я жи'та 
лю'демъ плодоно'сiемъ земли` твоея`, гра'ды влады'чествiя 
твоегw` w=гражда'я моле'нiемъ, и= наслjь'дникwмъ твои^мъ, 
бл~говjь^рнымъ i=мпера'торwмъ на'шымъ, на сопроти^вныя 
спобо'рствуя.



%<А='vгуста г~. Мл~тва прп\дбному а=ле_кса'ндру 
сви'рскому.%>

%<И=з\ъ а=ка'fiста прп\дбному.%>

%<_W%> сщ~е'нная главо`, а='гг~ле земны'й и= человjь'че 
нб\сный, прп\дбне и= бг~оно'сне _о='тче на'шъ а=ле_кса'ндре, 
и=зря'дный о_у=го'дниче прест~ы'я и= _е=диносу'щныя тр\оцы, 
мнw'гiя ми'лwсти живу'щымъ во ст~jь'й w=би'тели твое'й и= 
всjь^мъ, съ вjь'рою и= любо'вiю притека'ющымъ къ тебjь`, 
jа=вля'яй! И=спроси` на'мъ вся^ къ житiю` сему` вре'менному 
бл~гопотр_е'бная, па'че же къ вjь'чному сп~се'нiю на'шему 
ну^жная. Посо'бствуй предста'тельствомъ твои'мъ, 
о_у=го'дниче бж~iй, бл~гочести'вjьйшему госуда'рю на'шему, 
i=мпера'тору нiкола'ю а=ле_кса'ндровичу всея` рwссi'и, на 
враги` ви^димыя и= неви^димыя, да въ ми'рjь глубо'цjь 
пребу'детъ ст~а'я правосла'вная цр~ковь хр\сто'ва, и= во 
бл~гострое'нiи зи'ждется ца'рство _е=гw`, во вся'комъ 
бл~гоче'стiи неруши'мw. Бу'ди всjь^мъ на'мъ, чудотво'рче 
ст~ы'й, во вся'кой ско'рби и= w=бстоя'нiи ско'рый 
помо'щникъ. Наипа'че же въ ча'съ кончи'ны на'шея jа=ви'ся 
на'мъ засту'пникъ бл~госе'рдый, да не пре'дани бу'демъ на 
мыта'рствахъ возду'шныхъ вла'сти sло'бнагw мiроде'ржца, но 
да сподо'бимся непреткнове'ннагw восхо'да во цр\ствiе 
нб\сное. _Е='й, _о='тче, мл~твенниче на'шъ при'сный! не 
посрами` о_у=пова'нiя на'шегw, не пре'зри смире'нныхъ 
моле'нiй на'шихъ, но при'снw w= на'съ пред\ъ пр\сто'ломъ 
живонача'льныя тр\оцы предста'тельствуй, да сподо'бимся 
вку'пjь съ тобо'ю и= со всjь'ми ст~ы'ми, а='ще и= 
недосто'йни _е=смы`, въ селе'нiихъ ра'йскихъ сла'вити 
вели'чiе, бл~года'ть и= мл\сть _е=ди'нагw въ тр\оцjь бг~а, 
_о=ц~а` и= сн~а и= ст~а'гw дх~а, во вjь'ки вjькw'въ.

%<Тропа'рь, гла'съ д~:%>

%<W\т%> ю='ности, бг~ому'дре, жела'нiемъ духо'внымъ въ 
пусты'ню всели'вся, _е=ди'нагw хр\ста` возжела'лъ _е=си` 
о_у=се'рднw стопа'мъ вслjь'дъ ходи'ти: тjь'мже и= 
а='гг~льстiи чи'ни зря'ще тя` о_у=диви'шася, ка'кw съ 
пло'тiю къ неви^димымъ ко'знемъ подвиза'вся, прему'дре, 
побjьди'лъ _е=си` полки` страсте'й воздержа'нiемъ и= 
jа=ви'лся _е=си` равноа'гг~ленъ на земли`, а=ле_кса'ндре 
прп\дбне. Моли` хр\ста` бг~а, да сп~се'тъ ду'шы на'шя.



%<Мл~твы ст~о'му а='гг~лу храни'телю.%>

%<МЛ~ТВА а~,%>

%<и=з\ъ а=ка'fiста.%>

%<_W%> ст~ы'й а='гг~ле, храни'телю и= покрови'телю мо'й 
бл~гi'й! Съ сокруше'ннымъ се'рдцемъ и= болjь'зненною душе'ю 
предстою' ти, моля'ся: о_у=слы'ши мя` грjь'шнаго раба` 
твоего` %<и='м\ркъ%>, съ во'племъ крjь'пкимъ и= пла'чемъ 
го'рькимъ вопiю'щаго: не помяни` мои'хъ беззако'нiй и= 
непра'вдъ, и='миже а='зъ w=кая'нный прогнjьвля'ю тя` по вся^ 
дни^ и= часы` и= ме'рзостна себе` творю` пред\ъ созда'телемъ 
на'шимъ гд\семъ: jа=ви'ся мнjь` милосе'рдъ и= не w\тлуча'йся 
мен_е` скве'рнагw да'же до кончи'ны моея`: возбуди' мя w\т 
сна` грjьхо'внагw и= посо'бствуй твои'ми мл~твами про'чее 
вре'мя житiя` моегw` без\ъ поро'ка прейти` и= сотвори'ти 
плоды` достw'йны покая'нiя: па'че же w\т сме'ртныхъ паде'нiй 
грjьхо'вныхъ соблюди' мя, да не поги'бну во w\тча'янiи, и= 
да не пора'дуется вра'гъ w= поги'бели мое'й. Вjь'мъ 
вои'стину и= о_у=сты` и=сповjь'дую, jа='кw никто'же тако'въ 
дру'гъ и= предста'тель, защи'титель и= побо'рникъ, jа='коже 
ты`, ст~ы'й а='гг~ле: предстоя' бо пр\сто'лу гд\сню, 
мо'лишися w= мнjь` непотре'бнjьмъ и= па'че всjь'хъ 
грjь'шнjьйшемъ, да не и=з\ъи'метъ пребл~гi'й души` моея` въ 
де'нь неча'янiя моегw` и= въ де'нь творе'нiя sло'бы. Не 
преста'й о_у=`бо о_у=милостивля'я премилосе'рдаго гд\са и= 
бг~а моего`, да w\тпу'ститъ согрjьш_е'нiя моя^, jа=`же 
сотвори'хъ во все'мъ житiи` мое'мъ дjь'ломъ, сло'вомъ и= 
всjь'ми мои'ми чу'вствы, и= и='миже вjь'сть судьба'ми, да 
сп~се'тъ мя`: да нака'жетъ мя` здjь` по свое'й 
неизрече'ннjьй мл\сти, но да не w=бличи'тъ и= не и=стя'жетъ 
мя` _о=на'мw по своему` нелицепрiя'тному правосу'дiю: да 
сподо'битъ мя` покая'нiе принести`, съ покая'нiемъ же 
бж~е'ственное причаще'нiе досто'йнjь прiя'ти, w= се'мъ па'че 
молю` и= такова'гw да'ра всеусе'рднw жела'ю. Въ стра'шный же 
ча'съ сме'рти неw\тсту'пенъ бу'ди ми`, бл~гi'й храни'телю 
мо'й, прогоня'я мра^чныя де'моны, и=му'щыя о_у=страши'ти 
притре'петную ду'шу мою`: защити' мя w\т тjь'хъ ловле'нiя, 
_е=гда` и='мамъ преходи'ти возду^шная мыта^рства, да 
храни'мь тобо'ю, безбjь'днw дости'гну рая` ми` 
вожделjь'ннагw, и=дjь'же ли'цы ст~ы'хъ и= го'рнихъ си'лъ 
непреста'ннw восхваля'ютъ всечт\сно'е и= великолjь'пое и='мя 
въ тр\оцjь сла'вимагw бг~а, _о=ц~а` и= сн~а и= ст~а'гw дх~а, 
_е=му'же подоба'етъ че'сть и= поклоне'нiе во вjь'ки 
вjькw'въ. А=ми'нь.

%<МЛ~ТВА в~,%>

%<и=з\ъ канw'нника.%>

%<А='%>гг~ле хр\сто'въ ст~ы'й! Къ тебjь` припа'дая 
молю'ся, храни'телю мо'й ст~ы'й, прида'нный мнjь` на 
соблюде'нiе души` и= тjь'лу моему` грjь'шному w\т ст~а'гw 
креще'нiя. А='зъ же свое'ю лjь'ностiю и= свои'мъ sлы'мъ 
w=бы'чаемъ прогнjь'вахъ твою` пречи'стую свjь'тлость и= 
w\тгна'хъ тя` w\т себ_е` всjь'ми сту'дными дjь'лы: лжа'ми, 
клевета'ми, за'вистiю, w=сужде'нiемъ, презо'рствомъ, 
непоко'рствомъ, братоненавидjь'нiемъ и= sлопомнjь'нiемъ, 
сребролю'бiемъ, прелюбодjья'нiемъ, jа='ростiю, ску'постiю, 
w=б\ъяде'нiемъ без\ъ сы'тости и= w=пи'вствомъ, 
многоглаго'ланiемъ, sлы'ми пw'мыслы и= лука'выми, го'рдымъ 
w=бы'чаемъ и= блу'днымъ возбjьше'нiемъ, и=мы'й самохотjь'нiе 
на вся'кое плотско'е вожделjь'нiе. _w sло'е мое` 
произволе'нiе, _е=гw'же и= ско'ти безслове'снiи не творя'тъ! 
да ка'кw возмо'жеши воззрjь'ти на мя`, и=ли` приступи'ти ко 
мнjь`, а='ки ко псу` смердя'щему; кото'рыма _о=чи'ма, 
а='гг~ле хр\сто'въ, воззри'ши на мя`, w=пле'тшася sлjь` во 
гну'сныхъ дjь'лjьхъ; да ка'кw о_у=же` возмогу` w\тпуще'нiя 
проси'ти гw'рькимъ и= sлы^мъ мои^мъ и= лука^вымъ 
дjья'нi_емъ, въ ня'же впа'даю по вся^ дни^ и= нw'щи и= на 
вся'къ ча'съ; Но молю'ся ти` припа'дая, храни'телю мо'й 
ст~ы'й: о_у=милосе'рдися на мя` грjь'шнаго и= недосто'йнаго 
раба` твоего` %<и='м\ркъ%>, бу'ди ми` помо'щникъ и= 
засту'пникъ на sла'го моего` сопроти'вника, ст~ы'ми твои'ми 
мл~твами, и= цр\ствiя бж~iя прича'стника мя` сотвори` со 
всjь'ми ст~ы'ми, всегда` и= ны'нjь и= при'снw и= во вjь'ки 
вjькw'въ. А=ми'нь.

%<МЛ~ТВА г~,%>

%<и=з\ъ тоя'же кни'ги.%>

%<С%>т~ы'й а='гг~ле, предстоя'й w=кая'ннjьй мое'й души` 
и= стра'стнjьй мое'й жи'зни! Не w=ста'ви мен_е` грjь'шнагw, 
ниже` w\тступи` w\т мен_е` за невоздержа'нiе мое`: не да'ждь 
мjь'ста лука'вому де'мону w=блада'ти мно'ю наси'льствомъ 
сме'ртнагw сегw` тjьлесе`: о_у=крjьпи` бjь'дствующую и= 
худу'ю мою` ру'ку и= наста'ви мя` на пу'ть сп~се'нiя. _Е='й, 
ст~ы'й а='гг~ле бж~iй, храни'телю и= покрови'телю w=кая'нныя 
моея` души` и= тjь'ла! вся^ мнjь` прости`, _е=ли'кими тя` 
w=скорби'хъ во вся^ дни^ живота` моегw`: и= а='ще что` 
согрjьши'хъ въ преше'дшую но'щь сiю`, покры'й мя` въ 
настоя'щiй де'нь: [и=ли`: и= а='ще что` согрjьши'хъ во 
дне'шнiй де'нь, покры'й мя` въ настоя'щую но'щь:] и= 
сохрани' мя w\т вся'кагw и=скуше'нiя проти'внагw, да ни въ 
ко'емъ грjьсjь` прогнjь'ваю бг~а: и= моли'ся за мя` ко 
гд\су, да о_у=тверди'тъ мя` въ стра'сjь свое'мъ и= досто'йна 
пока'жетъ мя` раба` своея` бл~гости. А=ми'нь.

%<МЛ~ТВА д~,%>

%<и=з\ъ тоя'же кни'ги.%>

%<А='%>гг~ле хр\сто'въ, храни'телю мо'й ст~ы'й и= 
покрови'телю души` и= тjь'ла моегw`! Вся^ ми` прости`, 
_е=ли^ка согрjьши'хъ во дне'шнiй де'нь: и= w\т вся'кагw 
лука'вствiя проти'внагw ми` врага` и=зба'ви мя`, да ни въ 
ко'емже грjьсjь` прогнjь'ваю бг~а моего`: но моли` за мя` 
грjь'шнаго и= недосто'йнаго раба`, jа='кw да досто'йна мя` 
пока'жеши бл~гости и= мл\сти всест~ы'я тр\оцы, и= мт~ре 
гд\са моегw` i=и~са хр\ста`, и= всjь'хъ ст~ы'хъ. А=ми'нь.

%<Тропа'рь, гла'съ s~:%>

%<А='%>гг~ле бж~iй, храни'телю мо'й ст~ы'й, живо'тъ мо'й 
соблюди` во стра'сjь хр\ста` бг~а, о_у='мъ мо'й о_у=тверди` 
во и='стиннjьмъ пути`, и= къ любви` го'рней о_у=язви` ду'шу 
мою`, да тобо'ю направля'емь, получу` w\т хр\ста` бг~а 
ве'лiю мл\сть.



%<ДОПОЛНЕ'НIЕ.%>

%<Мл~твы прест~о'му дх~у.%>

%<И=з\ъ кни'ги: Пра'вило моле'бное къ бж~е'ственному и= 
покланя'емому пара'клиту прест~о'му дх~у, творе'нiе и='нока 
ма_ксi'ма святого'рца.%>

%<МЛ~ТВА а~,%>

%<ст~а'гw сv"меw'на, но'вагw бг~осло'ва, по тре'тiей 
пjь'сни канw'на.%>

%<П%>рiиди`, крv"сталлови'дный животе` и= 
вседержи'тельная десни'це, всест~ы'й и= животворя'щiй и= 
содjь'телю дш~е, во вла'стнjьмъ равноче'стiи _о=ч~естjьмъ и= 
сн~о'внемъ сы'й, и='хже _е='сть въ трiе'хъ ли'цjьхъ 
то'ждество досто'инства и= бж~ества`, совjь'та же согла'сiе, 
и= _е='же во _е=ди'но во'ля. Прiиди`, гд\си мо'й, _е=го'же 
вожделjь` и= жела'етъ душа` моя`. Прiиди`, бы'вшее жела'нiе 
са'мъ во мнjь`, сотво'ршее жела'ти тя` w\тню'дь 
непристу'пнаго. Прiиди`, при'сная моя` ра'досте и= 
наслажде'нiе и= сла'во. Прiиди`, мое` дыха'нiе, животе` 
мо'й, о_у=тjьше'нiе души` моея`. Бу'ди со мно'ю _е=ди'нъ 
дх~ъ, пребл~гi'й вл\дко, несмjь'снw, непрело'жнw, 
неизмjь'ннw сы'й над\ъ всjь'ми бг~ъ. Бу'ди мнjь` са'мъ вся^ 
во всjь'хъ, пи'ща неизглаго'ланная и= весьма` неиждива'емая, 
вjь'чнw преизлива'ющаяся во о_у=стна'хъ души` моея` и= 
преистека'ющая во и=сто'чницjь се'рдца моегw`: w=дjья'нiе 
блеща'щееся и= попаля'ющее бjь'сы: w=чище'нiе w=мыва'ющее 
мя` нетлjь'нными и= ст~ы'ми слеза'ми, jа=`же твое` 
прише'ствiе да'руетъ, къ нему'же прiи'деши. Бу'ди ми` 
свjь'тъ невече'рнiй и= сл~нце незаходи'мое и= 
несокрыва'емое: гдjь' бо сокры'ешися, нигдjь'же и=мjь'яй 
мjь'ста твоему` поко'ю; и=ли` чесw` ра'ди, jа='кw не 
w\твраща'ешися никогw'же w\т всjь'хъ; то'чiю мы` w\т теб_е` 
при'снw кры'емся грjьхми` на'шими, прiити` къ тебjь` не 
хотя'ще. W\тста'ви w\т мен_е`, гд\си, вся'кое па'губное 
превозноше'нiе, и= да'ждь ми` цjьлому'дрiе _о='чiю: вложи` 
я=зы'ку моему` w=бузда'нiе, предста'ви слу'хи моя^ 
бл~гопокори^вы ст~ы^мъ твои^мъ за'повjьдемъ: пода'ждь ми` 
терпjь'нiе въ ско'рбехъ, вразуми` и= о_у=тверди` се'рдце 
мое` въ долготерпjь'нiи, въ неsло'бiи, въ воздержа'нiи, въ 
сострада'нiи, въ ми'лостыни, въ любви`, во смиренному'дрiи, 
въ ти'хости ко всjь^мъ, во w\твраще'нiи бjьсо'вскагw 
разлjьне'нiя. Да'ждь ми` разсужде'нiе и=ску'сное въ 
по'мыслjьхъ, ка^я досто'итъ предпочита'ти: да'ждь ми` 
разумjь'ти л_е'стныя кw'зни дiа'вwльскiя, и= сiя^ 
w\трjь'вати, и= весьма` свою` во'лю w\тсjька'ти, и= 
возлага'ти jа=`же w= себjь` на тво'й про'мыслъ, и= w\тту'ду 
на поле'зное о_у=пова'ти: jа='кw о_у= теб_е` _е='сть жи'знь 
моя`, свjь'тъ мо'й, сп~се'нiе мое` и= тебе` бл~гословлю`, и= 
сла'влю и= кла'няюся, со безнача'льнымъ и=спусти'телемъ 
твои'мъ _о=ц~е'мъ, и= присносу'щнымъ и= соесте'ственнымъ 
тебjь` _е=гw` сн~омъ, всегда`, ны'нjь и= при'снw и= во 
вjь'ки вjькw'въ.

%<МЛ~ТВА в~,%>

%<по шестjь'й пjь'сни канw'на.%>

%<П%>рiиди`, всечт\сны'й вседjь'телю, вседержи'телю 
дш~е, всепосjьти'телю, прему'дрый, премо'щный, всеси'льный, 
непремjь'нный, непрело'жный, неwпи'санный, непостижи'мый, 
недовjь'домый и= неизслjь'димый, неисчетнодарови'тый, 
пребл~гi'й, и=спо'лнительный всегw` мi'ра по существу`, 
невмjьсти'мый же по си'лjь, и='же са'мъ живо'тъ и= 
и=сто'чникъ живота`, са'мъ му'дрость и= и=сто'чникъ 
му'дрости, са'мъ си'ла и= и=сто'чникъ си'лы, пребл~гi'й и= 
всеще'дрый бж~е. Прiиди`, всjь^мъ хотя'щымъ сп~сти'ся 
и='стинное ча'янiе. Прiиди` _е=ди'нъ ко _е=ди'ному: зане` 
_е=ди'нъ _е='смь, jа='коже ви'диши. Прiиди` и= всели'ся въ 
мя`, и= w=чи'сти мя` w\т вся'кiя скве'рны, и= соблюди' мя 
w\т вся'кагw прило'га и= навjь'та сопроти'внагw. 
Бл~гослови'мъ тя`, препjь'тый всjь'хъ цр~ю` пребл~гi'й, 
jа='кw w\т теб_е` _е='сть на'мъ _е='же бы'ти, _е='же 
ды'хати, _е='же му'дрствовати, _е='же зна'ти бг~а, тебе` 
всест~а'го дх~а, и= безнача'льнаго _о=ц~а`, и= 
_е=диноро'днаго _е=гw` сн~а. Бл~гослови'мъ тя`, jа='кw w\т 
теб_е` _е='сть на'мъ смотри'ти добро'ту небе'сную, 
со'лнечное тече'нiе, лу'нный кру'гъ, sвjьзда'мъ 
о_у=краше'нiе, и= всjь'хъ бл~госогла'сiе и= разли'чное 
движе'нiе. Бл~гослови'мъ тя`, jа='кw w\т теб_е` _е='сть 
на'мъ разумjь'ти часовw'мъ и=змjьне'нiе, премjьн_е'нiя 
време'нъ, премjьн_е'нiя вjь'трwвъ, лjь'тwмъ w=бхожд_е'нiя. 
Бл~годари'мъ тебjь`, jа='кw w\т теб_е` _е='сть на'мъ 
цр\ствiя нб\снагw надjь'ятися, а='гг~лwмъ равноче'стiя, 
сла'вы зрjь'нiя, ны'нjь jа='кw въ зерца'лjь и= гада'нiихъ, 
не по мно'зjь же соверше'ннjьйше и= чистjь'йше. Бл~годари'мъ 
тебjь`, jа='кw вся^ подае'ши на'мъ: земледjь^ланiя же и= 
пита^нiя, худо'ж_ества, зако'ны, w=бы^чаи, добродjь'т_ели и= 
жи'т_ельства. Кi'й я=зы'къ возглаго'летъ вели^чiя твоя^, 
вл\дко, jа=`же па'че сло'ва и= ра'зума вели^кая и= ди^вная; 
ты' бо чистоты` и= ст~ы'ни вjь'чный и=сто'чникъ _е=си` и= 
непреста'нный, прему'дрости же и= си'лы премно'гая бе'здна, 
неисче'тная и= непостижи'мая, жи'зни же и= безсме'ртiя 
безмjь'рная неwпи'санная пучи'на, ра'зума и= смы'сла 
неистощи'мое и= неумаля'емое сокро'вище, бл~гости и= 
милосе'рдiя всемi'рное и= неизнуря'емое храни'лище: ты` во 
пр\оро'ки вдохну'лъ _е=си`, и= бу^дущая провозвjьсти'ша, и= 
_е=диноро'днагw воплоще'нiе проповjь'даша: ты` ко 
бл~года'тнjьй мр~i'и прише'дъ, нарече'ннjьй пре'жде вjь^къ 
бы'ти мт~ри бж~iей, и=збра'ннjьй w\т всjь'хъ родw'въ, jа='кw 
чт\сjьй и= пречт\сjьй, и= w=сщ~е'нную _е=я` о_у=тро'бу 
жили'ще бг~у сло'ву соwружи'въ, съ ни'мъ созда'лъ _е=си` 
_е=гw` прест~о'е воспрiя'тiе: ты` со сло'вомъ хр\сто'мъ 
бы'лъ _е=си`, jа='кw соесте'ственъ _е=му` и= _е=диносу'щенъ 
и= равноче'стенъ, и= бг~озна'м_енiя содjь'ловалъ _е=си` 
преди^вная: повнегда' же взы'де на нб~са` и= сjь'де 
бг~олjь'пнw съ воспрiя'тымъ существо'мъ w=десну'ю _о=ц~а` 
неразлу'чнw jа='кw бг~ъ, ты`, на ст~ы^я _е=гw` о_у=чн~ки` и= 
а=п\слы прише'дъ въ видjь'нiи _о='гненныхъ я=зы^къ, и= 
сло'ва и= прему'дрости и= дерзнове'нiя и=спо'лнивъ и=`хъ, 
си^льны сотвори'лъ _е=си` въ зна'менiихъ. Тебjь` ны'нjь 
молю'ся, тебjь` припа'даю, тебjь` ми'лъ ся дjь'ю: 
преклони'ся мнjь` рабу` твоему`, и= бл~гостiю посjьти' мя, 
и= возведи` и=з\ъ глубины` прегрjьше'нiй вjь'домыхъ и= 
невjь'домыхъ, и='хже не разумjь'ю: w\т вся'кiя w=чи'сти мя` 
скве'рны пло'ти и= ду'ха, w=святи`, о_у=мудри`, вразуми`, ко 
вся'кому ра'зуму сп~си'тельному наста'ви, му'жественна 
покажи` и= неwсла'бна проти'ву страсте'й, вся'кiя проти'вныя 
си'лы крjьпча'йша, w=блецы' же мя` во о_у=трw'бы щедро'тъ, 
кро'тость, долготерпjь'нiе, и='стину, правоту`, молча'нiе и= 
въ воздержа'нiе, _е='же _е='сть всjь'хъ добродjь'телей 
w=снова'нiе: досто'йную сла'вы твоея` сотвори` мя` цр~ковь. 
Влады'чествуя бу'ди во мнjь`, храня` и= вся^ бога^тыя твоя^ 
да'ры подава'я: ты' бо соверше'нное дjь'йство _е=си` всjь'хъ 
бла^гъ, и= тебjь` со _о=ц~е'мъ и= сн~омъ по до'лгу пjь'нiе 
прино'симъ, всегда`, ны'нjь и= при'снw и= во вjь'ки 
вjькw'въ.

%<МЛ~ТВА г~,%>

%<по стiхи'рамъ на хвали'техъ.%>

%<П%>рiими`, вл\дко, пребл~гi'й пара'клите, _е=ди'нъ 
сы'й ст~ы'я и= покланя'емыя, _е=диносу'щныя же и= 
нераздjьли'мыя тр\оцы, худо'е сiе` моле'нiе, _е=му'же w\т 
человjь'ка грjь'шнагw и= w=сужде'ннагw бл~говоли'лъ _е=си` 
приноси'му быва'ти тебjь`: и= прости' ми согрjьш_е'нiя моя^ 
вw'льная и= невw'льная: w\т та'йныхъ мои'хъ w=чи'сти мя`, и= 
w\т чужди'хъ пощади` раба` твоего`. Бл~говоли` w= мнjь` 
грjь'шнjьмъ и= непотре'бнjьмъ, и= не'мwщи души` моея` 
посjьти` бл~года'тiю твое'ю, и= и=сцjьли` сокруше'нiе _е=я`. 
Поми'луй мя`, вл\дко пара'клите, бж~е, поми'луй мя`, 
w=святи` мою` ду'шу и= тjь'ло, просвjьти` ми` ра'зумъ, 
w=чи'сти со'вjьсть душе'вную w\т вся'кiя скве'рны, 
по'мыслwвъ же нечи'стыхъ и= о_у=мышле'нiй лука'выхъ, и= 
разумjь'нiй ху'льныхъ, и= w\т вся'кагw превозноше'нiя, 
го'рдости же и= киче'нiя, высокоу'мiя же и= де'рзости, и= 
сатани'нскагw шата'нiя, и= w\т вся'кагw фарiсе'йскагw 
лицемjь'рiя и= презо'рства: и= w\т вся'кагw сту'днагw и= 
лука'вагw w=бы'чая моегw` и=зба'ви мя` до конца`, сла'вы 
ра'ди и='мене твоегw`: и= да'руй ми` и='скреннее покая'нiе, 
се'рдца сокруше'нiе и= смиренному'дрiе, кро'тость же и= 
ти'хость, и= вся'кое хр\стiа'нское бл~гоговjь'инство, 
ра'зумъ же и= худо'жество духо'вное, со вся'кимъ 
бл~горазу'мiемъ, бл~годаре'нiемъ и= терпjь'нiемъ 
соверше'ннымъ. _Е='й, бж~е! сла'вы ра'ди и='мене твоегw` 
о_у=слы'ши мя` грjь'шнаго моля'щагося тебjь`, и= сподо'би 
мя` въ про'чее вре'мя w=кая'нныя жи'зни моея` ка'ятися 
и='скреннjь w= мои'хъ беззако'нiихъ со вся'кимъ 
смиренному'дрiемъ, цjьлому'дрiемъ же и= воздержа'нiемъ 
и='стиннымъ, w\т вся'кагw же сомнjь'нiя, двоеду'шiя и= 
нечу'вствiя w\тступи'ти помози` мнjь`. И= соблюди' мя, 
вл\дко, во вся'комъ бл~гочести'вjьмъ и= правосла'внjьмъ 
и=сповjь'данiи вjь'ры хр\стiа'нскiя, да сподо'блюся во вся^ 
дни^ житiя` моегw` без\ъ сомнjь'нiя гд\са пjь'ти, 
бл~гослови'ти, славосло'вити и= глаго'лати: ст~ы'й бж~е, 
_о='ч~е безнача'льный: ст~ы'й крjь'пкiй, сн~е _е=гw` 
собезнача'льный: ст~ы'й безсме'ртный, дш~е ст~ы'й, w\т 
_о=ц~а` и=сходя'й и= въ сн~jь почива'яй: тр\оце всест~а'я, 
сла'ва тебjь`. Сла'ва тебjь`, ст~а'я тр\оце _е=диносу'щная, 
животворя'щая и= нераздjьли'мая, всjь'хъ ра'ди сла'ва 
тебjь`.

%<С%>ла'ва тебjь`, мт~и бж~iя, вjь'рныхъ прибjь'жище, и= 
и=збавле'нiе въ лю'тыхъ содержи^мымъ, и= души` моея` 
бж~е'ственное о_у=тjьше'нiе: всеwкая'нную ду'шу мою`, _w 
бг~обл~года'тная, стрjьля^нiи ра'тника о_у=я'звленную, 
твоему` всеси'льному предста'тельству поруча'ю, ю='же 
соблюда'й, покрыва'й и= спаса'й w\т бjьсо'вскихъ ко'зней 
невреди'му, да вопiю' ти: ра'дуйся, невjь'сто неневjь'стная.



%<_О=ктw'врiа л~. Мл~тва прест~jь'й бц\дjь пред\ъ 
i=кw'ною _е=я` _о=зеря'нскою.%>

%<И=з\ъ слу'жбы.%>

%<W\т%> суеты` жите'йскiя возни'кше и= о_у=ма` своегw` 
по'мыслы во _е=ди'но собра'вше, ко твое'й, бц\де, i=кw'нjь 
_о='чи ду'шъ и= тjьле'съ на'шихъ воздвиза'емъ, и= тебjь` 
взыва'емъ си'це: не w=ста'ви, пречт\сая, на'съ немощны'хъ во 
грjьсjь'хъ на'шихъ растлjь'тися, не попусти` sло'му де'мону 
ду'шы на'шя w\т сн~а твоегw` въ д_е'бри страсте'й w\тгна'ти, 
но помози` на'мъ тогw` за'пwвjьди при'снw па'мятовати, да 
ниже` блу^днымъ возбjьше'нi_емъ себе` предае'мъ, ниже` 
дру'гъ дру'га sло'бою о_у=грыза'емъ, но jа='коже дне'сь, 
святы'ни твое'й предстоя'ще, w= и=справле'нiи житiя` на'шегw 
ре'вностiю распаля'емся, та'кw и= w\т хра'ма твоегw` въ 
до'мы своя^ w\тше'дше, сiе` до'брое намjь'ренiе сохрани'ти 
потщи'мся.

%<П%>о си'хъ же и= тjьл_е'сныя на'шя ну^жды о_у=толи`, 
и= го'р_ести твое'ю мл~твою и=сцjьли`, всепjь'тая. Вjь'мы, 
jа='кw подоба'ше на'мъ па'че вся^ сiя^ бл~году'шнjь 
претерпjьва'ти и= то'чiю w= терпjь'нiи въ ско'рбехъ гд\са 
проси'ти: но поне'же и=знемога'ютъ въ печа'лехъ ду'шы на'шя 
и= по'мыслы о_у=ны'нiя на'шу коле'блютъ вjь'ру, сегw` ра'ди 
въ сокруше'нiи серде'цъ къ тебjь` си'це взыва'емъ. JА='коже 
безчи'сл_енныя боля'щыя страда'льцы и=сцjьли'ла _е=си` и= 
скорбя'щыя о_у=тjь'шила _е=си`, та'кw и= на'съ пред\ъ 
чудотво'рною твое'ю i=кw'ною припа'дающихъ и= въ ско'рби 
тебjь` моля'щихся о_у=слы'ши, и= всjь'хъ прош_е'нiя во 
бл~го'е и=спо'лни, боля'щымъ здра'вiе, скорбя'щымъ 
о_у=тjьше'нiе подаю'щи, во враждjь` су'щымъ ми'ръ w\т бг~а 
низпосыла'ющи, сомня'щымся же вjь'ры о_у=твержде'нiе.

%<О_у=%>слы'ши грjь^шныя рабы^ твоя^, пречт\сая, 
воздви'гни на'съ на бл~года'рственное ти` славосло'вiе, да 
о_у=мно'жится вjь'ра люде'й твои'хъ, да просла'вится въ 
ни'хъ твое` заступле'нiе, да та'кw цр\ствiе сн~а твоегw` 
посредjь` на'съ о_у=тверди'тся, _е=му'же подоба'етъ вся'кая 
сла'ва, че'сть и= поклоне'нiе, со безнача'льнымъ _е=гw` 
_о=ц~е'мъ, и= прест~ы'мъ и= бл~ги'мъ и= животворя'щимъ 
дх~омъ, ны'нjь и= при'снw и= во вjь'ки вjькw'въ.

%<Тропа'рь, гла'съ г~:%>

%<Т%>воегw` предста'тельства о_у=вjьре'нiе и= 
милосе'рдiя твоегw` jа=вле'нiе i=кw'на _о=зеря'нская на'мъ, 
вл\дчце, показа'ся, пред\ъ не'юже ду'шы на'шя въ мл~твjь 
и=злива'емъ и= вjь'рою тебjь` вопiе'мъ: воззри`, 
милосе'рдая, на лю'ди твоя^, вся^ скw'рби на'шя и= печа^ли 
о_у=толи`, о_у=тjьше'нiе бл~го'е въ сердца` на^ша низпосли`, 
и= сп~се'нiе вjь'чное душа'мъ на'шымъ, преч\стая, и=спроси`.



%<I=ануа'рiа к~а. Мл~тва пред\ъ i=кw'ною прест~ы'я бц\ды 
ватопе'дскою.%>

%<И=з\ъ а=ка'fiста.%>

%<_W%> прест~а'я дв~о, мт~и хр\ста` бг~а на'шегw, 
цр~и'це нб~се` и= земли`: %<Зри` вы'ше, мл~тва прест~jь'й 
бц\дjь _о='бщая а~_i, ли'стъ к~з на w=б.%>



%<Септе'мврiа f~. Мл~тва ст~ы^мъ пра'в_еднымъ 
бг~о_отц_е'мъ i=wакi'му и= а='ннjь.%>

%<И=з\ъ а=ка'fiста.%>

%<_W%> присносла'внiи хр\стw'вы пра'в_едницы, ст~i'и 
бг~о_отцы` i=wакi'ме и= а='нно, предстоя'щiи нб\сному 
пр\сто'лу вели'кагw цр~я` и= ве'лiе дерзнове'нiе къ нему` 
и=му'щiи, jа='кw w\т пребл~гослове'нныя дще'ре ва'шея, 
пречт\сыя бц\ды и= приснодв~ы мр~i'и, воплоти'тися 
и=зво'лившему! Къ ва'мъ, jа='кw многомw'щнымъ 
предста'тел_емъ и= о_у=с_е'рднымъ w= на'съ мл~твенникwмъ, 
прибjьга'емъ мы` грjь'шнiи и= недосто'йнiи. Моли'те бл~гость 
_е=гw`, jа='кw да w\тврати'тъ w\т на'съ гнjь'въ сво'й, по 
дjьлw'мъ на'шымъ пра'веднw на ны` дви'жимый, и= да 
безчи'сл_енная прегрjьш_е'нiя на^ша презрjь'въ, w=брати'тъ 
на'съ на пу'ть покая'нiя, и= на стези` за'повjьдей свои'хъ 
да о_у=тверди'тъ на'съ. Та'же мл~твами ва'шими въ ми'рjь 
жи'знь на'шу сохрани'те, и= во всjь'хъ бл~ги'хъ бл~го'е 
поспjьше'нiе и=спроси'те, вся^ къ животу` и= бл~гоче'стiю 
потр_е'бная на'мъ w\т бг~а да'рующе, w\т вся'кихъ напа'стей 
и= бjь'дъ и= внеза'пныя сме'рти предста'тельствомъ ва'шимъ 
на'съ и=збавля'юще и= w\т всjь'хъ вра^гъ ви'димыхъ и= 
неви'димыхъ защища'юще, jа='кw да ти'хое и= безмо'лвное 
житiе` поживе'мъ во вся'комъ бл~гоче'стiи и= чистотjь`, и= 
та'кw въ ми'рjь вре'менное сiе` житiе` преше'дше, въ 
вjь'чный дости'гнемъ поко'й, и=дjь'же ва'шимъ ст~ы'мъ 
о_у=моле'нiемъ да сподо'бимся нб\снагw цр\ствiя хр\ста` бг~а 
на'шегw, _е=му'же со _о=ц~е'мъ и= прест~ы'мъ дх~омъ, 
подоба'етъ вся'кая сла'ва, че'сть и= поклоне'нiе во вjь'ки 
вjькw'въ.

%<Тропа'рь, гла'съ в~:%>

%<П%>ра'ведныхъ твои'хъ, гд\си, па'мять пра'зднующе, 
тjь'ми мо'лимъ тя`: сп~си` ду'шы на'шя.

%<И='нъ тропа'рь, гла'съ а~:%>

%<И=`%>же въ зако'ннjьй бл~года'ти пра'ведни бы'вше, 
младе'нца бг~ода'ннаго породи'ша на'мъ i=wакi'мъ и= а='нна. 
Тjь'мже дне'сь свjь'тлw торжеству'етъ, ве'селw пра'зднующи, 
бж~е'ственная цр~ковь честну'ю ва'шу па'мять, сла'вящи бг~а, 
воздви'гшаго ро'гъ сп~се'нiя на'мъ въ дому` давi'довjь.



%<ТРОПАРИ` И= ВЕЛИЧА^НIЯ%>

%<ДВАНАДЕСЯ'ТЫХЪ ПРА'ЗДНИКWВЪ.%>



%<Рождеству` прест~ы'я бц\ды:%>

%<Тропа'рь, гла'съ д~: Р%>ождество` твое`, бц\де дв~о, 
ра'дость возвjьсти` все'й вселе'ннjьй: и=з\ъ теб_е' бо 
возсiя` сл~нце пра'вды хр\сто'съ бг~ъ на'шъ, и= разруши'въ 
кля'тву, даде` бл~гослове'нiе, и= о_у=праздни'въ сме'рть, 
дарова` на'мъ живо'тъ вjь'чный.

%<Велича'нiе: В%>елича'емъ тя`, прест~а'я дв~о, и= 
чте'мъ ст~ы'хъ твои'хъ роди'телей, и= всесла'вное сла'вимъ 
рождество` твое`.



%<Воздви'женiю кр\ста` гд\сня:%>

%<Тропа'рь, гла'съ а~: С%>п~си`, гд\си, лю'ди твоя^, и= 
бл~гослови` достоя'нiе твое`, побjь^ды бл~говjь'рному 
i=мпера'тору на'шему нiкола'ю а=ле_кса'ндровичу на 
сопроти^вныя да'руя, и= твое` сохраня'я кр\сто'мъ твои'мъ 
жи'тельство.

%<Велича'нiе: В%>елича'емъ тя`, живода'вче хр\сте`, и= 
чте'мъ кр\стъ тво'й ст~ы'й, и='мже на'съ спа'слъ _е=си` w\т 
рабо'ты вра'жiя.



%<Введе'нiю во хра'мъ прест~ы'я бц\ды:%>

%<Тропа'рь, гла'съ д~: Д%>не'сь бл~говоле'нiя бж~iя 
пред\ъwбраже'нiе, и= человjь'кwвъ сп~се'нiя проповjь'данiе: 
въ хра'мjь бж~iи jа='снw дв~а дв~а jа=вля'ется, и= хр\ста` 
всjь^мъ предвозвjьща'етъ. То'й и= мы` велегла'снw 
возопiи'мъ: ра'дуйся, смотре'нiя зижди'телева и=сполне'нiе.

%<Велича'нiе: В%>елича'емъ тя`, прест~а'я дв~о, 
бг~оизбра'нная _о=трокови'це, и= чте'мъ _е='же въ хра'мъ 
гд\сень вхожде'нiе твое`.



%<Рождеству` хр\сто'ву:%>

%<Тропа'рь, гла'съ д~: Р%>ождество` твое`, хр\сте` бж~е 
на'шъ, возсiя` мi'рови свjь'тъ ра'зума: въ не'мъ бо 
sвjьзда'мъ служа'щiи, sвjьздо'ю о_у=ча'хуся, тебjь` 
кла'нятися сл~нцу пра'вды и= тебе` вjь'дjьти съ высоты` 
восто'ка. Гд\си, сла'ва тебjь`.

%<Велича'нiе: В%>елича'емъ тя`, живода'вче хр\сте`, 
на'съ ра'ди ны'нjь пло'тiю ро'ждшагося w\т безневjь'стныя и= 
пречт\сыя дв~ы мр~i'и.



%<Бг~оявле'нiю гд\сню:%>

%<Тропа'рь, гла'съ а~: В%>ъ i=орда'нjь креща'ющуся 
тебjь`, гд\си, тр\оческое jа=ви'ся поклоне'нiе: роди'телевъ 
во гла'съ свидjь'тельствоваше тебjь`, возлю'бленнаго тя` 
сн~а и=мену'я: и= дх~ъ, въ ви'дjь голуби'нjь, 
и=звjь'ствоваше словесе` о_у=твержде'нiе. Jа=вле'йся, 
хр\сте` бж~е, и= мi'ръ просвjьще'й, сла'ва тебjь`.

%<Велича'нiе: В%>елича'емъ тя`, живода'вче хр\сте`, 
на'съ ра'ди ны'нjь пло'тiю крести'вшагося w\т i=wа'нна въ 
вода'хъ i=_орда'нскихъ.



%<Срjь'тенiю гд\сню:%>

%<Тропа'рь, гла'съ а~: Р%>а'дуйся, благода'тная бц\де 
дв~о, и=з\ъ теб_е' бо возсiя` сл~нце пра'вды хр\сто'съ бг~ъ 
на'шъ, просвjьща'яй су'щыя во тьмjь`: вссели'ся и= ты`, 
ста'рче пра'ведный, прiе'мый во w=б\ъя^тiя свободи'теля 
ду'шъ на'шихъ, да'рующаго на'мъ воскресе'нiе.

%<Велича'нiе: В%>елича'емъ тя`, живода'вче хр\сте`, и= 
чте'мъ пречт\сую мт~рь твою`, _е='юже по зако'ну ны'нjь 
прине'слся _е=си` въ хра'мъ гд\сень.



%<Бл~говjь'щенiю прест~ы'я бц\ды:%>

%<Тропа'рь, гла'съ д~: Д%>не'сь сп~се'нiя на'шегw 
глави'зна, и= _е='же w\т вjь'ка та'инства jа=вле'нiе: сн~ъ 
бж~iй сн~ъ дв~ы быва'етъ, и= гаврiи'лъ бл~года'ть 
бл~говjьству'етъ. Тjь'мже и= мы` съ ни'мъ бц\дjь возопiи'мъ: 
ра'дуйся, бл~года'тная, гд\сь съ тобо'ю.

%<Велича'нiе: А=%>рха'гг~льскiй гла'съ вопiе'мъ ти`, 
чт\сая: ра'дуйся. бл~года'тная, гд\сь съ тобо'ю.



%<Вхо'ду гд\сню во i=ер\сли'мъ:%>

%<Тропа'рь, гла'съ а~: _О='%>бщее воскресе'нiе пре'жде 
твоея` стра'сти о_у=вjьря'я, и=з\ъ ме'ртвыхъ воздви'глъ 
_е=си` ла'заря, хр\сте` бж~е. Тjь'мже и= мы` jа='кw 
_о='троцы, побjь'ды зна'м_енiя нося'ще, тебjь` побjьди'телю 
сме'рти вопiе'мъ: w=са'нна въ вы'шнихъ, бл~гослове'нъ 
гряды'й во и='мя гд\сне.

%<Велича'нiе: В%>елича'емъ тя`, живода'вче хр\сте`, 
w=са'нна въ вы'шнихъ, и= мы` тебjь` вопiе'мъ: бл~гослове'нъ 
гряды'й во и='мя гд\сне.



%<Вознесе'нiю гд\сню:%>

%<Тропа'рь, гла'съ д~: В%>озне'слся _е=си` во сла'вjь, 
хр\сте` бж~е на'шъ, ра'дость сотвори'вый о_у=ченикw'мъ 
w=бjьтова'нiемъ ст~а'гw дх~а, и=звjьщ_е'ннымъ и=`мъ бы'вшымъ 
бл~гослове'нiемъ, jа='кw ты` _е=си` сн~ъ бж~iй, и=зба'витель 
мi'ра.

%<Велича'нiе: В%>елича'емъ тя`, живода'вче хр\сте`, и= 
почита'емъ _е='же на нб~са`, съ пречи'стою твое'ю пло'тiю, 
бж~е'ственное вознесе'нiе.



%<Въ недjь'лю пятдеся'тницы:%>

%<Тропа'рь, гла'съ и~: Б%>л~гослове'нъ _е=си`, хр\сте` 
бж~е на'шъ, и='же прему^дры ловцы` jа=вле'й, низпосла'въ 
и=`мъ дх~а ст~а'го, и= тjь'ми о_у=ловле'й вселе'нную: 
чл~вjьколю'бче, сла'ва тебjь`.

%<Велича'нiе: В%>елича'емъ тя`, живода'вче хр\сте`, и= 
чте'мъ всест~а'го дх~а твоего`, _е=го'же w\т _о=ц~а` 
посла'лъ _е=си` бж~е'ств_еннымъ о_у=ченикw'мъ твои^мъ.



%<Преwбраже'нiю гд\сню:%>

%<Тропа'рь, гла'съ з~: П%>реwбрази'лся _е=си` на горjь`, 
хр\сте` бж~е, показа'вый о_у=ченикw'мъ твои^мъ сла'ву твою`, 
jа='коже можа'ху: да возсiя'етъ и= на'мъ грjь^шнымъ свjь'тъ 
тво'й присносу'щный, мл~твами бц\ды. Свjьтода'вче, сла'ва 
тебjь`.

%<Велича'нiе: В%>елича'емъ тя`, живода'вче хр\сте`, и= 
почита'емъ пречт\сыя пло'ти твоея` пресла'вное 
преwбраже'нiе.



%<О_у=спе'нiю прест~ы'я бц\ды:%>

%<Тропа'рь, гла'съ а~: В%>ъ рождествjь` дjь'вство 
сохрани'ла _е=си`, во о_у=спе'нiи мi'ра не w=ста'вила 
_е=си`, бц\де: преста'вилася _е=си` къ животу`, мт~и су'щи 
живота`, и= моли'твами твои'ми и=збавля'еши w\т сме'рти 
ду'шы на'шя.

%<Велича'нiе: В%>елича'емъ тя`, пренепоро'чная мт~и 
хр\ста` бг~а на'шегw, и= всесла'вное сла'вимъ о_у=спе'нiе 
твое`.



%<ТРОПАРИ` И= ВЕЛИЧА^НIЯ _О='БЩIИ.%>



%<Гд\су бг~у и= сп~су на'шему i=и~су хр\сту`:%>

%<Тропа'рь, гла'съ в~: П%>речи'стому w='бразу твоему` 
покланя'емся, бл~гi'й, прося'ще проще'нiя прегрjьше'нiй 
на'шихъ, хр\сте` бж~е: во'лею во бл~говоли'лъ _е=си` пло'тiю 
взы'ти на кр\стъ, да и=зба'виши, jа=`же созда'лъ _е=си`, w\т 
рабо'ты врагу`. Тjь'мже бл~года'рственнw вопiе'мъ ти`: 
ра'дости и=спо'лнилъ _е=си` вся^, сп~се на'шъ, прише'дый 
сп~сти` мi'ръ.



%<Прест~jь'й бц\дjь:%>

%<Тропари`, зри` вы'ше, ли'стъ л~а на w=б.%>

%<Велича'нiе: Д%>осто'йно _е='сть велича'ти тя`, бц\де, 
честнjь'йшую херувi^мъ и= сла'внjьйшую без\ъ сравне'нiя 
серафi^мъ.



%<Ст~ы^мъ а='гг~лwмъ и= про'чымъ безплw'тнымъ:%>

%<Тропа'рь, гла'съ д~: Н%>б\сныхъ во'инствъ 
а=рхiстрати'зи, мо'лимъ ва'съ при'снw мы` недосто'йнiи, да 
ва'шими мл~твами w=градите` на'съ кро'вомъ кри'лъ 
невеще'ственныя ва'шея сла'вы, сохраня'юще ны` припа'дающыя 
приле'жнw и= вопiю'щыя: w\т бjь'дъ и=зба'вите ны`, jа='кw 
чинонача'льницы вы'шнихъ си'лъ.

%<Велича'нiе: В%>елича'емъ ва'съ, а=рха'гг~ли и= 
а='гг~ли и= вся^ вw'инства, херувi'ми и= серафi'ми, 
сла'вящiи гд\са.

%<И=ли` сiе`: В%>елича'емъ ва'съ, а=рха'гг~ли, а='гг~ли, 
нача^ла, вла^сти, престо'ли, госпw'дствiя, си^лы и= 
херувi'ми, стра'шнiи серафi'ми, прославля'ющiи гд\са.



%<Пр\оро'ку:%>

%<Тропа'рь, гла'съ в~: П%>р\оро'ка твоегw` %<и='м\ркъ%> 
па'мять, гд\си, пра'зднующе, тjь'мъ тя` мо'лимъ: сп~си` 
ду'шы на'шя.

%<Велича'нiе: В%>елича'емъ тя`, пр\оро'че бж~iй 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<А=п\слу _е=ди'ному:%>

%<Тропа'рь, гла'съ г~: А=%>п\сле ст~ы'й %<и='м\ркъ%>, 
моли` мл\стиваго бг~а, да прегрjьше'нiй w=ставле'нiе 
пода'стъ душа'мъ на'шымъ.

%<Велича'нiе: В%>елича'емъ тя`, а=п\сле хр\сто'въ 
%<и='м\ркъ%>, и= чте'мъ болjь^зни и= труды` твоя^, и='миже 
труди'лся _е=си` во бл~говjь'стiи хр\сто'вjь.



%<А=п\слwмъ двjьма` и=ли` мнw'гимъ:%>

%<Тропа'рь, гла'съ г~: А=%>п\сли ст~i'и, моли'те 
мл\стиваго бг~а, да прегрjьше'нiй w=ставле'нiе пода'стъ 
душа'мъ на'шымъ.

%<Велича'нiе: В%>елича'емъ ва'съ, а=п\сли хр\стw'вы, 
ве'сь мi'ръ о_у=че'ньми свои'ми просвjьти'вшыя и= вся^ 
концы` ко хр\сту` приве'дшыя.



%<Ст~и'телю _е=ди'ному:%>

%<Тропа'рь, гла'съ д~: П%>ра'вило вjь'ры и= w='бразъ 
кро'тости, воздержа'нiя о_у=чи'теля jа=ви' тя ста'ду твоему` 
jа='же веще'й и='стина: сегw` ра'ди стяжа'лъ _е=си` 
смире'нiемъ высw'кая, нището'ю бога^тая. _О='тче 
сщ~еннонача'льниче %<и='м\ркъ%>, моли` хр\ста` бг~а 
сп~сти'ся душа'мъ на'шымъ.

%<Велича'нiе: В%>елича'емъ тя`, ст~и'телю _о='тче 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<Ст~и'тел_емъ:%>

%<Тропа'рь, гла'съ д~: Б%>ж~е _о=т_е'цъ на'шихъ, творя'й 
при'снw съ на'ми по твое'й кро'тости, не w\тста'ви мл\сти 
твоея` w\т на'съ, но мл~твами и='хъ въ ми'рjь о_у=пра'ви 
жи'знь на'шу.

%<Велича'нiе: В%>елича'емъ ва'съ, ст~и'телiе вели'цыи, 
и= чте'мъ ст~у'ю па'мять ва'шу: вы' бо мо'лите за на'съ 
хр\ста` бг~а на'шего.



%<Прп\дбному:%>

%<Тропа'рь, гла'съ и~: В%>ъ тебjь`, _о='тче, и=звjь'стнw 
сп~се'ся _е='же по w='бразу: прiи'мъ бо кр\стъ, 
послjь'довалъ _е=си` хр\сту`, и= дjь'я о_у=чи'лъ _е=си` 
презира'ти о_у='бw пло'ть, прехо'дитъ бо, прилежа'ти же w= 
души` ве'щи безсме'ртнjьй. Тjь'мже и= со а='гг~лы 
сра'дуется, прп\дбне %<и='м\ркъ%>, ду'хъ тво'й.

%<Велича'нiе: О_у=%>блажа'емъ тя`, преподо'бне _о='тче 
%<и='м\ркъ%>, и= чте'мъ ст~у'ю па'мять твою`, наста'вниче 
мона'хwвъ и= собесjь'дниче а='гг~лwвъ.



%<Прп\дбнымъ:%>

%<Тропа'рь, гла'съ д~: Б%>ж~е _о=т_е'цъ на'шихъ, творя'й 
при'снw:

%<Велича'нiе: О_у=%>блажа'емъ ва'съ, прп\дбнiи _о=тцы`, 
и= чте'мъ ст~у'ю па'мять ва'шу, наста^вницы мона'хwвъ и= 
собесjь^дницы а='гг~лwвъ.



%<Мч~нку:%>

%<Тропа'рь, гла'съ д~: М%>ч~нкъ тво'й, гд\си, 
%<и='м\ркъ%> во страда'нiи свое'мъ вjьне'цъ прiя'тъ 
нетлjь'нный w\т теб_е` бг~а на'шегw: и=мjь'я бо крjь'пость 
твою`, мучи'телей низложи`, сокруши` и= де'монwвъ немощны^я 
де'рзwсти. Тогw` мл~твами сп~си` ду'шы на'шя.

%<Велича'нiе: В%>елича'емъ тя`, страстоте'рпче ст~ы'й 
%<и='м\ркъ%>, и= чте'мъ честна^я страда^нiя твоя^, jа=`же за 
хр\ста` претерпjь'лъ _е=си`.



%<Мч~нкwмъ:%>

%<Тропа'рь, гла'съ д~: М%>ч~нцы твои`, гд\си, во 
страда'нiихъ свои'хъ вjьнцы` прiя'ша нетлjь'нныя w= теб_е` 
бг~а на'шегw: и=му'ще бо крjь'пость твою`, мучи'телей 
низложи'ша, сокруши'ша и= де'монwвъ немощны^я де'рзwсти. 
Тjь'хъ мл~твами сп~си` ду'шы на'шя.

%<И='нъ тропа'рь, гла'съ а~: Б%>олjь'зньми ст~ы'хъ, 
и='миже w= тебjь` пострада'ша, о_у=моле'нъ бу'ди, гд\си, и= 
вся^ на'шя болjь^зни и=сцjьли`, чл~вjьколю'бче, мо'лимся.

%<Велича'нiе: В%>елича'емъ ва'съ, страстоте'рпцы ст~i'и, 
и= чте'мъ честна^я страда^нiя ва^ша, jа=`же за хр\ста` 
претерпjь'ли _е=сте`.



%<Сщ~енномч~нку:%>

%<Тропа'рь, гла'съ д~: И=%> нра'вwмъ прича'стникъ и= 
престо'лwмъ намjь'стникъ а='гг~лwмъ бы'въ, дjья'нiе 
w=брjь'лъ _е=си`, бг~одухнове'нне, въ видjь^нiя восхо'дъ: 
сегw` ра'ди сло'во и='стины и=справля'я, и= вjь'ры ра'ди, 
пострада'лъ _е=си` да'же до кро'ве. Сщ~енномч~нче 
%<и='м\ркъ%>, моли` хр\ста` бг~а сп~сти'ся душа'мъ на'шымъ.

%<Велича'нiе: В%>елича'емъ тя`, сщ~енномч~нче 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<Сщ~енномч~нкwмъ:%>

%<Тропа'рь, гла'съ д~: Б%>ж~е _о=т_е'цъ на'шихъ, творя'й 
при'снw:

%<Велича'нiе: В%>елича'емъ ва'съ, сщ~енномч~нцы 
хр\стw'вы, и= чте'мъ ст~у'ю па'мять ва'шу: вы' бо мо'лите за 
на'съ хр\ста` бг~а на'шего.



%<Прп\дбномч~нку:%>

%<Тропа'рь, гла'съ и~: В%>ъ тебjь`, _о='тче, и=звjь'стнw 
сп~се'ся:

%<Велича'нiе: О_у=%>блажа'емъ тя`, преподобномч~нче 
%<и='м\ркъ%>, и= чте'мъ ст~у'ю па'мять твою`, наста'вниче 
мона'хwвъ и= собесjь'дниче а='гг~лwвъ.



%<Прп\дбномч~нкwмъ:%>

%<Тропа'рь, гла'съ д~: Б%>ж~е _о=т_е'цъ на'шихъ, творя'й 
при'снw:

%<Велича'нiе: О_у=%>блажа'емъ ва'съ, прп\дбнiи мч~нцы, 
и= чте'мъ ст~у'ю па'мять ва'шу, наста^вницы мона'хwвъ и= 
собесjь^дницы а='гг~лwвъ.



%<Мч~нцjь:%>

%<Тропа'рь, гла'съ д~: А='%>гница твоя`, i=и~се, 
%<и='м\ркъ%> зове'тъ ве'лiимъ гла'сомъ: тебе`, женише` мо'й, 
люблю`, и= тебе` и='щущи страда'льчествую, и= сраспина'юся, 
и= спогреба'юся креще'нiю твоему`: и= стражду` теб_е` ра'ди, 
jа='кw да ца'рствую въ тебjь`: и= о_у=мира'ю за тя`, да и= 
живу` со тобо'ю: но jа='кw же'ртву непоро'чную прiими' мя, 
съ любо'вiю поже'ршуюся тебjь`. Тоя` мл~твами, jа='кw 
мл\стивъ, сп~си` ду'шы на'шя.

%<Велича'нiе: В%>елича'емъ тя`, страстоте'рпице 
хр\сто'ва %<и='м\ркъ%>, и= чте'мъ честно'е страда'нiе твое`, 
jа=`же за хр\ста` претерпjь'ла _е=си`.



%<Мч~нцамъ:%>

%<Тропа'рь, гла'съ а~: А='%>гницы слов_е'сныя, а='гнцу 
и= па'стырю приведо'стеся муче'нiемъ ко хр\сту`, тече'нiе 
сконча'вшя и= вjь'ру соблю'дшя: тjь'мже дне'сь ра'достною 
душе'ю соверша'емъ, досточу^дныя, ст~у'ю ва'шу па'мять, 
хр\ста` велича'юще.

%<Велича'нiе: В%>елича'емъ ва'съ, страстот_е'рпицы 
ст~ы^я, и= чте'мъ честна^я страда^нiя ва^ша, jа=`же за 
хр\ста` претерпjь'ли _е=сте`.



%<Прп\дбнjьй женjь`:%>

%<Тропа'рь, гла'съ и~: В%>ъ тебjь`, ма'ти, и=звjь'стнw 
сп~се'ся _е='же по w='бразу: прiи'мши бо кр\стъ, 
послjь'довала _е=си` хр\сту`, и= дjь'ющи о_у=чи'ла _е=си` 
презира'ти о_у='бw пло'ть, прехо'дитъ бо, прилежа'ти же w= 
души` ве'щи безсме'ртнjьй. Тjь'мже и= со а='гг~лы 
сра'дуется, прп\дбная %<и='м\ркъ%>, ду'хъ тво'й.

%<Велича'нiе: О_у=%>блажа'емъ тя`, преподо'бная ма'ти 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<Прп\дбнымъ жена'мъ:%>

%<Тропа'рь, гла'съ в~: И='%>стинному жела'нiю 
о_у=невjь'стившяся, хр\стосла^вныя, и= вре'меннагw 
w=бру'чника w\тве'ргшяся совокупле'нiя, и= добродjь'тельными 
пw'двиги возра'стшя, на высоту` востеко'сте нетлjь'нiя, 
красноду^шныя и= многобога^тныя, столпи` мона'шествующихъ 
же'нъ и= пра'вило: тjь'мже w= на'съ моли'те непреста'ннw 
любо'вiю ва'шу па'мять пра'зднующихъ.

%<Велича'нiе: О_у=%>блажа'емъ ва'съ прп\дбныя ма'т_ери, 
и= чте'мъ ст~у'ю па'мять ва'шу: вы' бо мо'лите за на'съ 
хр\ста` бг~а на'шего.



%<Прп\дбномч~нцjь:%>

%<Тропа'рь, гла'съ д~: А='%>гница твоя`, i=и~се:

%<Велича'нiе: В%>елича'емъ тя`, страстоте'рпице ст~а'я 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<Сщ~енноисповjь'днику и= прп\дбноисповjь'днику:%>

%<Тропа'рь, гла'съ и~: П%>равосла'вiя наста'вниче, 
бл~гоче'стiя о_у=чи'телю и= чистоты`, вселе'нныя 
свjьти'льниче, а=рхiере'_евъ бг~одухнове'нное о_у=добре'нiе, 
прему'дре, о_у=че'ньми твои'ми вся^ просвjьти'лъ _е=си`, 
цjьвни'це духо'вная: моли` хр\ста` бг~а сп~сти'ся душа'мъ 
на'шымъ.

%<Велича'нiе сщ~енноисповjь'днику: В%>елича'емъ тя`, 
ст~и'телю _о='тче %<и='м\ркъ%>:

%<Велича'нiе прп\дбноисповjь'днику: О_у=%>блажа'емъ тя`, 
прп\дбне _о='тче %<и='м\ркъ%>:



%<Безсре'бренникwмъ:%>

%<Тропа'рь, гла'съ и~: С%>т~i'и безсре'бреницы и= 
чудотво'рцы, посjьти'те не'мwщи на'шя: ту'не прiя'сте, ту'не 
дади'те на'мъ.

%<Велича'нiе: В%>елича'емъ ва'съ, чудотво'рцы сла'внiи 
%<и='м\ркъ%>, и= чте'мъ честна^я страда^нiя ва^ша, jа=`же за 
хр\ста` претерпjь'ли _е=сте`.



%<Хр\ста` ра'ди ю=ро'дивому:%>

%<Тропа'рь, гла'съ а~: Г%>ла'съ а=п\сла твоегw` па'vла 
о_у=слы'шавъ, глаго'лющь: мы` ю=ро'ди хр\ста` ра'ди, ра'бъ 
тво'й, хр\сте` бж~е, %<и='м\ркъ%> ю=ро'дъ бы'сть на земли` 
тебе` ра'ди. Тjь'мже па'мять _е=гw` почита'юще, тебе` 
мо'лимъ, гд\си, сп~си` ду'шы на'шя.

%<Велича'нiе: О_у=%>блажа'емъ тя`, ст~ы'й пра'ведный 
%<и='м\ркъ%>, и= чте'мъ ст~у'ю па'мять твою`: ты' бо мо'лиши 
за на'съ хр\ста` бг~а на'шего.



%<W=ГЛАВЛЕ'НIЕ.%>



%<Мл~твы гд\су бг~у.%>

%<М%>л~твы софi'и, v=поста'снjьй прему'дрости бж~iей, 
сп~си'телю на'шему гд\су i=и~су хр\сту`, септе'мврiа и~ и= 
а='vгуста _е~_i.

%<М%>л~твы чт\сно'му и= животворя'щему кр\сту` гд\сню, 
септе'мврiа д~_i.

%<М%>л~тва и=з\ъ моле'бствiя на де'нь рж\ства` 
хр\сто'ва, деке'мврiа к~_е.

%<М%>л~тва и=з\ъ моле'бнагw пjь'нiя на но'вый го'дъ.

%<М%>л~тва на вели'комъ w=сщ~е'нiи воды` ст~ы'хъ 
бг~оявле'нiй, i=ануа'рiа s~.

%<М%>л~тва и=з\ъ послjь'дованiя въ недjь'лю 
правосла'вiя.

%<М%>л~тва по канw'нjь покая'ннjьмъ.

%<М%>л~тва и=з\ъ а=ка'fiста i=и~су сладча'йшему.

%<М%>л~тва гд\су бг~у w\т лица` ка'ющагwся человjь'ка.

%<М%>л~тва на бл~гослове'нiе ва'iа въ недjь'лю ва'iй.

%<М%>л~твы и=з\ъ послjь'дованiя о_у=мове'нiя но'гъ.

%<М%>л~твы гд\су i=и~су распя'тому.

%<М%>л~тва гд\су i=и~су воскре'сшему.

%<М%>л~тва на бл~гослове'нiе а='ртоса во ст~у'ю недjь'лю 
па'схи.

%<М%>л~тва на раздробле'нiе а='ртоса въ суббw'ту 
свjь'тлыя седми'цы.

%<М%>л~тва пред\ъ i=кw'ною сп~си'теля и=сцjьли'теля 
разсла'бленнагw, въ недjь'лю г~-ю по па'сцjь.

%<М%>л~твы чтw'мыя въ на'вечерiи пятдеся'тницы.

%<М%>л~твы и=з\ъ а=ка'fiста прест~jь'й и= животворя'щей 
тр\оцjь.

%<М%>л~тва прест~jь'й тр\оцjь и=з\ъ полу'нощницы 
воскр\сныя.

%<М%>л~твы прест~о'му дх~у пара'клиту. |

%<М%>л~твы въ де'нь положе'нiя ри'зы гд\сни, i=у'лiа 
_i~.

%<М%>л~твы въ пра'здникъ происхожде'нiя честны'хъ дре'въ 
животворя'щагw кр\ста` гд\сня, а='vгуста а~.

%<М%>л~тва во причаще'нiи гро'здiя, а='vгуста s~.

%<М%>л~твы пред\ъ нерукотворе'ннымъ w='бразомъ 
сп~си'теля, а='vгуста s~_i.

%<М%>л~тва и=з\ъ послjь'дованiя ма'лагw w=сщ~е'нiя 
воды`.

%<М%>л~твы на w=сщ~е'нiе воды`.

%<М%>л~тва и=з\ъ бл~года'рственнагw моле'бствiя w= 
получе'нiи проше'нiя.

%<М%>л~тва и=з\ъ моле'бствiя на дни^ восше'ствiя на 
престо'лъ и= вjьнча'нiя на ца'рство госуда'ря i=мпера'тора.

%<М%>л~тва за царя` на лiтургi'и.

%<М%>л~тва w= ниспроверже'нiи крамолы`.

%<М%>л~твы и=з\ъ послjь'дованiя w=сщ~е'нiя хра'ма, 
i=ере'емъ соверша'емагw.

%<М%>л~твы и=з\ъ послjь'дованiя погребе'нiя 
сщ~е'нникwвъ.

%<М%>л~тва и=з\ъ слу'жбы _о='бщiя гд\су i=и~су хр\сту`.

%<М%>л~тва и=з\ъ слу'жбы ст~ы^мъ а=п\слwмъ.

%<М%>л~тва ко гд\су i=и~су хр\сту`, что'мая въ часо'внjь 
сп~си'теля во гра'дjь москвjь`.



%<Мл~твы ко прест~jь'й вл\дчцjь на'шей бц\дjь и= 
приснодв~jь мр~i'и.%>

%<М%>л~твы прест~jь'й бц\дjь _о='бщыя.

%<М%>л~твы прест~jь'й бц\дjь пред\ъ ст~ы'ми и= 
чудотво'рными _е=я` i=кw'нами:

%<а=%>бала'кскою зна'менiя прест~ы'я бц\ды, ное'мврiа 
к~з,

%<а=%>лбази'нскою, и=мену'емою сло'во пло'ть бы'сть, 
ма'рта f~,

%<а=%>хты'рскою, i=у'лiа в~,

%<а=%>fw'нскою, домострои'тельница и=мену'емою, i=у'лiа 
_е~,

%<б%>алы'кинскою, i=у'нiа а~,

%<б%>есjь'дною, а='vгуста д~_i,

%<б%>иля'рскою, живоно'сный и=сто'чникъ и=мену'емою, въ 
пято'къ свjь'тлыя седми'цы,

%<б%>л~говjь'щенiя прест~ы'я бц\ды, ма'рта к~_е,

%<б%>л~года'тною, септе'мврiа д~_i и= въ недjь'лю а~-ю 
по к~а дни` i=у'нiа,

%<б%>г~олю'бскою, и=ли` бг~олюби'вою, i=у'н. и~_i,

%<б%>jьлы'ничскою, а=прi'лiа в~_i,

%<в%>атопе'дскою, i=ануа'рiа к~а,

%<в%>веде'нiя во хра'мъ прест~ы'я бц\ды, ное'мврiа к~а,

%<в%>зыска'нiе поги'бшихъ, и=ли` и=збавле'нiе w\т бjь'дъ 
стра'ждущихъ, февруа'рiа _е~,

%<в%>и'ленскою прест~ы'я бц\ды _о=диги'трiи (ны'нjь 
пра'зднуется февруа'рiа _е~_i),

%<в%>лади'мiрскою, ма'iа к~а, i=у'нiа к~г и= а='vгуста 
к~s,

%<в%>лади'мiрскою красного'рскою, i=у'н. к~г,

%<в%>сjь'хъ скорбя'щихъ ра'дости, _о=ктw'врiа к~д,

%<в%>ъ ско'рбехъ и= печа'лехъ о_у=тjьше'нiе, ное'мврiа 
f~_i,

%<г%>ребне'вскою, i=у'лiа к~и,

%<г%>рузи'нскою, а='vгуста к~в,

%<д%>омострои'тельница и=мену'емою, зри` а=fw'нскою,

%<д%>онско'ю, а='vгуста f~_i,

%<д%>осто'йно _е='сть, зри` ми'лующею,

%<д%>уни'ловскою, i=у'нiа к~f,

%<ж%>ивоно'сный и=сто'чникъ и=мену'емою, зри` 
биля'рскою,

%<з%>на'менiя прест~ы'я бц\ды а=бала'кскою, зри` 
а=бала'кскою,

%<з%>на'менiя прест~ы'я бц\ды, _е='же въ вели'цjьмъ 
новjь'градjь, ное'мврiа к~з,

%<з%>на'менiя прест~ы'я бц\ды ку'рскою, зри` ку'рскою,

%<з%>на'менiя прест~ы'я бц\ды царскосе'льскою, зри` 
царскосе'льскою.

%<и=%>зба'вительница и=мену'емою, _о=кт. з~_i,

%<и=%>збавле'нiе w\т бjь'дъ стра'ждущихъ, зри` 
взыска'нiе поги'бшихъ,

%<i='%>верскою, _о=ктw'врiа г~_i, февруа'рiа в~_i и= во 
вто'рникъ свjь'тлыя седми'цы,

%<i=%>ерусали'мскою, _о=ктw'врiа в~_i.

%<к%>аза'нскою, _о=ктw'врiа к~в и= i=у'лiа и~,

%<к%>алу'женскою, септе'мврiа в~,

%<к%>озельща'нскою, февруа'рiа к~а,

%<к%>о'лочскою, i=у'лiа f~,

%<к%>оне'вскою, i=у'лiа _i~,

%<к%>орсу'нскою, _о=ктw'врiа f~,

%<к%>у'рскою зна'менiя прест~ы'я бц\ды, септе'мврiа и~,

%<л%>енько'вскою. и=мену'емою спаси'тельница 
о_у=топа'ющихъ, деке'мврiа к~,

%<л%>ю'бечскою, ма'iа з~,

%<л%>я'данскою,

%<м%>ака'рiевскою, септе'мврiа з~_i,

%<м%>ателикi'йскою, ма'iа к~а,

%<м%>и'лующею, и=ли` ми'лостивою, и=ли` досто'йно 
_е='сть, i=у'нiа а~_i,

%<м%>iха'йловскою, а='vгуста к~г,

%<м%>лекопита'тельница и=мену'емою, i=ануа'рiа в~_i и= 
а='vгуста _е~_i,

%<м%>оде'нскою, i=у'нiа к~,

%<м%>оздо'кскою, а='vгуста _е~_i,

%<м%>олче'нскою, септ. и~_i и= а=пр. к~д,

%<н%>едре'млющее _о='ко и=мену'емою, ма'iа к~f,

%<н%>еwпали'мыя купины`, септе'мврiа д~,

%<н%>еча'янныя ра'дости, деке'мврiа f~,

%<_о=%>диги'трiи ви'ленскою, зри` ви'ленскою,

%<_о=%>диги'трiи смоле'нскою, зри` смоле'нскою.

%<_о=%>зеря'нскою, _о=ктw'врiа а~,

%<_о=%>ра'нскою, ма'iа к~а,

%<п%>ла'чь бг~омт~ре и=мену'емою, въ вели'кiй пято'къ,

%<п%>одо'льскою, jа='же во гра'дjь житомi'рjь,

%<п%>окро'ва прест~ы'я бц\ды, _о=кт. а~,

%<п%>охвала` бг~омт~ри и=мену'емою, въ суббw'ту _е~-я 
седми'цы вели'кагw поста`,

%<п%>оча'евскою, i=у'лiа к~г,

%<п%>ре'жде рж\ства` и= по рж\ствjь` дв~а, _о=ктw'врiа 
з~_i,

%<п%>розрjь'нiе _о=че'съ и=мену'емою, въ пято'къ 
свjь'тлыя седми'цы,

%<р%>ж\ства` прест~ы'я бц\ды, септе'мврiа и~,

%<с%>коропослу'шпица и=мену'емою, ное'мврiа f~,

%<с%>ло'во пло'ть бы'сть, зри` а=лбази'нскою,

%<с%>моле'нскою, _о=диги'трiа и=мену'емою, i=у'лiа к~и,

%<с%>моле'нскою поло'нскою, i=у'лiа к~и,

%<с%>паси'тельница о_у=топа'ющихъ, зри` ленько'вскою,

%<с%>пору'чница грjь'шныхъ и=мену'емою, ма'рта з~,

%<с%>трастно'ю, а='vгуста г~_i,

%<т%>о'лгскою, а='vгуста и~,

%<т%>ре'хъ ра'достей и=мену'емою, деке'мврiа к~s,

%<т%>роеру'чица и=мену'емою, i=у'нiа к~и,

%<т%>v'хфинскою, i=у'нiа к~s,

%<о_у=%>миле'нiе, i=у'лiа к~и,

%<о_у=%>спе'нiя прест~ы'я бц\ды, а='vгуста _е~_i,

%<о_у=%>толи` моя^ печа^ли, i=ануа'рiа к~_е,

%<w\т%>ра'да и= о_у=тjьше'нiе, i=ануа'рiа к~а,

%<ц%>арегра'дскою, а=прi'лiа к~_е,

%<ц%>арскосе'льскою зна'менiя прест~ы'я бц\ды, ное'мврiа 
к~з,

%<ц%>jьли'тельница и=мену'емою, септе'мврiа и~_i,

%<ч%>енстохо'вскою, ма'рта s~,

%<ч%>ерни'говскою, септе'мврiа а~ и= а=прi'лiа s~_i,

%<ш%>естоко'вскою, ма'рта s~,

%<jа=%>росла'вскою, i=у'нiа и~,

%<f%>ео'дwровскою, ма'рта д~_i.

%<М%>л~твы ко прест~jь'й бц\дjь на кi'йждо де'нь 
седми'цы.



%<Мл~твы ст~ы^мъ а='гг~лwмъ и= ст~ы^мъ о_у=го'дникwмъ 
бж~iимъ.%>

%<М%>л~твы _о='бщыя:

%<с%>т~ы^мъ а='гг~лwмъ,

%<в%>сjь^мъ ст~ы^мъ, w\т вjь'ка бг~у бл~гоугоди'вшымъ,

%<к%>оему'ждо ст~о'му,

%<с%>т~и'телю _е=ди'ному,

%<п%>рп\дбному _е=ди'ному.

%<М%>л~твы ст~ы^мъ а='гг~лwмъ и= ст~ы^мъ о_у=го'дникwмъ:

%<а=%>вра'мiю болга'рскому, мч~нку, а=прi'лiа а~, ма'рта 
s~ и= въ недjь'лю w= разсла'бленнjьмъ,

%<а=%>вра'мiю га'личскому, прп\дбному, i=у'лiа к~,

%<а=%>вра'мiю росто'вскому, прп\дбному, _о=ктw'врiа к~f,

%<а=%>вра'мiю смоле'нскому, прп\дбному, а='vгуста к~а,

%<а=%>дрiа'ну а=ндру'совскому, прп\дбному, а='vгуста 
к~s,

%<а=%>дрiа'ну пошехо'нскому, прп\дбномч~нку, ма'рта _е~,

%<а=%>дрiа'ну и= ната'лiи, мч~нкwмъ, а='vгуста к~s,

%<а=%>ле_кса'ндру не'вскому, бл~говjь'рному вели'кому 
кня'зю, ное'мврiа к~г и= а='vгуста л~,

%<а=%>ле_кса'ндру _о=ше'венскому, прп\дбному, а=прi'лiа 
к~,

%<а=%>ле_кса'ндру сви'рскому, прп\дбному, а='vгуста л~,

%<а=%>ле_кса'ндрjь цари'цjь, мч~нцjь, а=прi'лiа к~г,

%<а=%>ле_ксi'ю, митрополi'ту моско'вскому и= всея` 
рwссi'и, _о=ктw'врiа _е~, февруа'рiа в~_i и= ма'iа к~,

%<а=%>ле_ксi'ю человjь'ку бж~iю, прп\дбному, ма'рта 
з~_i,

%<а=%>настасi'и и=гу'менiи и= про'чымъ съ не'ю 
пострада'вшымъ во гра'дjь о_у='гличjь, ма'рта к~,

%<а=%>настасi'и ри'мляныни, прп\дбномч~нцjь, _о=ктw'врiа 
к~f,

%<а=%>настасi'и о_у=зорjьши'тельницjь, великомч~нцjь, 
деке'мврiа к~в.

%<а=%>ндре'ю первозва'нному, а=п\слу, ное'мврiа л~,

%<а=%>ндре'ю смоле'нскому и= переясла'вскому, 
бл~говjь'рному кня'зю, _о=ктw'врiа к~з,

%<а='%>ннjь ка'шинской, прп\дбнjьй вели'кой княги'нjь, 
i=у'нiа в~_i,

%<а=%>нтw'нiю ды'мскому, прп\дбному, i=ануа'рiа з~_i и= 
i=у'нiа к~д,

%<а=%>нтw'нiю лео'хновскому, прп\дбному, въ пра'здникъ 
вознесе'нiя гд\сня и= во в~-й пято'къ по к~f дни` i=у'нiа,

%<а=%>нтw'нiю пече'рскому, прп\дбному, i=у'лiа _i~,

%<а=%>нтw'нiю ри'млянину, прп\дбному, а='vгуста г~,

%<а=%>нтw'нiю сi'йскому, прп\дбному, деке'мврiа з~,

%<а=%>нтw'нiю, i=wа'нну и= _е=vста'fiю, мч~нкwмъ 
ви'л_енскимъ, а=прi'лiа д~_i,

%<а=%>нтw'нiю и= fеодо'сiю и= про'чымъ печ_е'рскимъ 
чудотво'рц_емъ, въ недjь'лю въ ст~ы'хъ постw'въ,

%<а=%>нтv'пjь, _е=п\скпу перга'мскому, сщ~енномч~нку, 
а=прi'лiа а~_i,

%<а=%>п\слwвъ двуна'десяти собо'ру, зри` собо'ру,

%<а=%>рка'дiю новото'ржскому, прп\дбному, деке'мврiа 
г~_i и= а='vгуста д~_i,

%<а=%>рсе'нiю вели'кому, прп\дбному, ма'iа и~,

%<а=%>рсе'нiю коме'льскому, прп\дбному, а='vгуста к~д,

%<а=%>рсе'нiю коне'вскому, прп\дбному, i=у'нiа в~_i,

%<а=%>рсе'нiю новгоро'дскому, прп\дбному, i=у'лiа в~_i,

%<а=%>рсе'нiю тферско'му, ст~и'телю, ма'рта в~ и= въ 
недjь'лю а~-ю по к~f дни` i=у'нiа,

%<а=%>рте'мiю ве'ркольскому, ст~о'му пра'ведному, 
_о=ктw'врiа к~ и= i=у'нiа к~г,

%<а=%>fана'сiю а=fw'нскому, прп\дбному, i=у'лiа _е~,

%<а=%>fана'сiю бре'стскому, прп\дбному, септе'мврiа д~ 
и= i=у'лiа к~,

%<а=%>fана'сiю лубе'нскому, патрiа'рху царегра'дскому, 
ма'iа в~,

%<а=%>fана'сiю па'волоцкому, ст~о'му пра'ведному, 
i=ануа'рiа и~_i,

%<а=%>fана'сiю ся'ндемскому, прп\дбному, i=ануа'рiа 
и~_i,

%<а=%>fана'сiю и= кv"рi'ллу, а=рхiеп\скпwмъ 
а=ле_ксандрi^йскимъ, i=ануа'рiа и~_i,

%<а=%>fw^нскимъ прп\дбнымъ _о=тц_е'мъ, въ недjь'лю в~-ю 
по пятдеся'тницjь,

%<б%>ори'су и= глjь'бу, бл~говjь^рнымъ княз_е'мъ, ма'iа 
в~ и= i=у'лiа к~д,

%<в%>арва'рjь великомч~нцjь, деке'мврiа д~,

%<в%>арлаа'му ва'жскому, прп\дбному, i=у'нiа f~_i,

%<в%>арлаа'му ке'ретскому, прп\дбному, ное'мврiа s~, 
деке'мврiа s~_i и= i=ануа'рiа _е~_i,

%<в%>арлаа'му ху'тынскому, прп\дбному, ное'мврiа s~,

%<в%>арна'вjь ветлу'жскому, прп\дбному, i=у'нiа а~_i,

%<в%>арсоно'фiю каза'нскому, _е=п\скпу тферско'му, 
_о=кт. д~ и= а=пр. а~_i,

%<в%>асi'лiю вели'кому, ст~и'телю, i=ануа'рiа а~,

%<в%>асi'лiю моско'вскому, хр\ста` ра'ди ю=ро'дивому, 
а='vгуста в~,

%<в%>асi'лiю ряза'нскому, ст~и'телю, а=прi'лiа в~_i, 
ма'iа к~а, i=у'нiа _i~ и= въ недjь'лю всjь'хъ ст~ы'хъ 
(ны'нjь пра'зднуется i=у'нiа _i~ и= i=у'лiа г~),

%<в%>асi'лiю вели'кому, григо'рiю бг~осло'ву и= i=wа'нну 
златоу'стому, ст~и'тел_емъ, i=ануа'рiа л~,

%<в%>асi'лiю и= кwнстантi'ну jа=росла^вскимъ, 
бл~говjь^рнымъ княз_е'мъ, i=у'лiа г~,

%<в%>ассiа'ну и= i=w'нjь пертоми^нскимъ, прп\дбнымъ, 
i=у'нiа _е~ и= в~_i,

%<в%>лади'мiру, равноап\сльному вели'кому кня'зю, 
i=у'лiа _е~_i,

%<в%>ла'сiю, _е=п\скпу севастi'йскому, сщ~енномч~нку, 
февруа'рiа а~_i,

%<в%>онiфа'тiю мч~нку, деке'мврiа f~_i,

%<в%>се'володу пско'вскому, бл~говjь'рному кня'зю, 
ное'мврiа к~з, февруа'рiа а~_i и= а=прi'лiа к~в.

%<в%>jь'рjь, наде'ждjь, любви` и= ма'тери и='хъ софi'и, 
мч~нцамъ, септе'мврiа з~_i,

%<г%>аврiи'лу а=рха'гг~лу, ное'мврiа и~, ма'рта к~s и= 
i=у'лiа г~_i,

%<г%>аврiи'лу младе'нцу, мч~нку, а=прi'лiа к~,

%<г%>алактiw'ну во'логодскому, прп\дбномч~нку, 
септе'мврiа к~д,

%<г%>енна'дiю костромско'му и= любимогра'дскому, 
прп\дбному, i=ануа'рiа к~г,

%<г%>еw'ргiю влади'мiрскому, бл~говjь'рному вели'кому 
кня'зю, февруа'рiа д~,

%<г%>еw'ргiю побjьдоно'сцу, великомч~нку, ное'мврiа к~s 
и= а=прi'лiа к~г,

%<г%>ера'сiму бо'лдинскому, прп\дбному, ма'iа а~,

%<г%>ера'сiму, пiтv"рi'му и= i=w'нjь о_у=стьвы^мскимъ, 
_е=п\скпwмъ п_е'рмскимъ, i=ануа'рiа к~f,

%<г%>е'рману каза'нскому, ст~и'телю, ное'мврiа s~,

%<г%>е'рману солове'цкому, прп\дбному, i=у'лiа л~,

%<г%>лv"ке'рiи дjь'вjь, ст~jь'й пра'веднjьй, ма'iа г~_i,

%<г%>риго'рiю пе'льшемскому, прп\дбному, септе'мврiа л~,

%<г%>у'рiю каза'нскому, ст~и'телю, _о=ктw'врiа д~, 
деке'мврiа _е~ и= i=у'нiа к~,

%<г%>у'рiю ша'лочскому, прп\дбному, ное'мврiа _е~_i,

%<г%>у'рiю, самw'ну и= а=вi'ву, мч~нкwмъ и= 
и=сповjь'дникwмъ, ное'мврiа _е~_i,

%<д%>анiи'лу моско'вскому, бл~говjь'рному кня'зю, ма'рта 
д~ и= а='vгуста л~,

%<д%>анiи'лу переясла'вскому, прп\дбному, а=прi'лiа з~,

%<д%>анiи'лу шу'жгорскому, прп\дбному, септе'мврiа к~а,

%<д%>ими'трiю прилу'цкому, прп\дбному, февруа'рiа а~_i,

%<д%>ими'трiю росто'вскому, ст~и'телю, септе'мврiа к~а 
и= _о=ктw'врiа к~и,

%<д%>ими'трiю солу'нскому, великомч~нку, _о=ктw'врiа 
к~s,

%<д%>ими'трiю о_у='гличскому, бл~говjь'рному царе'вичу, 
ма'iа _е~_i и= i=у'нiа г~,

%<д%>iодw'ру ю=рьего'рскому, прп\дбному, ное'мврiа к~,

%<д%>iонv'сiю глуши'цкому, прп\дбному, i=у'нiа а~,

%<д%>iонv'сiю ра'донежскому, прп\дбному, ма'iа в~_i,

%<_е=%>катерi'нjь великомч~нцjь, ное'мврiа к~д,

%<_е=%>леаза'ру а='нзерскому, прп\дбному, i=ануа'рiа 
г~_i,

%<_е=%>рмоге'ну, патрiа'рху моско'вскому и= всея` 
рwссi'и, сщ~енномч~нку, февруа'рiа з~_i и= ма'iа в~_i,

%<_е=%>ф_е'сскимъ _о=трокw'мъ, зри` ма_ксiмiлiа'ну,

%<_е=%>фре'му новото'ржскому, прп\дбному, i=ануа'рiа к~и 
и= i=у'нiа а~_i.

%<_е=%>фре'му переко'мскому, прп\дбному, ма'iа s~_i и= 
септе'мврiа к~s,

%<_е=%>фре'му пече'рскому, _е=п\скпу переясла'вскому, 
i=ануа'рiа к~и,

%<_е=%>vдокi'и, во и='нокиняхъ _е=vфросv'нiи, 
бл~говjь'рнjьй вели'кой княги'нjь, i=у'лiа з~,

%<_е=%>vфросv'нiи по'лоцкой, прп\дбнjьй княжнjь`, ма'iа 
к~г,

%<_е=%>vфросv'нiи су'ждальской, прп\дбнjьй, септе'мврiа 
к~_е,

%<_е=%>vфросv'ну пско'вскому, прп\дбному, ма'iа _е~_i,

%<_е=%>vфросv'ну синеезе'рскому, прп\дбномч~нку, ма'рта 
к~,

%<_е=%>vфv'мiю новгоро'дскому, ст~и'телю, ма'рта а~_i,

%<_е=%>vфv'мiю су'ждальскому, прп\дбному, а=прi'лiа а~ 
и= i=у'лiа д~,

%<з%>wсi'мjь и= савва'тiю солов_е'цкимъ, прп\дбнымъ, 
а='vгуста и~,

%<и=%>лiи` пр\оро'ку, i=у'лiа к~,

%<i=%>а'кwву а=лфе'ову, а=п\слу, _о=ктw'врiа f~,

%<i=%>а'кwву борови'чскому, ст~о'му пра'ведному, 
_о=ктw'врiа к~г,

%<i=%>а'кwву желjьзноборо'вскому, прп\дбному, ма'iа _е~,

%<i=%>а'кwву росто'вскому, ст~и'телю, ное'мврiа к~з,

%<i=%>гна'тiю бг~оно'сцу, сщ~енномч~нку, деке'мврiа к~ 
и= i=ануа'рiа к~f,

%<i=%>гна'тiю спа'со-ло'мскому, прп\дбному, деке'мврiа 
к~и,

%<i=%>нноке'нтiю и=рку'тскому, ст~и'телю, ное'мврiа к~s,

%<i=%>wакi'му и= а='ннjь, ст~ы^мъ пра'в_еднымъ 
бг~о_отц_е'мъ, септе'мврiа f~,

%<i=%>wа'нну бг~осло'ву, а=п\слу и= _е=v\глi'сту, 
септе'мврiа к~s и= ма'iа и~,

%<i=%>wа'нну во'ину, мч~нку, i=у'лiа л~,

%<i=%>wа'нну златоу'стому, ст~и'телю, ное'мврiа г~_i и= 
i=ануа'рiа к~з,

%<i=%>wа'нну ми'лостивому, патрiа'рху 
а=ле_ксандрi'йскому, ное'мврiа в~_i,

%<i=%>wа'нну пр\дте'чи, септе'мврiа к~г, i=ануа'рiа з~, 
ма'iа к~_е, i=у'нiа к~д и= а='vгуста к~f,

%<i=%>wа'нну росто'вскому, хр\ста` ра'ди ю=ро'дивому, 
септе'мврiа г~ и= ное'мврiа в~_i,

%<i=%>wа'нну ры'льскому, прп\дбному, а='vгуста и~_i и= 
_о=ктw'врiа f~_i,

%<i=%>wа'нну о_у='стюжскому, хр\ста` ра'ди ю=ро'дивому, 
ма'iа к~f,

%<i=%>wа'нну и= i=а'кwву меню^жскимъ, ст~ы^мъ 
пра'в_еднымъ _о=трокw'мъ, i=у'нiа к~д,

%<i=%>wа'нну и= ло'ггiну jа='р_енгскимъ, ст~ы^мъ 
пра'в_еднымъ, i=у'лiа г~,

%<i=%>wаса'фу, бл~говjь'рному кня'зю, септе'мврiа _i~,

%<i=%>wаса'фу бjьлогра'дскому, ст~и'телю, септе'мврiа д~ 
и= деке'мврiа _i~,

%<i='%>wву поча'евскому, прп\дбному, _о=ктw'врiа к~и, 
ма'iа s~ и= а='vгуста к~и,

%<i='%>wву о_у=ще'льскому, прп\дбному, а='vгуста s~,

%<i=%>w'нjь новгоро'дскому, ст~и'телю, ное'мврiа _е~,

%<i=%>w'нjь jа=шезе'рскому, прп\дбному, септе'мврiа к~в,

%<i=%>w'сифу волокола'мскому, прп\дбному, септе'мврiа 
f~,

%<i=%>w'сифу заони'кiевскому, прп\дбному, септе'мврiа 
к~а,

%<i=%>w'сифу w=бру'чнику, ст~о'му пра'ведному, въ 
недjь'лю по рж\ствjь` хр\сто'вjь,

%<i=%>w'сифу пjьснопи'сцу и= геw'ргiю, и='же въ мале'и, 
прп\дбнымъ, а=прi'лiа д~,

%<i=%>рина'рху росто'вскому, прп\дбному, i=ануа'рiа 
г~_i,

%<i=%>рина'рху солове'цкому, прп\дбному, i=у'лiа з~_i,

%<i=%>саа'кiю далма'тскому, прп\дбному, ма'iа л~,

%<i=%>сi'дwру росто'вскому, хр\ста` ра'ди ю=ро'дивому, 
ма'iа д~_i,

%<i=%>улiанi'и вя'земской, бл~говjь'рнjьй княги'нjь, 
деке'мврiа к~а и= i=у'нiа в~,

%<к%>ассiа'ну ри'млянину, прп\дбному, февруа'рiа к~f,

%<к%>и'рv"ку и= i=улi'ттjь, мч~нкwмъ, i=у'лiа _е~_i,

%<к%>ли'менту, па'пjь ри'мскому, сщ~енномч~нку, 
ное'мврiа к~_е,

%<к%>wнстантi'ну и= ча'дwмъ _е=гw` мiхаи'лу и= fео'дwру 
му'рwмскимъ, бл~говjь^рнымъ княз_е'мъ, ма'iа к~а,

%<к%>орни'лiю коме'льскому, прп\дбному, ма'iа f~_i,

%<к%>орни'лiю палеостро'вскому, прп\дбному, ма'iа f~_i,

%<к%>орни'лiю пересла'вскому, прп\дбному, i=у'лiа к~в,

%<к%>орни'лiю пско'во-пече'рскому, прп\дбномч~нку, 
февруа'рiа к~,

%<к%>осмjь` jа='хромскому, прп\дбному, февруа'рiа и~_i,

%<к%>осмjь` и= дамiа'ну безсре'бренникwмъ, ное'мврiа а~,

%<к%>осмjь` и= дамiа'ну мч~нкwмъ, безсре'бреникwмъ, 
i=у'лiа а~,

%<к%>у'кшjь сщ~енномч~нку, а='vгуста к~з,

%<к%>v"зi'ч_ескимъ девяти` мч~нкwмъ, зри` fеогнi'ду,

%<к%>v"рi'ллу бjьлоезе'рскому, прп\дбному, i=у'нiа f~,

%<к%>v"рi'ллу новоезе'рскому, прп\дбному, февруа'рiа д~ 
и= ное'мврiа з~,

%<к%>v"рi'ллу челмого'рскому, прп\дбному, деке'мврiа и~,

%<к%>v"рi'ллу и= марi'и, роди'тел_емъ прп\дбнагw 
се'ргiа, септе'мврiа к~и,

%<к%>v"рi'ллу и= меfо'дiю равноап\сльнымъ, 
о_у=чи'тел_емъ слов_е'нскимъ, ма'iа а~_i,

%<л%>аvре'нтiю а=рхiдiа'кону, мч~нку, а='vгуста _i~,

%<л%>аvре'нтiю калу'жскому, хр\ста` ра'ди ю=ро'дивому, 
а='vгуста _i~,

%<л%>ео'нтiю росто'вскому, ст~и'телю, ма'iа к~г,

%<л%>о'ггiну коря'жемскому, прп\дбному, февруа'рiа _i~ 
и= _о=ктw'врiа s~_i,

%<м%>ака'рiю кане'вскому, переясла'вскому и= 
_о=вру'чскому, прп\дбномч~нку, септе'мврiа з~,

%<м%>ака'рiю коля'зинскому, прп\дбному, ма'рта з~_i и= 
ма'iа к~s,

%<м%>ака'рiю, митрополi'ту кi'евскому, сщ~енномч~нку, 
ма'iа а~,

%<м%>ака'рiю пи'семскому, прп\дбному, i=ануа'рiа _i~,

%<м%>ака'рiю ри'млянину, прп\дбному, а='vгуста _е~_i,

%<м%>ака'рiю о_у='нженскому, прп\дбному, i=у'лiа к~_е,

%<м%>арi'и магдали'нjь равноап\сльнjьй, i=у'лiа к~в,

%<м%>а'рwну пусты'ннику, прп\дбному, февруа'рiа д~_i,

%<м%>артiнiа'ну бjьлоезе'рскому, прп\дбному, _о=ктw'врiа 
з~ и= i=ануа'рiа в~_i,

%<м%>артv'рiю зелене'цкому, прп\дбному, ное'мврiа а~_i 
и= ма'рта а~,

%<м%>а'рfjь и= марi'и пра'в_еднымъ, сестра'мъ ла'заря, 
i=у'нiа д~ и= въ недjь'лю же'нъ мv"роно'сицъ,

%<м%>а_ксiмiлiа'ну, i=амвлi'ху, мартiнiа'ну, i=wа'нну, 
дiонv'сiю, _е=_ксакустодiа'ну и= а=нтwнi'ну, _е=ф_е'сскимъ 
_о=трокw'мъ, _о=ктw'врiа к~в и= а='vгуста д~,

%<м%>а_ксi'му моско'вскому, хр\ста` ра'ди ю=ро'дивому, 
ное'мврiа а~_i и= а='vгуста г~_i.

%<м%>еfо'дiю пjь'шношскому, прп\дбному, i=у'нiа д~ и= 
д~_i,

%<м%>итрофа'ну воро'нежскому, ст~и'телю, ное'мврiа к~г,

%<м%>iхаи'лу а=рха'гг~лу, ное'мврiа и~,

%<м%>iхаи'лу кло'пскому, прп\дбному, i=ануа'рiа а~_i,

%<м%>iхаи'лу тферско'му, бл~говjь'рному вели'кому 
кня'зю, ное'мврiа к~в,

%<м%>iхаи'лу и= fео'дwру черни'гwвскимъ, мч~нкwмъ, 
септе'мврiа к~ и= февруа'рiа д~_i,

%<м%>wv"се'ю новгоро'дскому, ст~и'телю, i=ануа'рiа к~_е,

%<н%>iка'ндру пско'вскому, прп\дбному, септе'мврiа к~д,

%<н%>iки'тjь великомч~нку, септе'мврiа _е~_i,

%<н%>iки'тjь новгоро'дскому, ст~и'телю, i=ануа'рiа л~а 
и= а=прi'лiа л~,

%<н%>iки'тjь сто'лпнику, прп\дбному, ма'iа к~д,

%<н%>iкоди'му кожеезе'рскому, прп\дбному, i=у'лiа г~ и= 
_о=ктw'врiа л~а,

%<н%>iкола'ю коча'нову, хр\ста` ра'ди ю=ро'дивому, 
i=у'лiа к~з,

%<н%>iкола'ю мv"рлv"кi'йскому, ст~и'телю, деке'мврiа s~ 
и= ма'iа f~,

%<н%>i'лу со'рскому, прп\дбному, ма'iа з~,

%<н%>i'лу столобе'нскому, прп\дбному, деке'мврiа з~ и= 
ма'iа к~з,

%<н%>i'нjь равноап\сльнjьй, просвjьти'тельницjь гру'зiи, 
i=ануа'рiа д~_i,

%<_о=%>ле'гу бря'нскому, прп\дбному кня'зю, септе'мврiа 
к~,

%<_о='%>льгjь равноап\сльнjьй, вели'кой княги'нjь, 
i=у'лiа а~_i,

%<_о=%>ну'фрiю вели'кому, прп\дбному, i=у'нiа в~_i,

%<_о=%>ну'фрiю вели'кому и= петру` а=fw'нскому, 
прп\дбнымъ, i=у'нiа в~_i,

%<п%>аi'сiю га'личскому, прп\дбному, ма'iа к~г,

%<п%>аi'сiю о_у='гличскому, прп\дбному, i=у'нiа s~,

%<п%>антелеи'мону великомч~нку, i=у'лiа к~з,

%<п%>араске'vjь прп\дбномч~нцjь, i=у'лiа к~s,

%<п%>араске'vjь пя'тницjь, мч~нцjь, _о=ктw'врiа к~и,

%<п%>араске'vjь се'рбской, прп\дбнjьй, _о=ктw'врiа д~_i,

%<п%>афну'тiю бо'ровскому, прп\дбному, ма'iа а~,

%<п%>ахw'мiю не'рехтскому, прп\дбному, ма'iа _е~_i,

%<п%>а'vлу _о=бно'рскому, прп\дбному, i=ануа'рiа _i~,

%<п%>етру` а=п\слу, на поклоне'нiе честны^мъ вери'гамъ, 
i=ануа'рiа s~_i,

%<п%>етру`, митрополi'ту кi'евскому и= всея` рwссi'и, 
деке'мврiа к~а и= а='vгуста к~д,

%<п%>етру` росто'вскому, прп\дбному царе'вичу, i=у'нiа 
а~,

%<п%>етру` и= па'vлу, первоверхw'внымъ а=п\слwмъ, 
i=у'нiа к~f,

%<п%>етру` и= феврw'нiи му'рwмскимъ, бл~говjь^рнымъ 
кня'зю и= княги'нjь, i=у'нiа к~_е,

%<п%>еч_е'рскимъ прп\дбнымъ _о=тц_е'мъ, зри` а=нтw'нiю 
и= fеодо'сiю.

%<п%>iтv"рi'му тамбо'вскому, ст~и'телю, i=у'лiа к~и,

%<п%>олv"ка'рпу бря'нскому, прп\дбному, февруа'рiа к~г,

%<п%>роко'пiю о_у='стюжскому, хр\ста` ра'ди ю=ро'дивому, 
i=у'лiа и~,

%<п%>роко'пiю о_у='сьянскому, ст~о'му пра'ведному, 
i=у'лiа и~,

%<р%>афаи'лу а=рха'гг~лу, ное'мврiа и~,

%<р%>wма'ну о_у='гличскому, бл~говjь'рному кня'зю, 
февруа'рiа г~,

%<с%>а'ввjь ви'шерскому, прп\дбному, _о=ктw'врiа а~,

%<с%>а'ввjь w=свяще'нному, i=ерусали'мскому, прп\дбному, 
деке'мврiа _е~,

%<с%>а'ввjь се'рбскому, ст~и'телю, i=ануа'рiа в~_i,

%<с%>а'ввjь стороже'вскому, прп\дбному, деке'мврiа г~ и= 
i=ануа'рiа f~_i,

%<с%>ам_псw'ну страннопрiи'мцу, прп\дбному, i=у'нiа к~з,

%<с%>евастiа'ну пошехо'нскому, прп\дбному, деке'мврiа 
и~_i и= февруа'рiа к~s,

%<с%>ерапiw'ну пско'вскому, прп\дбному, септе'мврiа з~ 
и= ма'iа _е~_i,

%<с%>ерафi'му саро'вскому, прп\дбному, i=ануа'рiа в~ и= 
i=у'лiа f~_i,

%<с%>е'ргiю ну'ромскому, прп\дбному, _о=ктw'врiа з~,

%<с%>е'ргiю ра'донежскому, прп\дбному, септе'мврiа к~_е 
и= i=у'лiа _е~,

%<с%>е'ргiю и= ге'рману валаа^мскимъ, прп\дбнымъ, 
септе'мврiа а~_i и= i=у'нiа к~и,

%<с%>iльве'стру _о=бно'рскому, прп\дбному, а=прi'лiа 
к~_е,

%<с%>i'мwну, _е=п\скпу влади'мiрскому, пече'рскому 
чудотво'рцу, ма'iа _i~,

%<с%>i'мwну кананi'ту и=ли` зилw'ту, а=п\слу, ма'iа _i~,

%<с%>i'мwну ю='рьевецкому, хр\ста` ра'ди ю=ро'дивому, 
ное'мврiа д~ и= ма'iа _i~,

%<с%>обо'ру двуна'десяти ст~ы'хъ а=п\слwвъ, i=у'нiа л~,

%<с%>пv"рiдw'ну трiмv"fу'нтскому, ст~и'телю, деке'мврiа 
в~_i,

%<с%>тефа'ну, а=п\слу, первомч~нку и= а=рхiдiа'кону, 
деке'мврiа к~з,

%<с%>тефа'ну, а=рхiеп\скпу суро'жскому, и=сповjь'днику, 
деке'мврiа _е~_i,

%<с%>тефа'ну ма'хрищскому, прп\дбному, i=у'лiа д~_i,

%<с%>тефа'ну пе'рмскому, ст~и'телю, а=прi'лiа к~s,

%<с%>v"меw'ну бг~опрiи'мцу, ст~о'му пра'ведному, 
февруа'рiа г~,

%<с%>v"меw'ну верхоту'рскому, ст~о'му прп\дбному, септ. 
в~_i и= дек. и~_i,

%<т%>рv'фwну вя'тскому, прп\дбному, _о=ктw'врiа и~,

%<т%>рv'фwну мч~нку, февруа'рiа а~,

%<т%>рv'фwну пече'нгскому, прп\дбному, деке'мврiа _е~_i,

%<т%>v'хwну а=маfу'нтскому, ст~и'телю, i=у'нiа s~_i,

%<т%>v'хwну задо'нскому, ст~и'телю, а='vгуста г~_i,

%<т%>v'хwну калу'жскому, прп\дбному, i=у'нiа s~_i,

%<т%>v'хwну лу'хскому, прп\дбному, i=у'нiа s~_i,

%<ф%>iлi'ппу и=ра'пскому, прп\дбному, ное'мврiа д~_i,

%<ф%>iлi'ппу, митрополi'ту моско'вскому и= всея` 
рwссi'и, i=ануа'рiа f~,

%<х%>арала'мпiю сщ~енномч~нку, февруа'рiа _i~,

%<_кс%>енофw'нту робе'йскому, прп\дбному, i=у'нiа к~и и= 
i=ануа'рiа к~s,

%<f%>еогнi'ду, ру'фу, а=нтiпа'тру, fеостi'ху, а=рте'мjь, 
ма'гну, fеодо'ту, fаvма'сiю и= фiлимо'ну, мч~нкwмъ 
кv"зi'ч_ескимъ, а=прi'лiа к~f,

%<f%>ео'дwру новгоро'дскому, хр\ста` ра'ди ю=ро'дивому, 
i=ануа'рiа f~_i,

%<f%>ео'дwру _о=стро'жскому, прп\дбному кня'зю, 
а='vгуста а~_i,

%<f%>ео'дwру стратила'ту, великомч~нку, февруа'рiа и~ и= 
i=у'нiа и~,

%<f%>ео'дwру, давi'ду и= кwнстантi'ну смол_е'нскимъ и= 
jа=росла^вскимъ, бл~говjь^рнымъ княз_е'мъ, септе'мврiа f~_i 
и= ма'рта _е~,

%<f%>ео'дwру и= i=wа'нну ст~и'тел_емъ, су^ждальскимъ 
чудотво'рц_емъ, _о=ктw'врiа _е~_i и= i=у'нiа и~,

%<f%>ео'дwру и= па'vлу ростw'вскимъ, прп\дбнымъ, 
_о=ктw'врiа к~в,

%<f%>еодо'сiю пече'рскому, прп\дбному, ма'iа г~ и= 
а='vгуста д~_i,

%<f%>еодо'сiю то'темскому, прп\дбному, i=ануа'рiа к~и,

%<f%>еодо'сiю черни'говскому, ст~и'телю, септе'мврiа f~ 
и= февруа'рiа _е~.

%<f%>еоктi'сту новгоро'дскому, ст~и'телю, деке'мврiа к~г 
и= i=ануа'рiа к~г,

%<f%>ерапо'нту можа'йскому и=ли` бjьлоезе'рскому, 
прп\дбному, ма'iа к~з,

%<f%>ерапо'нту мо'нзенскому, прп\дбному, деке'мврiа в~_i 
и= ма'iа к~з,

%<f%>wмаi'дjь мч~нцjь, а=прi'лiа г~_i.

%<Мл~твы ст~о'му а='гг~лу храни'телю.%>



%<Тропари` и= велича^нiя дванадеся'тыхъ пра'здникwвъ.%>

%<Тропари` и= велича^нiя _о='бщiи.%>

